
Pisac djela »Filotea« jest veliki 
biskup, svetac i crkveni učitelj sv. 
Franjo Saleski. Rodio se od odlič- 
nih roditelja 21. kolovoza 1.567. u 
Salesu kod Annecya u Savoji, Učio 
je filozvfiju i teologiju u Parizu 
1580. do 1584., a pravo u Padovi 
1584,.—88. Na želju roditelja po- 
stade odvjetnikom. Nakon nekoliko 
godina odvjetničkog rada stupi u 
svećenički stalež. Franjo bi zaređen 
za svećenika 1593. Iza šest godina 
postade pomoćnikom ženevskog bi- 
skupa kojega naslijedi 1606. Naglo 
preminu na povratku iz Avignona 
u Lyonu 1622. Papa Aleksandar 
VII. proglasi ga svetim, a Pijo IX. 
učiteljem sv, Crkve, 

Bio je ponos i dika svojega vije- 
ka, Za sva vremena poslao je uzo- 


8 


rom apostolskih ljudi i biskupa, 
učiteljem savršenosti i ljubavi pre- 
ma Bogu. Ova ljubav ga je poticala 
da poduzme sve, što može pridoni- 
jeti slavi Božjoj i spasenju bližnje- 
ga. To nam potvrđuju njegove pro- 
povijedi, njegovi razgovori i nje- 
gove knjige. Napisao je mnogo 
djela neprocjenjive vrijednosti. 
Najznamenitija su: Le Livre des 
Controverses, La Defense de l'Eten. 
dard de la Sainte Croix, Traite de 
!"Amour de Dieu (remek djelo) i. 
Introduction a la vie dćvote, Ovo 
je posljednje djelo sastavljeno od 
listova, što ih je sveti biskup pisao 
svojoj rođakinji Lujzi  Charmoisy, 
ali ih je kasnije nešto preradio. 
Djelo je prvi put izdano god. 
1609. Otada je mnogo puta štam- 
pano i prevedeno na sve kulturne 
jezike. Na hrvatskom je jeziku do- 
živjelo više izdanja. Djelo je sta- 
ro, ali nije zastarjelo; uvijek mlado, 
svježe, prikladno i praklično za 
duhovne i svjetovne osobe. 


»Zbor duhovne mladeži u Senju« 
izdaje djelo pod naslovom »Filo- 
tea« jer sv. biskup neprestano 
govori u njemu Filotei (Bogumili) 
misleći na svaku kršćansku dušu, 
koja teži za kreposnim životom, 

Dao Bog, da ova knjižica bude 
na duhovnu obnovu hrvatskog na- 
rođa, kad sav narod slavi 1300. 
spomengodinu primanja sv. Krsta 
i ulaza u krug zapadne kršćanske 
kulture i civilizacije, 


Senj, na Tijelovo 1940. god. 


Zbor duhovne mladeži. 

POSVETNICA ISUSU 


O slatki Isuse, Gospode, Spasi- 
telju i Bože moj, evo na koljeni- 
ma pred Tvojim veličanstvom pri- 
kazujem i posvećujem ovaj spis 
Tebi na slavu. Oživi sve riječi u 
njemu svojim blagoslovom. Udahni 
svete misli dušama, kojima sam 
Ovo napisao, kao što ja želim. 
Osobito ih nadahni, da izmole za 
me tvoje beskrajno milosrđe, da 
ne bih drugima na ovom svijetu 
pokazao put pobožnosti, a na dru- 
gom sam na vijeke bio proklet i 
osramoćen, Daj da ti jednoć za- 
jedno s njima zapjevam pobjednič- 
ku pjesmu, što Ti je u znak vjer- 
nosti u tugama i nevoljama ovoga 
smrtnog života kličem iz dna srca 
svoga: Živio Isusel Živio Isuse! Da, 
Gospode Isuse, živi i vladaj u na- 
šim srcima u vijeke vijeka, Amen. 

UVOD 


Dragi moj čitatelju, molim te 
pročitaj ovaj uvod na zadovolj- 
stvo sebi i meni. 

Cvjetarica Glicera umjela je ta- 
ko vješto miješati i slagati cvijeće, 
te je od istoga cvijeća kitila veo- 
ma različne kitice. Sam se slikar 
Pauzija uzalud s njom takmio. 
Htio je da poput Glicere naslika 
različne slike, ali nije mogao. Ta- 
ko i Duh sveti na različne načine 
uči pobožnost, bilo jezikom bilo 
perom svojih slugu, pa nauka osta- 
je uvijek ista, ako su poticaji i raz- 
lični prema različitim načinima. 
Ni ja u ovoj knjizi ne mogu, ne 
ću, a i ne smijem da pišem drugo 
nego ono, što su već naši preiša- 
snici o tome pisali. Evo ti, dragi či- 
tatelju, istoga cvijeća, samo se 

moja kitica razlikuje od njihovih, 
jer sam je drugačije udesio, 
Dosada su pisci o pobožnosti 
htjeli poučavati gotovo svi samo 
one, koji su se odrekli svijeta, ili 
su učili taku pobožnost, koja ih 
potiče, da ga se odreknu, Ja naumih 
proučavati one, što žive po grado- 
vima, na dvorovima, usred druži- 
ne, pa radi svoga zvanja moraju 
izvana živjeti zajednički, a opet če- 
sto ne će ni da se brinu za pobo- 
žan život, držeći, da nijedan čo- 
vjek ne smije težiti na paomu krš- 
ćanske pobožnosti, dokle ga taru 
svjetovne brige, kao što se nijedna 
životinja ne usuđuje okusiti trave, 
koja se zove paoma Kristo- 
va, A njima pokazujem, da snažna 
i stalna duša može usred svijeta 
živjeti, a ne otrovati se i ne oku- 
žiti, može usred grkih valova ovo- 
ga svijeta naći vrela slatke pobož- 
nosti i posred plamena zemaljskih 
požuda letjeli, a ne sažgati krila, 
svetih želja pobožna života: kao 
što biser živi u svojem moru, a ne 

upija ni kapi morske vode, kao što 
blizu helidonskih otoka usred mo- 
ra ima slatke vode, kao što mušice 
lete kroz vatru, a ne sažegu krila. 
To je dašto mučno, pa bih stoga 
želio, da se više njih vatrenije late 
posla nego dosada, kao što i sam, 
premda slab, pregluh, da ovim opi- 
som bar nešto pomognem onima, 
koji se junački dadu na ovaj vri- 
jedni posao. 

Nego isprva ne mišljah, da ovo 
djelo pošaljem u bijeli svijet, 

Jedna doista čestita i kreposna 
duša dobi nedavno milost Božju te 
prionu uz pobožni život, a mene 
zamoli, da joj osobito pomognem. 
Ja sam joj bio mnogo dužan, a 
davno sam prije opazio u nje ve- 
liku sklonost za to, pa htjedoh 
svojski, da je dobro poučim. Vodio 
sam je u svim potrebnim vježba- 
ma prema njenoj želji i staležu, a 
napisao sam joj i neke uspomene, 
da se pomogne, kad ustreba. Ona 
dade kasnije ove uspomene neko- 
me velikom, učenom i pobožnom 

redovniku, a ovaj mišljaše, da bi 
mnogima mogle koristiti, pa me na- 
govori, da ih objelodanim, Nago- 
vori me, jer mu je prijateljstvo 
imalo veliku vlast nad mojom vo- 
ljom, a njegov sud nad mojim. 

Nego da mi djelo bude korisnije 
i ugodnije, pregledah ga, raspore- 
dih i dodadoh prema nakani više 
uputa i nauka, Ali sve to uradih 
gotovo bez ikakva izbora, Stoga i 
ne ćeš naći ovdje ništa određeno, 
nego rukovet opomena dobre volje, 
što ih razlažem javno i razgovi- 
jetno, barem bih to rado, Što je 
uostalom do jezičknih ukrasa, ne 
bijahu mi ni na kraj pameti, jer 
imadoh dosta drugih poslova, 

Zborim Filotei iu Bogomili, jer 
Filotea znači Bogu mila ili bogo- 
ljubna, a ja hoću, da bude na opće- 
nu korist duša ono, što isprva 
napisah samo za jednu pa je i zo- 
vem imenom skupnim svima, koje 
hoće da budu pobožne, 

Pišući dakle za dušu, koja hoće 
da živi pobožno i bogoljubno, raz- 

dijelio sam cijelo djelo na pet di- 
jelova. 

U prvom dijelu nastojim, da ne- 
kim opomenama i vježbama pre- 
tvorim Bogomilinu prostu želju u 
stalnu odluku, da obavi općenu 
ispovijed i svečano se zavjeri Spa- 
sitelju, te primi presv. pričest, pa 
da, predajući sebe Spasitelju, a 
Njega primajući, sjedini se s Njime 

srećno u ljubavi. Da je povedem 
naprijed, pokazujem joj zatim dva 
velika sredstva, da se sve uže 
sjedini s njegovim božanskim ve- 
ličanstvom, upotrebom sakrame- 
nata, kojima ovaj dobri Bog do- 
lazi k nama, te svetu molitvu, 
kojom nas privlači k sebi. O 
tom u drugom dijelu. U trećem 
joj pokazujem, kako joj se treba 
vježbati u više kreposti i tako na- 
predovati, razlažem joj samo neke 
savjete, kojih ne bi mogla naći 
drugdje, niti bi se mogla sama do- 
vinuti, U četvrtom jojotkrivam ne- 
ke neprijateljske zamke i pokazu- 
jem, kako joj se ne treba oteti i 

bježati. Napokon je u pelom dijelu 
vodim u duhovnu samoću, da upo- 
čine, odahne i odmori se, te poslije 
uzmogne sve više napredovati sreć- 
no u pobožnu životu. 

Dandanas ima ljudi svake ćudi, 
pa već vidim, da će mnogi reći, da 
osobito redovnici i pobožnjaci ima- 
ju osobito upućivali u pobožnost, 
da su oni dokoniji od biskupa go- 
leme biskupije, kao što je moja, 
da sve ovo odviše razbija razum, 
koji se mora upotrijebiti za preče 
poslove, No ja ti velim, dragi moj 
učitelju, sa sv. Dionizijem, da baš 
biskupi imaju u prvom redu usa- 
vršavati duše, jer je njihov red 
najviši među ljudima kao serafski 
među anđelima, pa se ni za što 
drugo nemaju više brinuti. Stari su 
biskupi i crkveni oci barem toliko 
radili koliko i mi, a kako se vidi iz 
njihovih listova, ipak su svojski na- 
pose ravnali gdjekoje duše, koje su 
tražile njihovu pomoć. Ugledali su 
se u tome u apostole, koji su u 
općenoj žetvi po svem svijetu ipak 


17 


osobito marljivo i pomnjivo sabirali 
neke znatnije klasove. Ko ne zna, 
da su velikome sv. Pavlu bila oso- 
bito draga djeca Timotej i Tito, 
Filemon, Oresim, sv. Tekla, Apija, 
a sv. Marko i sv, Petronila sv, Pe- 
tru? Sv, Petronila, velim, koja ne 
bijaše rođena nego samo duhovna 
kći sv. Petru, kako dokazaše učeno 
Baronij i Galonij. A nije li sv. Ivan 
napisao jednu svoju poslanicu po- 
božnoj gospođi Elekti? 

Priznajem, mučno je voditi poje- 
dine duše, ali je i ugodno, kao što 
za žeteoce i berače nema većega 
veselja, nego kad imaju silu posla. 
Taj posao godi i razgaljuje srce 
kao cimet onima, koji ga raznose 
po srećnoj Arapskoj! Priča se, da 
tigrica, našavši svoje štene, što ga 
je ostavio lovac na putu, da je za- 
bavi, dok sam ne odnese ostalih, 
uprti svoje štene, a premda je 
krupno, nije joj teško, već trči ži- 
vim skokom, da ga spasi u svojoj 
pećini, jer joj prirodna ljubav olak- 
šava breme. Koliko će se više očin- 

sko srce starati za dušu, što je vidi 
željnu svete savršenosti, te će je 
uzeti na svoje krilo, kao majka 
svoje čedo, i ne osjećajući slatkoga 
bremena! Nu nedvoumno mora to 
biti očinsko srce, pa zato i apostoli 
i apostolski ljudi zovu svoje uče- 
nike ne samo svojom djecom, već 
još nježnije, svojom dječicom, 

Uostalom, dragi moj čitatelju, pi- 
šem dašto o pobožnom životu, a 
sam nisam pobožan, ali bih zbilja 
rado biti, pa me još i ta želja nuka, 
da te poučim. Neki veoma pismen 
čovjek reče, da se čovjek dobro uči, 
kad sam proučava, bolje, kad sluša, 
najbolje, kad uči druge. Dogodi se 
često, veli sv. Augustin pišući po- 
božnoj Florentini, da dijeleći stječe“ 
mo, a poučavajući druge sami na- 
učimo. 

Aleksandar dade, da mu sam 
Apele svojom rukom naslika lijepu 
Kompaspu, koja mu bijaše veoma 
draga, Apele morade dulje motriti 
Kompaspu, a dok je slikaše, zavo- 
lje je i u srcu. Kad Aleksandar do- 

znade, kako je žarko ljubi, dade 
mu je za ženu, a sam gotovo od 
srca otkide najdražu prijateljicu. 
Tim se, veli Plinij, pokaza tako ve- 
likim junakom, kao da je izvojštio 
golemu pobjedu. Zato mislim, dra- 
gi moj čitatelju, da Bog hoće, te ja, 
budući biskupom, moram u srca 
ljudska saditi ne samo obične kre- 
posti, nego i predragu i premilu po- 
božnost. A _ja to rado radim, da 
poslušam i izvršim — dužnost, i 
opet u nadi, da ćeje zavoljeti i mo- 
ja duša, dok je sadim u druge du- 
še, A kad božansko veličanstvo vi- 
di, kako ginem za njom, dat će mi 
je za vječnu zaručnicu. Lijepa i či- 
sta Rebeka napoji deve Izaku, pa 
mu bi određena za zaručnicu i u 
ime njegovo dobi zlatne naušnice 
i ogrlice, I ja se tako ufam u pre- 
dobroga Boga, budem li vodio nje- 
gove drage ovce na spasonosno na- 
pojište pobožnosti, da će moju du- 
šu uzeti za zaručnicu, da će u mo- 
je uši metnuti zlatne riječi svoje 
ljubavi, a u moje ruke snagu, da ih 

dobro izvršim, a u tom je jezgra 
prave pobožnosti, Molim se Božje- 
mu Veličanstvu, da je dađe meni 
i ovoj djeci svoje Crkve, Crkve, ko- 
joj zauvijek rado podlažem svoje 
spise, svoja djela, svoje riječi, svo- 
ju volju, svoje misli. 


Annecy, na sv. Mandaljenu 1609. 


PRVI DIO. 


Opomene i vježbe, da se duša od 
prve želje za pobožnim životom 
dovede i čvrsto odluči na 
pobožnost, 


GLAVA PRVA 
Prava pobožnost. 


Ti težiš na pobožnost, predraga 
Filotea, jer si kršćanka, pa znaš, 
da je ta krepost neizmjerno mila 
Božanskome veličanstvu, No male 
pogreške, što ih počiniš na počet- 
ku koga posla, rastu s vremenom 
sve više, pa ih napokon ne možeš 
gotovo ni popraviti. Zato ponaj- 
prije treba da znaš, što je pobož- 
nost, jer je samo jedna pobožnost 
prava, a krivih i lažnih ima sva 
sila. Ne poznaš li prave, mogla bi 

se lako prevariti i prionuti uz ne- 
razboritu i praznovjernu pobož- 
nost, 

Slikar je Aurelij na svojim sli- 
kama slikao žene, što ih je ljubio, 
a svaki slika pobožnost po svojoj 
strasti i mašti. Ko prione uz post, 
misli, da je veoma pobožan, ako 
posti, premda mu je srce puno 
zlobe. Ne usuđuje se ni jezika 
umočiti u vino, pače ni u vodu 
zbog trijeznosti, ali se ne će ustru- 
čavali, da ga umoći u krv bližnje- 
Sa kudeći ga i klevećući. Drugi će 
se držati pobožnim, jer danomise 
izgovara svu silu molitava, premda 
iza toga navaljuje na ukućane i 
na susjede pogrdnim, drskim i ne- 
pravednim riječima. Ovaj vrlo 
rado otvara svoju kesu i dijeli mi- 
lostinju siromasima, ali ne će da 
otvori srca, te umiljato oprosti 
svojim neprijateljima, i ne će pod- 
miriti duga vjerovnicima, dok ga 
ne prisili sud. Sve ove ljude drže 
pobožnima, ali u njih nema ni mr- 
vice pobožnosti. Saulovi ljudi po- 
đoše, da potraže Davida u kući. 

Žena mu Mihol metne u postelju 
nekakav kipi pokrije ga Davidovom 
odjećom, pa prevari one ljude, da 
to David spava bolestan, Tako se 
mnogo ljudi pokriva nekim vanj- 
skim pobožnim djelima, a svijet 
misli, da su zbilja pobožni i du- 
hovni. No oni su samo kipovi i 
sjene pobožnosti. 

Prava i živa pobožnost, Filotea, 
izvire iz ljubavi prema Bogu, pače 
je sama prava ljubav prema Bogu, 
ali rije kakvagod ljubav, jer se lju- 
bav Božja, koja nam krasi dušu, 
zove milost, pa nas čini Bogu mi- 
lima. Ljubav se, koja nam daje 
snagu, da radimo dobro, zove lju- 
bav. No kad je ta ljubav tako sa- 
vršena, te nas nuka, da ne samo 
dobro činimo, nego da ga činimo 
pomno, čisto i spremno, zove se 
pobožnost, Nojevi ne lete nikada, 
kokoši lete, ali teško, nisko i ri- 
jetko, a orlovi, golubovi i lastavice 
lete često, hitro i visoko. Tako ni 
grešnici ne lete nikad k Bogu, već 
uvijek idu po zemlji i traže ze- 


maljsko; dobri ljudi, koji još ne 

dosegoše pobožnosti, lete prema 
Bogu svojim dobrim djelima, ali 
rijetko, polako i teško. Pobožni 
lete k Bogu često, hitro i visoko. 
Ukratko, pobožnost nije drugo 
nego duhovna okretnost i živah- 
nost, pomoću koje ljubav u nama, 
a mi zbog ljubavi radimo sve hitro 
i srdačno. Kao što nas ljubav nuka, 
da uopće potpuno vršimo sve Bo- 
žje zapovijedi, tako nas nuka i po- 
božnost, da ih vršimo hitro i mar- 
ljivo. Stoga se ne može držati ni 
dobrim ni pobožnim, tko ne vrši 
svih Božjih zapovijedi. Da budeš 
dobar, moraš biti bogoljuban, a da 
budeš pobožan, još moraš biti 
veoma živ i spreman na djela lju- 
bavi. 

Bogoljubnost je neki veliki stu- 
panj ljubavi, pa čini, da spremno, 
radimo i marljivo vršimo sve za- 
povijedi Božje, a usto nas nuka, 
na spremno i srdačno vršimo, što 
više možemo dobrih djela, sve ako 
nam ta djela nisu naložena, već 
samo preporučena ili nadahnuta. 
Kad se bolesnik istom oporavi, 

ide, koliko mu treba, ali polako i 
teško. Tako i grešnik, koji se opo- 
ravio od svoje nepravde, stupa 
onako, kako mu Bog naloži, ali 
teško i polako, dok ne dosegne 
pobožnosti, A onda poput posve 
zdrava čovjeka ne stupa samo, ne- 
go trči i skače »putem zapovijedi 
Božjih«, pa još i napreduje i trči 
stazama nebeskih savjeta i nadah- 
ruća. Napokon se ljubav i pobož- 
nost ne razlikuju više nego pla- 
men i vatra. Ljubav je duhovna 
vatra. Kad se jako rasplamsa, zo- 
ve se pobožnost. Pobožnost daje 
vatri ljubavi samo plamen, koji 
čini ljubav hitrom, radinom i mar- 
ljivom, ne samo da vrši zapovije- 
di Božje nego i savjete i nadahnu- 
ća nebeska. 


GLAVA DRUGA. 
Svojstvo i izvrsnost pobožnosti. 


Oni što htjedoše odvratiti Izrael- 
se, da ne uđu u obećanu zemlju, 
rekoše im, da ta zemlja »ždere 

stanovnike«, t. |. da je u njoj tako 
rđav zrak, te čovjek ne može du- 
go živjeti, a opet da su stanovnici 
take nakaze, te jedu druge ljude 
kao skakavce. Tako i svijet, draga 
Filotea, koliko može, ocrnjuje sv. 
pobožnost. Opisuje pobožne ljude 
kao tužna i žalosna  čangrizala i 
viče, da pobožnost čini ljude sjet- 
nima i nesnosnima. No kao što 
Jozua i Kaleb uvjeravahu, da je 
obečana zemlja dobra i lijepa i da 
će boravak u njoj biti sladak i ug9- 
dan, tako nas i Duh Sveti na usta 
svih svetaca, a i naš Gospod nau- 
stice uvjerava, da je pobožan život 
sladak, srećan i prijatan. 


Svijet gleda, gdje pobožni poste, 
mole se i trpe krivice, dvore bo- 
lesnike, daju siromasima, bdiju, 
krote ljutost, usprežu i guše stra- 
sti, odriču se sjetilnih naslada, a 
usto čine i druga djela, koja su po 
sebi i po svojoj biti i kakvoći sp9- 
ra i oštra. Nu svijet ne vidi unu- 
tarnje i srdačne pobožnosti, koja 
sva djela čini ugodnima, slatkima 

i lakima. Pogledaj pčele na maj- 
činoj dušici. Ondje nalaze veoma 
gorak sok, ali ga sišu i pretvaraju 
u med,jerje tako njihovo svojstvo, 
O svjetovnjaci, pobožne duše da- 
što nalaze mnogo gorčine vježba- 
jući se i mrtveći, ali sve to pretva- 
tvaraju u slast i milinu. Vatra, 
plamen, kolesa i mačevi činjahu se 
mučenicima kao cvijeće i miomiris, 
jer bijahu pobožni. Ako pobožnost 
može učiniti slatkima najgroznija 
mučila, pa i samu smrt, šta će 
istom učiniti od kreposnih djela. 

Slador zaslađuje nezrelo voće, 
a od zrela otstranjuje neprobavlji- 
vost i štetnost. A pobožnost je 
pravi duhovni slador, koji mrtve- 
nju oduzima gorčinu, a utjehama 
štetnost. Izbavlja siromahe od tu- 
ge, bogataše od prevelike skrbi, 
nevoljne od očaja, a srećne od 
oholosti, samoće i žalosti, a dru- 
ževne od razvratnosti. Zimi je va- 
tra, a ljeti je rosa. Umije uživati 
blago i siromaštvo podnositi. Po- 
božnost čini jednako korisnom i 
čast i prezir, gotovo jednaka srva 

prima radost i žalost i puni nas 
divnim miljem. 

Promotri Jakovljeve ljestve, to 
je živa slika pobožna života. Dvije 
motke, među kojima se penje, i 
kojih se drže stube, prikazuju mo- 
litvu, koja doziva ljubav Božju, i 
sakramente, što je dijele. Stube su 
samo različni stupnjevi ljubavi, po 
kojima se penjemo od kreposti do 
kreposti, sad silazeći, da tvorom 
pomognemo bližnjemu, sad uzlaze- 
ći i pobožno razmišljajući, da se u 
ljubavi s Bogom sjedinimo. A mo- 
lim te, pogledaj one, što su na lje- 
stvama. To su ljudi anđeoskog srca, 
ili anđeli s ljudskim tijelom. Nisu 
mladi, ali se čini, da jesu, jer su 
puni snage i duhovne okretnosti. 
Imaju krila za lijet, pa se sv. mo- 
litvom zalijeću k Bogu. Ali imaju 
i noge za hod, da s ljudima opće 
svelo i ljubezno. Lice im je krasno 
i veselo, jer sve imaju blago i milo, 
Bosonogi su, goloruki i gologlavi, 
jer ništa ne misle, ne žele i ne ra- 
de, nego samo da ugode Bogu. 
Ostalo im je tijelo pokriveno, ali 

lijepim i laganim ruhom, jer se 
dašto služe svijetom i svjetovnim 
stvarima, ali posve čisto i iskreno, 
uzimajući samo toliko, koliko tra- 
že njihove prilike. Take su eto 
pobožne duše. 

Vjeruj mi, draga Filotea, pobož- 
nost je najslađa slast i kraljica 
kreposti, jer je savršena ljubav. 
Ljubav je mlijeko, pobožnost sko- 
rup; ljubav je biljka, pobožnost 
cvijet; ljubav je dragi kamen, po- 
božnost sjaj, ljubav je balsam, po- 
božnost miris, blagi miris, što jača 
ljude, a veseli anđele, 


GLAVA TREĆA. 


Pobožnost dolikuje 
svim staležima. 


Stvarajući Bog svijet, zapovjedi 
biljkama, da svaka rađa plod »po 
svojoj vrsli«. Tako zapovijeda i 
kršćanima, koji su žive biljke nje- 
gove Crkve, da radaju plodove po- 
božnosti, svaki prema svome sta- 

ležu i zvanju. Raznolično moraju 
vršiti pobožnost plemić, obrtnik, 
sluga, knez, udovica, djevojka. 
žena, a osim toga treba pobožnost 
prilagoditi snazi, prilikama i duž- 
nostima svakoga pojedinca, Molim 
te, Filotea, bi li bilo umjesno, da 
biskup ushtjedne živjeti u samoći 
poput kartuzijanca? Bi li bilo 
dobro, da muž i žena ne mare za 
imetak kao ni kapucini, da obrtnik 
boravi vazdan u crkvi kao i re- 
dovnik, a redovnik da se izlaže 
svakakvim neprilikama u službi 
bližnjega poput biskupa? Ne bi li 
ta pobožnost bila smiješna, ne- 
uredna i nesnosna? Ipak se ta po- 
greška često dešava, a svijet ne 
razlikuje ili ne će da razlikuje po- 
božnost od nerazboritosti onih, što 
drže, da su pobožni, pa mrmlja i 
grdi pobožnost, koja se protivi tim 
neurednostima. 

Ne, Filotea, pobožnost ne kvari 
ništa, već sve usavršuje; a smeta li 
komu, da ne vrši dužnosti, ne- 
dvoumno je kriva pobožnost, Pčela, 

veli Aristotel, vadi med iz cvijeća, 
a da ga ne ozlijedi, ostavlja ga 
cijelo i svježe, kao što ga je i našla. 
No prava pobožnost radi još bolje. 
Ne škodi nikakovu znanju ni poslu, 
nego ih još resi i poljepšava. Ako 
se dragulji bace u med, postanu 
još sjajniji, već prema svojim ša- 
rama. Tako će i svaki biti ugodniji, 
ako spoji pobožnost sa svojim zva- 
njem. Njom se ublažuju porodične 
brige, ljubav muža i žene postaje 
iskrenijom, vladaru se vjernije 
služi, a svaki je posao slađi i miliji. 

Zabluda je, pače i krivovjerje, 
kad hoće da potjeraju pobožni 
život iz vojama, iz obrtničkih 
kuća, iz kneževskih dvorova, iz 
porodica. Dašto, Filotea, čisto pro- 
matralačka pobožnost, samostan- 
ska i redovnička, ne da se vršiti u 
tim staležima. No osim tih triju 
pobožnosti ima i drućih, koje mogu 
usavršiti ljude u svjetovnim stale- 
žima. Eno ti u starom zavjetu 
Abrahama, Izaka i Jakova, Da- 
vida, Joba, Tobije, Sare, Rebeke i 

Judite. U novom zavjetu sv. Josip, 
Lidija i sv. Krispin bijahu posve 
pobožni u svojim radionicama, sv. 
Ana, sv. Marta, sv. Monika, Ak- 
vila, Priscila u svome gospodar- 
stvu, Kornelij, sv. Sebastijan, sv. 
Mavro u vojsci, Konstantin, Jelena, 
sv. Luj, bl. Amadej, sv. Eduard na 
svojem prijestolju. Desilo se pače, 
da su mnogi izgubili savršenost u 
samoći, koja je ipak tako prikladna 
za savršenost, a da su je sačuvali 
u svjetovnoj buci, koja tako malo 
prija savršenosti. Lot, veli sv. 
Grgur, bijaše tako čist u gradu, a 
okalja se u samoći. Bili gdje mu 
drago, možemo i moramo čeznuti 
za savršenim životom. 


GLAVA ČETVRTA. 


Potreban je vođa, 
.da počneš i napreduješ 
u pobožnosti, 
Mladi Tobija morade poći u Ra- 


ges, ali će ocu: »Ne poznam ni- 
malo puta«, A otac će: »A ti hodi, 

potraži koga čovjeka, da te po- 
vede«, To kažem i ja tebi, Filotea. 
Ako baš hoćeš, da ideš putem po- 
božnosti, potraži čestita čovjeka, 
koji će te voditi i ravnati. To je 
najslavnija opomena, »Tražio ti 
koliko ti drago«, veli pobožni 
Avila, »nikad ne nađe tako stalno 
volje Božje, kao što putem po- 
nizna posluha, što su ga toliko 
preporučivali i vršili svi stari po- 
božni ljudi«. 

Blažena _ majka Terezija vidje 
gospođu Katarinu Kordovsku, gdje 
čini veliku pokoru. Zaželi je na- 
sljedovati protiv volje svoga ispo- 
vjednika, koji joj zabrani. Tereziju 
snađe napast, da ga ne posluša. 
Ali joj Bog prozbori: »Kćerce, 
pošla si dobrim i stalnim putem. 
Vidiš li pokoru, što je ona čini? 
Meni je miliji tvoj posluh«. I ona 
tako zavolje ovu krepost, te bijaše 
u svemu poslušna svojim poglava- 
rima, a usto se zavjetova poseb- 
no, da će u svemu slušati sa- 
vjete i opomene nekoga izvrsnog 


. 

čovjeka. U tome nađe preobilnu 
utjehu. Tako, i prije i poslije nje, 
i druge dobre duše, koje se htje- 
doše bolje podložiti Bogu, svoju 
volju podložiše volji njegovih slugu. 
Sv. Katarina ne može da se na- 
hvali toga u svojim Razgovorima, 
Pobožna se kneginja sv, Elizabeta 
posve podloži volji mudroga uči- 
telja Konrada, A veliki sv. Luj na 
smrtnom času savjetuje ovako 
svoga sina: »Ispovijedaj se često, 
izaberi sposobna ispovjednika, koji 
će biti i razborit i tebe stalno učiti, 
da radiš ono, što ti je potrebno«, 

»Vjeran je prijatelj, veli sv. Pi- 
smo, čvrsti štit, a tko ga nađe, 
našao je blago. Vjeran je prijatelj 
lijek života i neumrlosti«, »Koji se 
boje Gospoda, naći će ga«, Te 
božanske riječi, kako vidiš, smje- 
raju osobito na vječnost, a za nju 
nam najviše treba vjeran prija- 
telj, koji će naše poslove voditi 
svojim savjetima i opomenama i 
tako nas čuvati od zlobnikovih 
zamka i varka. On će nam biti 

neka riznica mudrosti u našim ne- 
voljama, tugama i neuspjesima, On 
će biti lijek, koji će u duhovnim 
bolestima razvedrivati i tješiti naše 
srce. On će nas čuvati od zla, a 
naše dobro učiniti boljim. A kad 
nas snađe kakva nemoć, on će za- 
priječiti, da ne umremo, pa će nas 
opet ozdraviti, 

Ali tko će naći takova prija- 
telja? Odgovara Mudrac: »Koji se 
boje Boga«, t. j. ponizni, koji živo 
žele duhovni napredak, Jer je, Fi- 
lotea, tako potrebno, da ovim sv. 
putem pobožnosti ideš uz dobra 
vođu, moli se Bogu s velikim ža- 
rom, da ti dade vođu po svome 
srcu, pa ne sumnjaj. Ustreba li, da 
ti pošalje anđela s neba kao mla- 
dome Tobiji, dat će ti dobra i 
vjerna, 

No i tebi mora vazda biti anđe- 
lom, t. j. kad ga nađeš, ne drži ga 
običnim čovjekom i ne uzdaj se 
u nji u njegovo ljudsko znanje, 
već u Boga, koji će ti pomagati i 
govoriti po tome čovjeku, jer će 

mu u srce i u usta metati ono, što 
je za tvoju sreću. Moraš ga slušati 
kao anđela, koji je sašao s neba, 
da te povede na nebo. Govori mu 
otvoreno, posve iskreno i vjerno, 
razgaljuj mu jasno svoje dobro i 
zlo, ne zabašuruj, ne okolišaj. Tako 
će se tvoje dobro upoznati i za- 
jamčiti, a zlo popraviti i izliječiti. 
On će te u nevoljama krijepiti i 
jačati, u utjehama ublaživati i rav- 
nati. Potpuno mu se povjeri, ali 
spoji i sveto štovanje, tako da ni 
štovanje ne umanji povjerenja ni 
povjerenje štovanja. Povjeri mu se 
onako kao kći ocu, a štuj ga kao 
sin majku. Ukratko: ovo prijatelj- 
stvo mora biti čvrsto i blago, po- 
sve sveto, posve posvećeno, posve 
božansko, posve duhovno, 

I zato, veli Avila, izaberi jed- 
noga između tisuće, a ja kažem iz- 
među deset tisuća, jer ih je za ovu 
službu manje sposobnih nego bi se 
smjelo reći. On mora biti pun lju- 
bavi, pun znanja i razboritosti. 
Nema li samo jednoga dijela, eto 

pogibli. A ja ti opet kažem: moli 
ga od Boga, a kad ga dobiješ, za- 
hvali  Božanskome  Veličanstvu, 
ostani čvrsto i ne traži drugih, 
nego hodi prostodušno, ponizno i 
pouzdano, pa ćeš presretno puto- 
vati. 


GLAVA PETA. 

Najprije treba očistiti dušu. 

»Cvijeće je zemlju pokrilo«, veli 
sv, Zaručnik, »doba je da se čistii 
obrezuje«. Dobre su želje, Filotea, 
cvijeće našega srca. Čim se po- 
bude, treba kosir u šake, pa otrije- 
biti savjest od svih mrtvih i su- 
višnih djela. Ako se inostranka 
htjela udati za židova, morala je 
svući ropsko ruho, obrezati nokte 
i ošišati se. I duša koja čezne za 
čašću, da postane zaručnicom Sina 
Božjega, mora »svući staroga čo- 
vjeka, a obući novoga«, mora od- 
baciti grijeh, a onda mora obrezati 
i ošišati sve zapreke, što je od- 

vraćaju od ljubavi Božje. Poči- 
njemo ozdravljivati, kad se ot- 
strane naši nezdravi sokovi, 

Sv, se Pavao očistio posve u 
jedan mah, a tako i sv. Katarina 
đenovska, sv, Magdalena, sv. Pe- 
lagija i neke druge. No to je očiš- 
ćenje posve čudesno i vanredno u 
milosti kao i uskrsnuće mrtvih u 
prirodi, pa ga ne smijemo tražiti. 
Redovito se čovjek čisti i pri- 
zdravljuje bilo tjelesno bilo du- 
ševno malo pomalo, polako, po- 
stepeno, s mukom i s vremenom. 
Anđeli na Jakovljevim ljestvama 
imaju krila, ali ne lete, već uzlaze 
i silaze po redu, stubu po stubu. 
Duša je, što se iz grijeha penje u 
pobožnosti, poput zore, koja ne 
rastjera mraka odmah, čim cikne, 
već malo pomalo. Mudra je riječ, 
da se najstalnije ozdravi polako. 
Bolesti, bilo tjelesne, bilo duševne, 
dolaze na konju i trkom, a odlaze 
pješice i polagano, 

Treba se stoga, Filotea, latiti 
posla srčano i strpljivo. Ah, kako 


mi je žao onih duša, što se mnogo 
vježbaju u pobožnosti, a kad opaze 
više nesavršenosti, počnu se uzne- 
mirivati, uzrujavati, klonu duhom, 
pa ih gotovo svlada napast, da sve 
ostave i vrate se natrag. Ali u 
drugom eto pregoleme pogibli i 
dušama, što ih snađe napast, pa 
drže, da su savršene, a nisu za- 
pravo ni počele, rado bi letjele, a 
nemaju krila. Velika je pogibao, 
Filotea, da će opet pasti, jer se 
odviše brzo oteše liječniku iz rukul 
»Ah, ne diži se, dok zora ne za- 
bijeli«, kaže prorok, »ustanite, kad 
otpočinete«. On je sam vršio ovu 
opomenu, jer se oprao i očistio, pa 
molio, da se sve više opere i očisti. 

Čišćenje se naše duše ne može 
i ne smije svršiti do groba. Stoga 
se ne uznemirujmo zbog svojih ne- 
savršenosti, jer je u tom savrše- 
nost, da ih suzbijamo, a ne bismo 
ih mogli suzbijati, da ih ne vidimo, 
ni savladati, da ih ne nađemo. Naša 
pobjeda nije u tom, da ih ne osje- 
ćamo, nego da uz njih ne pri- 

stajemo, a ne pristajemo, dok nam 
dosađuju. Da se uvježbamo u po- 
niznosti, potreba je da u ovoj du- 
hovnoj borbi dopadnemo i rana. 
Ali nismo svladani, dok ne izgu- 
bimo života ili srčanosti. Nu ne- 
savršenosti nam i mali grijesi ne 
mogu oteti duhovnoga života, koji 
se gubi samo smrtnim grijehom. 
Stoga ne dajmo, da nam otmu srča- 
nost. David veli: »Sačuvaj me Go- 
spodine, od plašljivosti i maloduš- 
nosti«, Sreća je po nas u ovoj 
borbi, što ne ćemo biti pobijeđeni, 
dok god hoćemo da se borimo. 


GLAVA ŠESTA. 


Najprije se treba očistiti 
od smrtnih grijeha. 


Najprije se treba očistiti od 
Srijeha. Sredstvo je sakramenat 
pokore. Potraži, što možeš dostoj- 
nijeg ispovjednika. Uzmi kakvu 
knjižicu za ispitivanje savjesti, da 
se možeš dobro ispovjediti. Take 

su napisali Ludovik Granadski, 
Brimo, Arias, Auger, Čitaj pozor- 
no, pa tačku po tačku misli, što 
si sagriješila, otkad si došla k ra- 
zumu, pa do ovoga časa. Ne po- 
uzdaješ li se u svoju pamet, za- 
piši sve, česa se sjetiš, Kad tako 
spremiš i nagomilaš rđave sokove 
svoje savjesti, zamrzi na njih i od- 
baci ih s najvećim skrušenjem i 
odvratnošću srca. Promatraj ove 
četiri stvari: da si grijehom izgu- 
bila milost Božju, proigrala pravo 
na nebo, zaslužila vječne paklene 
muke i odrekla se vjećne ljubavi 
Božje. 

Vidiš, Filotea, da govorim o op- 
ćenoj ispovijedi čitava života, Pri- 
znajem, da takova ispovijed nije 
uvijek prijeko potrebna, ali tako- 
đer držim, da će ti u ovom po- 
četku biti veoma korisna, zato li 
je uveliko preporučujem, Često se 
događa, da su pune golemih ne- 
dostataka obične. ispovijedi onih, 
što provode zajednički i obični 
život. Često se uopće i ne priprave 

ili veoma slabo, a nemaju ni po- 
trebna skrušenja. Tako se više 
puta dogodi, da čeljade ide na 
ispovijed s potajnom voljom, da će 
griješiti iznova, da ne će izbjega- 
vati grešne prigode ni upotreblja- 
vati, što mu treba za popravak 
života, U svim tim slučajevima po- 
trebna je općena ispovijed, da se 
zajamči duševno spasenje. Ali nas 
osim toga općena ispovijed nuka, 
da upoznamo sami sebe, budi u 
nama spasonosni stid zbog prošloga 
života, potiče nas, da se divimo 
milosrdnome Bogu, koji nas je 
ustrpljivo čekao, miri nam srce, 
razgaljuje dušu, budi u nama dobre 
odluke, daje priliku našemu du- 
hovnome ocu, da nas svjetuje što 
zgodnije, a naše srce otvara, da 
unapredak s pouzdanjem očitujemo 
svoje grijehe. 

Čini mi se, dakle, Filotea, kad 
govorim o općenoj obnovi našega 
srca i o potpunom obraćenju naše 

duše k Bogu, dajući se na pobožni 
život, da ti posve razložno prepo- 
ručujem općenu ispovijed, 


GLAVA SEDMA. 


Treba se očistiti i od sklonosti 
na grijeh. 


Svi Izraelci zbilja iziđoše iz 
Egipta, ali ne iziđoše svi drage 
volje, zato u pustinji mnogi poža- 
liše, što nemaju egipatskoga luka 
i mesa, Tako ima i pokornika, koji 
se zbilja riješe grijeha, ali ne od- 
bace grešne sklonosti. Obećaju, da 
ne će više griješiti, ali nekako 
preko volje, jer im se ne da lišiti 
i čuvati nesretnih grešnih naslada. 
Srce im se obraća k njemu kao 
Lotova žena k Sodomi. Uzdržavaju 
se od grijeha, kao bolesnici, što ne 
jedu dinja, jer im se liječnik grozi 
smrću, budu li ih jeli, a ipak im je 
teško, što ih ne smiju okusiti, go- 
vore i pogađaju se, bi li smjeli, 
rado bi ih barem pomirisali, pa 

drže sretnima one, što ih smiju 
jesti. Tako se eto i ovi slabi i mli- 
tavi pokornici neko vrijeme uz- 
državaju od grijeha, ali im je žao. 
Voljeli bi griješiti, a da ne budu 
osuđeni. Govore o grijehu s ushi- 
tom i nasladom, pa drže sretnima 
one, što griješe. Čovjek se odlučio 
osvetiti. Na ispovijedi se predo- 
misli. Nu eto ga malo poslije među 
prijateljima, gdje s nasladom go- 
vori o svojoj svađi, pa veli, da bi 
učinio svašta, kad se ne bi bojao 
Boga. Spominje, da je težak Božji 
zakon, koji hoće da se prašta, Ej, 
da je Bog dopustio osvetu! Ah, tko 
ne vidi, da se taj jadnik riješio 
grijeha, da je zbilja izišao iz Egipta, 
ali ga srce vuče onamo, da se na- 
jede luka i češnjaka, kojim se 
hranio! Tako radi i žena, što se 
okanila grešne ljubavi, ali joj je 
drago, da joj se klanjaju i udva- 
raju. Jao, kolika pogibao prijeti 
takovima! 

Ti si, Filotea, odlučila, da ćeš 
živjeti pobožno. Nije dosta, da se 

samo ostaviš grijeha, nego moraš 
očistiti svoje srce od svake grešne 
sklonosti, jer ti u jednu ruku prijeti 
pogibao, da ćeš opet pasti, a u 
drugu ti ove jadne sklonosti ne- 
prestano slabe dušu i tako je tište, 
te ne bi mogla raditi dobrih djela 
brzo, marljivo i često, a to je ipak 
jezgra prave pobožnosti. Duše, što 
se odrekoše grijeha, ali još imaju 
te sklonosti i slabosti, nalikuju, 
čini mi se, bljedobonim djevojkama. 
Nisu bolesne, ali su im bolesna sva 
djela; jedu bez slasti, spavaju bez 
odmora, smiju se bez veselja i vuku 
se, a ne idu. Tako i one duše rade 
dobro, ali tako mlitavo, te gube 
plod sva njihova i onako malo- 
brojna i slaba dobra djela. 


GLAVA OSMA. 
Kako treba trijebiti sklonosti. 


Da obaviš ovo drugo čišćenje, 
ponajprije moraš shvatiti golemo 
zlo, što nam ga donosi grijeh. To 

budi u nama duboko i skrušeno 
kajanje. Ako je pokajanje i ma- 
leno, ali osobito ako je združeno 
sa sakramentima, čisti nas dovolj- 
no od grijeha, ako li je golemo i 
skrušeno, čisti nas i od preostalih 
grešnih sklonosti. Mala mržnja ili 
zloba uzrokuje, da nerado gledamo 
i izbjegavamo družbu onih, koje 
mrzimo. Ako li je mržnja smrtna i 
žestoka, izbjegavamo i mrzimo ne 
samo mrska čovjeka, nego bježimo 
i ne možemo podnositi ni njegovih 
saveznika, rodbine i prijatelja, 
pače ni njegove slike ni išta, što 
je njegovo. Tako i pokornik, Mrzi 
li slabo na grijeh, kaje li se samo 
slabo, pa i istinski, odlučit će 
doista, da ne će više griješiti. Ali 
kad zamrzi na grijeh, golemim i 
skrušenim pokajanjem odriče se ne 
samo grijeha već i svih grešnih 
okolnosti, što izviru iz grijeha 
ili vode u grijeh. Stoga se, Fi- 
lotea, moramo iz petnih žila skru- 
šiti i pokajati za sve, što je u 
vezi s grijehom. Kad se Mandaljena 

obratila, omrznu joj grijeh i i grešne 
naslade, pa više nikad i ne pomisli 
na njih. David ustvrdi, da ne mrzi 
samo na grijeh nego i na sve 
grešne putove i staze. Ovako se 
pomlađuje duša, kao što se po Da- 
vidovu pomlađuje orao, 

A da to uzmogneš shvatiti i po- 
kajati se, moraš obaviti ova raz- 
matranja. Ako ih dobro obaviš, 
iščupat ćeš uz Božju milost iz svoga 
srca grijeh i glavna grešna nagnuća. 
Zato ih udesih. Obavi ih po redu, 
kao što označih, svaki dan po 
jedno, Ako možeš, razmatraj ujutro, 
jer je to najzgodnije vrijeme za sve 
duhovne poslove, a kroz dan moz- 
gaj. Ne znaš li još razmatrati, 
gledaj, što je napisano u drugom 
dijelu. 

GLAVA DEVETA. 
Prvo razmatranje 


O stvorenju. 


1. Misli živo, da si pred Bogom, 
2. Moli mu se, da te nadahne. 


Promisli: 


1. Ima samo nekoliko godina, da 
si na ovom svijetu, a prije si bila 
puko ništavilo. Gdje smo bili onda, 
dušo moja? Svijet je davno posto- 
jao, a od nas glasa ni traga. 

2, Bog te izveo iz ništavila, uči- 
nio te tim, što jesi, iz same dobro- 
te, a nije te trebao. 

3, A evo, kakvu te je Bog stvo- 
rio: najplemenitiji si stvor u vid- 
ljivom svijetu, možeš živjeti navi- 
jeke i sjediniti se s njegovim Bo- 
žanskim Veličanstvom. 


Čuvstvaiodluke. 


Ponizi se duboko pred Bogom i 
zavapi od srca sa psalmistom: 
»Gospode, pred tobom sam puko 
ništavilo, Pa kako se spomenu, da 

me stvoriš?« Ej, dušo moja, bila si 
u onom drevnom ništavilu, a bila 
bi i sada, da te nije Bog izvukao. A 
šta bi radila u ništavilu? 

2, Zahvali Bogu! O moj veliki i 
dobri Stvoritelju, koliko sam ti za- 
hvalna, što si me izvukao iz ništa« 
vila i učinio me tvojim milosrđem 
ovim, što jesam. Što bih radio, da 
dostojno slavim tvoje sveto Ime i 
zahvalim ti na neizmjernoj dobroti? 

3. Zastidi se! Ali jao, moj Stvori- 
telju, mjesto da se sjedinim s to- 
bom ljubeći te i služeći ti, pobunila 
sam se protiv tebe neurednim na- 
$nućima, odvojila sam se i udaljila 
od tebe i združila s grijehom. Ni- 
sam više štovala tvoje dobrote, 
kanda i nisi moj Stvoritelj! 

4, Ponizi se pred Bogom! Dušo 
moja, znaj da je Gospod tvoj Bog; 
On te je stvorio, a nisi ti sama se- 
be. Bože, ja sam djelo tvojih ruku. 

5. Ne ću više dakle sama sa so- 
bom biti zadovoljna, jer sam po 
sebi ništa. Čim se ponosiš, praše i 
pepele? Čim se oholiš, puko ništa- 

vilo? Da se ponizim, radit ću ovo 
i ono, podnijet ću ovaj i onaj pre- 
zir, Promijenit ću život i otsele ću 
slijediti svoga Stvoritelja, ponosit 
ću se bitkom, što mi ga je dao, sve 
ću upotrijebiti, da slušam njegovu 
volju, sve ću raditi, što me nauči i 
naloži mi moj duhovni otac, 


Zaglavak. 


1. Zahvali Bogu! »Blagoslovi, du- 
šo moja, Boga svoga i sve što je u 
meni sveto ime njegovo«, jer me 
njegova dobrota izvuče iz ništavila 
i nješovo me milosrđe stvori. 

2. Prikaži se! Moj Bože, iz svega 
ti srca prikazujem biće, što si mi 
ga dao; prikazujem ti i posvećujem, 

3. Moli se! Bože utvrdi mi ove 
nakane i odluke. Sveta Djevice, 
preporuči mene i sve, za koje mo- 
na moliti, milosrđu svoga Sina 
itd. 


Očenaš, Zdravo Marijo. 


Kad svršiš razmatranje, prošeći 
se i od svoga promatranja saberi 

pobožnu kiticu, pa je češće kroz 
dan pomiriši, 


GLAVA DESETA, 
Drugo razmatranje. 


Zašto smo stvoreni? 


Priprava. 1. Predoči Boga. 
2. Moli, da te nadahne. 


Promotri. 


1. Bog te nije stvorio na ovaj 
svijet, jer bi te možda trebao. Ti 
mu ne možeš ništa koristiti. Stvo- 
rio te samo stoga, da ti pokaže 
svoju dobrotu, da ti dade milost i 
slavu. I zato ti je dao razum, da ga 
spoznaš, pamet, da ga se sjećaš, 
volju, da ga ljubiš, maštu, da pre- 
dočiš njegova dobročinstva, oči, da 
gledaš njegova divna djela, jezik, 
da ga slaviš, a tako i druge sposob- 
nosti, 

2, Budući da si eto zato na svi- 
jetu, moraš odbaciti i kloniti se 
svih protivnih djela, a prezreti kao 

tašta i suvišna ona, što ne vode k 
ovoj svrsi. 

3. Promisli, kako je nesrećan svi- 
jet, koji na to ne pomišlja, već živi, 
kanda vjeruje, da nije za drugo 
stvoren, već da gradi kuće, sadi 
drveće, stječe blago i zbija šale. 


Čuvstva i odluke. 


1. Zastidi se i prekori dušu, što 
je dosada bila tako jadna, te je vrlo 
malo ili nimalo na sve to mislila. 
Jao, Bože moj, reci mi, na što sam 
mislila, kad nisam mislila na te? 
Čega sam se sjećala, kad sam tebe 
zaboravljala? Što sam ljubila, kad 
nisam ljubila tebe? A joj, morala 
sam se hraniti istinom, a pitala 
sam se taštinom i služila sam svi- 
jetu, koji je stvoren, da meni služi. 

2. Zamrzi na prošli život. Odri- 
čem vas se tašte misli i nekorisna 
umovanja. Odričem vas se, mrske 
i tašte uspomene, nevjerna i ne- 
poštena prijateljstva, izgubljene i 
iadne usluge, ružne nagrade, do- 
sadne udvornosti, 

3, Obrati se Bogu. Otsada ću, 
Bože i Spasitelju moj, misliti na te, 
Nikada ne ću više misliti na ono, 
što je tebi nemilo. Do groba ću se 
sjećati goleme tvoje dobrote, što si 
mi je iskazao. Ti ćeš biti slast moga 
srca, užitak mojih čuvstava. Ah, 
otsada ću se odvraćati od ovib i 
onih trica i zabava, kojima sam se 
bavio, od ovih i onih ispraznih po- 
slova, kojima sam tratio dragocje- 
ne dane, od ovakih i onakih nag- 
nuća, što su mi zapletala srce. Zato 
ću upotrijebiti ovo i ovo, 


Zaglavak. 


1. Zahvali Bogu, što te je stvorio 
za tako uzvišenu svrhu. Stvorio si 
me, Gospode, za se, da navijeke 
uživam tvoju beskrajnu slavu. Kad 
ću je biti dostojan, kad li ću te 
slaviti, kako moram? 

2, Prikaži se Bogu. Prikazujem 
ti, dragi moj Stvoritelju, sva ova 
čuvstva i odluke, svu svoju dušu i 
srce. 

3. Moli se, Molim te, Bože, neka 
ti ugode moje želje i odluke. Daj 
svoj sveti blagoslov mojoj duši, da 
ih može ispuniti, radi zasluga, što 
je svojom krvlju stekao Tvoj sin, 
raspet na križu itd. 


Spleti pobožnu kiticu. 


GLAVA JEDANAESTA. 
Treće razmatranje. 


Dobročinstva Božja. 


1. Predoči Boga. 
2. Moli mu se, da te nadahne. 


Razmatranje. 


Promotri tjelesne draži, što ti 
ih je Bog dao. Kakvo ti je tijelo, 
kako ga je ugodno uzdržavati, ka- 
kvo je zdravlje, koliko utjehe, ko- 
liko prijatelja i pomoćnika! Uspo- 
redi sve to s drugim ljudima, bo- 
ljim od tebe, koji nemaju tih do- 
bročinstava: neki su boležljivi, sa- 
kati; druge svjetina grdi, ruži i pre- 
zire; neki stanuju u bijedi i siroma- 

štvu, a Bog nije htio, da ti budeš 
tako jadna. 

2. Promotri duševne darove. Ko- 
liko je na svijetu tupih, mahnitih, 
ludih. A zašto nisi ti? Bog ti je 
bio osobito milostiv. Koliko je ljudi 
prostaka i pukih neznalica. A tebi 
je promisao dao, da se čestito 
uzgojiš i naobraziš. 

3. Promotri duhovne milosti. Ti 
si, Filotea, dijete Crkve. Bog te je 
od djetinjstva učio, da ga spoznaš. 
Koliko ti je puta dao svoje sakra- 
mente? Koliko te je puta nadah- 
nuo, iznutra prosvijetlio, korio, da 
se popraviš? Koliko ti je puta 
oprostio tvoje pogreške? Koliko te 
je puta očuvao od očite propasti? 
A nisu li te prošle godine bile naj- 
bolja zgoda, da napreduješ na sre- 
ću svoje duše? Promisli malo po- 
tanje, kako ti je Bog bio dobar i 
milostiv. 


Čuvstvaiodluke, 


1. Divi se Božjoj dobroti. Oh, ka- 
ko mi je Bog dobar! Gospode, kako 

je tvoje srce bogato milosrđem i 
darežljivo blagošću! Dušo moja, ne 
zaboravimo nikada milosti, što nam 
ih dade, 

2. Čudi se svojoj nezahvalnosti. 
Ali što sam ja, Gospode, da me se 
sječaš? Oh, kako je golema moja 
nevrijednost! Jao, nogama sam ga- 
zila tvoja dobročinstva, pogrđivala 
sam tvoje _ milosti, upotrebljavala 
sam ih na pogrdu tvoje vrhovne 
dobrote. Za beskrajnu sam ti mi- 
lost i ljubav vraćala beskrajnu ne- 
zahvalnost. 

3. Probodi nezahvalnost. Nuder 
dakle, srce moje, ne budi više ne- 
vjerno, nezahvalno i neiskreno 
ovomu velikom dobrotvoru. A ka- 
ko da otsada ne bude moja duša 
pokorna Bogu, koji je toliko divota 
i milosti učinio u meni i za mene? 

4. Uskraćuj, Filoteta, svome ti- 
jelu taku i taku putenu nasladu i 
služi tijelom Bogu, koji je za tijelo 
toliko učinio. Pregni, da ga svojom 
dušom spoznaš i prepoznaš. Lati se 
ovoga i onoga. Pomno upotrijebi 

sredstva, što su u Crkvi, da sebe 
spasiš, a Boga ljubiš. Da, često ću 
se moliti, primati sakramente, slu- 
šat ću riječ Božju, vršiti nadahnuća 
i savjete. 


Zaglavak. 

Zahvali Bogu, što ti je dao, da 
upoznaš svoje dužnosti i primljena 
dobročinstva, 

Daruj mu svoje srce sa svim od- 
lukama, 


Moli mu se, da te okrijepi, te ih 
izvršiš vjerno po zaslugama smrti 
njegova Sina, zazovi u pomoć Dje- 
vicu i Svece, 


Oče naš, Zdravo Marijo. 
Savij pobožnu kiticu. 

GLAVA DVANAESTA, 
Četvrto razmatranje, 
Grijesi. 
1. Predoči Boga. 
2. Moli mu se, da te nadahne. 


Promatranje. 


1. Promisli, koliko je već tome, 
otkada si počela griješiti, pogledaj, 
koliko se grijeha odonda nagomi- 
lalo u svome srcu, Danomice si ih 
činila protiv Boga, protiv sebe, 
protiv bližnjega djelom, riječju, 
željom i mišlju, 

2, Promotri, koje su ti zle sklo- 
nosti i kako si im ugađala, I vidjet 
ćeš, da imaš više grijeha nego vlasi 
na glavi, pače nego pijeska u moru, 

3. Promotri napose nezahvalnost 
prema Bogu, taj općeni grijeh, koji 
se proteže na sve druge i čini ih 
pregroznima, Pogledaj, koliko ti je 
dobročinstva Bog učinio, a ti si sva 
upotrijebila, da pogrdiš dobrotvo- 
ra, Napose, koliko si nadahnuća 
prezrela, koliko si dobrih ponuka 

odbila. A još više od svega, koliko 
si puta primila sakramente, a gdje 
su plodovi? Gdje su dragocjeni 
uresi, kojima te je nakitio tvoj 
nebeski zaručnik? Sve je to pokrila 
tvoja nepravda. Kako si se pri- 
pravljala, da ih primiš? Promisli o 
nezahvalnosti: Bog je trčao za to- 
bom, da te spasi, a ti si neprestano 
bježala pred njim, da se upropa- 
stiš, 
Čuvstvaiodluke. 


1. Stidi se u svojoj nevolji. Bože 
moj, kako se usuđujem, da se po- 
kažem pred tobom? Jao, ja sam 
puki čir svijeta, graba nezahval- 
nosti i bezakonja. Je li moguće, 
da sam bila tako nepoštena, te 
sam sva svoja sjetila, sve svoje du- 
ševne moći osakatila, oskvrnula, 
okaljala, a nije ni dan minuo, da 
se nisam ogriješila? Je li to za- 
hvalnost, što sam je dugovala svo- 
me Stvoritelju za dobročinstva i 
krv svoga Spasitelja? 

2, Moli se za oproštenje i padni 
Gospodu pred noge kao rasipni 

sin, kao Magdaljena, kao žena, 
koja je svoju bračnu ložnicu oka- 
ljala svakakvim preljubima. Smiluj 
se, Gospode, ovoj grješnici; jao, 
živi izvore samilosti, smiluj se meni 
nevoljnici. 

3. Odluči, da ćeš se poboljšati. 
Nikada više, Gospode, nikada više 
s tvojom milošću ne sagriješih. Jao, 
odviše sam ljubila grijeh. Mrzim na 
nj, a tebe grlim, Oče milosrđa, 
hoću da živim i umrem u Tebi. 

4. Da izbrišem prošle grijehe, 
srčano ću se optužiti i sve ću gri- 
jehe izbrisali iz srca. 

5. Svim silama ću nastojati, da 
iščupam iz srca sve, osobito one 
grijehe, što me najviše napastuju. 

6. Zato ću postojano upotreblja- 
vadi sredstva, što se preporuče, a 
nikad ne ću pomišljati, da sam do- 
sta zadovoljila za tolike pogreške, 


Zaglavak. 


1, Zahvali Bogu, što te je sve 
dosada čekao i dao ti ova dobra 
čuvstva, 

2, Prikaži mu svoje srce, da ih 
možeš izvesti. 
3. Moli mu se, da te ojača itd, 


GLAVA TRINAFESTA. 
Peto razmatranje. 
O smrti 
Priprava. 


1. Stani pred lice Božje. 

2. Moli se za milost. 

3. Pomisli, da ležiš na smrtnoj po- 
sielji, ne ufajući se, da ćeš ustati. 


1. Ne znaš, kad ćeš umrijeti. 
Dušo moja, jednom ćeš izići iz ovo- 
ga tijela. Kada? Zimi ili ljeti? U 
gradu ili u selu? Danju ili noću? 
Iznenada ili kad se budeš nadala? 
Od bolesti ili od nezgode? Hoćeš 
li se imati kada ispovjediti? Hoće 
li biti uza te ispovjednik i duhovni 
otac? Nažalost, ništa o tom ne 
znamo. Stalno je samo, da ćemo 
umrijeti, i to prije nego se nadamo. 

2, Onda će se za te svijet svršiti, 
za te više ne će opstajati. Pred 

tvojim će se očima sve preokre- 
nuti. Da, onda će nam se zabave, 
taštine, svjetovne radosti, isprazna 
čuvstva pokazati kao sjena i oblak. 
Ah, jadne mene, zbog kakvih sam 
sitnica i tlapnja vrijeđala Boga? 
Vidjet ćeš, da smo ostavile Boga 
ni za što. Naprotiv će ti se pobož- 
nost i dobra djela pokazati tako 
poželjna i slatka. A zašto ne uperih 
ovim lijepim i umiljatim putem? 
Onda će ti se poput planine uka- 
zati tobože sićušni grijesi, a tvoja 
pobožnost veoma malena, 

3. Promisli, kako će se tvoja 
duša teško i s čežnjom rastati s 
ovim svijetom. Rastat će se s bo- 
gatstvom, s taštinama, s ipraznim 
društvima, s užicima, sa zabavama, 
s prijateljima i susjedima, s rodite- 
jima, s djecom, s mužem, sa že- 
nom, ujedno: sa svim svijetom, a 
konačno sa svojim tijelom, koje će 
ostati blijedo, mršavo, iznemoglo, 
ružno i smradno. 


4, Žurno će ti uzeti tijelo i poko- 
pati ga. Potom ne će svijet ni mi- 

sliti na te, zaboravit će te, kao što 
si i ti zaboravila druge. Reći će se: 
Bog je pomiluj! — i to ti je sve. O 
smrti, kako si zamašna, kako si 
nesmiljena! 

5. Kad se duša rastane s tijelom, 
uperit će desno ili lijevo. Jao, kamo 
će tvoja? Kojim putem? Jamačno 
onim, kojim uperi na ovom svijetu. 


Čuvstva i odluke. 


1. Moli se Bogu i padni mu u na- 
ručje. Zakrili me, Gospode, u onaj 
strašni dan. Učini mi onaj čas sreć- 
nim i povoljnim, makar mi sav ži- 
vot bio tužan i čemeran. 

2, Prezri svijet, »Jer ne _ znam 
časa, kad ću te ostaviti, bijeli svi- 
jete, kad ne ću prijanjati uza te. 
Dragi prijatelji, mila rodbino, ne 
zamjerite, otsada ću vas ljubiti 
samo u sv. prijateljstvu, koje može 
ostati uvijek. Zašto da se združu- 
jemo s vama vezom, koji se mora 
ostaviti i prekinuti.« 

3. Pripravljat ću se za ovaj čas i 
postarati, da mi bude srećan put. 

Koliko uzmognem, očistit ću svoju 
savjest, a uredit ću ove i one nedo- 
statke. 


Zaglavak. 

Zahvali Bogu na tim odlukama, 
što ti ih je dao. Prinesi ih Njegovu 
Veličanstvu. Moli mu se opet, da ti 
dade srećnu smrt radi smrti nje- 
gova Sina, Zazovi u pomoć Bl. Dje- 
vicu i Svece. 


Oće naš — Zdravo Marijo. 
Saberi mirisnu kiticu. 


GLAVA ČETRNAESTA. 
Šesto razmatranje, 
O sudu, 


Priprava. 


1. Stani pred lice Božje 
2. Moli mu se, da te nadahne. 


Promotri: 


1. Bog je odredio, dokle će svijet 
stajati. Napokon će se pokazati 
strahoviti znaci i događaji, pa će 


ljudi umirati od groze i užasa. Za- 
tim će silna vatra spaliti i pretvoriti 
u pepeo lice zemlje, a ne će ostati 
nijedna stvar, što je gledamo. 


2, Iza te poplave, vatre i gromo- 
va uskrsnut će iz zemlje svi ljudi, 
osim onih, što već uskrsnuše, Na 
glas će arhanđelov grnuti u dolinu 
Josafat. Ali vaj, goleme razlikel 
Jednima će tijelo biti slavno i 
sjajno, drugima gadno i strašno, 

3. Promotri veličanstvo i sjaj, 
s kojim će doći strašni Sudac okru- 
žen anđelima i svecima. Pred njim 
će se sjati križ jače od sunca, do- 
brima u znak milosti, zločestima u 
znak oštrine. 

4. Vrhovni će sudac dati strašnu 
zapovijed, koja će se odmah izvr- 
šiti. Rastavit će dobre od zločestih 
i jedne metnuti nadesno, a druge 
nalijevo. Rastavit će ih navijeke. 
Iza toga rastanka nikad sastanka. 

5. Kad ih rastavi, otvorit će se 
knjige savjesti i jasno će se vidjeti 
zloća zločestih, vidjet će se, kako 
su prezirali Boga, a opet će se vi- 

djeti i pokora dobrih i plodovi 
milosti, što je primiše od Boga. 
Ništa ne će ostati tajno. O Bože, 
kako će se zastidjeti jedni, a drugi 
obradovati. 

6. Promotri konačnu osudu zlo- 
čestih; »Odlazite, prokleti, u oganj 
vječni, koji je pripravljen đavlu i 
njegovim drugovima.«. Prosudi te 
strahovite riječi. »Odlazite«, veli 
sudac, Tom riječju Bog one nesreć- 
nike ostavlja navijeke i tjera ih 
ispred svoga lica. Zove ih »pro- 
kleti«. Dušo moja, strašna li pro- 
kletstva, prokletstva  općenoga, 
koje obuhvata sva zla; pro- 
kletstva, koje obuhvata sva vre- 
mena i vječnost! Dodaje: »u oganj 
vječni«, Pogledaj, srce moje, u tu 
golemu vječnost, O vječna vječno- 
sti muka, kako si strahovital 

7. Promotri sud dobrima: »Do- 
đite« veli Sudac. Oj, to je utje- 
šljiva, spasonosna riječ, kojom nas 
Bog privlači k sebi i prima nas u 
naručje svoje dobrote. »Blagoslov- 
ljeni Oca mojega«: o draga blago- 

slova, koji obuhvata svaki blago- 
slov! »Primite kraljevstvo, što vam 
je pripravljeno od početka svijeta«. 
Bože moj, kolika je milost, kad 
tome kraljevstvu ne će biti krajal 


Čuvstva i odluke, 


1. Dršći, dušo moja, kad se sje- 
tiš toga. O Bože, ko će me sačuvati 
onoga dana, kad će se uzdrmati os 
užasa i stupovi nebeski? 

2. Zamrzi na svoje grijehe, koji 
te jedini mogu upropastiti na onaj 
strašni dan, 

3. Oj, hoću da sudim sama sebi 
sada, da ne budem suđena. Ispitat 
ću savjest i osudili se, tužiti se i 
popraviti se, da me ne osudi Sudac 
na onaj strašni dan. Ispovjedit ću 
se, primiti potrebne opomene itd. 


Zaglavak. 


1. Zahvali Bogu, što ti je dao 
sredstvo, da umakneš pogibli na 
onaj dan, i vrijeme za pokoru. 

2, Prikaži mu srce, da možeš či- 
niti pokoru. 

3. Moli mu se za milost, da je 
uzmogneš dobro vršiti. Oče naš. 
Zdravo Marijo. Saberi kiticu. 


GLAVA PETNAESTA. 
Sedmo razmatranje. 
O paklu. 


Priprava. 


1. Stani pred lice Božje. 

2. Ponizi se i moli mu se za milost. 

3. Predoči mračni grad, koji sav gori 
od sumpora | od smrdljive smole, pun 
građana, koji ne mogu Izaći. 


Promotri: 


1. Osuđenici su u paklenom bez- 
danu kao u onom nesrećnom gradu. 
Trpe neizrečene muke u svim sje- 
tilima i udovima, Kao što su upo- 
trebljavali sva sjetila i udove za 
grijeh, tako će u svim sjetilima i 
udovima trpjeti i kazne za grijeh. 
Oči su im dobacivale lažne i grešne 


poglede, a sad gledaju strahotu, 
vragove i pakao. Uši su im uživale 
u opakim razgovorima, a sad čuju 
samo plač, jadikovanje i očaj. Tako 
i druga sjetila, 

2. Osim svih tih muka ima jedna 
još veća. Izgubili su slavu Božju, 
pa je navijeke ne će vidjeti. Kad 
je Apsalomu bilo od progonstva 
teže, što ne smije na oči ljubez- 
nome ocu Davidu, kolika je žalost, 
Bože, nikad ne vidjeti tvoga milog 
i blagog lica! 

3. Promisli osobito, da su te 
muke vječne, i već je radi toga pa- 
kao nesnosan. Ajoj! Uđe li nam 
buha u uho, trese li nas samo la- 
gana groznica, noć nam je tako 
duga i dosadna. A kako će užasna 
biti vječna noć u tolikim mukamaj 
I ta vječnost rađa vječni očaj, 
psovke i beskrajno bjesnilo. 


Čuvstva i odluke. 


1. Prestraši svoju dušu riječima 
Jobovim: »Dušo moja, bi li mogla 
navijeke živjeti u onom vjekovitom 

žaru, u vatri koja proždire? Hoćeš 
li da se s Bogom rastaneš zauvijek? 

2, Priznaj, da si to zaslužila, i 
koliko puta! No otsada ću uperiti 
protivnim putem. Zašto da se sur- 
vam u taj bezdan? 

3. Radit ću dakle to i to, da se 
uklonim grijehu, koji me jedini 
može baciti u vječnu smrt, 

Zahvali, prikaži se i pomoli. 


GLAVA ŠESTNAESTA. 
Osmo razmatranje. 
O raju, 
Priprava. 


1. Predcči nazočnoga Boga, 
2. Zazovi ga u pomoć. 


Promatranje. 


1. Promatraj krasnu vedru noć. 
Kako je divno nebo s toliko: raz- 
ličnih zvijezda! Združi sad ovu lje- 
potu s krasnim danom, Sjaje žarko 
sunce, ali ne umanjuje sjaja mje- 

secu i zvijezdama. A _ zatim 
smjelo reci, da sva ta ljepota skupa 
nije ništa prema lijepome rajul Oj, 
kako to mjesto treba željeti i lju- 
biti, kako je dragocjen onaj gradl 

2, Pogledaj kako su uzvišeni, 
krasni i brojni građani i stanovnici 
one domovine, Tu su milijuni mili- 
juna anđela, keruba i serafa, tu je 
četa apostola, mučenika, ispovjed- 
nika, djevica, svetih žena. Mnoštvo 
je bezbrojno. Oj, kako je sretno to 
društvo! Najmanji je od njih ljepši 
od svega svijeta. A da ih ugledaš 
sve? Ali, Bože moj, kako su sretni! 
Vazda pjevaju slatku pjesmu nježne 
ljubavi. Vazda uživaju trajne ra- 
dosti. Jedan drugome umnožava 
neizrečenu sreću, pa žive veseli u 
sretnom i vječnom društvu. 

3. Promotri napokon njihovu 
sreću, što uživaju Boga, koji im 
daje da vazda gledaju njegovo milo 
lice i koji u njihovo srce sipa bez- 
brojne slasti. Goleme li sreće, kad 
su navijeke sjedinjeni sa svojim po- 
četnikom! Svaki poput ptica leti i 

pjeva navijeke u zraku božanstva, 
što ih odasvud kruži zasluženim 
užicima. Svaki se takmi, ali bez 
zavisti, da pjeva i što bolje hvali 
Stvoritelja. Blagoslovljen navijek, 
slatki, svemožni Stvoritelju, koji si 
nam tako dobar, pa si nam tako 
darežljivo dao dio svoje slave, A 
Bog opet vječnim blagoslovom 
blagosivlje sve svece, veleći im: 
»Blagoslovljeni navijeke, moji dragi 
stvorovi, koji ste mi služili, a sad 
me slavite sveudilj tolikom ljubavi 
i srčanošću.. 


Čuvstva i odluke. 


1. Divi se i slavi ovu nebesku 
domovinu. Oj, kako si lijep, moj 
dragi Jerusolime, kako li su sretni 
tvoji stanovnici! 

2, Ukori srce, što je dosada bilo 
tako plaho, te je toliko zabasalo 
s puta u ovo slavno boravište, Za- 
što se toliko odmakoh od svoje 
najveće sreće? Ah, jadne mene, 
zbog ovih bljutavih i nestalnih na- 

slada tisuću puta ostavih ove vječ- 
ne i beskrajne slasti. Kako bijah 
luda, kad prezreh tako poželjna 
dobra radi teških i prezirnih želja? 

3. Ipak živo zaželi ovaj divni 
zavičaj. Oj, dobri i najviši moj Go- 
spodine, kad si već uperio moje 
korake na tvoju stazu, nikad se 
više ne ću vratiti natrag. Naprijed, 
draga moja dušo, naprijed na vječni 
počinak, Žurimo se u onu blago- 
slovljenu obećanu zemlju, Šta ćemo 
u ovom Egiptu? 


4, Okanit ću se dakle toga i toga, 
što me odvraća ili ustavlja na 
ovom putu. 


5. Radit ću to i to, što me može 
dovesti u nebo. 


Zahvali, prikaži se, moli se. 

GLAVA SEDAMNAESTA, 
Deveto razmatranje, 
O izboru raja. 


Priprava. 


1. Stani pred lice Božje. 
2. Ponizi se pred njim i moli se, da te 
nadahne. 


Promatranje. 


Pomisli, da si na širokom polju 
sam sa svojim anđelom, kao što je 
bio mladi Tobija idući u Rages. 
Anđeo ti pokazuje gore otvoreni 
raj sa svim nasladama, što si malo 
prije razmatrala, Dolje ti pokazuje 
otvoreni pakao sa svim mukama, 
išto si ih promotrila. Klekni pred 
svoga anđela: 

1. Promisli, da si po sredini među 
rajem i paklom. Oba su otvorena. 
Poći ćeš, kamo ushtiješ. 

2, Što odabereš na ovom svijetu, 
ostat će ti navijeke na drugom. 

3, Odaberi po volji: raj ili pakao. 
Bog ti je voljan dati, što izabereš: 

ili pakao po svojoj pravednosti ili 
raj, po svome milosrđu. Ipak živo 
želi, da odabereš raj! Dobri te 
anđeo nuka na to svom snagom. 
Nosi ti od Boga nebrojene milosti 
i pomoći, da uzmogneš uzići. 

4. Isukrst te s nebeske visine 
gleda milostivo i ljubazno te po- 
ziva: »Dođi, draga dušo, u vječni 
pokoj, u naručje moje dobrote, 
koja ti je pripravila besmrtne na- 
slade u preobilnoj ljubavi«. Po- 
gledaj duhovnim očima BI. Dje- 
vicu, koja te zove materinski: »Ne 
boj se, kćerko, ne preziri želju 
moga Sina ni tolikih mojih uzdaha 
za te, jer s njim čeznem za tvojim 
spasenjem«, Gledaj svece, gdje te 
potiču, a bezbroj te sv. duša zove 
slatko, želeći samo, da se jednom 
tvoje srce združi s njihovim te 
navijeke hvali Boga. Uvjeravaju te, 
da put u nebo nije tako tegotan, 
kako ga prikazuje svijet. »Smjelo, 
predraga prijateljice«, dovikuju ti. 
»Tko dobro prouči put pobožnosti, 
kojim se mi uspesmo, vidjet će, da 

smo mi do ovih slasti došle po 
slastima daleko ugodnijim od svje- 
tovnih«. 


Izbor. 


1. Proklinjem te, pakle, sada i 
navijeke. Mrzim tvoje muke i jade. 
Mrzim tvoju nesrećnu i groznu 
vječnost, a osobito vječne psovke 
i huke, što ih vijekom rigaš protiv 
Boga. Srcem se i dušom obraćam 
tebi, o lijepi raju, vječna slavo, 
trajna srećo. Odabirem zauvijek 
i neoporecivo svoj dom i boravište 
u tvojim krasnim i svetim kuća- 
ma, u tvojim svetim i željkovanim 
šatorima, Blagosiljam, Bože moj, 
tvoje milosrđe, pa primam sve, što 
mi ti dadeš, Isuse Spasitelju moj, 
primam tvoju vječnu ljubav, pri- 
mam mjesto i boravište, što si mi 
ga stekao u onom blaženom Je- 
rusolimu, a ne za drugo, nego da 
te ljubim i slavim navijek. 

2. Prigrli pomoć, što ti je pruža 
BI. Djevica i sveci. Obećaj im, da 
Ćeš poći za njima. Pruži ruku svo- 


TI 


me dobrom anđelu, da te povede 
onamo. Ohrabri dušu, da ustraje 
u ovom izboru. 


GLAVA OSAMNAESTA 
O izboru pobožnoga života. 
Priprava. 


1. Predoči nazočna Boga. 
2. Ponizi se pred njegovim licem; zazovi 
ga u pomoć, 


Promatranje. 


1. Pomisli opet, da si sama sa 
svojim anđelom čuvarom na širo- 
kom polju. Nalijevo ćeš vidjeti 
vraga, gdje sjedi na uzvišenu pri- 
jestolju, uza nj više paklenih du- 
hova, a oko njega silesija grešni- 
ka gologlavih, koji ga priznaju i 
časte jedni ovim grijehom, drugi 
onim. Promotri, kako se drže sve 
te nesrećne udvorice onoga uža- 
snog kralja. Jedni bjesne od mrž- 
nje, zavisti i srdžbe, drugi se među 
sobom gnjave; neki bijedni ginu 

od brige za bogatstvo, drugi: misle 
na taštine pa ne poznaju naslada 
osim nekorisnih i ispraznih, neki 
su ružne propalice, koje gnjiju u 
živinskim požudama. Pogledaj ih, 
kako nemaju mira ni pokoja, reda 
ni svijesti. Vidi, kako se među so- 
bom preziru, a ljube se samo pri- 
vidno. Napokon ćeš vidjeti jadnu 
državu, koju tišti onaj prokleti 
kralj, i požalit ćeš je. 

2. Nadesno pogledaj raspetoga 
Isusa, koji se iz dna srca moli za 
one jadne vražje sužnje, što ih 
zove k sebi, da se oslobode onoga 
silništva, Pogledaj oko njega go- 
lemu četu pobožnih sa svojim an- 
đelima, Promotri krasotu ovoga 
pobožnog kraljevstva. Kako je 
krasna ova četa djevica, mučkih i 
ženskih, bjelih od ljiljana* onaj 
zbor udovica, što ponizno muče 
svoje tijelo. Gledaj muževe i žene, 
što zajedno ugodno žive i štuju se 
među se, jer ih veže golema lju- 
bav. Ove se pobožne duše brinu 
za svoju vanjsku kuću i za nutar- 

njost, ljube svoga muža i nebe- 
skoga Zaručnika. Ogledaj se na 
sve strane i vidjet ćeš, kako su 
svete, blage, pune ljubavi, slušaju 
Našega Gospoda, hoće da ga usa- 
de usred srca, Vesele se, ali umi- 
ljato, u ljubavi i uredno ;ljube se, 
ali svetom i prečistom ljubavi. 
Ako koga u ovom pobožnom svi- 
jetu snađe nevolja, ne muči se 
puno i ne klone duhom, Ukratko, 
pogledaj Spasitelja, koji ih tješi, 
a oni svi skupa čeznu za njim. 

3. Ti si se dosada odrekla vra- 
ga i njegove žalosne i nesrećne 
čete dobrim čuvstvima, što si ih 
osjetila, ali još nisi došla Kralju 
Isusu niti si se združila sa sreć- 
nom i svetom družbom pobožnih; 
već si bila između obiju četa. 

4, Zovu te i hrabre BI. Djevica, 
sv. Josip, sv. Luj, sv. Monika i 
nebrojene tisuće drugih, što su na 
ovom svijetu pobožno živjeli. 

5. Raspeti te Kralj zove ime- 
nom: »Dođi, draga moja, dođi, da 
te ovjenčam«, 

Izbor. 


1, O svijete, gadna četo, nikada 
me više ne vidje pod tvojom za- 
stavom, zauvijek se odrekoh tvo- 
jih ludosti i taština. Oholi kralju, 
kralju nesreće, pakleni duše, od- 
ričem se tebe i tvoga taštog sjaja. 
Proklinjem tebe i tvoja djela, 

2. Obraćam se k tebi, slatki moj 
Isuse, kralju vječne sreće i slave, 
grlim te svom snagom svoje duše, 
klanjam ti se od svega srce, uzi- 
mam te sada i zauvijek za svoga 
kralja. Zalažem ti čvrstu vjeru, da 
ću ti uvijek vjerno služiti i poko- 
ravati se tvojim svetim zakonima 
i naredbama, 


3. O Blažena Gospo, draga Maj- 
ko, izabirem te za svoju čuvaricu, 
utječem se pod tvoju obranu i 
obećavam, da ću te osobito častiti 
i štovati, Sv. moj anđele, uvedi 
me u onaj sv. zbor, ne ostavi me, 
dok se ne sastanem s onom sreć- 
nom družbom, da posvjedočim, 

što sam odabrala i zavapim s 
njom, a vapit ću navijek: »Živio, 
Isuse, slava ti, Isuse!« 


GLAVA DEVETNAFSTA. 


Kako treba izvršiti općenitu 

ispovijed, 

To su eto, draga Filotea, raz- 
matranja po našoj nakani, Kad ih 
obaviš, srčano, ponizna duha oba- 
vi općenitu ispovijed. No molim 
te, ne daj se smesti nikakvim stra- 
hom. Šlipavac je, što nas ujede, 
otrovan samo onda, kad nas uje- 
de, Rastopi li se u ulju, najbolji je 
lijex protiv ovoga ujeda. Grijeh je 
sramotan samo, kad ga radimo, a 
kad se ispovjediš i skrušiš, služi 
nam na čast i na spas. Skrušenje 
je i ispovijed tako lijepo i mirisa- 
vo, te izbriše grdobu i uništi gre- 
šni smrad, Šimun gubavac nazva 
Mandaljenu grešnicom, Ali to naš 
Gospod zanijeka, pa  govoraše 
samo o mirisu, što ga je raširila, 

i o golemoj ljubavi. Ako smo, Fi- 
lotea, zbilja ponizni, omrznut će 
nam grijeh neizmjerno, jer smo 
njim uvrijedili Boga; ali će nam 
biti voljko i ugodno ispovijedati 
grijeh, jer se tim časti Bog. Lakše 
nam je nekako pri duši, kad 
kažemo liječniku, gdje nas tišti. 
Kad dođeš pred svoga duhovnog 
oca, pomisli, da si na Kalvariji 
pod nogama raspetoga Isukrsta, 
pa da sa svih strana curi njegova 
dragocjena krv, da opere tvoja 
bezakonja. Ako i ne prava krv 
Spasiteljeva, a ono zasluge njego- 
ve prolivene krvi kvase obilato 
pokornike oko = ispovjedaonica. 
Samo svojski otvori srce i istjeraj 
grijehe na ispovijedi, jer što više 
grijeha iziđe, to će ti više drago- 
cjenih zasluga muke Gospodnje 
unići u srce i napuniti ga blago- 
slovom 

Ali reci sve, priprosto i iskreno. 
Umiri savjest barem jednom. Za- 
tim slušaj opomene i naredbe slu- 
ge Božjega i reci u sebi: »Govori, 

Gospode, jer sluša službenica tvo- 
ja«, Da, Filotea, Boga slušaš, jer 
je On rekao svojim namjesnicima: 
»Ko vas sluša, mene sluša«. Iza 
toga uzmi u ruke ovo očitovanje, 
pa njim završi svoje skrušenje, 
ali ga prije razmisli i promozgaj. 
Pročitaj ga pažljivo i s najvećim 
osjećanjem, 


GLAVA DVADESETA, 


Svečano očitovanje, kojim duša 
odlučuje, da će služiti Bogu, 
i svršava pokoru, 


Ja N,, zbilja pred licem Boga 
vječnog i pred dvorom nebeskim 
promotrih beskrajno milosrđe nje- 
gove božanske dobrote prema 
meni, najnevrednijemu i najgore- 
mu stvoru, koja me je dobrota od 
ništa stvorila, sačuvala, uzdržala, 
othranila, oslobodila od toliko 
pogibli 1 obasula tolikim dobro- 
činstvima. Osobito promotrih onu 

neizrečenu blagost i milost, kojom 
je predobri Bog tako dobrostivo 
podnosio moje nepravde, tako me 
često i ljubezno nadahnjivao i 
zvao na popravak, a tako ustrplji- 
vo čekao, da se obratim i popra- 
vim sve do ove godine moga ži- 
vota, premda sam ja nezahvalna, 
neiskrena, nevjerna zavlačila svo- 
je obraćenje i prezirala njegove 
milosti i tako ga bestidno vrije- 
dala. Promotrih, kako sam se na 
sv. krstu srećno i sveto prikazala 
i posvetila mome Bogu, da budem 
njegovo dijete, a protiv ispovijesti, 
što je onda izjavljena u moje ime, 
toliko sam puta nesrećno i ružno 
okaljala dušu vrijeđajući božan- 
sko veličanstvo. Napokon sada 
dođoh k sebi, srcem i dušom pa- 
dam pred prijestolje božanske 
pravice, kažem, priznajem i ispo- 
vijedam, da je posve očito, da sam 
uvrijedila božansko veličanstvo i 
skrivila smrt i muku Isusovu gri- 
jesima, što sam ih počinila, jer je 
za njih umro i podnio križnu mu- 

ku, Time sam zaslužila, da budem 
navijeke osuđena i prokleta. 


Ali iz svega srca i svom snagom 
mrzim na sva bezakonja svoga 
prošloga života, obraćam se k 
prijestolju beskrajno milosrdnoga 
Boga svoga i molim mu se i vapim 
ponizno za milost, oprost, pomilo- 
vanje i odrešenje od mojih grijeha 
po zaslugama smrti i muke istoga 
ovog Gospoda i Otkupitelja moje 
duše, Oslanjajući se na te zasluge, 
jedini poduporanj moje nade, po- 
navljam opet i ispovijedam za- 
kletvu vjernosti, što je u ime moje 
položiše na mome krstu. Odričem 
se đavla, svijeta i sjetilnosti, Mr- 
zim na njihove ponuke, taštine i 
požude za svega života i zauvijek, 

braćam se svome dobrom i mi- 
losrdnome Bogu, želim, kanim i 
odlučujem čvrsto i stalno, da ću 
njemu služiti i njega ljubiti sada i 
uvijek. Zato mu dajem, prikazu- 
jem i posvećujem svoj duh sa svim 
sposobnostima, svoju dušu sa svim 
moćima, svoje srce sa svim čuv- 

stvima, svoje tijelo sa svim sjeti- 
lima. Obećavam, da više nikada 
ne ću zlorabiti nijedne česti svoga 
bića protiv njegove božanske vo- 
lje i najvišega veličanstva, koje- 
mu se u duhu žrtvujem i prinosim, 
da mu uvijek ostanem iskreni, 
poslušni i vjerni stvor i da se ni- 
kad ne predomislim i ne porečem. 
A dogodi li se na nesreću, da 
ikada ponukom neprijatelja ili 
ljudskom slaboćom bilo u čemu 
povrijedim ovu svoju odluku i po- 
svetu, već sada izjavljujem i od- 
lučujem, da ću milošću Duha sve- 
toga, čim to opazim, bez odmora 
se opet obratiti odmah božansko- 
me milosrđu. 

To je moja volja, nakana i ne- 
slomljiva i čvrsta odluka. Prizna- 
jem je i potvrđujem čisto i bistro 
pred licem svetoga Boga moga i 
pred bojovnom Crkvom, mojom 
Majkom, koja prima ovu moju iz- 
javu po svome službeniku, koji 
me sad sluša, Dostoj se, vječni, 
svemoćni i predobri Bože, Oče, 

Sine i Duše sveti, potvrditi u meni 
ovu odluku i primiti ovu žrtvu 
moga srca poput ugodna miomi- 
risa, Kao što si se udostojao, da 
me nadahneš na ovu žrtvu, daj mi 
snage i milosti, da je izvršim. Bože 
moj, ti si moj Bog, Bog moga srca, 
Bog moje duše, moga duha. Ta- 
kova te priznajem i klanjam ti se 
sada i navijeke, Slava ti, Isuse! 


GLAVA DVADESET I PRVA. 
Zaglavak ovoga prvog priznanja. 


Kad svršiš to očitovanje, otvori 
pažljivo uši svoga srca i slušaj u 
duhu odrešenje, što će ti ga sa 
svoga milosrdnog prijestolja gore 
na nebu izreći Spasitelj tvoje duše 
pred svim anđelima i svecima u 
isti čas, kad te u njegovo ime od- 
riješi svećenik na zemlji. Sva će 
se vojska blaženika razveseliti 
nad tvojom srećom, zakliktat će 
duhovnu pjesmu beskrajno veselu 
i svi će slati cjelov mira i sloge 

tvome srcu obasutom milošću i 
posvećenom. 

Kako je divan ugovor, Filotea, 
što ga sklapaš s božanskim veli- 
čanstvom| Ti daješ sebe njemu, a 
dobivaš njega i sebe za vječni ži- 
vot! Još ti preostaje samo, da se 
latiš pera i potpišeš ono očitova- 
nje iz draga srca. Zatim pristupi 
k žrtveniku, gdje će opet Bog pot- 
Pisati i zapečatiti tvoje odrešenje 
i obećanje raja. Po ovome će sa- 
kramentu sam doći u tvoje srce 
kao pečat i žig. Tako će se, držim, 
Filotea, tvoja duša očistiti od gri- 
jeha i od svih grešnih sklonosti. 
Ali jer se te sklonosti lako opet 
pojave u duši, radi naše slabosti 
i naše požude, koja se može mo- 
riti, ali ne može umoriti, dok ži- 
vimo na zemlji, dat ću ti još na- 
putaka, Ako ih dobro izvršiš, ču- 
vat će te otsele od smrtnoga gri- 
jeha i od nagnuća na nj, pa ti se 
ne će više nikada uvriježiti u srcu. 
A ti će ti naputci pomoći, da oču- 
vaš još čišću dušu. Stoga ću ti, 


prije nego ih nabrojim, reći nešto 
o toj najvećoj čistoći, do koje bih 
te rado doveo, 


GLAVA DVADESET I DRUGA. 


Treba se očistiti i od nagnuća na 
male grijehe. 


Što više sviće, to bolje opaža- 
mo u zrcalu ljage i mrlje na našem 
licu. Tako i što bolje unutarnje 
svijetlo svetoga Duha  rasvijetli 
našu savjest, to bistrije i jasnije 
upoznajemo svoje grijehe, sklono- 
sti i nedostatke, što ne dadu da 
dosegnemo pravu pobožnost. To 
nam isto svijetlo skriva mane i 
pogreške, a i u nama potiče želju, 
da ih izbrišemo i očistimo. 

I ti ćeš, draga moja Filotea, osim 
smrtnih grijeha i nagnuća na smrt- 
ni grijeh, što si ih se oslobodila u 
pređašnjim vježbama, naći u svom 
srcu više sklonosti i nagnuća na 
male grijehe. Ne velim, da ćeš 
naći male grijehe, već sklonost i 

nagnuća na njih. A to je velika 
razlika, Ne možemo naime nikad 
biti posve čisti od grijeha, barem 
se ne možemo dugo njih očuvati. 
Ali možemo iskorijeniti nagnuća 
na male grijehe. Drugo je, dašto, 
jednom, dva puta slagati od obi- 
jesti u maloj stvari, a drugo je 
rado lagati i biti sklon na laži. 
Sad ti kažem, da treba očistiti 
dušu od svih nagnuća na mali gri- 
jeh, t. j. ne smijemo hotimice že- 
ljeti da ustrajemo ili nastavimo 
bilo koju vrst lakih grijeha. Jer bi 
bila pregolema podlost, da znaju- 
ći i hotimice u svojoj 'savijesti dr- 
žimo nešto Bogu mrsko, kao što je 
volja da njemu obnemilimo, Ako 
je mali grijeh i sitan, mrzak je 
Bogu, premda mu nije toliko mr- 
zak, da bi nas zbog njega htio 
osuditi ili upropastiti. Ako li je 
Bogu laki grijeh toliko mrzak, vo- 
lja je i nagnuće na laki grijeh od- 
luka, da hoćemo da omrznemo 
Božjemu veličanstvu. A je li mo- 
Suće, da plemenita duša ne samo 

hoće nego i živo želi, da omrzne, 
svome Bogu? 

Te se sklonosti, Filotea, upravo 
kose s pobožnošću, kao što se 
nagnuća na smrtni grijeh kose s lju- 
bavlju. Slabe duševnu snagu, pri- 
ječe božansku utjehu, otvaraju 
vrata napastima. Ne ubijaju dašto 
duše, ali je ljuto rane. »Mrtve 
muhe, veli Mudrac, kvare miris 
pomasti.« Hoće da kaže: ako muhe 
ne stanu na pomast, već je samo 
letimice uživaju, pokvare samo 
ono, što uzmu, a drugo ostane ci- 
jelo. Ali kad muhe skapaju na po- 
masti, oduzmu joj vrijednost i učine 
je prezirnom. Tako i mali grijesi. 
Dođu li samo u pobožnu dušu, ali 
se u njoj ne zadrže, ne naude joj 
puno. Nu ostanu li u duši radi njene 
sklonosti, bez dvojbe joj otmu miris 
pomasti, sv. pobožnosti. 

Pauci ne ubijaju pčela, ali im 
kvare i gade med, a okanca im 
prepletu paučinom, te pčele ne 
mogu više raditi; dašto, ako ondje 
ostanu. Tako ni laki grijeh ne ubija 

naše duše, ali joj kvari pobožnost 
i tako oplete duševne sposobnosti 
zločestim navikama i okolnostima, 
te ne može više brzo voditi lju- 
bavi, a to je pobožnost, No to se 
zbiva, kad laki grijeh boravi u 
našoj savjesti bez naše sklonosti 
na grijeh. Trice_su, Filotea, ako 
malko slažeš, malko se zarečeš, 
neuredno radiš, ogledaš se, odije- 
vaš se, brbljaš, šališ se, plešeš, 
Samo, čim ovi duhovni pauci uđu 
u našu savjest, treba da ih izjurimo 
i istjeramo, kako rade pčele s pau- 
cima. No dopustimo li, da se ustave 
u našem srcu, pa ih još.+hotimice za- 
državamo i množimo, pokvatiće 
nam naskoro med, a košnicu naše 
savjesti okužiće i uništiće. Stoga 
opet kažem: Kako bi moglo biti 
drago tako plemenitoj duši, da ob- 
nemili Bogu, kako bi mogla i po- 
misliti, da mu ne omili, i htjeti ono, 
za što znade, da mu je neugodno? 

GLAVA DVADESET I TREĆA. 


Treba se očistiti od želje 
za nekorisnim i pogubnim stvarima. 


Igre, plesovi, gozbe, slasti, glume, 
po sebi nisu ni zlačeste ni dobre, 
jer se čovjek može njima služiti i 
dobro i rđavo. Ipak su one stvari 
pogubne i štetne, a pogubnije nam 
je, ako ih želimo. Stoga i velim, 
Filotea, ako je i slobodno gostiti 
se, protivi se pobožnosti, pa je vrlo 
štetno i pogibeljno, ginemo li za 
tim. Nije zlo to činiti, ali je veliko 
zlo na to težiti. Šteta je posijati na 
njivi našega srca tako tašte i lude 
sklonosti. To istisne dobre dojmove 
i ne da soku naše duše, da se upo- 
trijebi za dobre sklonosti. 

Stari su se nazarejci uzdržavali 
ne samo od svakog opojnog pića 
već i od grožđa i njegova zelenoga 
soka, Ne stoga, jer opija grožđe i 
sok; nego zato, jer je bila pogibao, 
da se ne bi uživajući sok zaželjeli i 
grožđa, a jedući grožđe da ne bi 
poželjeli piti mošt i vino, Ne velim, 

da ne bismo mogli upotrijebiti onih 
pogibeljnih stvari, ali tvrdim, da ne 
možemo za njma čeznuti, a da ne 
oštetimo pobožnosti. Predebeli se 
jeleni povuku i sakriju u grmlje, jer 
znadu, da bi im debljina smetala u 
bijegu, ako bi ih potjerali. Ni ljud- 
sko srce, opterećeno nekorisnim, 
suvišnim i štetnim čuvstvima, ne 
može nedvoumno brzo, smjelo i 
lako trčati k Bogu, koji je prava 
svrha pobožnosti, Dječica čeznu i 
sustaju leteći za leptirima. Niko im 
ne zamjera, jer su djeca. Ali nije 
li smješno, pače žalosno, kad zreli 
ljudi lete i ginu za nevrijednim sit- 
nicama poput spomenutih, koje im 
ne koriste ništa, nego ih izlažu po- 
Sibelji, da zabasaju i smetu se? 
Stoga ti, draga Filotea, i kažem, da 
se treba očistiti od tih sklonosti. 
Sve ako se djela i ne kose uvijek 
s pobožnošću, nagnuća su uvijek 
štetna, 

GLAVA DVADESET 1 ČETVRTA. 
Treba se očistiti od zločestih mana. 


Imamo još, Filotea, nekih priro- 
đenih sklonosti. Ne potječu iz na- 
ših posebnih grijeha, pa nisu za- 
pravo ni smrtni ni laki grijesi, nego 
se zovu nesavršenosti, a njihovi 
čini pogreške i mane. Tako na pr. 
piše sv. Jerolim, da je sv, Pavla 
bila sklona tuzi i žalosti, Kako joj 
pomriješe muž i djeca, malo joj 
srce ne puče od žalosti. To bješe 
nesavršenost, a ne grijeh, jer bješe 
protiv njene želje i volje. Neki su 
po svojoj ćudi lakoumni, neki su- 
rovi, drugi tvrdoglavi, treći se lako 
uvrijede, ovi se brzo naljute, oni 
su pristupačni ljubavi. Uopće je 
malo ljudi, koji nemaju bilo kakve 
nesavršenosti. Nu premda su one 
u neku ruku prirođene, marom ih 
i oprečnim krepostima možemo 
umanjiti i popraviti, pače ih se 
riješiti i očistiti. A to, Filotea, i 
moramo. Nađoše način, kako će 
se gorki bademi pretvoriti u slatke, 

t. j. ako se odozdo probodu te is- 
curi gorki sok. A zašto mi ne bi- 
smo mogli istočiti zločestih sklo- 
nosti, da budemo bolji? Nema tako 
dobre ćudi, te se ne bi mogla po- 
kvariti opakim navikama. A nema 
ni opake naravi, koja se ne_ bi 
mogla ukrotiti i savladati najprije 
Božjom milošću pa vještinom i 
marom. 

Zato ću ti sada nanizati savjete 
i vježbe, pomoću kojih ćeš očistiti 
svoju dušu od sklonosti na mali 
grijeh pa tako sve lakše čuvati 
svoju savjest od svakoga smrtnoga 
grijeha. Bog ti dao milosti, da ih 
dobro izvršiš, 

DRUGI DIO, 


Opomene, kako će se duša 
molitvom i sakramentom dići 


k Bogu. 


GLAVA PRVA. 
O potrebi molitve. 


1. Molitva nam diže pamet k bo- 
žanskoj jasnoći i svjetlosti, a volju 
grije žarom nebeske ljubavi. Stoga 
i nema ništa, što bi očistilo naš 
razum od neznanja, a našu volju od 
neurednih požuda, kao molitva. 
Ona je blagoslovljena voda, koja 
svojom rosom natapa bilje naših 
dobrih želja, te zeleni i cvate, pere 
nam duševne nesavršenosti, gasi 
žeđu strasti u našem srcu. 

2, Osobito ti preporučujem tihu 
i srdačnu molitvu, a posebice onu, 

1 


u kojoj se razmatra život i nauka 
Gospoda našega. Ako često budeš 
o njemu živo razmatrala, napunit 
će ti svu dušu, Ti ćeš vidjeti, kako 
se on vladao, pa ćeš svoja djela 
udesiti prema njegovima. On je svi- 
jetlo svijeta. Zato se u njemu, po 
njemu i za nj moramo obasjati i 
rasvijetliti. On je željkovano stablo, 
u čijoj sjeni moramo otpočinuti. On 
je živi zdenac Jakovljev, iz kojega 
voda pere sve naše ljage. Napokon 
djeca, slušajući svoje majke i te- 
Pajući s njima, nauče govoriti nji- 
hovim jezikom. I mi razmatrajući 
boravimo uza Spasitelja, pratimo 
njegove riječi, djela i osjećaje, pa 
ćemo njegovom milošću naučiti go- 
voriti, raditi i htjeti kao i On. 
Tu se, Filotea, treba ustaviti A 
vjeruj mi, ne bismo mogli ni na 
koja druga vrata doći k Bogu Ocu. 
Kao što se ne možemo ogledati u 
staklenom zrcalu, nije li straga pre- 
vučeno kositrom i olovom, tako ne 
bismo ni na ovom čarnom svijetu 
mogli promatrati Božanstva, da se 

nije združilo sa svetim čovječan- 
stvom našega Spasitelja, Stoga je 
njegov život i smrt najzgodnije, naj- 
slađe, najmilije i najkorisnije gra+ 
divo za naše svagdanje razmatra- 
nje. Spasitelj se ne zove uzalud 
kruhom, što je s neba sašao. Kao 
što se kruh mora jesti sa svakom 
drugom hranom, tako i o Spasi- 
telju treba razmatrati, misliti i 
tražiti Ga u svim našim molitvama 
i djelima. Njegov su život i _ smrt 
razložili i razdijelili mnogi pisci na 
otsjeke, da služi za razmišljanje. 
Preporučuje se sv. Bonaventura, 
Belintani, Bruno, Capilia, Grenade, 
Du Pont. 

3. Upotrijebi dnevno za razma- 
tranje jednu uru prije objeda, ako 
možeš, odmah ujutro, jer ti je iza 
noćnoga počinka duh sabraniji i 
svježiji. Ali ne prekoračuj ure, ako 
ti tvoj duhovni otac ne zapovjedi 
izrično, 

4. Ako možeš, obavi to u crkvi, 
gdje ćeš naći mirno zaklonište, pa 
će ti biti lakše i udobnije. Niko ti 

jamačno, ni otac ni mati, ni žena 
nimužaniiko drugine će smetati, 
da proboraviš jednu uru u crkvi. A 
imađu li nad tobom drugi vlast, 
teško bi kod kuće mogla izabrati 
slobodnu uru. 

5. Kad se Bogu počneš moliti 
srcem ili ustima, najprije uvijek 
misli na nazočnoga Boga. Drži se 
toga stalno, pak ćeš skoro vidjeti, 
koliko to koristi, 

6. Moliš li Očenaš, Zdravo Ma- 
rijo i Vjerovanje u materinskom je- 
ziku, nastoj da shvatiš smisao svih 
riječi, pa ćeš osjetiti čudnu i di- 
votnu slast ovih svetih molitava. 
Treba da ih izgovaraš posve paž- 
ljivo, da prema smislu budiš i čuv- 
stva. Ne smiješ se žurtiti, da iz- 
moliš mnogo molitava, nego moraš 
nastojati, da ih moliš od srca, Iz- 
moliš li pobožno jedan Očenaš, vri- 
jedi ti više nego stotina kao ni sebi 
ni svome. 

7. Krunica je veoma korisna mo- 
litva, ako je samo umiješ moliti 
dobro. A da se naučiš, uzmi kakvu 

knjižicu, gdje se uči, kako se moli 
krunica. Dobro je moliti litanije 
Gospoda našega, BI. Dj. Marije i 
Svih Svetih, pa druge usmene mo- 
litve iz odabranih molitvenika i 
časoslova. Nu ako ti je Bog dao 
duhovne molitve, uvijek mora ta 
imati prednost. Ako li poslije nje 
zbog velikih posala ili zbog dru- 
goga razloga ne možeš moliti usme- 
nih molitava, ne tari puno glave. 
Dosta ti je da prije ili poslije raz- 
matranja izmoliš Očenaš, Zdravo 
Marijo i Vjerovanje. 

8. Ako te usred molitve povuče 
srce za razmatranjem, ne opiri se, 
već tiho počni od sve duše razma- 
trati, ne staraj se, što nisi dovršila 
svih određenih usmenih molitava, 
jer je razmatranje milije Bogu, a 
tvojoj duši korisnije. Drugo je, ako 
moraš moliti crkvene časove, jer 
moraš izvršiti dužnost, 

9, Desi li se, te radi velika posla 
ili radi kakva drugoga razloga (a 
koliko možeš, nastoj, da se ne desi) 
ne možeš čitavo prije podne da 

obaviš razmatranja, nastoj, da ga 
naknadiš popodne, ali ne odmah 
iza objeda, dok ne probaviš, inače 
bi mogla lako zadrijemati i nauditi 
zdravlju, Ne možeš li razmatrati 
vazdan, nastoj gubitak naknaditi 
strelovitim molitvama i kakvim po- 
božnim štivom, kakvom pokorom, 
koja će unaprijed zapriječiti sličan 
propust. A k tome čvrsto odluči, 
da ćeš sjutra redovito razmatrati. 


GLAVA DRUGA. 


Kratak naputak za razmatranje. 
Naprije prva pripravna tačka — 
nazočnost Božja. 


A možda ti, Filotea, još i ne 
znaš, kako treba razmatrati, Na- 
žalost ih malo i znade u naše doba, 
Zato ću ti evo priprosto i ukratko 
pokazati način, a nadam se, da ćeš 
se posve dobro naučiti čitajući više 
dobrih knjiga o toj stvari, a i sama 
se vježbajući. Najprije ti govorim 
o pripravi, koja je sastavljena od 

dvije tačke. U prvoj stani pred lice 
Božje, u drugoj mu se moli za po- 
moć, Da možeš predočiti nazočna 
Boga, evo ti četiri glavna načina, 
kojima se možeš poslužiti odmah 
s početka. 


Prvi je način u tom, da živo i 
pažljivo pomisliš na Božju prisut- 
nost, t. j. da je Bog svagdje i svuda, 
te da nema mjesta na svijetu, gdje 
On nije zbilja nazočan. Kao što 
ptice nalaze zrak, kamo god polete, 
tako i mi nalazimo nazočna Boga, 
kamo god se okrenemo. Svako zna 
ovu istinu, ali svako ne će da je 
pronikne. Slijepci ne vide nazočna 
vladara, ali mu iskažu počast, kad 
ih upozore, da je nazočan. No jer 
ga ne vide, zaborave lako, da je 
nazočan, a kad to zaborave, još 
mu lakše uskrate počast i štovanje, 
Nažalost, Filotea, ni mi ne vidimo 
Boga, koji je uz nas. A premda nas 
vjera uči, da je nazočan, jer ga ne 
vidimo na svoje oči, često ga za- 
boravljamo i vladamo se, kanda je 
daleko od nas. Premda znamo, da 


104 


je svagdje, ako ne mislimo na to, 
svejedno je, kanda i ne znamo, 
Zato uvijek prije molitve treba da 
nam duša živo pomisli na Boga, 
Treba da klikćemo s Davidom: 
»Popnem li se ne nebo, Bože moj, 
ondje si; siem li u pakao, naći ću 
te.« A treba reći s Jakovom, koji 
klikne ugledavši sv. ljestve: »Oj, 
kako je strašno ovo mjesto! Ovdje 
je zbilja Bog, a ja ne znadoh.« Hoće 
da kaže, da nije mislio, jer je sva- 
kako morao znati, da je Bog sva- 
gdje i svuda. Kad se dakle počneš 
moliti, reci srcu iz svega srca: »Oj, 
moje srce, Bog je uistinu ovdje.« 
Drugi je način, da budeš uz na- 
zočna Boga, pomisao, da Bog nije 
samo na onom mjestu, gdje si ti, 
nego da je osobito u tvome srcu i 
na dnu tvoje duše. On te krijepi i 
oživljuje svojom božanskom nazoč- 
nošću, pa je u neku ruku srce tvoga 
srca, duša tvoje duše. Kao što je 
duša po svem tijelu, pa je nazočna 
u svim njegovim udovima, a ipak 
na osobiti način prebiva u srcu, 

tako je i Bog nazočan svuda, ali 
je na osobiti način u našoj duši. 
Zato i David Boga zove »Bogom 
srca svoga«, a sv, Pavao kaže, da 
»u Bogu živimo, gibamo se i je- 
smo.« Promatrajući dakle ovu 
istinu, probudit ćeš u svome srcu 
golemo štovanje prema Bogu, koji 
je u srcu tako bitno nazočan. 

Treći je način, da predočiš na- 
šega Spasitelja gdje sa svojim čo- 
vječanstvom gleda sve ljude, po- 
sebice kršćane, koji su njegova 
djeca, a osobito one, koji se mole, 
i prati njihova djela i vladanje. 
A to nije puka utvara nego živa 
istina, Ako naime mi i ne vidimo, 
da nas gleda s neba, vidio Ga je 
sv. Stjepan, kad su Ga mučili, 
Zato i mi možemo reći sa Zaruč- 
nicom: »Eno ga gle iza zida, gleda 
na prozor, viri kroz rešetku.« 

U četvrtom se načinu naprosto 
poslužimo maštom. Predočimo Spa- 
sitelja, Boga-Čovjeka, kanda je uz 
nas, kao što običavamo predoči- 

vati prijatelje i govoriti: Eto, kanda 
vidim togaitoga, gdje raditoito; 
čini mi se, da ga vidim, i slično. 
Ako li je nazočno presv. oltarsko 
Otajstvo, onda je ta nazočnost 
zbiljska, a nije puka utvara, jer su 
prilike kruha neki zastor, iza ko- 
jega. nas zbilja nazočni naš Go- 
spod gleda i promatra, sve ako mi 
i ne vidimo, kakav je on u sebi. 

Upotrijebi dakle jedan od ovih 
načina, da prije molitve predočiš 
nazočna Boga. Ne treba upotreblja- 
vati sviju zajedno nego samo je- 
dan, i to ukratko i prosto. 


GLAVA TREĆA. 
Druga tačka priprave — zaziv Boga 


Zaziv se zbiva ovako: Kad tvoja 
duša osjeti, da je Bog nazočan, 
ponizi se pred njim s golemim po- 
štovanjem, znajući, da je nedo- 
stojna, da bude pred njegovim uz- 
višenim Veličanstvom. A jer znade, 
da Božja dobrota hoće to, duša ga 


107 


moli, da joj dade milost, e da mu 
uzmogne dostojno služiti i klanjati 
mu se u ovom razmatranju. Ako te 
je volja, možeš upotrijebiti kratke 
i vatrene riječi, na pr, Davidove: 
»Ne odbaci me, Bože, ispred lica 
svoga i ne oduzmi od mene Duha 
Svetoga svoga, Rasvijetli svojim 
licem službenicu svoju, i ja ću pro- 
matrati čudesa tvoja. Daj mi ra- 
zum, pa ću razmatrati tvoj zakon 
i čuvati ga u srcu svome. Tvoja 
sam službenica, daj mi duh spo- 
znanja« — itd. Bit će od koristi, 
da zazoveš i svoga anđela čuvara i 
svece, što se spominju u razmatra- 
nju. Tako razmatrajući smrt Go- 
spoda Našega možeš zazvati BI. 
Djevicu, sv. Ivana, sv. Magdalenu, 
dobroga razbojnika, da osjetiš i ti 
u srcu čuvstva i osjećaje, što su ih 
oni osjetili, Razmatrajući svoju 
smrt, možeš zazvati svoga onđela 
čuvara, koji će biti uza te na smrt- 
nom času, da te nadahne spasono- 
snim mislima. Tako i u drugim 
tajnama. 

GLAVA ČETVRTA. 


Treća tačka priprave: Kako treba 
predočiti otajstvo, 


Iza ovih dviju običnih tačaka 
razmatranja dolaći treća, koja nije 
zajednička svim razmatranjima. 
Neki je zovu sustavom mjesta, a 
drugi nutarnjom poukom. Stoji u 
tom, da u mašti živo pomisliš otaj- 
stvo, o kojem ćeš razmatrati, 
kanda se zbiva zbilja pred našim 
očima. Hoćeš li, na primjer, da raz- 
matraš o Gospodu našem na križu, 
pomisli, da si sama na brdu Kal- 
variji, pa gledaš svojim očima, što 
mu se onda dogodilo, i slušaš, što 
se govorilo na dan muke. Ako li 
ti se više sviđa, a svejedno je, pre- 
doči, da Spasitelja razapinju baš 
ondje, gdje si ti, onako, kako pri- 
povijedaju evanđelisti. To isto vri- 
jedi, kad razmatraš o smrti, kao 
što zabilježih u onom razmatranju, 
ili o poslu i uopće o sličnim taj- 
nama, u kojima se radi o vidljivim 
i osjetnim stvarima. A kad se radi 

o nevidljivim stvarima, kao o ve- 
ličini Božjoj, o vrijednosti kreposti, 
o svrsi, za koju smo stvoreni, ne 
možeš se dašto ovako poslužiti 
maštom. Da ti bude lakše, možeš 
dakako upotrijebiti kakvu sličnost 
ili poredbu, ali je to kadikad teško. 
A ja hoću da govorim s tobom po- 
sve priprosto, tako da ti se duh 
tražeći odviše ne izmori. 

Pomoću ovoga razmatranja za- 
tvorimo svoj duh u tajnu, što je 
hoćemo da razmatramo, da nam li- 
jeće amo i tamo, kao što se ptica 
zatvori u krletku ili soko sveže na 
konopac, da ostane na ramenu. 
Možda će ti kogod reći, da je za 
predodžbu ovih tajna bolje upo- 
trijebiti naprosto vjersku misao i 
samo u srcu i u duši predočiti tajne 
ili pomisliti, da se događaji zbivaju 
u tvojoj duši, Ali to je odviše teško 
za početnika, pa ti, Felotea, pre- 
poručujem, da zasada ostaneš u 
niskoj dolini, što ti je pokazah. 

GLAVA PETA 


Drugi dio razmatranja — 
razmišljanje, 


Iza žive predodžbe počne raditi 
um, a to se zove razmatranje. To 
je razmišljanje, kojim se hoće da 
pobude i uzdignu naša čuvstva 
prema Bogu i prema božanskim 
stvarima, Tim se razlikuje raz- 
matranje od nauke i od ostalih 
misli i razmišljanja, jer sve to ne 
radi, da se steče ljubav, krepost ili 
ljubav Božja, nego s drugačijom 
svrhom i namjerom: da postanemo 
mudri, da pišemo ili raspravljamo. 
Kad dakle zatvoriš duh, kao što 
spomenuh, ogradom predmeta, što 
ga hoćeš da razmatraš, bilo maštom 
kod osjetljivoga predmeta, bilo 
jednostavnom predodžbom kod ne- 
osjetnoga, počet ćeš o njemu raz- 
mišljati. Navedoh ti sprijeda pri- 
mjere razmatranja. Ako ti duh nađe 
dosta slasti, svjetlosti i koristi kod 
kojega razmišljanja, ne idi dalje, 
nego stani poput pčela, koje ne 

ostavljaju cvijeta, dok u njemu na- 
laze meda. Nu ako uza svu muku i 
trud ne možeš naći ništa po svojoj 
želji kod jednoga razmišljanja, pri- 
jedi k drugome, ali bez žurbe, po- 
lako i priprosto. 


GLAVA ŠESTA. 


Treći dio razmatranja: čuvstva i 
i odluke. 
Razmatranje budi u našoj volji 
dobre osjećaje kao ljubav prema 
Bogu i bližnjemu, čežnju za rajem 
i za rajskom slavom, revnost za 
spasenje duša, nasljedovanje Isu- 
sova života, radost, strah od Božje 
nemilosti, od suda i pakla, mržnju 
na grijeh, pouzdanje u dobrotu i 
milosrđe Božje, stid zbog rđava 
prošlog života, U ta nam se čuv- 
stva mora duša, što više može, pre- 
lijevati i širiti. Želiš li kakvu po- 
moć, uzmi prvi dio Razmatranja 
don Andrije Capilia, pa pročitaj 
predgovor. Tu ti pokazuje, kako se 

bude ta čuvstva. Još potanje go- 
vori O. Arios u Naputku o 
razmatranju 


Nego, Filotea, ne smiješ ostati 
samo kod ovih općenih čuvstava, 
već ih primijeni na posebne odluke, 
osobito za svoj popravak i pobolj- 
šanje. Tako će na pr. prva Spasi- 
teljeva riječ s križa nedvoumno 
probuditi u svojoj duši dobru želju, 
da ga nasljeduješ, t. j. da oprostiš 
svojim neprijateljima i uzljubiš ih. 
Nu kažem ti, da je to premalo, ako 
ne dodaš i posebne odluke ovako: 
ne ću se otsele ljutiti, reče li mi 
kogod, susjed ili susjeda, sluga ili 
sluškinja, kakvu žalnu riječ, prezre 
li me taj ili ta. Dapače ću reći i 
učiniti to i to, da ih predobijem i 
umirim i t. d Tako ćeš, Filotea, 
brzo popraviti svoje pogreške, Sa- 
mim bi čuvstvima bilo teško i 
sporo. 

GLAVA SEDMA 
O zaglavku i o duhovnoj kitici, 


Napokon treba zaglaviti razma- 
tranje sa tri čina, koja treba oba- 
viti veoma ponizno. Prvi je čin za- 
hvalnosti. Zahvaljujemo Bogu na 
čuvstvima i odlukama, što nam ih 
je dao, i na dobroti i milosrđu, što 
ih vidjesmo razmatrajući o tajni. 
Drugim činom prikazujemo Bogu 
njegovu dobrotu i milosrđe, smrt, 
krv, kreposti njegova Sina, a _za- 
jedno naša čuvstva i odluke. Tre- 
ćim činom molimo i prosimo Boga, 
da nas učini dionicima milosti i 
kreposti svoga Sina i blagoslovi 
naša čuvstva i odluke, da ih uz- 
mognemo vjerno izvršiti. Zatim se 
isto tako molimo za Crkvu, za naše 
pastire, roditelje, prijatelje i dr,, a 
utječemo se BI. Djevici, anđelima, 
svecima, Konačno spominjem, da 
treba izmoliti OčenašiZdravo 
Marijo, općene potrebne mo- 
litve svih vjernika. 

DO 

A već sam rekao, da svemu treba 
dodati pobožnu kiticu. Evo, što 
mislim. Koji se šeću lijepim vrtom, 
ne će rado iz njega izići, ne uberu 
li pet šest cvijetaka, da im mirišu 
vazdan, I naš je duh u razmatranju 
raspredao o nekoj tajni, pa mo- 
ramo izabrati jednu, dvije ili tri 
misli, koje su nam najugodnije i 
najpodesnije za naš napredak, pa 
ih se sjećati kroz dan i duhovno ih 
mirisati. A to se radi na _ istom 
mjestu, gdje smo razmatrali za- 
državajući se ili šećući malo 
poslije. 


GLAVA OSMA. 


Nekoliko korisnih naputaka 
O razmatranju. 


Kak završiš razmatranje, Filo- 
tea, ponajprije moraš upamtiti do- 
bro odluke, pa ih kroz dan pomno 
vršiti. To je veliki plod razmatra- 
nja. Bez njega je razmatranje vrlo 
često ne samo nekorisno već i 
štetno. Razmišljamo li o kreposti- 

ma, a ne vršimo ih, nadme nam se 
često duh i srce, pa utuvimo sebi, 
da smo zbilja onaki, kakvi smo 
odlučili i odredili da ćemo biti, To 
je dašto istina, ako su odluke žive 
i čvrste; ali ako se odluke ne vrše, 
nisu takove, nego isprazne i opa- 
sne. Treba dakle svojski pregnuti 
da izvršimo, pa za to tražiti svaku 
zgodu. Ako sam na pr. odlučio, da 
ću blagošću predobiti one, koji me 
vrijeđaju, nastojat ću onoga dana, 
da ih sretnem te ih ljubezno po- 
zdravim, Ne sretnem li ih, barem 
ću o njima govoriti lijepo i moliti 
se za njih Bogu, 

Dovršivši tu srdačnu molitvu, 
moraš paziti, da ti se što ne kosne 
srca, e da ne izgubiš miomirisa, što 
si ga dobila moltvom. Moraš na- 
ime, ako tije moguće, malko šutjeti 
i posve polagano svratiti srce od 
molitve na poslove, a što dulje 
možeš izdržati pobožne osjećaje i 
čuvstva. Kad bi čovjek u lijepoj 
porculanskoj posudi primio drago- 
cjenu tekućinu, da je ponese kući, 

išao bi polako, ne obazirući se na- 
desno ni nalijevo, nego gledajući 
sad preda se, eda se ne spotakne 
o kamen ili ne posrne, sad _na po- 
sudu, da se ne nagne. Tako radi i 
ti, kad svršiš razmatranje. Ne raz- 
bijaj odmah misli, nego naprosto 
gledaj preda se. Ako te ko su- 
sretne, s kim se moraš razgovarati 
ili slušati ga, nema druge, nego se 
prilagodi, ali se obziri i na svoje 
srce, da ti se ne raspe tekućina 
svete molitve. 

Moraš se također priučiti, da 
možeš od molitve prijeći na _ sve 
poslove, što ih opravdano i zako- 
nito traži tvoje zvanje i zanimanje, 
makar se činili i odviše razdaleko 
od čuvstava, što ih probudismo u 
molitvi. Tako odvjetnik mora znati 
prijeći od molitve na obranu, trgo- 
vac na trgovinu, udata žena na 
bračne dužnosti i kućanstvo, tako 
mirno i spokojno, da se duša i ne 
uznemiri, Jer Bog želi i jedno_i 
drugo, treba od jednoga k drugome 
prijeći ponizno i pobožno, 

Gdjekad će ti se, Filotea, dogo- 
diti, da će te odmah iza priprave 
čuvstvo zanijeti k Bogu. Pusti mu 
uzde i ne pazi na pravila, što ih 
nanizah. Redovito dolaze čuvstva i 
odluke iza razmišljanja. Nu ako ti 
Duh sveti nadahne čuvstva prije 
razmišljanja, već ti i ne treba raz- 
mišljati, jer se razmišlja zato, da se 
pobudi čuvstva. Riječju: kad god se 
jave čuvstva, bilo prije razmišljanja 
bilo iza njega, primi ih i ne od- 
bijaj ih. Ako sam i stavio čuvstva 
iza svega razmišljanja, učinio sam 
to stoga, da se bolje razluče dije- 
lovi molitve, Ponavljam: općeno je 
pravilo, da se čuvstva ne smiju ni- 
kada suzbijati, nego im treba pu- 
stiti mah, čim se jave. To vrijedi 
ne samo za ostala čuvstva nego i 
za zahvalu, za prikazanje i za mo- 
litvu. Sve se to može obaviti i za 
razmišljanja. Ni njih, kao ni drugih 
čuvstava ne smiješ zaustavljati, ali 
ih treba ponoviti na svršetku raz- 
matranja. Nego odluke treba uvijek 
stvarati iza čuvstava, i to na koncu 

čitava razmatranja prije zaglavka. 
Kako odluke obuhvataju posebne i 
poznate stvari, mogle bi nas lako 
rastresti, kad bismo ih stvarali za- 
jedno s čuvstvima. 


Za čuvstava je i odluka dobro 
da raspredemo razgovor sa Spasi- 
teljem, s anđelima i s onima, što se 
spominju u razmatranju sa svecima, 
s nama samima, s našim srcem, 
s grešnicima, pa i s neosjetnim 
stvorovima kao ono David u psal- 
mima i drugi sveci u svojim raz- 
matranjima i molitvama. 


GLAVA DEVETA. 
Suhoparnost u razmatranju. 


Dogodi li ti se, Filotea, da raz- 
matrajući ne osjetiš slasti ni utjehe, 
zaklinjem te, ne uznemiruj se, već 
izmoli koju usmenu molitvu, Izjadaj 
se od srca Gospodu Našemu, pri- 
znaj svoju nevrijednost, moli mu se, 
da te pomogne, poljubi Njegovu 
sliku, ako je imaš. Reci mu s Ja- 

kovom: »Ne dam te, Gospode, od 
sebe, dok me ne blagosloviš« “ ili 
s Kananejkom: »Da, Gospode ja 
sam štene, ali štenad jede mrvice 
sa stola gospodareva.« 

Gdjekad uzmi u ruke knjigu pa 
čitaj pozorno, dok ti se duh ne po- 
vrati i ne razbistri.  Potakni 
kadikad svoje srce kakvom vanj- 
skom pobožnošću. Pa'ni na pr. 
ničice,  prekriži ruke na prsima, 
ogrli križ, dašto, ako nema nikoga 
uza te. 

Ne nađeš li uza sve to utjehe, jer 
si odviše suhoparna, ne tari glave, 
nego se i dalje drži pobožno pred 
licem Božjim. Koliko dvorjanika na 
stotine puta godišnje dolaze u sobu 
vladarevu, a ne nadaju se, da će 
s njim govoriti, nego samo da mu 
se pokažu i iskažu svoje počitanjel 
Tako se, draga moja Filotea, i mi 
moramo moliti, samo zato, da iz- 
vršimo svoju dužnost i iskažemo 
vjernost. Ako se božansko Veli- 
čanstvo udostoji, da nam progovori 
i pozabavi se s nama svetim na- 

dahnućem i unutarnjom utjehom, 
bit će to za nas nedvoumno golema 
čast i divna slast. No uskrati li nam 
tu milost pa nam i ne_ prozbori, 
kanda nas i ne vidi, kanda i nismo 
pred njim, ne smijemo se okrenuti 
od Njega, nego ostati pobožno _ i 
mirno pred Njegovom neizmjernom 
dobrotom. Onda će mu zastalno 
ugoditi naša strpljivost, opazit će 
našu marljivost i ustrajnost. A kad 
drugi put dođemo preda Nj, bit će 
nam sklon, dat će nam svoju 
utjehu, pokazat će nam prijatnost 
molitve. Nu uskrati li nam i to. Fi- 
lotea, budimo zadovoljni. Ta za 
nas je progolema čast, što možemo 
stupiti pred Njegovo lice, 


GLAVA DESETA. 
Jutarnja pobožnost. 


Osim ove cjelovite i zaobljene 
unutarnje molitve i drugih usmenih 
molitava, što ih moraš vršiti jed- 
nom danomice, ima još pet drugih 

vrsti, koje su dakako kraće, ali su 
u neku ruku ukras i izdanak druge 
velike molitve. Među njima je prva 
jutarnja, u neku ruku općena pri- 
prava na sve dnevne poslove. Moli 
je ovako: 

1. Pokloni se duboko Bogu i za- 
hvali mu na milosti, što te je prošle 
noći očuvao. Ako si noću što sa- 
Sriješila, moli, da ti oprosti, 

2. Promisli, da ti je Bog dao da- 
našnji dan, da na nj zaslužiš budući 
vječni dan; pa čvrsto odluči, da 
ćeš ga u to ime upotrijebiti. 

3. Promisli, što ćeš danas raditi, 
s kim ćeš se sastati, kakva će ti 
se prilika pružiti, da služiš Bogu, 
pa kakve te napasti mogu snaći, da 
ga uvrijediš srditošću, taštinom ili 
drugom  nevrednošću. Svetom se 
odlukom pripravi, da dobro upo- 
trijebiš sva sredstva, što ti se pru- 
žiše, na čast Božju i na duhovni 
napredak. Usuprot se spremi, da 
svojski izbjegneš, boriš se i savla- 
daš sve, što se protivi tvome spasu 
i slavi Božjoj. A nije dosta samo 

odlučiti, nego i pripraviti sredstva, 
da dobro izvršiš odluku Slutim 
li na pr., da ću imati posla sa stra- 
stvenim napržicom, odlučit ću ne 
samo, da ga ne ću vrijeđati, već 
ću pripraviti blage riječi, da ga pre. 
tečem, ili ću pozvati u pomoč dru- 
goga, koji bi ga mogao uzdržati. 
Slutim li, da bih mogla posjetiti 
bolesnika, odredit ću sat i-utjehu i 
pomoć, što mu imam pružiti. Tako 
i druge stvari, 


4. Zatim se ponizi pred Bogom i 
priznaj, da sama po sebi ne možeš 
izvršiti ništa od onoga, što si odlu- 
čila, niti se zlu ukloniti ni dobro 
raditi. I kanda držiš u rukama 
svoje srce, prikaži ga sa svim do- 
brim odlukama božanskome Veli- 
čanstvu i moli ponizno, da ga primi 
pod svoje okrilje i ojača, da napre- 
duje u njegovoj službi. Reci u srcu 
ovako (ili slično): »Gospode, evo 
ovoga jadnog i kukavnog srca, koje 
je tvojom dobrotom probudilo toli- 
ko dobrih čuvstava. Ali vaj, odviše 
je slabo i nejako, da izvrši dobro, 

što želi, ne orosiš li ga ti svojim 
nebeskim blagoslovom, za koji te, 
milostivi Oče, molim po zaslugama 
muke Sina Tvoga i Njemu na čast 
prikazujem ovaj dan i sve ostale 
dane svoga života.« Zazovi u po- 
moć BI. Djevicu, anđela čuvara i 
svece. 

No sve to moraš izvršiti kratko 
i živo, i to, možeš li prije nego izi- 
đeš iz sobe, da ti Božji blagoslov 
radi ove vježbe orosi sve, što budeš 
radila po danu, No, molim te, Fi- 
lotea, ne propusti toga nikada. 


GLAVA JEDANAESTA 
O večernjoj pobožnosti i o ispiti- 
vanju savjesti. 

Kao što ćeš ujutro razmatrajući 
nahraniti dušu prije nego nahraniš 
tijelo, tako ćeš se i prije večere 
malko okrijepiti duhovnom i po- 
božnom hranom. Zato prije večere 
upotrijebi zgodno vrijeme, padni 
ničice pred Bogom, saberi se pred 

raspetim Isukrstom (predoči ga 
malo razmislivši), raspali opet u 
svome srcu vatru jutarnjega razma- 
tranja uzdišući živo, ponizujući se 
i vapeći Spasitelju svoje duše, Mo- 
žeš ponoviti misli, u kojima si raz- 
matrajući ujutro najviše uživala, ili, 
ako te je volja, izaberi drugo gra- 
divo. Savjest treba ispitati svake 
večeri, prije nego pođeš spavati. 
Svak znade, kako se to radi 

1. Zahvalimo Bogu, što nas _ je 
očuvao prošloga dana, 

2, Ispitajmo, kako smo se vladali 
čitav dan. Da nam bude lakše, pro- 
mislimo, gdje, s kim i što_ smo 
radili, 

3. Sjetimo li se, da smo _ učinili 
kakvo dobro. zahvalimo Bogu. Ako 
li smo učinili kakovo zlo mišlju, ri- 
ječju ili djelom, molimo njegovo 
božansko milosrđe, da nam oprosti, 
pa odlučimo, da ćemo se _ prvom 
prigodom ispovjediti i pomno po- 
praviti. 

4. Zatim preporučimo božanskoj 
Providnosti svoju dušu i tijelo, 

Crkvu, roditelje, prijatelje. Zamo- 
limo Bl. Djevicu, anđela čuvara i 
svece, da nas čuvaju, a onda sa 
Božjim blagoslovom pođimo na po- 
činak, koji nam je po Božjoj volji 
potreban. 

Ove večernje pobožnosti ne smi- 
jemo kao ni jutarnje nikad zabo- 
raviti. Jer jutarnjom pobožnošću 
otvaramo prozore svoje duše Suncu 
pravednosti, a večernjom ih za- 
tvaramo paklenoj tami. 


GLAVA DVANAESTA. 
O duhovnoj samoći. 


Ovdje, draga Filotea, želim, da 
osobito voljko poslušaš moj savjet; 
jer je u tom jedno od najuspješnijih 
sredstava za tvoj duhovni na- 
predak. 

Pomisli što češće kroz dan na 
nazočnoga Boga, na kojigod_ od 
onih četiriju načina, što ih razlo- 
žih. Promisli, što radi Bog, a što ti 
radiš: vidjet ćeš, da su Njegove oči 

uprte u te i da te neprestance gle- 
daju s beskrajnom ljubavlju. Reci: 
»Bože moj, zašto da ja ne gledam 
sveudilj u Te, kao što Ti gledaš u 
me? Zašto Ti tako često misliš na 
me, Gospode, a zašto ja tako ri- 
jetko mislim na te? Gdje ono, dušo 
moja? Pravo nam je mjesto u Bogu, 
a gdje smo mi? 

Ptice imaju svoja gnijezda na 
drveću, da se u njih zaklone u po- 
trebi, a jeleni imaju svoje grmlje i 
šikaru, gdje se kriju i ljeti razhla- 
duju. Tako, Filotea, i naše srce 
mora naći i izabrati svaki dan 
kakvo zaklonište, bilo to na Kalva- 
riji, bilo u ranama Gospodina Na- 
šega ili gdje blizu Njega, da se za- 
klonimo u svako doba, da se umi- 
rimo i otpočinemo od vanjskih po- 
slova i da se ondje kao u tvrdjavi 
branimo od napasti. Blago duši, 
koja zbilja uzmogne kliknuti Go- 
spodu Našemu: »Ti si moje utoči- 
šte i moja stalna obrana, ti si mi 
krov protiv kiše i sjena protiv 
žege.« 

Nemoj dakle, Filotea, da se ne 
bi češće svraćala u samoću svoga 
srca, dok budeš tijelom među lju- 
dima i u poslu. Ne daj, da te u 
tome zapriječi sila svijeta oko tebe, 
jer je taj svijet samo oko tvoga ti- 
jela, a nije oko tvoga srca, pa tvoje 
srce ostaje samo pred samim Bo- 
gom. U tome se vježbao kralj Da- 
vid uza sve svoje poslove. Svje- 
doči to sam premnogo puta u svo- 
jim psalmima. Tako primjerice 
kaže: »Gospode, vazda sam s to- 
bom. Gledam uvijek pred sobom 
Boga svoga. Podigoh oči svoje 
k Tebi, Bože moj, koji stoluješ na 
nebu. Oči su mi sveudilj uprte u 
Boga.« Ni naši razgovori redovito 
nisu tako ozbiljni, te ih ne bismo 
mogli časomice preknuti i povući 
se u ovu božansku samoću. 

Otac i majka zapriječiše sv. Ka- 
tarini sienskoj, te se nije mogla u 
zgodan čas ni na prikladnu mjestu 
moliti ni razmatrati. Naš je Gospod 
nadahnu, te u svojoj duši napravi 
malu bogomolju. U nju se svetica 

duhovno zaklanjala, pa je usred 
vanjskih poslova mogla boraviti u 
toj svetoj srčanoj samoći. Kad je 
poslije svijet na nju navaljivao, 
nije osjećala poteškoće, jer je go- 
vorila, da se zatvorila u nutarnju 
sobicu, pa se tješila sa svojim ne- 
beskim zaručnikom, Odonda je 
svjetovala i svoju duhovnu djecu, 
da naprave  bosomolju u svome 
srcu i borave u njoj. 

Zakloni se dakle kadikad u svoje 
srce, pa se daleko od svijeta od 
srca k srcu razgovaraj s Bogom 
svojim o svojoj duši, Reci mu poput 
Davida: »Bdio sam i bio sam nalik 
pelikanu u pustinji. Postao sam 
kao sova na starim zidinama i kao 
samotan vrabac na krovu.« Te nam 
riječi doslovce svjedoče, da _ je 
onaj vedliki kralj po nekoliko sati 
boravio u samoći i razmišljao o du- 
hovnim stvarima, a u prenesenom 
(mističkom) značenju tri izvjesna 
načina samoće poput triju pusti- 
njačkih kolibica, gdje se možemo 
vježbati u našoj samoći poput na- 

šega Spasitelja. On poput pelikana 
u pustinji na  Kalvariji—svojom 
krvlju oživljuje svoje ptiće. Kad se 
rodio u zabitnoj štalici, bio je 
poput ovce ne zidinama uzdišući i 
oplakujući naše grijehe i pogreške. 
Na dan Uzašašća naličio je vrapcu, 
koji se diže i lijeće k nebu, a nebo 
je kao krov ovoga svijeta. Na_ sva 
ova tri mjesta možemo se zaklo- 
niti, kad nas pritisnu poslovi, Bla- 
ženi Elzear, grof arijanski (u Pro- 
venci) bijaše dugo podaleko od 
pobožne i čestite svoje Delfine, 
Ona mu posla glasonošu i upita za 
junačko zdravlje, a on odgovori: 
»Zdrav sam, moja draga ženol Ako 
bi me rado vidjela, potraži me u 
rani našega slatkog Isusa. Ondje 
boravim, ondje me možeš naći. 
Drugdje me nipošto ne tražil« Ono 
bijaše pravi kršćanski vitez 

GLAVA TRINAESTA 


O uzdasima, o strelovitim mo- 
litvama i o dobrim mislima, 


Čovjek se zaklanja u Boga, jer 
čezne za njim, a čezne, da se u nj 
povuče. Čežnja je za Bogom i du- 
hovna samoća ovisna jedna o dru- 
g0j, a obje potječu i nastaju od 
dobrih misli. 

Uzdigni se dakle što češće Bogu, 
Filotea, kratkim, ali žarkim pole- 
tima svoje duše. Divi se_ njegovoj 
ljepoti, zovi ga u pomoć, padni ni- 
čice u duhu pred križem, klanjaj 
se njegovoj dobroti, propitkuj ga 
često za svoje spasenje, prikaži mu 
bezbroj puta danomice svoju dušu, 
upri svoje duševne oči u njegovu 
milotu, pruži mu ruke kao djetešce 
ocu, da te vodi, pritisni ga na prsa 
kao miomirisnu kitu, usadi ga u 
dušu kao stijeg i na tisuće načina 
potakni svoje srce, e da _ uzljubi 
Boga, a ti raspiri strastvenu i njež- 
nu ljubav prema svome božansko- 
me zaručniku. 

Ovako se mole strelovite mo- 
litve, što ih veliki sv. Augustin 
tako živo preporučuje = pobožnoj 
gospođi Probi. Kad se, Filotea, 
naša duša razgovara i prijateljski 
druži s Bogom, upit će miris nje- 
govih savršenosti, Ova vježba 
nije nipošto teška, jer se može 
obavljati u svakom našem poslu i 
zanimanju bez ikakve smetnje. I 
duhovna je samoća i onaj unutarnji 
polet upravo samo mala i kratka 
zabavica, koja ni mrve ne smeta, 
već nam mnogo pomaže, d» nasta- 
vimo svoj posao. Putnik, koji srkne 
malo vina, da _ okrijepi srce_ i 
osvježi usta, malko popostane, ali 
ne dangubi, nego pregne novom 
snagom još brže i lakše, jer popo- 
stane, da bolje ide. 

Mrogi posabraše silu strelovitih 
mciitvica, koje su veoma korisne, 
No ja ti preporučujem, da se ne 
držiš pukih riječi, nego da srcem 
ili ustima kažeš, što ti upravo 
prišapne ljubav, a ona će ti reći, 
što zaželiš, Istina, neke riječi ima- 

ju neku posebnu snagu te: osobito 
djeluju na srce. Tako su krilatice 
razasute po Davidovim psalmi- 
ma, raznoliki zazivi imena 1Isuso- 
va, ljubavni poklici u Pjesmi nad 
pjesmama. Duhovne će pjesme biti 
od koristi, samo ako se pjevaju 
pozorno. 

Napokon oni, što ljube ljudski 
i prirodno, sve svoje misli savijaju 
oko drage osobe, Srce im vene za 
njom, usta je neprestance hvale, 
kad 'se rastanu , hvataju zgodu, da 
joj pismom iskažu svoju ljubav, a 
na svakom drvetu urezuju ime 
drage osobe. I oni, koji ljube Boga, 
misle neprestance na Nj, dišu za 
Nj, čeznu za Njim i govore o Nje- 
mu, a da mogu, rado bi u grudi 
sviju ljudi utisnuli presveto ime 
Isusovo. Na to ih potiče sav svi- 
jet. Svaki im stvor naviješta sla- 
vu dragoga im Boga. Lijepo reče 
sv. Ante, pa sv. Augustin: sve im 
na svijetu govori nijemo, ali ra- 
zumljivo, sve ih potiče na ljubav. 
Sve im stvari bude dobre misli, a 

iz vatrena srca lijeću uzdasi k 
Bogu. Evo primjera: 

Sv, Grgur, biskup nazijanski — 
kako sam pripovijeda svome na- 
rodu — šetaše morskom obalom 
i promatraše, kako valovi izba- 
cuju i štono riječ rigaju na obalu 
školjke, pužiće, morsko bilje, oš- 
trige i druge sitnice. Začas nava- 
liše drugi valovi, zahvatiše i iz- 
nova proždriješe dio onih stvari, 
a stijene ostadoše čvrste i nepo- 
mične, premda je voda na njih bi- 
jesno udarala. Uto mu pade na 
um ova lijepa misao: Kao što 
školjke, pužići i morske trave, 
tako nuštaju i slabići, da ih za- 
nose valovi i talasi sreće, da ih 
obuzima radost i žalost, ali sr- 
čani ostaju čvrsti i nepomični 
usred svih oluja, A onda uzme va- 
piti s Davidom: »Gospode, spasi 
me, jer dopriješe vode do duše 
moje! Gospode, izbavi me iz du- 
boke vode! Bačen sam na dno 
mora, i oluja me je uronila«, Gr- 
gur bijaše onda potišten, jer je 

Maksim bio oteo njegovu bisku- 
piju. Fulgencij, biskup Ruspe, bi- 
jaše na općenom saboru rimsko- 
ga plemstva, $dje je besjedio got- 
ski kralj Teodorik. Videći sjaj 
tolike gospode, što bijahu poreda- 
na svaki po svome činu, uskliknu: 
»Bože moi. kakav mora biti ne- 
beski Jerusolim, kad je zemaljski 
Rim ovako sjajan! A kad već na 
ovom svijetu uživaju ljubitelji ta- 
šline toliki sjaj, kolika slava mora 
čekati na drugome svijetu one, 
što će gledati istinul« 

Pripovijeda se, da je canterbu- 
ryjski nadbiskup sv. Anselmo znao 
čudnovato izviti ove dobre misli. 
Jednom jahaše taj sveti prelat, a 
psi poljeraše zečića, koji potrča 
konju među noge, kanda traži uto- 
čište od smrtne pogibli. Psi po- 
češe lajati i štektati, ali se ne usu- 
diše povrijediti zakloništa, kamo 
im bijaše utekao plijen.  Pratioci 
na taj prizor prasnuše u smijeh, a 
veliki će Anselmo plačući i uzdi- 
Šući: »Ah, vi se smijete, ali jadnoj 

živini nije do smijeha, I neprija- 
telji progone i zavode dušu stram- 
putice svakojakim grijesima, pa u 
smrtnoj stisci vrebaju, da je zgra- 
be i proždru. A ona sva u strahu 
traži svuda pomoć i zaklonište. 
Ne nađe li ga, njeni se neprijatelji 
rugaju i smiju«. I uzdišući pođe 
svetac dalje. Konstantin veliki 
pisa s poštovanjem sv. Antunu. 
Redovnici se oko Antuna čudom 
začudiše, a on će im: »Šta se ču- 
dite, da kralj piše čovjeku? Divite 
se radije, što je vječni Bog napisao 
smrtnicima svoj zakon i govorio 
im sam na usta svoga Sina«, Sv. 
Franjo vidje ovcu samu među sta- 
dom jaraca pa prozbori drugu: 
»Gle, kako je ova sirota ovčica 
krotka među kozama. Tako je i 
naš Gospod krotak i ponizan bo- 
ravio među farizejima«. Drugi put 
vidje janješce, što ga je jela svi- 
nja, pa će plačući: »Oj janješce, 
kako živo ti predočuješ smrt mo- 
ga Spasiteljal« 

Dok je još veliki čovjek našega 

doba, Franjo Borgija, bio vojvoda 
kandijski,  izvijao bi idući u lov 
tisuće pobožnih misli, Sam je po- 
slije govorio: »Divio sam se, kako 
se sokoli vraćaju na ruku, puste, 
da im se pokriju oči i da ih prive- 
žu na granu, a kako se ljudi tvr- 
dokorno opiru glasu Božjemu«. 
Veliki sv, Vasilij veli, da ruža u 
triju ovako opominje ljude: »Što 
god je na svijetu ugodnije, pomi- 
ješano je, smrtnici, sa žalošću. Nije 
tu ništa čisto, Iza radosti eto tuge, 
iza ženidbe eto udovištva, s obi- 
ljem je briga, iza slave sramota, 
iza časti prezir, s užitkom dosada, 
a iza zdravlja eto bolesti. Ruža je 
krasan cvijet, veli ovaj svetac, ali 
me jako žalosti, jer me potsjeća 
na onaj grijeh, zbog kojega je osu- 
đena zemlja, da rađa trnjem«, 
Neka pobožna duša promatraše 
za vedre noći potočić, Kad opazi 
u njemu dražesno zvjezdano nebo, 
usklikne: »Bože moj, sve će mi 
ove zvijezde biti pod nogama, kad 
me povedeš u svoje šatore, A kao 

što se nebeske zvijezde odrazuju 
na zemlji, tako se zemaljski ljudi 
odrazuju na nebu u živom izvoru 
božanske ljubavi«, Druga ugleda 
nabujalu rijeku pa vikne: »Moja 
duša ne upočinu, dok se ne izlije 
u more Božanstva, otkuda je po- 
tekla«, Sv, Franjka kleče na obali 
lijepa potočića, da se pomoli, Gle- 
dajući potočić, sva se zanese, pa 
uze tiho ponavljati: »Ovako, tiho 
i milo teče milost moga Boga«. 
Neko drugi vidje drveće u cvatu 
pa uzdahnu: »Zašto ja sam ne 
cvjetam u vrtu Crkve?« Drugi 
opazi piliće, gdje se skupljaju ma- 
teri pod krila, pa će: »Gospode, 
čuvaj nas pod sjenom svojih kri- 
la!« Neki reče motreći suncokret: 
»Bože moj, kad će moja duša po- 
stignuti silu tvoje dobrote?« A vi- 
djevši ljubicu lijepu, ali bez mi- 
risa, klikne: »Oi, take su i moje 
misli. Lijepe riječi, ali puste i 
prazne«, 

Eto, Filotea, tako ti nastaju i 
sveti uzdasi iz različnih stvari u 

ovome samrtnom životu.Jao oni- 
ma, koji odvraćaju stvorove od 
Stvoritelja pa ih navraćaju na gri- 
jeh. Blago onima, što stvorove 
obraćaju na slavu njihova Stvori- 
telja, a upotrebljuju njihovu tašti- 
nu, da proslave istinu. Sv. Grgur 
Nazijanski veli: »Zbilja sam vičan, 
da sve stvari upotrijebim za tvoj 
duhovni napredak«, Pročitaj gro- 
bni napis, što ga je sv. Jerolim na- 
pisao sv. Pavli. Milota je gledati, 
kako je sav posut uzdasima i po- 
božnim mislima, što ih je ona bu- 
dila u svakojakim prigodama, 
Veliko je djelo pobožnosti baš u 
tome, da se vježbamo u duhovnoj 
samoći i u strelovitim molitvica- 
ma. Može nadomjestiti sve ostale 
molitve, a ove vježbe ne na- 
knadi ništa drugo. Bez nje ne bi- 
smo mogli dobro provoditi pro- 
matralačkoga života, a jedva je- 
dvice i djelotvorni. Bez nje je po- 
činak danguba, a rad smetnja. 
Stoga te zaklinjem, ogrli je od 
svega srca i nikada je ne ostavi. 

GLAVA ČETRNAESTA, 


O svetoj misi. Kako je treba 

slušati. 

1. Još ti ne govorih o suncu du- 
hovnih vježbi, o presvetoj i pre- 
slavnoj žrtvi i sakramentu mise, 
o tom središtu kršćanske vjere, 
srcu pobožnosti, duši bogoljubno- 
sti, u kojoj nam se Bog zbilja pri- 
bližuje i veličajno nam daje svoje 
milosti i ljubav. 

2. Molitva združena s ovom Bo- 
žanskom žrtvom ima neizrečenu 
snagu. Duša njom stječe obilate 
milosti nebeske. U nebu se nasla- 
nja na svoga miljenika, koji je 
obasiplje duhovnim miljem i mi- 
risom, pa naliči golemome dimu, 
što se vije od mirisna drva, od 
dragocjene masti, od tamjana i 
svakakva mirisna praha, kako se 
veli u Pjesmi nad pjesmama. 

3. Zato, Filotea, na svaki način 
gledaj, da dnevno pribivaš sv. mi- 
si, pa sa svećenikom  prikazuj 
žrtvu svoga Otkupitelja njegovu 

Bogu Ocu za se i za svu Crkvu, 
Ondje lebdi, kaže sv. Ivan Zlato- 
usti, sila anđela, koji slave vazda 
ovu svetu tajnu. Združimo se i mi 
s njima s istom nakanom, pa ćemo 
Njihovom pomoću steći obilati 
blagoslov. Zborovi se pobjedničke 
i bojovne Crkve združuju i sjedi- 
njuju s Gospodom Našim u novo- 
me božanskom činu, pa s Njim, u 
Njemu i po Njemu osvajaju srce 
Bogu Ocu i posve predobivaju 
njegovo milosrđe. Blago duši, koja 
daje pobožna čuvstva za tako 
dragocjeno i željkovano dobro! 

4. Ako nikako ne možeš glavom 
pribivati ovoj uzvišenoj žrtvi, a ti 
pohiti srcem i pribivaj u duhu. Ne 
možeš li inače, pođi kadgod izju- 
tra u crkvu. Sjedini ondje svoju 
nakanu s nakanom svih kršćana, 
radi u svojoj duši, gdje si da si, 
isto ono, što bi radila, da si zbilja 
u crkvi nazočna kod sv. mise. 

5. A evo ovako treba da slušaš 
sv. misu glavom ili duhom: 1. Od 
početka se, pa dok svećenik ne 

pristupi k oltaru, pripravljaj s 
njim: pomisli na nazočnoga Boga, 
priznaj svoju nevrijednost i moli, 
da ti oprosti grijehe. 2. Otkad sve- 
ćenik pristupi k oltaru pa do konca 
evanđelja promišljaj posve jedno- 
stavno i općenito o došašću i ži- 
votu Gospoda našega na ovom svi- 
jetu. 3. Od evanđelja do konca vje- 
rovanja razmisli o propovijedi na- 
šega Spasitelja, obećaj, da ćeš ži- 
vjeti i umrijeti vjerujući i pokora- 
vajući se njegovoj sv. riječi i u za- 
jednici sa sv. katoličkom Crkvom. 
4. Od vjerovanja do Očenaša raz- 
matraj otajstva _ muke i smrti na- 
šega Otkupitelja, koja se upravo 
i bitno prikazuje u sv. žrtvi, što ćeš 
je sa svećenikom i ostalim naro- 
dom prikazati Bogu Ocu, Njemu 
na čast, a sebi na spas. 5, Od Oče- 
naša do pričesti što češće probudi 
u srcu živu, žarku želju, da se na- 
vijeke združiš i sjediniš s našim 
Spasiteljem, vječnom ljubavlju. 6. 
Od pričesti do konca zahvaljuj nje- 
govu božanskom Veličanstvu na 

njegovu utjelovljenju, životu, smrti, 
muci i ljubavi, što nam je iskazuje 
u ovoj sv. žrtvi. Zato ga zaklinji, 
da bude vazda milostiv tebi, tvojim 
roditeljima i prijateljima, te čitavoj 
Crkvi. Zatim se od svega srca po- 
nizi i pobožno primi božanski bla- 
goslov, što ti ga Gospod naš daje 
po svom službeniku. A želiš li kod 
mise razmatrati o tajnama, o ko- 
jima dnevno razmatraš, ne će ti 
trebati svega ovoga obavljati. Bit 
će dosta, da na početku probudiš 
nakanu, da ćeš se klanjati i prika- 
zati ovu misu svojim razmatranjem 
i molitvom; jer se sve ono u sva- 
kom razmatranju nalazi, 


GLAVA PETNAESTA. 


O drugim javnim i zajedničkim 
vježbama 
Osim toga, Filotea, pribivaj Ča- 
sovima i Večernji na nedjelje i 
svece, koliko uzmožeš. Ti su dani 
posvećeni Bogu, pa na njih treba 

više nego na druge raditi na čast. 
i slavu Božju. Tako ćeš uživati ne- 
brojene duhovne slasti poput sv, 
Augustina, koji svjedoči u svojim 
Ispovijestima, da mu se srce topilo 
od milja, a oči orosile pobožnim 
suzama, kad je na početku svoga 
obraćenja slušao službu Božju, A 
k tome ti kličem jednom zauvijek, 
da je javna služba crkvena kori- 
snija i utješljivija nego zasebna po- 
božnost. Bog je sam naredio, da 
zajednica bude preča od poseb- 
nosti. 


Upiši se rado u bratovštine 
svoga boravišta, osobito one, u 
kjima ćeš imati duhovne koristi i 
napretka. Tako ćeš izvršiti neku 
vrst poslušnosti, koja je Bogu oso- 
bito mila, Bratovštine Crkva ne 
zapovijeda, nego ih preporučuje, 
Da pokaže, koliko joj je drago, da 
se što više ljudi upiše u bratov- 
štine, daje članovima oproste i 
druge povlastice. A usto je i znak 
velike ljubavi, kad se slažemo sa 
više drugih i podupremo ih u do- 

brim namjerama. Može se dašto 
dogoditi, da čovjek posebno vrši 
ista dobra djela, što se u bratov- 
štini vrše skupa, pa možda u tome 
više i uživa. A ipak se Bog _ više 
slavi, kad se složimo s našom bra- 
ćom i bližnjima, pa uzajamno či- 
nimo dobra djela. 

To isto kažem o svakoj vrsti 
molitve i javnih pobožnosti. Koli- 
ko možemo, moramo sudjelovati 
svojim dobrim primjerom na du- 
hovnom napretku bližnjega sa ži- 
vom željom, da širimo slavu Bo- 
žju, i unapređujemo zajedničku 
svrhu, 


GLAVA ŠESNAESTA. 


O štovanju i zazivanju svetaca, 


Bog nam često šalje svoja na- 
dahnuća po anđelima, pa i mi mo- 
ramo često slati Njemu po njima 
svoje uzdahe. Svete duše pokoj- 
nika, koje su u raju s anđelima i 
po riječima Spasiteljevim slične 

anđelima, vrše jednaku službu, I 
one nas nadahnjuju i šalju za nas 
svete molitve. Združimo, draga 
Filotea, svoja srca s ovim nebes- 
kim duhovima i blaženim dušama. 
Kao što se mali slavuji nauče pje- 
vati od starih, i mi ćemo se u ovom 
svetom društvu sa svecima naučiti 
dobro Bogu moliti i pjevati bo- 
žanske pohvale, David reče: 
»Pred anđelima ću te slaviti«. 

Poštuj, časti i s posebnom lju- 
bavi slavi svetu i slavnu djevicu 
Mariju. Ona je majka našega vr- 
hovnoga Oca i naša majka. Utje- 
čimo se k njoj i kao njena dječica 
bacajmo se njoj na krilo s potpu- 
nim pouzdanjem. Svaki čas, u 
svakoj prigodi  zazivajmo ovu 
slatku majku, molimo njenu mate- 
rinsku ljubav, nastojmo da slije- 
dimo njene kreposti i budimo joj 
djetinjski od srca odani. 

Posve se prijazno druži s anđe- 
lima. Gledaj ih često nevidljivo 
nazočne na tvome putu, a osobito 
ljubi i časti anđela svoje bisku- 

10 

Pije i anđele osoba s kojima živiš, 
a najviše svoga anđela. Moli im se 
često, slavi ih redovito, zovi ih u 
pomoć u svim poslovima, i duhov- 
nim i vremenitim, da te podupru 
u tvojim pothvatima. 

Veliki Petar Faber, prvi propo- 
vjednik i učitelj bogoslovlja u 
družbi Isusovoj i prvi drug sv. 
Ignacija, osnivača ove družbe, 
dođe iz Njemačke, gdje je mnogo 
dobra učinio na slavu Božju. Pro- 
đe i ovu svoju rođenu biskupiju, 
pa pripovijedaše, da je prolazeći 
kroz krivovjerna mjesta dobio svu 
silu utjehe i radosti, jer je najpri- 
je pozdravljao u svakoj župi an- 
đele zaštitnike župe, koji su mu 
upravo vidljivo pritjecali u pomoć. 
Očuvali su ga od krivovjerničkih 
zasjeda, a omekšali su mnogo 
duša, te rado prihvatiše spasono- 
snu nauku. Pripovijedaše to tako 
vatreno, te je neka mlada djevoj- 
čica od četiri godine, koja ga je 
onda slušala, iza šezdeset godina 
o tom govorila s golemim zano- 


147 


som. Mene zapade sreća prošle 
godine, te posvetih oltar u mjestu, 
gdje je Bog dao, te se rodio onaj 
blaženi čovjek, u malom mjestan- 
cu Villareta u našim kršnim pla- 
ninama, 

Izaberi neke posebne svece, 
čiji bi ti život mogao biti miliji, 
pa bi ga nasljedovala i u čiji se 
zagovor osobito pouzdaješ. Tvoj 
ti je sveti imenjak bio već ozna- 
čen na krstu. 


GLAVA SEDAMNAESTA. 


Kako treba slušati i čitati riječ 
Božju. 

Rado i s ljubavlju slušaj riječ 
Božju; bilo da slušaš u razgovoru 
s duhovnim prijateljima, bilo da 
slušaš propovijed, uvijek slušaj 
pozorno i s počitanjem. Okoristi 
se njom i ne daj, da padne na ze- 
milju, nego je kao dragocjenu po- 
mast primi u svoje srce. Nasljeduj 
BI. Djevicu, koja je brižno čuvala 

u svome srcu svaku riječ na slavu 
svoga Sinka. Sjećaj se, da Naš 
Gospod sabira riječi, što mu ih mi 
izgovorimo u molitvama, kao što 
mi sabiramo riječi, koje nam On 
govori u propovijedi. 

Drži uvijek uza se kakve nabo- 
žne knjige, što ih napisaše, na pr. 
sv. Bonaventura, Gersoni, Dioni- 
sij chartreuxski, Ludovik  Blosij, 
Granadski, de Stella, Arias, Pi- 
nelli, Du Pont, Avila, Duhovnu 
borbu, Ispovijedi sv. Augustina, 
poslanice sv. Jerolima i slične. 
Danomice pročitaj štogod, a čitaj 
posve pobožno, kanda čitaš posla- 
nicu, što ti je sveci poslaše iz ne- 
ba, da ti pokažu put i ohrabri te, 
da uperiš gore. 

Čitaj i povijest i život svetaca. 
Tu ćeš kao u ogledalu vidjeti sli- 
ku kršćanskoga života. Prema 
svome staležu primijeni njihcva 
djela na svoju korist: Dašto, mno- 
Ših svetačkih djela ne mogu posve 
nasljedovati ljudi, koji žive u svi- 
jetu, a ipak ih mogu izbliza ili iz- 

daleka donekle svi slijediti. Tako 
samoću sv. Pavla, prvoga pusti- 
njaka, nasljeduješ u duhovnoj i 
zbiljskoj samoći, o kojoj ćemo 
govoriti, a već i gore prozborismo. 
Skrajnje siromaštvo sv. Franje 
možeš nasljedovati siromaštvom, 
o kojem ćemo već govoriti itd. 
Istina, ima povijesti, koje nam 
više svijetle i pokazuju, 
kako da udesimo svoj život. Tako 
život sv. Terezije, koji je u tom 
čudnovat, život prvih isusovaca, 
milanskoga nadbiskupa sv. Karla 
Boromejskoga, sv. Luja, sv. Ber- 
narda, ljetopisi sv. Franje itd. Ima 
drugih, kojima se više moraš di- 
viti nego ih nasljedovati, na pr, 
život sv. Marije egipatske, sv. Ši- 
muna Stilita, sv. Anđele, sv. Ka- 
tarine sienske i đenovske i dru- 
gih. I ovi nas uvelike potiču na 
sv. ljubav Božju. 

GLAVA OSAMNAESTA 
Kako treba primati nadahnuća. 


Nadahnućima zovemo sve unu- 
tarnje porive, ganuća, prijekore i 
grižnje, rasvjete i spoznaje, što ih 
Bog budi u nama dajući našemu 
srcu obilati blagoslov, jer se stara 
za nas i ljubi nas očinski, da nas 
probudi, ponuka, potakne i povu- 
če k svetim krepostima, k nebes- 
koj ljubavi, k dobrim odlukama: 
uopće k svemu, što nas vodi vječ- 
nome dobru. To je baš ono, što sv. 
Zaručnik zove: kucati na vrata i 
govoriti srcu svoje Zaručnice, bu- 
diti je, dok drijema, i zvati, kad 
je kod kuće nema, pozivati je na 
med i u vrt, da bere jabuke i cvi- 
jeće i da pjeva, te u njegovim uši- 
ma odzvanja njezin slatki glas. 

Ko hoće da se oženi, mora prije 
učiniti tri stvari sa zaručnicom, 
s kojom se ženi: mora je najprije 
zaprositi, zatim ona odobri ponu- 
du, napokon pristane. Tako isto 
radi Bog, kad hoće da u nama, po 

nama i s nama učini kakvo veliko 
djelo ljubavi. Najprije nam ga po- 
kaže nadahnućem, onda ga mi 
odobrimo, a napokon pristanemo. 
Kako se silazi u grijeh trima stup- 
njima: napašću, nasladom i privo- 
lom, tako se trima penje i do kre- 
posti: nadahnućem, koje se pro- 
tivi napasti naslađujući se nadah- 
nućem, koje se protivi grešnoj na- 
sladi, i pristajući uz nadahnuće, a 
to se protivi privoli na napast. 

Da nadahnuće traje za svega 
našeg života, ne bismo Bogu omi- 
ljeli, kad se nadahnućem ne bismo 
naslađivali. Dapače, vrijeđali bi- 
smo njegovo božansko Veličan- 
stvo, kao što su ga vrijeđali Iz- 
raelci, što ih je, kako veli sam, 
četrdeset godina zvao, da .se 
obrate, a oni ga nisu htjeli razu- 
mjeti. Zato se zakleo u svome 
gnjevu, da ne će nikada unići u 
njegov pckoj. Tako bi bila uvreda 
i za plemića, koji bi se dugo udva- 
rao djevojci, a ona poslije ne bi 
htjela da pođe za nj. 

Čim čovjeku počnu goditi na- 
dahnuća, već je uperen k slavi 
Božjoj i već se tim počne militi 
Božjemu Veličanstvu; jer ako ova 
naslada i nije potpuna privola, 
ipak je neka priprava. Kao što je 
dobar znak i vrlo korisno, da rado 
slušamo riječ Božju, koja je u 
neku ruku vanjsko nadahnuće, 
tako je dobro i Bogu ugodno, ako 
se naslađujemo unutarnjim nadah- 
nućem. To je naslada, o kojoj go- 
vori sveta Zaručnica: »Duša mi 
se rastopi od milinja, kad mi go- 
voraše dragi«, Tako je već i ple- 
mić prezadovoljan s djevojkom, 
kojoj služi, osjećajući, da ga ljubi, 
kad vidi, da joj godi njegova 
služba. 

No privolom se dovršuje krepo- 
sno djelo. Jer sve ako smo i na- 
dahnuti, ako nam je nadahnuće i 
godilo, a ipak ne pristanemo uz 
Boga, posve smo nezahvalni i te- 
ško vrijeđamo njegovo božansko 
Veličanstvo, jer se čini, da je u 
tom više prezira. To se dogodilo 

i Zaručnici, Premda joj se slatki 
glas dragoga kosnuo srca i obasuo 
$a svetim milinjem, ne otvori mu 
vrata, već se poče na svake ruke 
izgovarati. Zaručnik se pravedno 
rasrdi, ostavi je i ode. Kad bi i 
plemić dulje prosio djevojku i 
ugađao joj uslugama, a ona bi ga 
napokon odbila i prezrela, bio bi 
nezadovoljniji, nego da ga nije 
primila ni prošnje odobravala. 
Odluči, Filotea, da ćeš radosno 
primati sva nadahnuća, kojima te 
milostivi Bog nadahne, A kad se 
jave, primi ih kao poslanike Kra- 
lja nebeskoga, koji se želi s tobom 
oženiti, Slušaj mirno njihove po- 
nuke, promišljaj o ljubavi, kojom 
te je Bog nađahnuo, : miluj sveto 
nadahnuće, ali pristani potpuno, 
dragovoljno i postojano. Tako će 
tvoja ljubav uvelike zadužiti Boga, 
kojega ti inače ne možeš zadužiti, 
No da se ne prevariš, prije nego 
pristaneš na nadahnuća, kad se 
radi o znamenitim i vanrednim 
stvarima, posavjetuj se sa svojim 

vođom, da prouči, je li nadahnuće 
pravo ili krivo. Jer neprijatelj vi- 
deći dušu, gdje brzo prijanja uz 
nadahnuća, često je zasljepljuje 
lažnim nadahnućima,. A toga ne 
može raditi, dok duša ponizno 
sluša svoga vođu, 

Kađ privoliš, pregni brižno na 
posao, da izvršiš nadahnuće, jer 
se tim završuje prava krepost. Ko 
bi privolio u srcu, a ne bi izveo 
ništa, radio bi kao onaj, koji bi 
posadio vinograd, a ne bi htio, da 
rodi. 

Čudnovato pomaže u svemu 
ovome jutarnja pobožnost i du- 
hovna samoća, o kojima rekoh 
svoju, Time se ne samo uopće 
nego i posebno pripravljamo na 
svako dobro. 


GLAVA DEVETNAESTA. 
O svetoj ispovijedi, 
Naš je Spasitelj ostavio svojoj 


Crkvi sakramenat pokore, da u 
njemu operemo sva naša bezako- 

nja, kad god se njima okaljamo. 
Nemoj dakle, Filotea, da ti srce 
bude dugo okuženo grijehom, kad 
imaš pri ruci tako lagan lijek. Kad 
se lavica sroči s leopardom, leti 
brzo, da se opere i otstrani smrad, 
da se zbog njega ne razdraži i ne 
razjari lav. Duša se, koja privoli 
na grijeh, mora sama sebe strašiti 
i što prije očistiti, iz počitanja 
prema božanskome  Veličanstvu, 
koje ije gleda, A zašto da umremo 
duhovnom smrću, kad imamo pri- 
teki lijek? Ispovijedaj se pobožno 
i ponizno svakih osam dana, a 
možeš li i svaki put prije pričesti, 
ako ti i ne tišti savjesti smrtni 
grijeh. U ispovijedi ćeš dobiti ne 
samo odrešenje od svih lakih gri- 
jeha, što ih ispovjediš, nego i ve- 
liku snagu, da ih se unaprijed mo- 
žeš kloniti, veliku svjetlost, da ih 
možeš razaznati, i obilatu milost, 
da naknadiš štetu, što su ti nani- 
jeli. Vježbat ćeš se u krepostima: 
poniznosti, poslušnosti, bezazle- 
nosti i ljubavi, pa ćeš se u samoj 

ispovijedi više vježbati u krepo- 
sti nego u ičem drugom. 

Uvijek žali iskreno, što si sa- 
riješila, pa bili grijesi, što ih is- 
povijeđaš, i sićušni. Čvrsto odluči, 
da ćeš se unaprijed popraviti, 
Mnogi ispovijedaju od navade i 
kao za ukras male grijehe, a ne 
misle, da ih poprave, pa ostaju 
njima opterećeni svega svoga vi- 
jeka i tako gube mnogo duhovnih 
dobara i koristi. Ako se dakle is- 
povijedaš, da si slagala, pa i ne 
naudila nikome, da st izgovorila 
neurednu riječ ili se odviše igrala, 
pokaj se za to i odluči čvrsto, da 
ćeš se popraviti, Zloporaba je, da 
ispovijedaš bilo kakav grijeh, 
smrtni ili laki, a ne ćeš da ga se 
riješiš, Upravo je zato ispovijed i 
naređena, 

Okani se onih suvišnih tužaba, 
na koje su mnogi navikli: nisam 
ljubila Boga, koliko bih morala; 
nisam se molila pobožno, kao što 
bih morala; nisam ljubila bližnje- 
$a, kako bih morala; nisam pri- 

mala sv. sakramente s počitanjem, 
kako bih morala itd. Iz onih nai- 
me tužaba ne će moći ispovjednik 
razabrati, kakva ti je savjest, jer 
bi ih mogli izgovarati i svi sveci 
u raju i svi ljudi na zemlji, kad bi 
se ispovijedali. Zato pogledaj po- 
tanje, zašto se onako tužiš, pa kad 
opaziš pogrešku, što si je učinila, 
potuži se posve bezazleno i iskre- 
no. Tužiš se na pr., da misi ljubila 
bližnjega, kao što bi morala. Mo- 
žda si vidjela siromaha u velikoj 
nevolji, pa si mu mogla pomoći i 
utješiti ga, a nisi marila. Dobro, 
potuži se radi toga, pa reci: vidje- 
la sam siromaha u nevolji, pa mu 
nisam pomogla, koliko sam mogla, 
zbog nemara, zbog tvrda srca ili 
zbog prezira, već prema razlogu 
te pogreške. Tako se isto ne tuži, 
da se nisi Bogu molila pobožno, 
kao što moraš, već ako si hotimice 
bila rastresena ili ako nisi oda- 
brala mjesta, vremena i položaja 
potrebna za pozornu molitvu, po- 
tuži se posve bezazleno, kako 


158 


upoznaš, da si sagriješila, a kani 
se one općenitosti, koja u ispovi- 
jedi nije ni zašto. 

Neka ti ne bude dosta, da samo 
spomeneš svoje male grijehe, već 
se potuži i na povod, zbog kojega 
si sagriješila. Nije dosta na pr. da 
kažeš, da si slagala, a da nisi ni- 
kome naudila; nego kaži, je si li 
slagala iz taštine, da se pohvališ 
ili ispričaš, zbog isprazna veselja 
ili iz tvrdoglavosti. Ako si sagri- 
ješila u igri, razloži, jesi li iz lako- 
umnosti ili društvu za volju; itd. 
Kaži, jesi li se dugo zadržala u 
zlu, jer redovito dugo vrijeme pove- 
ćava grijeh. Razlikuje se uvelike 
prolazna taština, kojom se naš duh 
zabavljao četvrt sata, od taštine, 
u kojoj nam je srce tonulo dan, 
dva ili tri. Moramo dakle očito- 
vati grijehe, povod i trajanje. Ni- 
smo dašto dužni da tako u tančine 
razlažemo lake grijehe, dapače ih 
baš ne moramo ni ispovijedati. No 
koji baš hoće da očisti svoju dušu, 
da lakše dosegnu svetu pobožnost, 

moraju pomno razgaliti duhovno- 
me liječniku i najmanje zlo, od 
kojega žele ozdraviti. 

Nemoj da ne bi kazala sve, što 
je potrebno, da se upozna tvoj gri- 
jeh; kao razlog, zašto si se nalju- 
tila ili gledala kome kroz prste. 
Tako će mi na pr. mrzak čovjek 
nešto reći u šali, a ja primim za 
zlo i naljutim se. Drugome, koji 
mi je drag, ne ću zamjeriti, da mi 
reče i osorniju. Zato ću reći: Izgr- 
dila sam na pasja kola nekoga, jer 
sam za zlo primila nešto, što mi 
je rekao, ne zbog rđavih riječi, 
nego, jer mi je onaj bio mrzak, Dr- 
žim, da bi dobro bilo i potanje 
razložiti, ako hoćeš da sve razja- 
sniš, Kad se čovjek tuži tako is- 
kreno, ne očituje svoje grijehe, 
nećo i rđave sklonosti, navade, 
navike i drugo korijenje grijeha, 
pa duhovni otac posve upozna 
srce, a i lijek, kojim će ga izlije- 
čiti. Ali se svakako mora, koliko 
se može, tajiti sukrivac grijeha. 

Pazi i na silu grijeha, što veo- 

ma često neopazice žive i vladaju 
u savjesti, pa ih ispovjeđi i oslo- 
bodi ih se. Zato čitaj pozorno gla- 
ve 6, 27. 28. 29. 35. i 36. trećega 
dijela i gl. 7. četvrtoga dijela. 
Ne mijenjaj na laku ruku ispo- 
vjednika; nego kad jednoga oda- 
bereš, razgaljuj mu savjest u odre- 
đene dane, očituj mu iskreno i 
slobodno grijehe, što si ih počini- 
la. Češće mu, na pr. svaki mjesec 
ili svaki drugi mjesec otkrij i svo- 
je sklonosti; sve ako nisi njima 
Sriješila: na primjer: muči li te 
tuga, jad, jesi li sklona na radost, 
pohlepna za bogatstvom itd. 


GLAVA DVADESETA. 
O čestoj pričesti. 


Priča se, da je pontski kralj 
Mitridat otkrio mitridat [lijek pro- 
tiv otrova), kojim je tako ojačao 
tijelo, te se poslije nije mogao ni 
otrovati, kad je htio, da se oslo- 
bodi rimskoga sužanjstva. Spasitelj 

je naredio preuzvišeno otajstvo 
Euharistije, gdje je zbilja njegovo 
tijelo i krv, da živi uvijeke, ko je 
blaguje. Zato, ko se često pobožno 
pričešćuje, ojača tako zdravlje i 
život svoje duše, te se gotovo ne 
može otrovati nikakvim otrovom 
zločeste sklonosti. Ne može se 
čovjek hraniti ovim tijelom, a ži- 
vjeti od smrtnih požuda. Kao što 
su se ljudi u zemaljskom raju mogli 
očuvati od tjelesne smrti hraneći 
se plodom sa stabla života, što ga 
je Bog ondje stavio, tako se mogu 
očuvati i od duhovne smrti bla- 
gujući ovo  svetotajstvo života, 
Kad se najnježnije voće, koje se 
najlakše kvari, kao trešnje, bre- 
skve i jagode, lako sačuva čitavu 
godinu, ako se svari sa sladorom i 
medom, kakvo čudo, da se naša 
srca, sve ovako krhka i slaba, ču- 
vaju od grešne pokvarenosti, ako 
se zaslade i Zzamede neumrlim tije- 
lom i krvlju Sina Božjega. Moja 
Filotca, prokleti kršćani ne će 
imati čim se obraniti, kad im pra- 
vedni Sudac pokaže, da su sami 
11 

krivi svojoj duhovnoj smrti, jer su 
mogli posve lako sačuvati život i 
zdravlje blagujući Njegovo Tijelo, 
koje im je zato i ostavio. »Nesreć- 
nici, reći će im, zašto ste umrli, 
kad ste imali u rukama plod hra- 
ne života?« 

»Svagdanje pričesti ne ću hvaliti 
ni kuditi; ali svjetujem i potičem 
svakoga, kojemu je sama duša 
čista od svake grešne požude, da 
se pričesti svake nedjelje«. Tako 
sv. Augustin, Ni ja s njim ne ću 
hvaliti ni kuditi naprosto, da se ko 
dnevno pričešćuje, već to prepu- 
štam sudu duhovnoga oca, koji će 
već znati odlučiti, U jednu ruku za 
tako čestu pričest treba vanredno 
dobra priprava, pa je zato nije 
dobro svima preporučivati; u dru- 
$u ima zbilja više dobrih i vanred- 
no spremnih duša, pa nije pamet- 
no, da se svako od mje odvraća. 
Treba zaviriti posebno u dušu sva- 
kome pojedincu. Bilo bi nerazbo- 
rito sve bez razlike nagovarati, da 
se češće pričešćuju; a isto bi tako 
bilo nerazborito koga kuditi zbog 


163 


toga, a pogotovo, kad radi po na- 
puiku vrsna vođe, Kad su sv. Ka- 
tarini sienskoj prigovarali, zašto 
se često pričešćuje; dok sv. Augu- 
stin ne hvali i ne kudi dnevne pri- 
česti, odgovori svetica umiljato: 
»Pa dobro! Kad ne kudi sv. Augu- 
stin, ne kudite ni vi, pa ću biti 
zadovoljna«. 

Ali vidiš, Filotea, da sv. Augu- 
stin svojski preporučuje i svjetuje, 
da se pričešćujemo svake nedjelje. 
Radi tako, koliko možeš. Držim, 
da nisi sklona ni na smrtni ni na 
laki grijeh, pa si pripravljena ona- 
ko, kako traži sv. Augustin, i još 
bolje, jer nemaš ni volje mi sklo- 
nosti na grijeh. Odobri li ti du- 
kovni otac, možeš se pričestiti i 
češće, ne samo u nedjelju. 

No može se desiti štošta, ne 
samo s tvoje strane nego i od onih, 
s kojima živiš, da razboritu ispo- 
vjedniku dade povod, da ti zabrani 
češću pričest, Možda si na pr. pod 
tuđom vlašću, a oni su, koje moraš 
slušati ili štovati, slabo poučeni ili 
zasukani, pa se smućuju i uznemi- 

ruju videći, gdje se često pričeš- 
ćuješ. Bilo bi možda dobro sve 
prosuditi pa se prilagoditi nekako 
njihovoj slabosti, te se pričešćivati 
svakih petnaest dana. Ali to vri- 
jedi sama onda, kad se nikako ne 
može svladati poteškoća. Ne može 
se to općenito odrediti, već treba 
slušati duhovnoga oca. Ipak mogu 
odlučno reći, ko hoće da pobožno 
Bogu služi, mora se pričešćivati 
najmanje svakoga mjeseca. 

Ako si pametna, ne će ti braniti 
češće se pričešćivati ni majka, ni 
žena, ni muž, ni otac. Ne propuštaj 
na dan pričesti svojih zvaničnih 
poslova, budi prema njima blaža i 
umiljatija i ne zanemaruj nikakve 
dužnosti prema njima, pa te jamač- 
no ne će odvraćati od te pobožno- 
sti, koja nije njima na teret, Ako 
budu posve zasukani i nerazboriti, 
onda će, kako već rekoh, možda 
tvoj ispovjednik htjeli, da popu- 
stiš, 

Još riječ bračnim drugovima: 
Bog je u Starom zavjetu vjerovni- 
cima zabranio, da na blagdane ne 

pobiru duga, ali nije nikad zabra- 
nio, da dužnici ne plaćaju i ne 
vraćaju duga onima, koji zatraže. 
Nije pristojno, aka i nije grijeh, da 
tražiš ženidbeni dug onoga dana, 
kad se pričestiš; ali nije nedolično, 
pače i zaslužno, da ga daješ. Ako 
se ko dakle želi iz pobožnosti pri- 
čestiti, ne može mu se toga rađi 
uskratiti pričest. Stalno je, da su 
se prvi kršćani pričešćivali dano- 
mice, premda su bili oženjeni i 
imali dosta djece. Stoga i rekoh, 
da česta pričest nije na teret ni 
roditeljima, ni ženama ni muževi- 
ma, samo ako je pametna i razbo- 
rita duša, što se pričešćuje. Od 
tjelesnih bolesti ne može ni jedna 
zapriječiti sv. pričest osim one, 
koja često prouzrokuje bacanje. 

Ko hoće da se pričešćuje svaki 
osmi dan, ne smije imati ni smrtno- 
ga grijeha ni sklonosti na lake gri- 
jehe, a k tomu mora živo željeti, 
da se pričesti. No ko hoće da se 
pričešćuje danomice, mora savla- 
dati sve zločeste sklonosti i slušati 
duhovnoga oca, 

GLAVA DVADESET I PRVA. 


Kako se treba pričešćivati. 

Već naveče uoči sv. pričesti 
počni se  pripravljati ljubeznim 
uzdasima i poletima. Pođi ranije na 
počinak, da uzmogneš bolje uraniti. 
Preneš li se noću, odmah srcem i 
ustima izgovaraj slatke riječi, da 
ti zamiriše duša čekajući Zaruč- 
nika, koj# bdije, dok ti spavaš, i 
sprema ti obilate darove i milosti, 
samo ako ih ti uzmogneš primiti. 
Urani, vesela radi sreće, što joj se 
nadaš. Ispovjedi se, pa s velikim 
pouzdanjem, ali i veoma ponizno, 
pristupi, da primiš nebesku hranu, 
koja te hrani za život vječni. Izusti 
svete riječi: »Gospode, nisam do- 
stojan«, pa ne miči više glavom ni 
usnicama, ne moli i ne uzdiši, nego 
mirno i osrednje otvori usta, a gla- 
vu podigni, da svećenik lako vidi, 
što radi, te puna vjere, ufanja i 
ljubavi primi Onoga, u kojega, po 
kojem i u kojega vjeruješ, ufaš se 
i ljubiš. Promisli, moja Filotea, 
ovo: kao što pčela sabire po cvi- 

jeću rosu nebesku i najbolji sok 
zemaljski pa ga pretvara u med i 
nosi u svoju košnicu, tako i sveće- 
nik uzimlje sa žrtvenika Spasitelja 
svijeta, pravoga Sina Božjega, 
koji je kao rosa sišao s neba, i pra- 
voga Sina BI. Djevice, koji je poput 
cvijeta niknuo iz zemlje našega 
čovječanstva, pa ti ga kao slatku 
hranu meće u usta i u tijelo. Kad 
ga primiš, potakni svoje srce, pa 
se duboko pokloni svomu Kralju 
Spasa. Raspredaj s njim o svojim 
unutarnjim stvarima, promatraj ga 
u svome srcu, kamo je došao zbog 
tvoje sreće. Napokon ga primi, što 
bolje možeš, i vladaj se tako, da 
se iz svih tvojih djela spozna, da 
je Bog s tobom. 

Ako li te ne zapadne sreća, da 
se zbiljski pričestiš kod sv. mise, 
pričesti se barem duhom i srcem, 
živo želeći, da se sjediniš sa živo- 
tvornim tijelom Spasiteljevim. 

Glavna ti nakana kod pričesti 
mora biti, da napreduješ, učvršću- 
ješ se i tješiš u ljubavi Božjoj, jer 
iz ljubavi moraš primati milosti, 

što ih daje sama ljubav. 
Zaista se nigdje drugdje Spasitelj 
ne pokazuje ljubežljivijim ni njež- 
nijim nego ovdje, gdje se, rekao 
bih, uništuje i pretvara u hranu, 
da pronikne naše duše i sjedini se 
tijesno sa srcem i dušom svojih 
vjernika. 

Ako te svijet upita, zašto se 
tako često pričešćuješ, reci im, da 
radiš zato, da se naučiš ljubiti 
Boga, da se oslobodiš svojih ne- 
savršenosti, da se utješiš u svojim 
nevoljama, da se okrijepiš u slabo- 
ćama. Reci svijetu, da se dvije vrsti 
ljudi moraju često  pričešćivati: 
savršeni, koji su dobro pripravlje- 
ni, pa bi radili krivo, kad ne bi 
pristupali k izvoru i vrelu savrše- 
nosti, i nesavršeni, da uzmognu 
pravedno težiti na  savršenost; 
jaki, da ne oslabe, a slabi, da oja- 
čaju; bolesni, da ozdrave, a zdravi, 
da ne obole; a jer si ti nesavršena, 
slaba i bolesna, moraš se često sje- 
dinjavati sa svojom savršenošću, 
jakošću i lijekom. Reci svijetu, da 
se moraju često pričešćivati oni, 

koji nemaju puno svjetovnih poslo- 
va, jer im je zgodno; a koji imaju 
poslova, moraju, jer im treba. Ko 
se mnogo muči i trudi, mora se 
dobro i često hraniti. Kaži, da pri- 
maš sv. Otajstvo, eda se naučiš da 
ga dobro primaš, jer se ne radi 
dobro posao, u kojem se čovjek 
često ne vježba. 

Pričešćuj se često Filotea, što 
češće uzmogneš, po savjetu svog 
duhovnog oca, pa mi vjeruj: kao 
što pobijele zimi zecevi na našim 
planinama, jer ne vide i ne jedu 
ništa osim snijega, i ti ćeš postati 
posve bijela, dobra i čista, kla- 
njajući se i blagujući samu ljepotu, 
dobrotu i čistoću u ovom božan- 
skom Svetotajstvu. 

TREĆI DIO. 
O vježbi o krepostima, 


GLAVA PRVA. 
Kako treba izabrati kreposti. 


Matica ne izlazi nikad napolje 
bez čitavoga svoga roja, a ljubav 
ne ulazi nikad u srca sama, već 
uvodi i smješta ostale kreposti, 
što je prate, a ona ih vježba i 
raspoređuje im rad, kao što satnik 
radi sa svojim vojnicima, ali im ne 
određuje rada ni najednom, ni jed- 
nako, ni uvijek, ni svagdje. Pra- 
vednik je »kao drvo usađeno uz 
vodenu struju, koje rađa u svoje 
vrijeme, jer mu ljubav orosi srce, 
pa djeluju u njemu kreposna djela 
svako u svoje vrijeme«. »Glazba 
je. (uza svu svoju milotu) veli po- 
slovica, neumjesna u tuzi«, Velika 
je mana mnogih, koji pregnuše da 

se vježbaju u kojoj posebnoj kre- 
posti, pa tvrdoglavo hoće da poput 
onih starih mudraca ili vazda pla- 
ču ili se vazda smiju. A rade joši 
gore, ako druge kude i osuđuju, 
što se uvijek ne vježbaju u tim 
istim krepostima. Apostol veli: 
»ITreba se veseliti s veselima, a 
plakati sa zaplakanima«; pa opet: 
»Ljubav je ustrpljiva, dobrostiva, 
darežljiva, razborita i popustljiva«. 

Ali ima kreposti, koje se mogu 
vršiti vazda i svagdje, pa ne smiju 
djelovati samo same napose, nego 
svoje vlastitosti moraju preliti i u 
sve ostale kreposti. Ne pruža se 
često prigoda, da pokazujemo ja- 
kost, velikodušje i darežljivost; ali 
blagost, umjerenost, poštenje i po- 
niznost take su kreposti, kojima 
se moraju začiniti sva djela našega 
života. Ima kreposti uzvišenijih od 
svih, ali su ove potrebnije. Slador 
je ugodniji od soli, ali se s6 upo- 
trebljuje više i češće. Stoga i mo- 
ramo imati što više ovih općenih 
kreposti, jer su nam gotovo redo- 
vito potrebne. 

Vježbajući se u krepostima, mo- 
ramo više cijeniti onu, što se više 
slaže s našom dužnošću, od one, 
koja nam je poćudnija. Tako je sv. 
Pavli godilo, da oštro mori svoje 
tijelo, da se lakše naužije duhovnih 
slasti, ali joj se više trebalo poko- 
ravati poglavarima. Tako veli i sv. 
Jerolim, da je bila vrijedna ukora, 
jer se protiv volje svoga biskupa 
odviše trapila. Apostoli su napro- 
tiv imali propovijedati evanđelje 
i dijeliti dušama kruh nebeski, pa 
su posve pravo držali, da bi krivo 
radili, kad bi zanemarili taj sveti 
posao i brinuli se za siromahe, 
premda je i to preuzvišena kre- 
post. Svako zvanje ima da se 
vježba u posebnoj kreposti: dru- 
gačije su kreposti biskupove, dru- 
Sačije vladareve, drugačije vojni- 
kove, drugačije udate žene, druga- 
čije udovičine. Premda svi moraju 
imati sve kreposti, ne moraju ih 
ipak svi jednako vršiti, nego svaki 
osobito mora prionuti uz one, što 
su potrebne za njegovo zvanje. 

Među krepostima, koje se ne 
tiču naših posebnih dužnosti, treba 
uz izvrsnije više prijanjati nego uz 
one, što se više ističu.  Repatice 
nam se redovito čine veće od osta- 
lih zvijezda i naoko zapremaju više 
mjesta; ipak se ne mogu ni veli- 
činom ni sjajem porediti sa zvijez- 
dama, a čine nam se veće, jer su 
nam bliže i od gušće tvari nego 
zvijezde. Ima i kreposti, što ih svi- 
jet više cijeni i kao u zvijezde kuje, 
jer su nam bliže, osjetne i, rekao 
bih, tvarne. Tako svijet uopće više 
cijeni tjelesnu milostinju od duhov- 
ne, šibanje, postove, golotu, stegu 
i morenje tijela više od krotkosti, 
dobrote, čednosti i drugoga dušev- 
nog trapljenja, premda je to mno- 
go uzvišenije. Odaberi dakle, Fi- 
lotea, plemenitije kreposti, a ne 
one, što ih više cijene, odaberi 
uzvišenije, a ne viđenije, bolje, a 
ne zvučnije. 

Korisno je, da svak izabere po- 
sebnu krepost te se vježba u njoj, 
ali ne da zanemari ostale kreposti, 
već da bolje uzedi i zabavlja dušu. 

Aleksandrijskome se biskupu sv. 
Ivanu pokaza jednom ljepota dje- 
vojka, sjajnija od sunca, kraljevski 
nakićena i urešena, ovjenčana vi- 
jencem od maslina, pa mu pro- 
zbori: »Ja sam najstarija kraljeva 
kći. Možeš li me držati prijatelji- 
com, povest ću te pred njegovo 
lice«. Svetac prepozna, da je to 
milosrđe prema siromasima, koje 
mu Bog preporučuje, pa poslije 
tako prionu uz tu krepost, te ga 
posvuda, prozvaše Ivanom Milosti- 
njarom. Eulogij aleksandrijski za- 
želje, da služi Bogu na osobit na- 
čin, ali nemaše dosta snage, da 
živi pustinjački ni da se podloži 
vlasti (drugogal Zato uze k sebi 
jadnika posve istrošena i nagrđe- 
na gubom, da se vježba u ljubavi i 
u trapljenju. A da to uzmogne 
raditi dostojnije, zavjetova se, da 
će imovoga štovati, častiti i služiti 
kao sluga svoga gospodara i go- 
spodina. No evo, snađe napast i 
gubavca i Eulogija, da se rastanu, 
Stoga se obratiše sv. Antunu, koji 
im reče: »Pazite, sinci, da se ne 

rastanete. Oba ste blizu svrhe, Ne 
zateče li vas anđeo zajedno, izgu- 
biste lako svoj vijenac«. 

Sveti je kralj Luj kao za plaću 
pohađao bolnice i bolesnike dvo- 
rio svojim rukama. Sv. je Franjo 
ljubio siromaštvo, pa ga je zvao 
svojom gospođom. Sv. je : ini 
ljubio propovijed, pa se zato i nje- 
govi redovnici prozvaše propo- 
vjednici. Sv, Grgur Veliki rado je 
primao putnike poput praoca 
Abrahama, pa je kao i Abraham 
jednom u prilici putnika primio 
Kralja slave. Tobija se vježbao u 
ljubavi pokapajući mrtve, Sv, se 
Elisabeta, premda velika knegi- 
nja, osobito rado ponizivala. Sv, 
Katarina đenovska obudovjevši uze 
dvoriti u bolnici. Kasijan pripovi- 
jeda, da je neka pobožna djevojka 
zaželjela vježbati se u strpljivosti 
i obratila se sv. Atanasiju. On joj 
pa želji dade neku siromašnu udo- 
vicu, dosadnu, srditu, svadljivu i 
nervoznu. Ona je neprestano 
grdila pobožnu djevojku, koja je 

imala dosta zgode, da se vježba u 
krotkosti i popustljivosti. 

Tako rade sluge Božje: jedni 
dvore bolesnike, drugi pomažu si- 
romasima, treći među nejakom 
djecom šire kršćanski nauk, neki 
sakupljaju izgubljene i zalutale 
duše, drugi rese crkve i kite žr- 
tvenike, a neki šire među ljude 
mir i slogu. Oni rade poput vezi- 
lja, koje na različnim podlogama 
vezu svakojako cvijeće svilom, 
zlatom i srebrom. Tako i ove po- 
božne duše izaberu kakvu pose- 
bnu krepost, uzmu je za podlogu 
svome duhovnome vezivu, te na 
njoj vrše sve druge raznolike kre- 
posti. Tako su im djela i čuvstva 
bolje združena i uređena, jer se 
sva protežu na glavnu im zadaću, 
pa im se o duši može reći: 

U divnome ruhu sva u zlatu sjaje, 
A vezenim krasnim cvijećem 
posuta je. 


Kad nam se boriti s kakovom 
pogreškom, prionimo koliko god 

možemo uz protivnu krepost, a 
uperimo i druge k njoj. Tako ćemo 
nadvladati svoga neprijatelja, a 
napredovat ćemo u svim krepo- 
stima. Saleti li me dakle oholost 
ili ljutina, treba da u svakoj stva- 
ri naginjem i prijanjam uz poniz- 
nost i blagost, pa da zato obavljam 
i molitvu, primam sakramente, 
vršim razboritost, ustrajnost, tri- 
jeznost. Kad vepri hoće da zao- 
štre svoje velike zube, taru ih i 
bruse ostalim zubima, pa tako sve 
naoštre i zašilje. I krepostan čo- 
vjek, koji pregne da se usavrši u 
kreposti najpotrebnijoj za svoju 
obranu, mora tu krepost braniti i 
gladiti o druge kreposti, pa će či- 
steći onu prvu i njih usavršiti i 
osvjetlati. Tako se dogodilo Jobu, 
koji se posebno vježbao u strplji- 
vosti protiv silnih mapasti, što su 
a salijetale, te je postao svet i usa- 
vršio se u svim krepostima. Pače 
se dogodilo, kaže sv. Grgur Na- 
zijanski, da se čovjek uspeo ma 
vrhunac kreposti jednim jedinim 
12 


178 


kreposnim činom, što ga je savr- 
šeno učinio. Za primjer navađa 
Rahabu, koja se uspela do najviše 
slave, jer je u tančine izvršivala 
dužnost gostoprimstva. No to vri- 
jedi, kad se nešto radi izvrsno, s 
velikim žarom i ljubavlju, 


GLAVA DRUGA. 
Nastavak o izboru kreposti. 


Sv, Augustin izvrsno kaže, da 
oni, što istom prijanjaju uz kre- 
post, čine neke pogreške, koje 
treba prekoriti prema oštrim pra- 
vilima savršenosti, a opet su po- 
hvalne, jer su dobar znak izvrsne 
buduće pobožnosti, pa joj služe za 
pripravu. Tako je onaj potišteni i 
ropski strah, iz kojega izvire pre- 
veliki nemir u dušama onih počet- 
nika, što se istom oslobodiše gri- 
jeha, pohvalna krepost i živi znak 
buduće čistoće savjesti. No taj bi 
strah zaslužio ukor onih, koji su 
napredovali, jer u njihovu srcu 

mora vladati ljubav, koja malo po- 
malo tjera takav ropski strah, 


Sv. Bernardo bijaše isprva 
veoma strog i oštar prema onima, 
što dođoše pod njegovu upravu, 
pa im najprije izjavi, da moraju 
ostaviti tijelo, a doći k njemu sa 
samom dušom. Kad bi ih ispovi- 
jedao, vanredno bi oštro osuđivao 
sve, pa i najmanje, njihove pogre- 
ške.I tako je ovejadne novake po- 
ticao na savršenosti te ih je od- 
bijao, mjesto da ih privuče. Oni 
se prestrašiše i klonuše duhom, 
kad vidješe, gdje ih žurno sili na 
tako visok i strm brijeg. Eto, Filo- 
tea, vatrena revnost za potpunom 
čistoćom sklonula je onoga sveca 
na taj postupak, ta revnost bijaše 
i velika krepost, ali krepost vri- 
jedna ukora, I sam mu se Bog je- 
dnom ukaza i prekori ga te mu u 
srce uli blagu, krotku, ljubeznu i 
nježnu ćud, Svetac se posve pro- 
mijeni i uze se tužiti, što je bio 
tako strog i oštar. Odonda bijaše 

blag i naklon svima, te postade 
»svima sve, da sve predobije«. 


Sv, Jerolim pripovijeda, da je 
njegova draga duhovna kći sv. 
Pavla i odviše i tvrdoglavo morila 
svoje tijelo, pa ne htjede poslušati 
ni protivne opomene svoga bisku- 
pa sv. Epifanija. Usto ju je obu- 
zela tolika tuga zbog smrti rođa- 
ka, te je već i sama bila blizu 
smrti. Napokon završuje: »Reći 
će se, da korim i kudim ovu sve- 
ticu, mjesto da je hvalim. Svjedok 
mi je Isus, kojemu je služila ona, 
kojemu želim i ja služiti, da ne 
iskrivljujem ni jednoga ni drugoga, 
već kao kršćanin o kršćaninu na- 
prosto pišem o njoj, pišem povi- 
jest, a ne pohvalnicu. Uostalom 
njezine mane u drugih su krepo- 
sti«, Hoće da reče, da bi mane i 
pogreške sv, Pavle bile kreposti 
manje savršenoj duši i kod nesa- 
vršenih bi se držale velikim savr- 
šenostima. Dobar je znak, kad 
bolesniku iza bolesti počnu noge 
otjecati, jer to dokazuje, da se 

narav oporavila pa izbacuje su- 
višne sokove. Naprotiv bi taj znak 
bio loš za zdrava, jer bi pokazi- 
vao, da narav nema dosta snage 
da razluči i otstrani sokove. Dra- 
ga Filotea, moramo dobro misliti 
o ljudima, videći ih gdje žive kre- 
posno, pa imali i pogrešaka, jer 
su tako često radili i sveci, Ali mi 
sami nastojmo, da se vježbamo u 
krepostima ne samo vjerno već i 
razborito. Zato se svojski držimo 
Mudračeve opomene, da se ne za- 
našamo na svoju razboritost, nego 
na razboritost svojih vođa, što 
nam ih je Bog dao. 


Ima nekih stvari, što ih mnogi 
drže krepostima, a nipošto nisu. 
O njima dvije tri. To su: zanos ili 
ushićenje, bešćutnost, neosjetlji- 
vost, združenje s Bogom, dizanje 
tijela, preobraženje i druge obič- 
ne savršenosti, o kojima pišu 
knjige, što obećavaju, da će po- 
dići dušu do čisto umnoga pro- 
matranja, do bitne upotrebe duha 
i da najuzvišenijeg života. Ali Fi- 

lotea, ove savršenosti nisu kre- 
posti, nego nagrada, što nam je 
Bog daje za kreposti, ili bolje, is- 
krice sreće budućega života, što 
se gdjekad pokažu ljudima, da se 
više zažele potpunoga blaženstva 
u raju, Sa svim tim ne smijemo 
težiti na takove milosti, jer nam 
nisu nigdje potrebne, da dobro 
služimo i ljubimo Boga, a te mogu 
biti naša jedina želja. Nadalje su 
ovo kreposti, kojih ne možemo 
steći svojim trudom i vještinom, 
jer su više trpljenje nego rad, pa 
ih možemo primati, ali ih ne mo- 
žemo činiti u sebi, Dodajem, da 
smo samo pregnuli, da postanemo 
pošteni i pobožni ljudi i žene. O 
tome moramo nastojati. Bude li 
Božja volja, te nas podigne do 
onih anđeoskih savršenosti, bit 
ćemo dobri anđeli. Ali prionimo 
bezazleno, ponizno i pobožno uz 
male kreposti, što ih je Gospod 
naš prepustio, da ih stječemo 
svojim _marom i mukom. To su: 
strpljivost, dobrota, mrtvenje srca, 

poniznost, poslušnost, siromaštvo, 
čistoća, mekoća prema bližnjemu, 
podnašanje njegovih mana, marlji- 
vost i sveta gorljivost. 


Prepustimo dragovoljno uzviše- 
ne darove uzvišenim dušama. Mi 
ne zavrijedismo tako uzvišena 
mjesta u službi Božjoj. Bit ćemo 
presrećni, služimo li mu samo u 
kuhinji, u krušnidi, kao sluge, tr- 
honoše, sobari. Ako se njemu svik- 
ne nek nas uvede u svoju sobu ili 
u tajno vijeće. Ovaj Kralj slave, 
Filotea, ne nagrađuje svojih slugu 
po častima, što ih obnašaju, nego 
po ljubavi i poniznosti, kojom ih 
vrše, Saul tražeći magarca svoga 
oca, nađe kraljevstvo izraelsko. 
Rebeka napojivši deve Abraha- 
move postade zaručnicom njego- 
va sina, Ruta pabirčeći klasje za 
Bozovim žeteocima i spavajući uz 
njegove noge bi pozvana k njemu 
i postade mu zaručnicom. Zaista, 
koji traže tako visoke, uzvišene i 
izvanredne stvari, veoma se lako 
razočaraju, prevare i zablude. 

Često se desi, da oni, koji misle, 
da su anđeli, nisu ni dobri ljudi, 
pa su zbilja veći na riječi i na je- 
Ziku nego na srcu i na djelu, Ipak 
ne smijemo nikoga naprečac pre- 
zirati ni osuđivati.  Zahvaljujmo 
Bogu, što su nas drugi premašili, 
a mi stupajmo ponizno svojim pu- 
tem nižim, ali stalnijim, neugled- 
nijim, ali zgodnijim za našu nespo- 
sobnost i malenkost. Sačuvamo li 
se ponizno i vjerno na tome putu, 
Bog će nas podići do veoma viso- 
kih časti. 


GLAVA TREĆA. 
O strpljivosti, 


»Strpljivost vam je potrebna, 
veli apostol, da ispunite volju Bo- 
žju i dobijete, što vam je obeća- 
no«. Tako je, kao što je i Spasitelj 
rekao: »U strpljivosti ćete posje- 
dovati duše svoje«. Vrlo srećan je 
čovjek, Filotea, koji posjeduje 
svoju dušu, a što nam je savrše- 
nija strpljivost, savršenije ćemo i 

duše posjedovati. Sjećaj se često, 
da nas je Gospod Naš otkupio tr- 
peći muke i nevolje i da i mi mo- 
ramo podnositi nepravde, .protiv- 
štine i zlovolju, što budemo mogli 
mirnije. 

Ne ograničuj strpljivosti samo 
na neke nepravde i žalosti, nego 
je protegni uopće na sve, što ti 
Bog pošalje ili pripusti. Neki hoće 
da trpe samo časne muke, na pr. 
rado irpe, da budu ranjeni u boju, 
da ih u boju zasužnje, podnose 
progon radi vjere, rado padnu na 
prosjački štap, samo da dobiju 
parnicu. Svi ovi ne ljube nevolje, 
nego čast, koju im donosi. Ko zbi- 
lja strpljivo služi Bogu, podnosi 
jednako nevolje, bile združene sa 
sramotom ili s čašću. Srčanomu 
je samo ugodno, ako ga zlobnici 
preziru, kore i optužuju ;ali samo 
viteška duša podnosi, da je kude, 
tuže, zlostavljaju čestiti ljudi, pri- 
jatelji i rođaci. Više od svih dru- 
gih udaraca cijenim blagost, ko- 
jom je veliki svetac Karlo Boro- 
mejski dugo crpio javne ukore, što 

ih je znamenit propovjednik veo- 
ma stroga reda sipao na nj s pro- 
povjedaonice. Kao što jače boli, 
kad nas ubodu pčele, nego kad 
ubodu muhe, tako nas jače boli zlo, 
što nas snađe od dobrih, pa nji- 
hove prigovore teže podnosimo 
nego prigovore drugih. Ipak se če- 
sto događa, da se dva čovjeka s 
dobrom namjerom, zli raznih na- 
zora, teško među se protive i pro- 
gone, 

Podnosi strpljivo ne samo glav- 
no zlo i nevolje, što te snađu, nego 
i prilike i posljedice, što ih prate. 
Mnogi bi rado trpjeli nevolje, da 
im ne smetaju. »Ne bih baš mario, 
što sam osiromašio, veli jedan, 
kad mi siromaštvo ne bi smetalo 
da poslužim prijateljima, uzgojim 
djecu i živim pošteno, kao što že- 
lim«. A drugi će: »Ne bih tro gla- 
ve zato, da svijet ne misli, da sam 
kriv sam«. Trećemu bi bilo sve- 
jedno, što ga ogovaraju, pa bi sve 
strpljivo podnio, samo da se ne 
vjeruje opadaču, Neki bi, čini se, 
rado podnosili dijelak bolesti, ali 

ne svu. Nisu nestrpljivi, kažu, zato, 
što boluju, nego zato, jer nemaju 
novaca za lijek ili jer su drugima 
na teret. Ali, Filotea, kažem ti, 
nije dosta, da strpljivo podnosimo 
bolest ,već moramo strpljivo pod- 
nositi baš onu koju Bog hoće, gdje 
hoće, među kojim ljudima i u ka- 
kvim neprilikama On hoće. To 
vrijedi i za druge nevolje. 

Kad te snađe bolest, upotrijebi 
ljekove, što su ti pri ruci i po Bo- 
žjoj volji. Kad bi radila drugačije, 
iskušavala bi Božje veličanstvo. 
Iza toga se predaj Bogu u ruke, 
pa čekaj, što će On dati. Bude li 
njećova volja, da lijek prevlada 
bolest, zahvali mu ponizno; odredi 
li Bog, da prevlada bolest, blago- 
siljaj ga ustrpljivo, 

a se (držim sv, Grgura: optuže 
li te radi grijeha, što si ga počinio, 
jako se ponizi i priznaj, da si za- 
služila tu optužbu. Budeš li krivo 
optužena, ispričaj se blago, tvr- 
deći, da nisi kriva, jer to moraš 
iz počitanja prema istini i zbog 
napretka bližnjega. Budu li te op- 

tuživali i nakon tvoje istinske i 
zakonite obrane, ne smućuj se i 
ne opravdavaj više. Izvršila si du- 
žnost prema istini, izvrši je i pre- 
ma poniznosti. Tako ne ćeš zane- 
mariti svoga dobrog glasa, a ni 
povrijediti ljubavi prema miru, 
krotkosti i poniznosti. 

Tuži se što manje na krivice, 
što ti se učine. Stalno je, da re- 
dovito griješi, ko se tuži, jer zbog 
samoljublja osjećamo nepravde 
vazda veće nego jesu. Osobito se 
ne tuži osobama, koje se lako ra- 
srde i krivo sude, Ako je zgodno, 
da se kome izjadaš, da izliječiš 
uvredu ili umiriš srce, potuži se 
mirnim dušama, koje jako ljube 
Boga. Inače ti ne će umiriti srca, 
nego će ga još više uznemiriti; 
mjesto da ti izvuku trn, još će ga 
dublje utisnuti u nogu, 

Mnogi se ljudi, kad ih snađe 
bolest ili tuga ili ih ko uvrijedi, 
pomno čuvaju, da se ne bi potu- 
žili a pokazali svoju nježnost, jer 
bi na njihovu (a to je živa istina) 

pokazali očito svoju slaboću i ku- 
kavštinu. A ipak živo žele 1 rade 
na svaku ruku, da ih drugi žale, 
da im iskazuju veliku samilost, 
pa da ih drže ne samo rastuženi- 
ma nego i strpljivima i srčanima. 
To je dašto strpljivost, ali kriva 
strpljivost, a zbilja je posve tanka 
i fina slavičnost i taština. »Slavni 
su, veli Apostol, ali ne pred Bo- 
$om«. Ko je zbilja strpljiv, ne tuži 
se na svoju nevolju, a i ne želi, da 
ga žale. Govori prostodušno, isti- 
nito i bezazleno, ne jadikuje, ne 
tuži se, ne uvećava. Ako ga ko 
žali, strpljivo podnosi, da ga žali, 
osim ako ga se žali zbog zla, koje- 
ga nema. Jer onda čedno izjavi, 
da nema toga zla, pa ostaje miran 
među istinom i strpljivošću, pri- 
majući svoju nevolju, ali ne tužeći 
se na nju. 


Dok se budeš vježbala u pobož- 
nosti, snaći će te i protivštine. 
Sjeti se onda riječi Gospoda Na- 
šega: »Žena se muči rađajući. Ali 
kad rodi, zaboravi muke, jer je 

rodila čovjeka«. Ti si začela u 
srcu najdivnije dijete. na svijetu: 
Isukrsta, Prije nego ga posve uo- 
bličiš i rodiš, nije druge, nego da 
se mučiš. Ali ne boj se! Nestat će 
tih tuga, a obasjat će te vječna 
radost, što si rodila svijetu takova 
čovjeka, A posve ćeš ga zatvoriti 
u svome srcu i sa svojim djelima 
nasljedujući njegov život. 

Kad oboliš, prikaži sve svoje 
boli, muke i slabosti na službu 
Isukrstu i moli ga, da ih združi s 
mukama, što ih je podnio za tebe. 
Pokoravaj se liječniku, uzimaj 
lijek, hranu i ostala sredstva iz 
ljubavi prema Bogu, sjećajući se 
žuči, što ju je primio iz ljubavi 
prema nama. Želi zdravlje, da nje- 
mu služiš; ne odbijaj bolesti, da se 
njemu pokoriš, a budi spremna i 
umrijeti, bude li njegova volja, da 
njega hvališ i uživaš, Sjeti se, da 
pčele uživaju veoma gorku hranu, 
upravo kad prave med. Ni mi ne 
možemo raditi djela veće krotko- 
sti i strpljivosti ni bolje praviti 

nada uzvišenih kreposti, nego kad 
blagujemo gorki kruh i živimo u 
tuzi i nevolji. A kao što je najbo- 
lji med. majčine dušice, male i 
gorke biljke, tako je najuzvišenija 
krepost, kad se vrši u ružnim, ni- 
skim i odurnim mukama. 

Svrni često duhovne oči na ras- 
petoga Isusa, gola pogrđena, izru- 
žena, ostavljena, obasuta svakim 
jadom, žalošću i mukom, pa se 
sjeti, da se sve tvoje patnje ni te- 
žinom ni brojem ne mogu nikako 
izjednačiti s Njegovima, k tome 
da ti za Nj nisi trpjela ništa pre- 
ma onome, što je On za te podnio. 
Promotri, da su muke, što ih ne- 
kad podnesoše mučenici, pa i one, 
što ih toliko ljudi trpi, mnogo teže, 
tako da se s njima ne mogu po- 
rediti muke, što ih ti trpiš, pa reci: 
»Jao, moje su muke utjehe, a 
moje trnje ruže, porede li se s 
mukama ovih ljudi, koji bez po- 
moći, bez potpornja, bez polakši- 
ce živeći neprestano umiru pritis- 
nuti beskrajno većim nevoljama«. 

GLAVA ČETVRTA. 
O izvanjskoj poniznosti. 


»Posudi mnogo praznih. posuda, 
reče Elisej siromašnoj udovici, pa 
ih uzmi i ulij u njih ulje«. Da u 
svoje srce uzmognemo primiti mi- 
lost Božju, treba da ispraznimo iz 
njega slavičnost. Postolka po ne- 
koj tajnoj moći kričeći gleda i tim 
plaši ptice grabilice. Zato je go- 
lubovi vole više od svih ostalih 
ptica, pa mirno žive uz nju. Tako 
i poniznost tjera vraga i čuva u 
nama milost i darove Duha Sve- 
toga. Stoga su i svi sveci, a oso- 
bito Kralj svetaca i njegova Maj- 
ka, vazda štovali i milovali ovu 
divnu krepost više od svih ćudo- 
rednih kreposti. 

Taštom slavom zovemo, kad se 
dičimo ili onim, što nije u nama, 
ili onim, što je u nama, ali nije 
naše; ali nije vrijedno, da se čo- 
vjek time ponosi. Plemeniti rod, 
milost velikaša, štovanje naroda 
jesu stvari izvan nas, pa stoje ili 

do naših djedova ili do poštenja 
drugih. Ima ljudi, koji se oholo 
koče, ako uzjašu na lijepa konja, 
zadjenu u šešir perjanicu ili obu- 
ku sjajno odijelo. A ko ne vidi, da 
je to ludost? Ako već treba koga 
zato slavit», treba slaviti konja, 
pticu i krojača. A kolika je po- 
dlost uzajmljivati hvalu od konja, 
od pera, od šešira? Neki se. hvale 
i diče visokim brkom, počešlja- 
nom bradom, kovrčastom kosom, 
mekanim rukama, kad hoće da 
povećaju svoju vrijednost i dobar 
glas takim vragolijama i djetinja- 
rijama? Drugi hoće, da im se radi 
one mrvice znanja klanja i kuje 
ih u zvijezđe sav svijet, i da sve 
grne k njima na nauk i drži ih 
svojim učiteljima. Zato ih zovu 
cjepidlake. Drugi se šepire zbog 
svoje ljepote, pa si utvaraju, da 
im se svi udvaraju. Sve je to po- 
sve isprazno, ludo i drsko, a i sla- 
va je zbog tih stvari tašta, luda i 
djetinjasta. 

Pravo se dobro poznaje kao i 
13 

pravi balsam, Kaže se ovako: li- 
jeva se kap po kap u vodu. Poto- 
ne li i padne ria dno, drži se, da je 
najliniji i najdragocjeniji. Hoćeš li 
da upoznaš čovjeka, je li mudar, 
učen, velikodušan, plemenit, pogle- 
daj, smjeraju li ta njegova dobra 
svojstva na poniznost, čednost i 
podložnost, jer će onda zbilja biti 
dobra. No ako plivaju po vrhu i 
hoće samo da se pokažu, što se 
više budu priviđala, bit će manje 
prava dobra. Biser, što nastane 
ili se hrani za vjetra i za grmlja- 
vine, ima samo lupinu od bisera, 
a jezgra mu je šuplja. I kreposti i 
dobra svojstva, što izviru i hrane 
se ohološću i nadutošću, samo su 
prirodno dobro, bez soka, bez jez- 
gre, bez čvrstoće, 

Časti, ugled i dostojanstva na- 
liče šafranu. Što ga više gaziš, to 
bolje raste i obilnije rodi. Ljepota 
ne služi na čast, ako ti je stalo do 
nje, Ljepota omili, kad ne mariš 
Za nju. Znanost nas sramoti, ako: 
nas nadimlje i izrodi se u cjepi- 


195 


dlačarstvo, Ako se previše otim- 
ljemo za časti, za mjesta, za na« 
slove, nije samo pogibao, da će 
naše vlastitosti pretresati, rešeta- 
ti, osuđivati, nego da će nas za- 
boraviti i prezreti. Lijepa je čast, 
kad je dobiješ na dar, ali je ružna, 
kad je pošto poto zahtijevaš. Kad 
paun rašepiri rep pa se stane 
ogledati, uz lijepo perje nakostru- 
ši i ostalo, pa na sve strane poka- 
zuje svoju rugobu. Cvijeće je lije- 
po, dok je na zemlji; vene, kad ga 
pipaš. Koji pomirišu pokrin 
(narkot. biljka) izdaleka i mimo- 
$red osjete vrlo ugodan miris, a 
koji ga mirišu izbliza i dugo, one- 
svijeste se # obole. Tako i časti 
daju slatku utjehu onome, koji ih 
pomiriše izdaleka i lagano, a s 
njima se ne zabavlja niti leti za 
njima; ali su vrijedni ukora i kud- 
nje, koji žude za njima i hrane se 
njima, 

Težeći za krepošću i ljubeći je 
postajemo kreposni. No težeći za 
častima i ljubeći ih postajemo pri- 

jekorni i prezirni, Plemenite duše 
ne taru glave za sve te trice: do- 
stojanstva, časti, pozdrave. To je 
samo za dokonjake, a one imaju 
pametnijeg posla. Ko može sku- 
piti biserja, ne mari za školjke, 
komu je do kreposti, ne traži ča- 
sti, Dašto, svaki može doći na 
svoje mjesto i čuvats svoj ugled, 
da ne povrijedi poniznosti, samo 
ako se zato ne otimlje i ne svađa. 
Oni što dolaze iz Perua, osim zla- 
ta i srebra dovoze i majmune i 
papige, jer ih ništa ne stoje, a ne 
terete im ni broda. Tako se i oni, 
što idu za krepošću, mogu prihva- 
titi službi i dužnih časti, ako se za 
to ne moraju puno starati i napre- 
zati, te ako se ne uzrujavaju, ne 
uznemiruju, ne raspredaju i ne 
pravdaju. Ne govorim o ljudima, 
koji obnašaju javna dostojanstva, 
ni o posebnim slučajevima s: veli- 
kom posljedicom. U tome slučaju 
neka svako čuva, što mu pripada, 
samo pametno, čedno, ljubezno i 
pristojno. 

GLAVA PETA 
O unutarnjoj poniznosti, 


Nego, Filotea, ti želiš, da te po- 
vedem dalje u poniznosti, jer je 
sve ono, što rekoh, u neku ruku 
više mudrost nego poniznost. E 
pa pođimo! Mnogi ne će, niti se 
usuđuju da misle 4 promatraju po- 
sebne milosti, što im je Bog dao, 
jer se boje, da se ne bi previše 
uzoholili, Ljuto se varaju. Pravo 
kaže veliki anđeoski naučitelj, da 
je najpreči put do ljubavi Božje 
promatranje  dobročinstava  nje- 
govih. Što ih više promatramo, to 
ćemo ga više ljubiti. A budući da 
posebna  dobročinstva uzbuđuju 
snažnije od općenih, treba ih to 
pozornije promatrati. 

Zaista nas ne može pred Božjim 
milosrđem ništa toliko poniziti 
koliko množina njegovih dobro- 
činstava, ni pred njegovom pra- 
vicom ništa toliko, koliko množi- 
na naših grijeha, Pretresimo, što 
je on za nas, a što mi protiv nje- 

ga. Kako u tančine pretresamo 
svoje grijehe, pretresimo potanko 
i njegove milosti. Ne treba se bo- 
jati, da ćemo se nadimati zbo6 
onoga što je učinio u nama, samo 
ako nam je u pameti, da nije naše 
ono dobro, što je u nama. Ah, nisu 
li mazge trome i ne zaudaraju li, 
pa natovario na njih i dragocjeno 
posuđe i kneževske miomirise? 
Kakvo dobro imamo, što ga nismo 
primili? Ako li smo ga primili, za- 
što da se oholimo? Naprotiv ćemo 
se poniziti, promotrimo li živo 
primljene milosti, jer spoznavanje 
rađa priznanje. No ako nas, 
promatrajući primjene Božje milo- 
sti, počne uznemirivati kakva ta- 
ština, prijeki je lijek, da pretrese- 
mo svoju nezahvalnost, svoje ma- 
ne i nevolje. Promotrimo li, što 
smo radili, kad Bog ne bijaše s 
nama, lako ćemo upoznati, da ono, 
što radimo, kad je on s nama, nije 
ni po našem duhu ni od nas. Uži- 
vat ćemo ga dašto i radovat ćemo 
se, jer ga imamo, ali ćemo slaviti 

samoga Boga, jer mu je on počet- 
nik. Tako priznaje Sv. Bogorodi- 
ca, da joj je Bog učinio veličajne 
stvari, ali samo da se ponizi i ve- 
liča Boga, pa kliče: »Veličaj, dušo 
moja, Gospoda, jer mi je učinio 
velika djela«. 

Često puta govorimo, da nismo 
ništa, da smo samo nevolja i izmet 
svijeta, No kako bismo se raspa- 
lili, da nas ko zgrabi za riječ i 
pred svijetom nas nazove onako, 
kako sami sebe zovemo. Naprotiv 
se pričinjamo, da bježimo i sakri- 
vamo se, da trče za nama i traže 
nas. Držimo se, kanda bismo 
htjeli biti zadnji i sjediti na zad- 
njem mjestu, ali samo zato, da 
nas s većom čašću posade na 
prvo. Prava se poniznost ne pre- 
navlja a ne govori o poniznosti, 
jer me želi: samo sakriti ostale 
kreposti, nego bi osobito rado 
sakrila sama sebe. Kad bi joj bilo 
slobodno lagati, pretvarati se i 
bližnjega smućivati, radila bi dr- 
zovita 4 ohola djela, da se njima 

pokrije pa živi posve sakrivena i 
nepoznata, 

Poslušaj me dakle, Filotea: ili 
naprosto ne govorimo o ponizno- 
sti ili zbilja osjećajmo ponizno, 
neka nam bude na srcu, što je i na 
jeziku. Kad oborimo oči, ponizi- 
mo se i u srcu. Ne prenavljajmo 
se, kanda bismo rado bili zadnji, 
ako nam ne ide baš od srca. Dr- 
žim to općim pravilom bez iznim- 
ke, Jedino dodajem, da zahtijeva 
uglađenost, da kadikad ponudimo 
prednost onima, koji će je očito 
odbiti. Nije to dvoličnost ni kriva 
poniznost; jer ih već počinjemo 
častiti, čim im ponudimo prednost 
a kad im ne možemo iskazati pot- 
pune časti, nije zlo, da im iskaže- 
mo dijelak. Isto to kažem o rije- 
čima, kojima se ističe čast ili što- 
vanje, a zapravo se čini, da nisu 
istinite. Ipak je u njima dosta is- 
tine, kad onaj, koji ih izgovara, 
kani u srcu da počasti ili poštuje 
onoga, kojemu govori. Ako riječi 
malko i pretjeruju, ne činimo kri- 


2 


vo, kad ih upotrebljavamo u obi- 
čnom smislu. Rado bih dašto, da 
vam se što više riječi slažu s čuv- 
stvima, da u svemu i svagdje ra- 
dimo nevino i bezazleno. Pravo 
pobožan čovjek voli, da mu kaže 
drugi, nego da sam o sebi kaže, 
da je jadnik, da je ništa i ni mrve, 
Barem se ništa ne protivi, već 
podnosi od srca, kad zna, da se to 
govori; jer sam to itvrdo drži, pa 
mu je drago, da se drugi s njim 
slažu. 

Mnogi kažu, da unutarnju mo- 
litvu (razmatranje) prepuštaju sa- 
vršenima, jer oni nisu vrijedni da 
je obavljaju. Drugi tvrde, da se ne 
usuđuju često pričešćivati, jer se 
ne osjećaju dosta čisti. Neki se 
tobože boje, da će osramotiti po- 
božnost, ako se je prihvate, jer su 
veliki slabići. Drugi se ustruča- 
vaju da upotrijebe svoj dar na 
službu Bogu i bližnjemu, pa vele, 
da dobro poznadu svoju slabost, 
te se boje, uzrade li što dobro, da 
će se uzoholiti, posvijetle li dru- 

Sima, da će izgorjeti. Sve je to 
samo vještina i nekakva poniznost 
ne samo kriva već i zlobna, ko- 
jom hoće čovjek da podmuklo i 
lukavo kudi Božje stvari ili barem 
hoće da pod plaštem poniznosti i 
ljubavi sakrije svoje samoljublje, 
mušice i lijenost. »Išti od Boga 
znak gore na nebu ii u morskoj 
dubini«, reče prorok nesrećnom 
Ahasu, a on će: »Neću ni iskati ni 
kušati Gospoda«. Zlobnik! Prena- 
vlja se, da jako štuje Boga i pod 
izlikom poniznosti se izgovara, 
što ne čezne za milošću, što ga k 
njoj zove Božja dobrota. A ne vidi 
E, da je oholije odbiti milost, što 
je Bog daje? Da nas Božji darovi 
sile, da ih primimo? I da je poniz- 
nost pokoravati se i što točnije 
vršiti Njegove želje? A Bog želi, 
da budemo savršeni, da se zdru- 
žimo s Njim i nasljeđujemo Ga, 
što više možemo. Oholica se za- 
naša sam na se pa se ne usuđuje 
ničesa latiti, a poniznik je to srča- 
niji, što bolje upoznaje svoju ne- 

moć, a što se drži slabijim, postaje 
sve smjeliji, jer se oslanja samo 
na Boga, kojemu je drago prosla- 
viti svoju svemoć u našoj nemoći 
i uzvisiti svoje milosrđe u našoj 
nevolji Treba se dakle ponizno i 
sveto latiti svega, o čemu misle 
naši duhovni vođe, da će nam biti 
na duhovni napredak, 

Očita je ludost misliti, da znaš, 
čega ne znaš; a nesnosna je tašti- 
na pokazivati mudrost 1 onom, 
što vidiš sama, da ne razumiješ. 
Što je do mene, ne bih se rado 
gradio mudracem ni u onom, što 
znam, a isto se tako ne bih rado 
činio neznalicom. Kad traži lju- 
bav, moramo iskreno i blago bliž- 
njemu pokazati ne samo, što je 
potrebno za njegovu pouku, nego 
što mu je korisno i za utjehu. Po- 
niznost taji i krije kreposti, da ih 
sačuva, ali ih pokazuje, kad na- 
loži ljubav, da ih poveća, raširi i 
usavrši. U tom maliči drvetu til- 
skih otoka, koje noću stiska i za- 
tvara svoje krasno cvijeće mesne 

boje, a otvara ga, kad se rodi sun- 
ce, pa ondješnji stanovnici vele, 
da cvijeće noću spava. Tako ti i 
poniznost pokriva i sakriva sve 
naše ljudske kreposti i savršeno- 
sti, a pokazuje ih samo radi lju- 
bavi. A ljubav nije krepost ljudska 
nego mebeska, nije  ćudoredna 
nego božanska i pravo sunce kre- 
posti, pa mora vazđa nad njima 
$ospodovati. Stoga je bez dvojbe 
kriva poniznost, ako je na štetu 
ljubavi. 

Ne bih se rado držao ni ludom 
ni mudracem, jer mi poniznost 
brani, da se gradim mudrim, a be- 
zazlenost i prostodušje ne dadu 
mi, da se gradim ludom. A kako 
se taština protivi poniznosti, tako 
se i lukavstvo, prenemaganje i 
prenavljanje kosi s bezazlenošću i 
s prostodušjem. Neki su se veliki 
sluge Božji izdavali za lude, da 
budu svijetu odurniji. Treba im se 
diviti, a ne nasljedovati ih. Za 
takav su vanredan postupak imali 
posebnih, vanrednih razloga, pa 

niko iz toga ne treba ništa primje- 
njivati na sebe, David je pred 
kovčećom zavjetnim skakao i 
plesao malo više nego dopušta 
obična pristojnost, ali ne da se po- 
kaže ludim, već je posve prosto- 
dušno, bezazleno i izravno pustio 
mah vanrednoj radosti, što mu se 
prelijevala srcem. Istina, kad ga 
je zbog toga žena Mikol korila s 
ludosti, nije se žalostio, što je po“ 
nižen; dapače je i dalje bezazleno 
i iskreno pokazivao svoju radost, 
pa time zasvjedočio, da rado trpt 
i porugu za svoga Boga. Još ti do- 
đajem: ako bi te zbog djela prave 
i iskrene pobožnosti držali ni- 
skom, odurnom ili ludom, iz po- 
niznosti se raduj zbog tih srećnih 
poruga, jer njsi kriva ti, nego oni, 
što te ruže, 

GLAVA ŠESTA. 


Poniznost nas nuka, da ljubimo 
svoje poniženje. 


Idem dalje, Filotea, pa ti ka- 
žem, da u svemu i svagdje ljubiš 
svoje poniženje. A što je to, reći 
ćeš mi: ljubi svoje poniženje? U 
latinskom je isto poniženje (abjec- 
tio) i poniznost (humilitas), Tako 
kad Blažena Gospa veli u svetoj 
pjesmi: »Jer je Gospod pogledao 
na poniznost svoje službenice, da 
će je zato blaženom nazivati na- 
rodi«, hoće da kaže, da je Gospod 
Naš milostivo pogledao na njezi- 
no poniženje, neznatnost i pro- 
stotu, te je obasuo milostima i 
blagodatima. Ipak se razlikuje 
krepost poniznosti od poniženja. 
Ponižene je neznatnost, prostota 
i ništetnost u nama, a da mi na to 
i ne mislimo; a poniznost je kre- 
post, kojom uistinu spoznajemo i 
rado priznajemo svoje poniženje. 
Savršena poniznost priznaje dra- 
govoljno naše poniženje, ljubi ga 

i naslađuje se njim, ali ne zbog 
plašljivosti i kukavštine, nego da 
čim više proslavi Božansko veli- 
čanstvo i mnogo više cijeni dru- 
goga nego sebe, Na to te evo po- 
tičem, A da bolje shvatiš, znaj, 
da su neke nevolje, što ih trpimo, 
niske, a druge časne. Mnogi ljudi 
prionu uz časne, a gotovo niko uz 
niske. Pogledaj pobožna pustinja- 
ka u poderanu odijelu, ukočena od 
studeni. Svako časti njegovu po- 
kvarenu haljinu, pun samilosti 
prema njegovoj patnji. AH kad bi 
tako ugledali siromašna obrtnika, 
plemića ili plemkinju, prezreli bi 
ih i rugali se s njima. Tako je nji- 
hovo siromaštvo poniženo. Re- 
dovnik primi pobožno žestok ukor 
od svoga starješine, dijete od svo- 
ga.oca. Svako iće reći: to je trap- 
ljenje, pokornost i mudrost, Primi 
li tako isto vitez ili gospođa od 
koga god, pa bilo to i iz ljubavi 
prema Bogu, svako će ih prozvati 
plašljivcima i kukavicama, Eto ti 
druge nečasne nevolje. Jedan ima 

rak-ranu na ruci, drugi na licu. 
Onoga tišti bol, ovoga bol, prezir, 
razmetanje i poniženje. Stoga ka- 
žem, da moramo ljubiti ne samo 
nevolju, — a to je strpljivost — 
nego moramo milovati i poniže- 
nje, a to je druga krepost, poniz- 
nost. 

Nadalje ima kreposti niskih i 
časnih. Strpljivost, blagost, beza- 
zlenost i samu poniznost drže 
svjetovnjaci prostima i niskima. 
Naprotiv cijene uvelike razbori- 
tost, hrabrost i darežljivost. I dje- 
la iste kreposti jedna preziru, a 
druga časte. Dati milostinju i 
oprostiti uvredu jesu dva djela 
ljubavi, Prvo svako cijeni, drugo 
prezire sav svijet. Ne će li mlad 
plemić ili gospođa da pristane uz 
sramotne razgovore, igre, ples, 
piće i nošnju razuzdana društva, 
drugi će ih peckati i koriti, njiho- 
Vu će čednost nazivati bogomolj- 
stvom i prenavljanjem. Ko to lju- 
bi, ljubi poniženje. Evo ti nešto 
drugo, Posjećujemo bolesnike, Po- 

šalju li me k najbjednijemu, svijet 
će to držati poniženjem, zato ću 
ga ljubiti. Pošalju li me k odlič- 
nome, to je poniženje prema duhu, 
jer u tom nema puno ni kreposti 
ni zasluge; ljubit ću dakle ovo po- 
niženje. Padneš li nasred puta, 
udarit ćeš se, a još će ti se rugati; 
ljubi to poniženje, Ima i pogreša- 
ka, u kojima nema zla osim poni- 
ženja. Poniznost ne zahtijeva, da 
ih očito radimo, nego da se ne 
uznemirujemo, kad ih počinimo. 
Takve su uvrede, neuljudnosti, 
nepažnje, Iz uglađenosti ih se i iz 
razboritosti treba čuvati, prije 
nego ih učiniš, a kad ih učiniš, 
pristani na poniženje, što te sna- 
đe, primi ga dragovoljno zbog 
svete poniznosti. Velim i ovo: 
Ako me zanese srditost i nesmo- 
trenost, te izgovorim nepristojne 
riječi, kojima vrijeđam Boga i 
bližnjega, pokajat ću se živo i po- 
žaliti uvredu, pa ću je nastojati i 
popraviti, što bolje uzmognem. 
Ali ću primiti i poniženje i prezir, 
14 

što me zađesi zbog toga. A kad bi 
se dalo jedno od drugoga rastaviti, 
žestoko bih odbacio grijeh, a po- 
nizno prigrlio poniženje. 

Nego premda ljubimo poniženje, 
što potječe od zla, moramo preg- 
nuti zgodnim i dopuštenim lijekom, 
da izliječimo zlo, što ga prouzroči, 
osobito ako je od velika zamašaja. 
Imam li ma kakvu gadnu bolest, 
nastojat ću je izliječiti, ali ne zato, 
da se zaboravi poniženje radi te 
bolesti, Učinim li kakvu pogrešku, 
a ne uvrijedim nikoga, ne ću se is- 
pričavati; jer ako i jest pogreška, 
prolazna je. Zato bih se ispričavao 
samo radi poniženja, što me je 
snašlo; a toga ne može dopustiti po- 
niznost. No ako uvrijedim koga ili 
sablaznim iz nepažnje ili iz ludosti, 
molit ću iskreno oproštenje i po- 
praviti uvredu, jer je zlo trajno, a 
ljubav traži, da ga uklonim. Uosta- 
lom, desi se kadgod, te ljubav za- 
htijeva, da uklonimo poniženje na 
korist bližnjemu, kojemu je potre- 
ban naš dobar glas. Nego onda mo- 

ramo poniženje ukloniti, da ga bliž- 
nji ne vidi i ne sablazni se, ali ga 
treba zatvoriti i zapečatiti u srcu 
za naš duhovni napredak, 


Ali ti bi. Filotea, htjela znati, 
koje je poniženje najbolje. A ja ti 
kažem jasno i očito, đa su najko- 
risnija duši, a Bogu najugodnija po- 
niženja, što nas zadese slučajno ili 
radi našega zvanja; jer ih mi ne 
biramo, nego primamo, što nam po- 
šalje Bog, a on zna izabrati bolje 
od nas, Ako li nam je na volju, iza- 
berimo najveća, jer su najbolja. A 
najvećima se drže ona, što se naj- 
više kose s našim sklonostima, 
samo ako se slažu s našim zva- 
njem. Jer jednom za vazda: naš 
izbor i probirljivost kvari i uma- 
njuje gotovo sve naše kreposti, Ah 
ko će nam dati milost, da uzmog- 
nemo reći s velikim kraljem: »Vo- 
lim, da me zabace u kući Božjoj 
nego da stanujem u šatorima gri- 
ješnika?« Niko, draga Filotea, niko 
osim Onoga, koji je- živio i umro 

tako, te je postao »ruglo ljudsko i 
izmet svijeta«, eda nas uzvisi 

Nanizah ti mnogo toga, što će ti 
se pričiniti tvrdo, kad budeš po- 
mišljala; no vjeruj mi, bit će ti 
slađe od sladora i od meda, kad 
budeš radila. 


GLAVA SEDMA 


Živeći porizno, treba čuvati dobar 
glas. 


Hvale, časti i slave ne dobivaju 
ljudi radi obične nego radi izvan- 
redne kreposti. 

Hvaleći nekoga, rado bismo 
sklonili i druge, da cijene njegovu 
vrsnoću; časteći ga, dokazujemo, 
da ga i mi cijenimo. A slava je po 
mom sudu sjaj dobra glasa, što ct- 
sijeva od mnogo sakupljenih hvala 
i časti. Časti su i hvale kao drago 
kamenje, a slava je sjaj, što izbija 
iz njihova skupa. A kao što poni- 
znost brani da ne držimo mnogo do 
sebe ili da se ne uzisujemo nad 

druge, tako ne dopušta, da tražimo 
hvalu, čast i slavu, koje zaslužuje 
samo vrsnoća, Ipak se slaže sa sa- 
vjetom Miudraca, koji nas opomi- 
nje, »da se staramo za dobar glas«, 
Dobar glas nije štovanje izvrsnosti 
ili vanrednosti, već običnoga, pri- 
prostoga poštenja i neporočna ži- 
vota; a poniznost nam ne priječi, 
da toga ne priznamo u sebi, pa do- 
sljedno ni ne želimo dobar glas, 
Poniznost bi dašto prezirala dobar 
glas, da ga ne treba ljubav. No do- 
bar je glas među podlogama ljud- 
skoga društva. Bez njega smo dru- 
štvu ne samo nekorisni nego i 
štetni, jer ga sablažnjujemo, Stoga 
ljubav zahtijeva, a poniznost do- 
pušta, da ga želimo i pomno ču- 
vamo. K tome i ovo: kao što lišće 
na drveću samo po sebi ne vrijedi 
mnogo, a ipak mnogo koristi, bilo 
da poljepša drveće, bilo da sačuva 
još nježno voće, tako i dobar glas 
ne vrijedi mnogo sam po sebi, a 
ipak je veoma koristan, jer ne 
samo resi naš život, već i čuva naše 

kreposti, a osobito kreposti nježne 
i nejake. Dužnost da čunvamo svoj 
dobar glas i da budemo onaki, ka- 
kvima nas drže ljudi, potiče pleme- 
nitu dušu snažnom i jakom silom. 
Čuvajmo svoje kreposti, draga 
moja Filotea, jer su drage Bogu, 
velikoj i vrhovnoj svrsi naših djela. 
No kao što oni, što hoće da saču- 
vaju voće, nisu zadovoljni, da ga 
zaslade sladorom, nego ga spre- 
maju i u posude prikladne za šu- 
vanje, tako i mi možemo upotrije- 
biti dobar glas kao vrlo prikladno 
i korisno sredstvo, da sačuvamo 
svoje kreposti, premda im ie bo- 
žanska ljubav glavna čuvarica, 
Ipak ne smijemo dobar glas ču- 
vati prerevno, pretačno, preosjet- 
ljivo. Koji su tako nježni i osjet- 
ljivi za dobar glas, naliče onima, 
što traže ljekarije za najmanje bo- 
ljetice. Ovi bi rado popravili zdrav- 
lje, pa ga posve pokvare; i oni bi 
rado nježno sačuvati dobar glas, 
pa ga posve izgube. Zbog te nje- 
žnosti postanu čudni, jogunasti, ne- 

snosni, pa sami oštre jezike zlob- 
nicima. 

Ne hajemo li i preziremo li ne- 
pravdu i klevetu, redovito ćemo 
bolje proći, nego da primamo 
k srcu, pravdamo se i osvećujemo. 
Prezirom čovjek sve rasprši; u lju- 
tavi, čini se, mnogo priznaje, Kro- 
kodili naude samo onima, koji ih 
se boje, a i opadanje onima, što se 
zbog njega izjedaju. 


Prevelik strah za dobar glas do- 
kazuje, da se ne pouzdajemo u nje- 
govu podlogu, a to je zbilja čestit 
život. Gradovi se, što imaju drvene 
mostove na velikim rijekama, boje 
svake poplave, da ih ne bi odni- 
jela; a koji imaju kamene mostove, 
boje se samo vanrednih poplava. 
Tako i čvrste kršćanske duše pre- 
ziru običnu poplavu zločestih je- 
zika, a koji se osjećaju slabima, 
boje se svake trice. Zbilja, Filotea, 
ko hoće da ima kod sviju dobar 
glas, izgubit će ga kod sviju. A i 
pravo je, da izgubi čast onaj, koji 

je traži od opakih, sramotnih i beš- 
časnih, 

Dobar je glas samo neki znak, 
koji pokazuje, gdje stanuje  kre- 
post. Zato u svemu i svagdje treba 
cijeniti krepost. Ako ti dakle ko 
reče; »licemjerka si, jer se daješ na 
pobožnost; ili: kukavica si, jer si 
oprostila nepravdu«,ne mariza to. 
Jer u jednu ruku onako govore 
samo zvekani i lude, u drugu, sve 
da i izgubiš dobar glas, ne smiješ 
ostaviti kreposti ni svrnuti s njene 
staze. Više treba cijeniti plod od 
lišća, unutarnje i duhovno dobro od 
svih vanjskih dobara. Moramo dr- 
žati do svoga glasa, ali ga ne smi- 
jemo obožavati. Ne smijemo se za- 
mjerati dobrima, ali ni zlikovcima 
ne napekosmo kolača. Brada je 
ures čovječjemu licu, a duga kosa 
ženinu: Iščupaš li posve bradu ili 
kose, teško da će ti ikada narasti; 
ako li ih samo ostrižeš ili obriješ, 
eto ti ih naskoro jačih i gušćih. 
Tako ti se ne valja starati, ako ti 
dobar glas ostrigu, pače i obriju 

zlobni jezici, koji su, kako veli Da- 
vid »poput oštre brijaće britve«; 
jer će ti naskoro dobar glas za- 
sjati kao i prije, pa još i sjajnije. 
No ako nam otmu dobar glas naše 
opačine, podlost i nevaljan život, 
teško da će se ikad povratiti, jer 
ga iščupasmo s korijenom. A ko- 
rijen je dobru glasu dobrota i po- 
štenje. Dok je u nas poštenje, i 
ljudi će nas štovati, 


Treba se okaniti tašta razgo- 
vora, nekorisna društva, lakoumna 
prijateljstva, — nestašnih posjeta, 
ako sve to škodi našemu glasu, jer 
dobar glas vrijedi više nego sve 
isprazne naslade, No ako na nas 
svijet mrmlja, kara nas i kleveće 
radi naše bogoljubnosti,  napret- 
ka u pobožnosti i težnje na vječno 
dobro, pustimo, neka psi laju na 
mjesec, Ako što i učine protiv na- 
šega glasa, ako nam dobar glas 
ostrigu i obriju, opet će se pomo- 
liti, a britva će klevetnička kori- 
stiti našoj časti kao kosir lozi, 

koja obrezana bolje i obilatije 
rodi. 

Gledajmo vazda raspetoga Isu- 
krsta, služimo Mu s pouzdanjem i 
bezazleno, ali imudro # oprezno. 
On će nam štititi dobar glas, pa 
ako pripusti, da nam se otme, pri- 
pustit će zato, da nam vrati bolji 
ili da napredujemo u svetoj poni- 
znosti. A više vrijedi mrvica poni- 
znosti nego brdo časti. Ako nas 
nepravedno kude, branimo se 
mirno istinom protiv klevete. Ako 
ne popusti, sve se više ponizjumo, 
pa dobar glas i dušu. predajmo u 
ruke Božje. Boljega zakloništa ne 
nađosmo. Služimo Bogu na dobru 
ina zlu glasu poput sv. Pavla, da 
uzmognemo reći, s (Davidom: 
»Bože moj, za te podnesoh ovo 
ruglo, i sramota pokri moje lice«. 
Ipak izuzimljem neke zločine tako 
grozne i sramotne, te se niko ne 
smije dati njima ocrniti, kad se 
može opravdati. Isto tako neke 
osobe dobra glasa, na koje se 

mnogi ugledaju. U tom slučaju po 
nauku bogoslovaca moramo mirno 
suzbiti pretrpljenu krivicu. 


GLAVA OSMA, 


O blagosti prema bližnjemu i o 
lijeku protiv ljutine, 


Sveta je krizma, koju po pre- 
daji apostolskoj upotrebljava Cr- 
kva Božja kod sv. potvrde i kod 
blagoslova, sastavljena od maslin- 
skoga ulja pomiješana s balza- 
mom. Označuje nam među osta- 
lim i dvije drage i veoma omiljele 
kreposti, što su sjale u svetoj oso- 
bi Gospoda Našega. I On nam ih 
je naročito preporučio, jer se nji- 
ma mora naše srce prikazati po- 
sebice Njemu na službu i Njega 
nasljedovati. »Učite se od mene, 
veli, jer sam blaga i ponizna srca«. 
Poniznost nas  usavršuje prema 
Bogu, blagost prema ljudima. Ka- 
ko već gore spomenuh, balsam 
pada u svakoj tekućini na dno, pa 

označuje poniznost, ulje vazda 
pliva na površini te prikazuje bla- 
ost i dobroćudnost, koja sve 
stvari nadmašuje i ističe se među 
krepostima, jer je cvijet ljubavi. 
A sv. Bernardo veli, da je ljubav 
savršena, kad je ne samo strpljiva 
već blaga i dobrohotna. No pazi, 
Filotea, da ova tajanstvena krizma 
sastavljena od blagosti i od poni- 
znosti bude u tvome srcu. Jer ne- 
prijatelj zaplete vješto mnoge, pa 
se samo jezikom i vanjskim drža- 
njem zabavljaju s ove dvije kre- 
posti. Ne proučavaju svojih unu- 
tarnjih osjećaja, pa misle, da su 
ponizni i blagi, a ipak misu ni 
mrvice. A to se lako pozna: Neka 
im ko reče samo nepoćudnu riječ, 
neka ih i najmanje uvrijedi, uza 
svu prividnu krotkost i poniznost 
planu kao risovi. Vele, da ne će 
oteći, pa makar ih i ljutica 
ujela, koji upotrijebe lijek pro- 
zvan milošću sv, Pavla, samo ako 
je milost prava. Tako nas i prava 
poniznost i blagost čuvaju od sva- 

ke nadutosti i žestine, što ih obič- 
no nepravde uzrokuju u našem 
srcu, Ako li nas ubodu i ugrizu 
klevetnici i neprijatelji, a mi se 
nadmemo, planemo i razjarimo, 
znak je, da naša poniznost i bla- 
gost nije prava ni iskrena već 
umjetna i prividna. 

Sveti i slavni patrijarh Josip, 
šaljući braću iz Egipta kući svoga 
oca, opomenu ih samo ukratko: 
»Nemojte se svađati putem«, I ja 
to tebi velim, Filotea. Ovaj jadni 
život samo je put u blaženi život, 
Nemojmo se dakle svađati na putu 
jedni s drugima. Stupajmo s četom 
svoje braće i drugova blago, mir- 
no i prijazno. Ja ti kažem čisto i 
bistro: ako je ikako moguće, ne 
svađaj se ni s kim, i ni pod kojom 
izlikom ne otvaraj ljutmi vrata 
svoga srca. Sv. Jakov veli kratko 
i bez iznimke: »Srditost ljudska 
ne čini pravednosti Božje«, 

Istina, treba se zlu opirati i 
ispravljati mane podložnika posto- 
jano i srčano, ali blago 1 mirno. 

Ništa ne će razjarena slona tako 
ublažiti, kao kad pogleda janješce, 
a ništa ne slabi tako lako silu to- 
povskoga zrna kao vuna, Ne pri- 
ma se tako rado ukor, što potječe 
od strasti, pa bio i razuman, kao 
što ukor, što dolazi od sama ra- 
zuma, Razumna je duša prirodno 
podložna razumu, a strast je svla- 
da samo silom. Zato razum i omr- 
zne, kad ga prati strast. Njegova 
vlast gubi ugled zbog društva sa 
samosiljem. Vladari neizmjerno 
časte i tješe narode, kad putuju 
s mirnom pratnjom. Vode li voj- 
sku, pa iradi općega dobra, vazda 
dolaze u nezgodno vrijeme, i na 
štetu. Ako naime traže, đa se u 
vojsci obdržava stroga vojnička 
stega, ipak ne mogu  zapriječiti 
bilo kakvoga nereda, a to muči 
proste ljude. Isto tako svako ljubi 
i štuje razum, dok sam vlada i 
mirno kažnjava, kori i opominje, 
makar oštro i strogo. No ako ga 
prati ljutina, :$njev, razjarenost, 
koje sv. Augustin zove njegovim 

vojnicima, više će ga se bojati ne- 
$0 ga ljubiti; a ko tako radi, nje- 
govo se srce muči i zlostavlja. Bo- 
lje je, piše isti sv. Augustin Pro- 
faturu, da ne damo ljutini u svoje 
srce, pa bila pravedna, pravična i 
sićušna, jer ako je primimo, teško 
je istjerasmo: potkrađe se u srce 
kao mala grančica,a za čas nabuji, 
i eto ti grede. Prenoći li samo jed- 
nom, zađe li sunce nad našom lju- 
tinom (a to nam zabranjuje Apo- 
stol), pretvori se u mržnju, pa ćeš 
se je jedva jedvice moći oslobo- 
diti. Hrane je stotine krivih sum- 
nja, jer nijedan razjaren čovjek ne 
misli, da mu je srditost nepra- 
vedna. 

Bolje je dakle, da se priučimo ži- 
vjeti bez srdžbe, nego da se srdi- 
mo umjereno i pametno. Ako nas 
obuzme srdžba zbog naše nesavr- 
šenosti i slabosti, bolje je, da je 
brzo odbijemo, nego da se s njom 
nagađamo. Ako je pustimo samo 
malko, osvojit će mjesto i učiniti 
kao zmija, koja lako uvuče čitavo 

tijelo, gdje može promoliti glavu, 
No reći ćeš mi: »Kako mogu ugu- 
šiti srdžbu?« Čim je osjetiš u srcu, 
moraš okupiti spremno sve sile, 
ali ne naglo ni žestoko, nego tiho, 
ali opet ozbiljno. Kao što se vidi, 
da u sudnicama i u sabornicama 
dižu veću buku  redari, vičući: 
»Mir«| nego oni, koje hoće da umi- 
re, tako se često puta dogodi, da 
se, hoteći žestoko suzbiti svoj 
gnjev, još više uznemirimo, nego 
nas je uznemirio gnjev, A uznemi- 
reno srce ne može vladati samo 
sa sobom. 

Iza toga tihoga napora poslušaj 
savjet sv. Augustina, koji je, već 
kao starac svjetovao mladoga bi- 
skupa Auksilija: »Radi, što mora 
raditi čovjek, Ako li ti se dogodi, 
što se dogodilo čovjeku Božjemu, 
koji veli: »Oko mi je pomućeno 
od velike srdžbe«, uteci se Bogu, 
vapeći: »Smiluj mi se, Gospode«, 

: pruži svoju desnicu i utiša 
tvoju srdžbu.« Hoću da kažem, da 
moramo Boga pozvati u pomoć, 

čim vidimo, da nas obuzimlje lju- 
tina, kao što učiniše apostoli na 
jezeru, kad ih uznemiri vjetar i 
oluja. On će zapovjediti našim 
strastima i nastat će velika tišina. 
No opet te upozorujem, da se pro- 
tiv silne ljutine moraš moliti tiho 
i mirno, a ne žestoko. To vrijedi o 
svakom ustuku protiv zla. A usto, 
čim opaziš, da si nešto učinila u 
ljutini, popravi pogrešku blagošću 
prema onome, na koga si se nalju- 
tila. Jer što je prijeki lijek protiv 
laži, da je odmah porečeš, čim opa- 
ziš, da si je izustio; tako je i dobar 
lijek protiv ljutine, da odmah po- 
praviš krivicu  protivnim blagim 
činom. Svježe se rane brže izvi- 
daju. 

Osim toga, kad si miran pa ne- 
maš zašto da se srdiš, sakupi go- 
lemu zalihu blagosti i dobroćud- 
nosti. Sve svoje riječi govori, sva- 
ki čin, bilo manji bilo veći, radi 
što budeš mogao blaže. Sjećaj se, 
da je Zaručnica u Pjesmi nad pje- 
smama med ne samo na ustima i 

navrh jezika, već i pod jezikom, 
t. j. u srcu. A nije samo med, već 
i mlijeko, Ne moramo prema bli- 
žnjemu biti blagi samo na jeziku, 
već i u srcu i usred duše. A nije 
dosta samo blagi med, koji ugodno 
miriše, t. j. blagi i umiljati saobra- 
ćaj sa strancima, nego nam treba 
i slatko mlijeko među ukućanima 
i susjedima, U tom mnogo griješe 
oni, ikoji se na cesti pričinjaju an- 
đeli, a u kući su vragovi. 


GLAVA DEVETA. 


O blagosti prema sebi, 


Osobito se korisno možemo vje- 
žbati u blagosti, kad je vršimo sa- 
mi prema sebi, kad se ne ljutimo 
na se ni na svoje nesavršenosti. 
Jer ako i hoće razum, da požali- 
mo i zamrzimo na grijeh, kad sa- 
griješimo, ipak ne smije ta mržnja 
biti oštra, puna jada, gnjeva i lju- 
tine, K tome griješe mnogi, koji 
se razgnjeve, što su se sndili. Ta- 

ko im srce neprestano tone u 
srdžbi, pa ako im se i čini, da je 
druća srdžba oborila prvu, ipak 
širom otvara vrata novoj, koja će 
prvom zgodom provaliti. Osim 
toga ova srditost, ljutina i gnjev 
na se smjera samo na oholost, a 
potječe iz samoljublja, koje se uz- 
rujava i uznemiruje, kad nas vidi 
još nesavršene. Treba dakle da se 
kajemo za svoje pogreške mirno, 
ozbiljno i odlučno. Kao što sudac 
bolje kazni krivce, kad izriče osu- 
du razumno i mirno, nego kad je 
izriče naprasito 1 strastveno, jer 
sudeći u strasti, ne kazni pogreša- 
ko onako, kakve su, već kakav je 
sam. Tako i mi bolje kaznimo sa- 
mi sebe, ako se kajemo mirno i 
ustrajno, nego kad se kajemo gor- 
ko, tjeskobno i srdito, Jer, kajući 
se žestoko, ne pazimo na veličinu 
svojih pogrešaka, nego na svoja 
nagnuća. Komu je, na pr. omiljela 
čistoća, rasrdit će se teško na naj- 
manju pogrešku, što je počini pro- 
tiv nje, a smijat će se samo svojoj 


228 


teškoj kleveti. Naprotiv, komu je 
mrska kleveta i oćovor, uznemirit 
će se, ako je i malo mrmljao, a ne 
će mariti za najveći grijeh protiv 
čistoće. i t, d, To se događa stoga, 
jer ljudi ne prosuđuju svoje savje- 
sti razumom već strašću. 

Vjeruj mi, Filotea, kao što se vi- 
še doima djeteta _i popravlja ga, 
kad ga otac kara blago i srdačno, 
nego kad žestoko i srdito, tako će 
se i nama više kosnuti srca i više 
ćemo žaliti, kad naše srce počini 
kakvu pogrešku, pa ga prekorimo 
blago i mirno, više samilosno nego 
strastveno, nukajući ga na popra- 
vak. Više ćemo učiniti, nego da ga 
korimo ljuto, gnjevno i bučno, 

Kad bih, recimo, ja živo želio, 
da ne padnem u grijeh taština, a 
ipak se teško taštinom ogriješio, 
ne bih ovako karao svoga srca: 
»Nisi li jadno i gadno, _kađ si se 
nakon toliko odluka dalo zanijeti 
taštinom? Umri od sramote, ne 
diži više očiju k nebu, slijepo, be- 
stidno, izdajno i svome Bogu ne- 

vjerno srce« itd. Ne tako, već ova- 
ko pametno i samilosno: »Ustani, 
iadno moje srce. Evo nas, gle, u 
jami, koje se loliko pulta odlučismo 
klonuti. Oj, ustani : bježimo iz nje 
zauvijek. Zavapimo Božje milosr- 
de i uflajmo se, da ćemo njegovom 
pomoću biti čvršći da krenemo 
putem poniznosti, Srčano! Otsele 
opreznije. Pomozi Bože, bit će 
bolje«. Na tome bih ukoru načinio 
čvrstu i stalnu odluku, da više ne 
ću pasti u ovaj grijeh. Upotrijebio 
bih prikladna sredstva i poslušao 
opomene duhovnoga vođe, 


Ako ipak ko drži, da mu se 
ovom blagom opomenom ne bi 
srce dosta ganulo, može ga usto 
svojski i žestoko ukoriti, da ga du- 
boko zastidi. Ali kad srce žestoko 
iskaraš i razljutiš, završi sve ka- 
janje i ljutav utjehom i blagim sve- 
tim pauzdanjem u Boga. Nasljeđuj 
onoga velikog pokornika, koji je 
ovako tješio potištenu dušu: »Za- 
što si žalosna, dušo moja, i zašto 
me smućuješ? Ufaj se u Boga, jer 

ću ga još blagosiljati kao spasenje 
lica svoga i Boga svoga«. 

Pridigni dakle blago srce, kad 
ti padne, ponizi se pred Bogom, 
poznajući svoju nevolju, i ne čudi 
se, što si pala. Kakvo je čudo, što 
je nemoć nemoćna, slabost slaba, 
bijeda kukavna? Ipak od sve duše 
zamrzi uvredu, kojom si uvrijedila 
Boga, pa hrabro i pouzdajući se u 
Božju milost kreni stazom krepo- 
sti, što si je bila ostavila. 


GLAVA DESETA. 


Poslove treba obavljati marljivo, 
bez žurbe i bez skrbi. 


Brižljivost i marljivost su po- 
trebne u našim poslovima, a uve- 
like se razlikuju od zabrinutosti, 
skrbi i žurbe. Anđeli se brinu za 
naše spasenje i rade marljivo o 
hjemu, ali ih ne tare skrb, zabri- 
nutost ni žurba, Brižljivost i mar- 
ljivost pripadaju njihovoj ljubavi, 
a zabrinutost, skrb i žurba posve 

bi se protivile njihovoj sreći; jer 
brižljivost i marljivost može pra- 
titi duševna tišina i mir, ali ne mo- 
že zabrinutosti ni skrbi, a pogo- 
tovo ne žurbe. Budi dakle, draga 
Filotea, brižljiva i marljiva u svim 
poslovima, što ih moraš vršiti, jer 
ti ih je Bog dao, pa hoće, da ih 
vršiš marljivo, No ako je moguće, 
čuvaj se zabrinutosti i skrbi, to 
jest, ne laćaj ih se nemirno, tje- 
skobno, žestoko, Ne žuri se s po- 
slom, Svaka žurba uzbunjuje ra- 
zum i zdrav sud i priječi, te ne 
možemo dobro učiniti stvari, ko- 
jom se žurimo. 


Gospod Naš prekori sv, Martu 
i reče joj: »Marto, Marto, skrbiš 
se i uznemiruješ za mnogošta«. 
Eto, da je bila naprosto brižljiva, 
ne bi se bila uznemirila, Ali je 
bila zabrinuta i u velikoj skrbi, pa 
se žuri i uznemiruje, a zato je Spa- 
sitelj kori. Rijeke, što mirno teku 
ravnicom, voze velike brodove i 
bogate terete, a kiše, što tiho rose 
natapaju polje, pa rodi travom i 

žitom, No bujice i goleme rijeke 
naglo navale na zemlju, opustoše 
sve, što zahvate, i ne koriste trgo- 
vini; a tako # plahoviti i nagli plju- 
sak pohara polja i livade. Niko ne 
izvrši nikada dobra posla, što ga 
radi naglo i žurno. »Žuri se pola- 
gano« veli stara poslovica; a Salo- 
mon kaže: »Ko se žuri, može po- 
srnuti i pasti«, Vazda radimo do- 
sta brzo, kad radimo dobro. Tru- 
tovi mnogo jače zuje i brže se žure 
nego pčele, ali ne prave meda ne- 
šo samo vosak. Ni oni, koji izgor- 
ješe od skrbi i pojedoše se od za- 
brinutosti, ne učiniše nikad ni 
mnogo ni dobro. 

Muhe nam ne dodijavaju svojom 
žestinom, nego svojom množinom. 
Ni veliki nas poslovi ne uznemi- 
ruju koliko mali, ako ih je vrlo 
mnogo. Prihvati se dakle mirno 
poslova, što te snađu, i gledaj da 
ih radiš po redu jedan za drugim. 
Jer ako bi ih htjela obaviti odmah 
ili bez ikakva reda, naprezat ćeš 
se, izmoriti i oslabiti duh. Redo- 

vito kloneš pod teretom, a ne ćeš 
učiniti ništa, 

A u svim se svojim poslovima 
osloni posve na providnost Božju, 
pa će ti uspjeti sve namjere. 

Radi kao nejaka djeca, koja se 
jednom rukom drže oca, a drugom 
beru jagode ili kupine uz ogradu. 
Isto tako tekući i upravljajući jed- 
nom rukom zemaljskim dobrima, 
drži se drugom čvrsto Oca nebe- 
skoga, pa se češće obraćaj k nje- 
mu, da vidiš, je li mu ugodno tvo- 
je gospodarstvo ili poslovi, A na- 
dasve se čuvaj, da ne bi pustila 
njegove ruke i okrilja, misleći što 
više nagomilati i sakupiti. Jer ako 
te On ostavi, ne ćeš ni makac da- 
je, da ne poljubiš zemlje.  Zato- 
draga Filotea, kod običnih poslo- 
va i zanimanja, gdje ne treba mno- 
go velike pažnje, misli više na 
Boga nego na poslove. A kad ti po- 
slovi budu tako zamašni, te ih po- 
sve pozorno moraš vršiti, svrni 
kadikad pogled k Bogu, kao što 


mornari na debelom moru, koji 

žele na kopno, više gledaju na 
nebo nego na more. Onda će Bog 
raditi s tobom, u tebi i za te, a 
tvoj će rad pratiti utjeha. 


GLAVA JEDANAESTA. 
O poslušnosti, 


Sama ljubav nas čini savršenima, 
ali su pobožnost, čistoća i siroma- 
štvo tri jaka sredstva, da je ste- 
čemo. Poslušnost prikazuje Božjoj 
ljubavi + službi naše srce, čistoća 
naše tijelo, a siromaštvo naš ime- 
tak. To su tri grane duhovnoga 
križa, a sve tri stoje na četvrtoj, 
na poniznosti. Ne ću govoriti o 
ovim trima krepostima, ukoliko 
se ko mjima svečano zavjetuje, jer 
se to tiče samo redovnika. Ne ću 
govoriti ni o prostom zavjetu, jer 
premda zavjet daje  krepostima 
mnogo milosti i zasluga, ipak je 
dosta, da kreposti vršimo, a ne 
treba nam zavjeta, da se usavrši- 
mo. Istina, ko se zavjetuje, a 0so- 

bito svečano, već je na putu sa- 
vršenosti. No do savršenosti može 
doći i onaj, koji kreposti samo vrši. 
Golema je razlika među putom do 
savršenosti i samom savršenosti 
Svi su biskupi i redovnici na putu 
savršenosti, a ipak nažalost vidi- 
mo, da nisu svi savršeni. Nastojmo 
dakle, Filotea, svojski oko ovih 
triju kreposti svaki po svome zva- 
nju; pa ako nas i ne dovedu do 
puta savršenosti, dovest će nas do 
same savršenosti, Uostalom, svi 
smo dužni da vršimo ove tri kre- 
posti, i ako ih svi ne moramo jed- 
nako vršiti. 

Poslušnost je dvovrsna, nužna 
i dragovoljna. Nužna te sili, da se 
ponizno pokoravaš crkvenim po- 
glavarima: papi, biskupu, župniku 
i njihovim zamjenicima; a osim 
toga svjetovnim poglavarima t. j. 
vladaru i oblastima, što ih postavi 
u državi. Napokon se moraš poko- 
ravati kućnim poglavarima, t. j. 
ocu i materi, gospodaru i gospo- 


darici. Ova se poslušnost zove nu- 

žna, jer se niko ne može izuzeti, 
da ne mora slušati poglavara. Bog 
je dao poglavarima vlast, da zapo- 
vijedaju i vladaju svaki u svome 
području. Izvršuj dakle njihove za- 
povijedi, jer je to nužda. A hoćeš 
li da budeš savršena, vrši i njihove 
savjete, pače i želje d nagnuća, ko- 
liko ti dopusti ljubav i razboritost. 
Slušaj ih, kad ti nalože što povolj- 
no, kao na pr. da jedeš šli da se 
zabavljaš. Jer i ako se čini, da u 
tome poslu nema velikih kreposti, 
neposluh bi bio velika mana. Po- 
slušaj ih u ravnodušnim stvarima, 
primjerice: da se odijevaš ovako 
ili onako, da ideš, ovuda ili onuda 
da pjevaš ili šutiš, i taj će posluh 
biti veoma pohvalan. Pokoravaj 
se u teškim, neugodnim i opasnim 
stvarima, i poslušnost će ti biti sa- 
vršena. Pokoravaj se napokon, 
blago, bez prigovora; hitro, bez 
otezanja; veselo, bez zlovolje. A 
osobito slušaj ljubezno iz ljubavi 
prema Onome, koji je iz ljubavi 
prema nama »bio poslušan do 

smrti na križu«, pa je, kako veli 
sv. Bernardo, volio izgubiti život 
nego poslušnost. 

Da se naučiš lako pokoravati 
svojim starješinama, prilagođuj se 
lako volji svojih vršnjaka, popu- 
štaj im u svemu, što nije zlo, ne 
budi svadljiva i tvrdoglava. Koli- 
ko ti dopusti razum, prilagodi se 
dragovoljno željama i nižih od se- 
be i ne pokazuj im svoje gospod- 
ske vlasti, dok su dobri, 

Ljuto se varaju, koji misle, da bi 
se kao redovnici ili redovnice ra- 
do pokoravali, a svojeglavi su i ne 
će da slušaju onih, kojima je dao 
Bog vlast nad njima. 

Dragovoljnom poslušnošću zo- 
vemo onu, na koju se sami; hoti- 
mice obvezujemo, a nije nam je 
drugi naložio. Redovito čovjek ne 
bira vladara i biskupa, oca i maj- 
ku, pa često ni ženidbenoga druga, 
ali bira svoga ispovjednika, du- 
hovnoga vođu. Ova se poslušnost 
Zove dragovolina radi svoje osno- 
vice, a ta ovisi o našoj volji i iz- 


238 


boru, makar mi zavjetovali poslu- 
šnost prigodom izbora (kao što se 
sv. Tereza zavjetovala svečano, 
da će slušati stanješinu svoga reda 
a potom se zavjetom obvezala, da 
će se pokoravati ocu Gracijanu) 
ii se podložiti drugome bez za- 
vjeta. 

Treba se pokoravati svima po- 
glavarima, ali svakome prema nje- 
govoj vlasti: vladarima u onom, 
što se tiče javnoga poretka; bisku- 
pima u stvarima crkvenim; u do- 
maćim poslovima ccu, gospodaru, 
mužu; duhovnome vođi i ispovjed- 
niku u svemu, što se tiče naše 
duše. 

Neka ti duhovni otac naloži bo- 
goljubna djela, što ih moraš vršiti, 
jer će biti bolja, a imat će dvo- 
struku milost i dobrotu: sama po 
sebi, jer su bogoljubna, i zbog po- 
slušnosti, koja ih nalaže. Blago 
poslušnima, jer Bog ne će dopustiti 
da zalutaju. 

GLAVA DVANAESTA 


O potrebi nevinosti. 


Nevinost je lijer među krepo- 
stima, Ljude gotovo izjednačuje 
s anđelima. Ništa nije lijepo, ako 
nije čisto, a ljudska je čistoća ne- 
vinost. Nevinost se zove i poštenje, 
a poznavanje se zove čast. Zove se 
i neporočnost, a protivna joj je po- 
kvarenost. Ukratko, njena je po- 
sebna slava, da je lijepa i čista kre- 
post duše i tijela, 

Nikada ni na kakav način nije 
dopušteno, da ugađamo tijelu be- 
sramnim nasladama. Dopušteno je 
samo u zakonitoj ženidbi, jer njena 
svetost može pravedno naknaditi 
gubitak, što ga uzrokuje takova 
naslada, A i u ženidbi treba imati 
poštenu nakanu, da ostane čista i 
poštena volja, ako se već u nasladi 
potkrade što nepristojno. 

Čisto je srce poput biserne 
školjke, u koju ne može ni kap 
vode osim s neba, Ni u srce_ne 
smije naslada osim ženidbene, koja 

je određena s neba, Izvan ženidbe 
se ne smije ni misliti nečisto hoti- 
mice i promišljeno. 

Prvi je stupanj ove kreposti, Fi- 
lotea, da nikada ne pripustiš za- 
branjene i nedopuštene naslade, a 
takove su sve naslade izvan že- 
nidbe, a i u samoj ženidbi, kad se 
protive pravilima ženidbe, Na dru- 
$om se mjestu kloni, koliko je mo- 
guće, nekorisnih i suvišnih naslada, 
pa bile inače slobodne i dopuštene. 
Treće, ne priljubljuj se ni složenim 
i naređenim užicima i nasladama. 
Ako se i moraju uživati nužne na- 
slade, što idu za svrhom, zbog koje 
je naređena ženidba, ipak se ne 
smiješ uz njih priljubiti srcem i 
dušom. 

Uostalom ova je krepost sva- 
kome i te kako potrebna. Udov- 
cima je potrebna junačka nevinost, 
da preziru sadanje i buduće na- 
slade, ali i da se usprotive mašti, 
koja veze u duši nedopuštene na- 
slade, što su ih već u ženidbi uži- 
vali. Zato su udovci i osjetljiviji za 

nečistu meku. Stoga se sv. Augu- 
stin divi čistoći svoga dragog Ali- 
Pija, koji se posve otresao i pre- 
zreo putene naslade, što ih je ipak 
u mladošti češće okusio, Pa zbilja, 
dok je voće cijelo, može se saču- 
vati u slami, u pijesku i u svome 
lišću. Načeto se gotovo ne može 
sačuvati, osim ako se zasladi me- 
dom i sladorom. Tako se i nepo- 
vrijeđena i neokaljana nevinost 
može čuvati na više načina, ali kad 
se jednom povrijedi, očuvat je 
može samo uzvišena pobožnost, 
koja je, rekoh, često med i slador 
duševni, 


Djevicama je potrebna vanredno 
bezazlena i nježna nevinost, da po- 
tjeraju iz srca sve nepristojne misli 
i od srca prezru svaku nečistu 
nasladu, jer take naslade ne doli- 
kuju ljudima, nego magarcima i svi- 
njama. Neka dakle ove čiste duše 
nikad ne podvoume, da je čistoća 
kud i kamo bolja od svega, što se 
s njom kosi. Veliki sv, Jerolim veli, 
da nečastivi silom zavodi djevice 

na želju, da okuse razblude, pa im 
ih prikazuje beskrajno ugodnijima i 
slađima nego jesu, To ih često jako 
uznemiri, veli dalje taj sv. otac, 
jer drže slađim ono, česa ne po- 
znaju. Kad mali leptir opazi pla- 
men, liječe oko njega, da vidi, je li 
sladak, kao što je lijep. Ta ga želja 
goni, te okusi i odmah pogine. 
Tako se i mladež dade zanijeti, 
precjenjujući krivo i ludo užitak 
razbludnih plamena, pa se nakon 
mnogo nepristojnih misli konačno 
zaleti u nj i pogiba. Mnogo je luđa 
u tom od leptira. Leptiri imaju 
povod, te im se čini, da je vatra i 
ugodna, kad je lijepa; a mladež zna, 
da je posve ružna stvar, što je 
traži, pa ipak uvelike cijeni ludu i 
živinsku nasladu, 


Što je do oženjenih, stalno je 
(premda je svjetini to teško vjero- 
vati), da im je čistoća veoma po- 
trebna; jer se od njih ne traži, da 
se posve okane putenih naslada, 
samo da ne prevršuju mjere. Držim, 
da je teža zapovijed: »Srdite se, a 

ne griješite« nego: »Ne srdite se 
uopće.« Mnogo se laglje ukloniti 
srdžbi, nego je obuzdavati. Tako 
je lakše posve se uzdržavati od pu- 
tenih naslada, nego ih umjereno 
uživati. Istina, sveta bračna slo- 
boda može osebujno ugasiti oganj 
požude. Ali zbog slabosti oni, što 
uživaju, lako od dopuštena pređu 
u razuzdanost, od uporabe u zlo- 
uporabu. Kao što se nađe mnogo 
bogataša, koji ne kradu iz potrebe, 
već iz lakomosti, tako i mnogi 
bračni drugovi prevršuju zbog 
puke neumjerenosti i pohote onim, 
što je dopušteno. Njihova je po- 
žuda kao divlji oganj, koji se ne 
ustavlja, nego se vije i pali! Vazda 
je pogibeljno upotrebljavati že- 
stoke ljekarije, Jer ako ih ispiješ 
više nego treba, ili ako nisu dobro 
pripravljene, jako će ti nauditi, Že- 
nidba je blagoslovljena i naređena 
zbog toga, da bude ljekarija protiv 
požude, pa je zbilja prijeki lijek, 
ali je i žestok, a zato je i vrlo po- 

gibeljan, ako se ne upotrebljava 
oprezno. 

Dodajem, da muž i žena moraju 
često rastavljeno živjeti bilo radi 
različnih poslova, bilo radi bolesti: 
prvo, da se posve uzdržavaju, kad 
su rastavljeni; drugo, da umjereno 
uživaju, kad su zajedno, Zbilja, sv. 
Katarina sienska vidje među pro- 
kletnicima mnogo duša u teškim 
mukama, jer oskvrnuše svetost že- 
nidbe. »Ne stoga,« kaže svetica, 
»jer bi to bio tako strašan grjeh, ta 
ubistva su i psovke strahovitiji 
grijesi, nego stoga, što onih, koji 
griješe, ne boli duša, pa dugo us- 
traju u grijehu.« 

Eto vidiš, da je čistoća svima po- 
trebna. »Nastojte o miru sa svima, 
veli apostol, i o svetosti, bez koje 
niko ne dođe k Bogu.« No pod sve- 
tošću razumije nevinost, kako već 
primijetiše sv. Jerolim i sv. Zla- 
toust. Ne će zaista, Filotea, »niko 
gledati Boga bez nevinosti, niko ne 
će stanovati u njegovu svetom ša- 
toru, ne bude li čista srca.« I sam 

Spasitelj veli: »Psi će i besramnici 
biti potjerani«, a »Blaženi čista 
srca, jer će Boga gledati,« 


GLAVA TRINAESTA. 


Kako se čuva nevinost. 


Budi spremna i odmah se od- 
vrati od svega, što te može nave- 
sti, da se naslađuješ  nečistoćom, 
jer se ova opačina potkrade ne- 
opazice, a isprvice malena silno 
napreduje, Lakše joj je uteći nego 
je izliječiti. 

Ljudska su tjelesa poput čaša. 
Kad ih nosiš, ne smije tucati jedna 
o drugu, jer se porazbijaše. Naliče 
voću, koje može biti i zrelo i 
zdravo, ali se odmah pokaže ljaga, 
dotakne li se jedno drugoga. Ni 
najsvježija voda u posudi ne očuva 
svježine, ako se je dotakne kop- 
nena životinja. Ne daj, Filotea, da 
te se iko dotiče nepristojno iz šale 
ili iz ljubavi. Premda se na sreću 
može očuvati čistoća i uz ovakove 

čine, više lakoumne nego zlobne, 
ipak će svježina i cvijet čistoće 
trpjeti i malaksati. A ko se dade 
nepristojno  pipati, upropastio je 
čistoću, 

Čistoća zavisi od srca, iz koga 
potječe, ali se proteže na tijelo kao 
na svoju tvar. Stoga se gubi svim 
vanjskim tjelesnim sjetilima te mi- 
slima i požudama srca. Nečistoća 
je, kad se gledaju, slušaju, govore, 
mirišu, dotiču nepristojne stvari, 
pa se srce tim zabavlja i naslađuje. 
Sv. Pavao kaže naprosto: »Neka se 
bludnost i ne spominje među va- 
ma«, Pčele ne će ni da se dotaknu 
strvine, dapače izbjegavaju i stra- 
hovito mrze smrdež, što potječe od 
strvine. Svetoj Zaručnici u Pjesmi 
nad pjesmama s ruku kaplje mira, 
tekućina, što čuva od gnjiloće. 
Usta su joj povezana rumenom 
vrpcom, znakom stidljivih riječi. 
Oči su joj golubinje, zbog njihove či- 
stoće; u ušima su joj zlatne nau- 
šnice, znak nevinosti. Nos joj je po- 
put libanskoga cedra, koji se ne 

može pokvariti, Tako mora biti 
pobožna duša: nevinih, čistih i po- 
štenih ruku, usta, ušiju, očiju i či- 
tava tijela. 

Stari otac Ivan Kasijon kaže, da 
je veliki sv. Vasilij sam o sebi jed- 
nom izjavio: »Ne poznam žene, a 
ipak nisam djevica.« Pa zbilja se 
čistoća može izgubiti na toliko na- 
čina, koliko je vrsti nečistoće i 
bludnosti, koje već po svojoj veli- 
čini čistoću slabe, ranjavaju, ili sa- 
svim umaraju. Ima nečednih, ne- 
$tašnih i sjetilnih razgovora i stra- 
sti, što zapravo ne vrijeđaju či- 
stoće, a ipak je slabe, otrome_i 
otmu joj lijepi sjaj. Ima drugih raz- 
govora, koji nisu samo nečedni 
nego i opaki, nisu _ samo nestašni, 
već nepošteni, ne samo sjetilni, već 
bludni. Njima se čistoća teško 
oštećuje i ranjava. Rekoh barem, 
jer je mogu i umoriti, kad ludosti i 
razbludne misli navedu tijelo na 
razbludnu nasladu. Dapače, či- 
stoća pogine tada nedostojnije, sra- 
motnije i nesrećnije nego u bludu, 

pače u rodoskvrnju i u preljubu. 
Ove su posljednje besramnosti 
samo grijesi, a druge su, kako veli 
Tertulijan u djelu »O stidljivosti«, 
nakaze opačina i grijeha. Kasijan 
ne misli, a ni ja, da je sv. Vasilij 
mislio na taku razuzdanost, tužeći 
se, da nije djevica. Mislim, da je 
govorio samo o zločestim i razblud- 
nim mislima, koje mu, dašto, nisu 
okaljale tijela, ali jesu srce, a ple- 
menite duše drže najviše do či- 
stoće srca, 

Ne druži se nipošto s razvratni- 
cima, osobito, ako su po običaju 
bestidni, Kad se jarci dotaknu je- 
zikom slatkoga badema, pretvore 
ga u gorak. Tako ni ove smrdljive 
duše 1 kužna srca ne će ni s kim 
bilo koga spola progovriti, da mu 
ne naude stidu. Kao zmaju im je 
otrov u očima, pače i u dahu. 
Druži se radije s dobrim i krepo- 
snim ljudima, Razmišljaj i čitaj če- 
sto svete stvari, jer je »riječ Božja 
čista«, pa čini čistima sve, koji se 
njom naslađuju. David je poredi 

s draguljem *opazom, koji gasi žar 
požude. 

Budi uvijek uz raspetoga  Isu- 
krsta, bilo duhovno« razmatrajući, 
bilo zbiljski, pričešćujući se. Vele, 
da postanu čisti i stidljivi oni, što 
leže na travi prozvanoj nevino 
janje. Ako bude i tvoje srce poči- 
valo na Gospodu našem, koji je 
pravi nevini i neoskvrnjeni Janjac, 
vidjet ćeš, da će ti se naskoro duša 
i srce očistiti od svih mrlja i 
pohota. 


GLAVA ČETRNAESTA 


O duhovnom siromaštvu usred 
bogatstva. 


Blago siromašnima duhom, jer je 
njihovo kraljevstvo nebeskol. Jao 
dakle bogatima duhom, jer su nji- 
hove paklene muke! Bogat je du- 
hom, kojemu se bogatstvo prilije- 
pilo za dušu ili duša za bogatstvo. 
Siromašan je duhom, kojemu nije 
bogatstvo u duči ni duša u bogat- 

stvu. Zimorodi grade gnijezdo po- 
put jabuke, a ostave samo mali 
otvor odozgo. Metnu ga na morsku 
obalu, a usto načine tako čvrsto i 
usto, te u nj ne može voda, ako 
ga i zahvate valovi. Tako se drže 
vazda odozgo, plivaju na pučini, 
povrh mora i gospodare moru. 
Tako, Filotea, mora i tvoje srce 
biti otvoreno samo nebu, a nepri- 
stupačno bogatstvu i prolaznim 
stvarima. Ako si bogata, ne daj da 
ti srce prione uz bogatstvo, neka 
se drži nad njim, pa i usred bogat- 
stva neka bude bez bogatstva, 
neka gospodari bogatstvu, Ne daj, 
da ovaj nebeski duh tone u zemalj- 
skim dobrima, već neka bude uvi- 
jek viši, nad njima, a ne u njima. 
Drugo je držati otrov, drugo 
otrovati se. Ljekarnici drže otrove, 
i upotrebljavaju ih u raznim prigo- 
dama, ali zato nisu otrovani, jer im 
otrov nije u tijelu nego u ljekarni. 
I ti možeš imati bogatstva, a ne 
otrovati se njim, ako ti je blago u 
kući ili u kesi, a ne u srcu. Biti bo- 

gatim u zbilji, a siromašnim u srcu 
velika je sreća za kršćanina; jer 
bogatstvo može upotrebljavati na 
ovom svijetu, a siromaštvom steći 
zasluge za drugi. 


Na žalost, Filotea, niko ne će 
nikad da prizna, da je škrtac. 
Svako se pere od te duševne nizine 
i prostote. Ljudi se izgovaraju dje- 
com, tim teškim teretom, razbori- 
tošću, jer treba spremiti za crne 
dane: nikad im ne pretječe, svaki 
čas treba krpati nove škulje. Naj- 
veće tvrdice ne priznaju, da _su 
škrti, pače im ni na um ne pada, 
da su lakomi. Lakomost je čudno- 
vata groznice, koja se to manje 
osjeća, što je silnija i žešća, Moj- 
sije vidje svetu vatru, od koje je 
kupina gorjela, a nije izgorjela; a 
prosta vatra lakomosti ne peče, ali 
izgara i troši lakomca. Lakomac 
se usred najvećega žara i vrućine 
hvasta, da mu je ugodno svježe, a 
neugasivu žeđu zove samo posve 
prirodnom i lagćodnom žeđom. 

Želiš li blago, kojega nemaš, 
dugo, živo i nemirno, možeš dašto 
govoriti, da ga ne bi radi krivo 
stekla, a ipak si prava lakomica. 
Ko dugo, živo i nemirno želi piti, 
sve da traži samu vodu, pokazuje, 
da ga je spopala groznica. 

Ne znam, Filotea, može li ko 
pravedno željeti, da dobije ono, što 
drugi pravedno posjeduje, Čini se, 
da želeći tako hoćemo da sebi za- 
dovoljimo na štetu drugoga, Ko 
pravedno uživa neko dobro, nema 
li više prava, da ga pravedno za- 
drži, nego mi, da ga pravedno do- 
bijemo? A zašto želimo tuđu ugod- 
nost,da je drugome otmemo? K 
tome, ako ta želja i jest pravedna, 
nije prema ljubavi, jer nipošto ne 
bismo htjeli, da drugi i pravedno 
želi, što bismo htjeli pravedno sa- 
čuvati. Tako je sagriješio Akab, 
koji je pravedno htio steći vino- 
grad, što ga je Nebot još praved- 
nije htio sačuvati. Akab je želio 
živo, dugo i nemirno, pa je stoga 
uvrijedio Boga. 

Nastoj, draga Filotea, da želiš 
dobro bližnjega, kad tvoj bližnji 
zaželi, da ga se riješi. Onda će nje- 
gova želja tvoju učiniti pravednom 
i prilagoditi je ljvbavi. Da, prista- 
jem, da nastojiš povećati svoje 1 
blago i imanje, ali ne samo praved- 
no, nego mirno i ljubezno, 

Ljubiš li jako svoje blago, raz- 
bijaš li zbog njega glavu, prijanjaš 
li uza nj srcem i dušom, trese li te 
teški strah, da ćeš ga izgubiti, vje- 
ruj mi, još te drži groznica. Groz- 
ničavi piju pomeđenu vodu  tje- 
skobno i slatko, kako ne običavaju 
zdravi. Nije moguće, da se čovjeku 
veoma svikne kakva stvar, a on je 
jako ne zavoli. Izgubiš li slučajno 
kakvo blago, pa ti srce obuzme 
očaj i tuga, vjeruj mi, Filotea, da 
ga odviše ljubiš. Ništa ne pokazuje 
toliko, da čovjek nešto ljubi, ko- 
liko žalost, kad ono izgubi. 

Ne želi dakle živo ni očito dobra, 
što ga nemaš; ne prijanjaj jako 
srcem uz ono, što imaš; ne oča- 
javaj, ako ti što propadne. Tada 

ćeš s razlogom držati, da si zbilja 
bogata, ali da ne prijanjaš uz bo- 
gatstvo, nega da si siromašna du- 
hom, pa i blažena,  »jer je tvoje 
kraljevstvo nebesko.« 


GLAVA PETNAESTA. 


Pravo siromaštvo u pravom 
bogatstvu. 


Slikar Parasij naslika Atenjane 
vrlo oštroumno. Prikaza raznolike 
i nestalne ćudi: srdite, nepraved- 
ne, nestalne, laskave, blage, mi- 
losrdne, ponosite, slavohlepne, po- 
nizne, hrabre i plašljive, a sve to 
zajedno. I ja bih ti, draga Filotea, 
rado usaditi u srce bogatstvo i si- 
romaštvo zajedno, veliku brigu i 
veliki prezir zemaljskoga, 

Nastoj više od svjetovnih ljudi, 
da tvoje imanje bude korisno i 
plodno. Pravo mi kaži, ne brinu li 
se više i marnije vrtljari velikih 
vladara, da _ obrade i poljepšaju 
povjerene vrtove, nego da su baš 

njihovi? A zašto? Zato bez sumnje, 
jer ih drže vrtovima kraljeva i vla- 
dara, pa hoće da im tom službom 
omile. Draga Filotea, dobro, što ga 
imamo, nije naše. Bog nam ga je 
dao, da ga obrađujemo, pa hoće, 
da ga učinimo plodnim i korisnim, 
a brinući se za nj, vršimo mu 
ugodnu službu. 


Zato treba da se za nj bolje i 
ozbiljnije skrbimo nego svjetov- 
njaci za svoja dobra. Oni se skrbe 
samo iz ljubavi prema sebi, a_mi 
moramo raditi iz ljubavi prema 
Bogu. Kao što je ljubav prema sebi 
žestoka, nemirna i tjeskobna, tako 
je i briga zbog te ljubavi puna ne- 
mira, zlovolje i nespokojnosti. A 
kao što je ljubav prema Bogu tiha, 
mirna i spokojna, tako je ljubezna, 
slatka i umiljata i briga, koja iz 
nje potječe, pa makar se čovjek 
brinuo i za zemlju oko dobra. Sta- 
rajmo se dakle umiljato, da saču- 
vamo, pače i povećavamo svoja 
vremenita dobra, kad se pruži pra- 
vedna prilika i koliko traži naš 

stalež, jer Bog hoće, da tako ra- 
dimo Njemu za ljubav. 

Nego pazi, da te ne prevari sa- 
moljublje, jer se često pretvara u 
ljubav Božju, tako te bi rekao, da 
je zbilja ljubav Božja. Zato da te 
ne prevari i da se briga za zemalj- 
ska dobra ne pretvori u lakomost, 
uz ono, što rekoh u pređašnjoj 
glavi, treba da se često vježbaš u 
zbiljskom i pravom siromaštvu 
usred blaga i bogatstva, što ti ga 
je Bog dao. 

Otkidaj dakle vazda nešto od 
svoga imetka, pa daj dragovoljno 
siromasima. Ko daje, siromaši, a 
što više daš, više ćeš osiromašiti. 
Istina, Bog će ti to vratiti ne samo 
na onom svijetu, nego i na ovom! 
jer ništa ne nasporuje toliko, ko- 
liko milostinja. No dok čekaš, da 
ti Bag vrati, sve ćeš više siroma- 
šiti. Oh, kako sveto i bogato čovjek 
osiromaši milostinjom! 

Ljubi siromahe i siromaštvo, pa 
ćeš tako zbilja osiromašiti, jer Sv. 
pismo veli, da postajemo slični 

stvarima, što ih ljubimo. Ljubav iz- 
jednačuje one, što ljube. »Ko bolu- 
lje, da i ja ne bolujem s njim?« veli 
sv. Pavao. Mogao bih reći: »Ko je 
siromašan, da nisam i ja?« Ljubav 
ga je učinila kao i one, što ih je 
ljubio. Ako dakle ljubiš siromahe, 
dijelit ćeš uistinu njihovo siroma- 
štvo, bit ćeš siromašna kao i oni. 
Ljubiš li siromahe, pridruži im se 
često, pozovi ih ljubezno k sebi i 
sama ih posjećuj. Razgovaraj se 
rado s njima, veseli se, ako ti se 
približe u crkvi, na ulici i drugdje. 
Budi s njima siromašna jezikom, 
razgovaraj se kao družica. Ali budi 
podatne ruke, daj im od svoga, jer 
si bogatija. 

Hoćeš li, Filotea, još više? Ne 
zadovolji se, da budeš siromašna 
kao siromasi, nego hudi još siro- 
mašnija. A kako? »Sluga je manji 
od svoga gospodara«: postani dakle 
sluškinjom siromaha. Dvori ih na 
njihovim posteljama, kad su bo- 
lesni, i to svojom rukom. Budi im 
kuharica, i to im spremaj svoje. 

Budi im švelja i pralja. Oj, draga 
Filotea, ova je služba slavnija od 
kraljevanja! 


Ne mogu se nadiviti, kako je 
žarko vršio ovaj savjet sv. Luj, je- 
dan od najvećih kraljeva, što ih je 
grijalo sunce Božje, ali zbilja velik 
na svakom polju. Često je kod 
stola sam dvorio siromahe, što ih 
je hranio. Gotovo je danomice 
zvao trojicu za svoj sto, a često je 
veoma slasno posrkao juhu, što bi 
im preostala. Kad bi pohađao bol- 
nice (a to je radio vrlo često), re- 
dovito je dvorio one, što su ih mu- 
čile najstrašnije bolesti, kao guba, 
rak i slične. A dvorio ih je golo- 
glav i klečeći, štujući u njima Spa- 
sitelja i milujući ih nježno i ljubez- 
no kao majka svoje čedo. Sv. se 
Elizabeta, kći kralja ugarskoga, re- 
dovito družila sa siromasima, A da 
se razveseli, gdjekad bi obukla si- 
romaško ruho među svojim dvor- 
kinjama, pa bi im rekla: »Da sam 
siromašna, ovako bi se nosila.« 
Bože moj, kako bijahu ovaj vladar 

i vladarica, moja Filotea, siromašni 
u svome bogatstvu, a _ bogati u 
svome siromaštvu! 


»Blaženi oni, koji su ovako siro- 
mašni, jer je njihovo kraljevstvo 
nebesko«. »Bio sam gladan, nahra- 
niste me, bio sam go, zaodjeste me. 
Zauzmite kraljevstvo, što vam je 
pripravljeno od početka svijeta«, 
reći će na sudnji dan Kralj siro- 
maha i kraljeva. 

Nema čovjeka, kojemu ne bi kad 
tad bilo što nedostajalo. Bane nam 
gdjekad gost, koga bismo htjeli i 
morali dobro počastiti, a nemamo 
ništa pri ruci. Lijepo nam je odijelo 
ondje, a mi ga trebamo ovdje, jer 
moramo u bolje društvo. Dogodi se, 
te nam ishlapi ili se okrene sve 
vino u podrumu, a ostane samo 
rđavo i kiselo, Dođemo u selo, u 
kućerinu, gdje nema ništa, ni po- 
stelje, ni robe, ni stola ni pribora. 
Napokon bio bogat, koliko ti drago, 
lako se dogodi, da ti što ustreba, 
Onda smo zbilja siromašni obzirom 
na ono, što nam nedostaje. Budi, 

Filotea, zadovoljna ovakvim ne- 
zgodama, primaj ih draga srca i ve- 
selo podnosi! 


Snađe li te kakva nezgoda te 
osiromašiš bilo više bilo manje, 
kao nevrijeme, požar, poplava, ne- 
šodica, krađa, parnica, oj, eto ti 
prilike, da se vježbaš u siromaštvu, 
ako dragovoljno primiš ovo uma- 
njivanje imetka i siromaštvu se 
prilagodiš strpljivo i postojano. 
Ezav je stupio pred oca rutavih 
ruku, a i Jakov, No dlaka se na 
Jakovljevim rukama nije držala 
kože već rukavica, pa si mu ju 
mogao iščupati, da ga ne uvri- 
jediš i ne oguliš, Naprotiv se dlaka 
na Fsavljevim rukama držala kože, 
koja je od prirode bila rutava, i ko 
bi mu je htio počupati, bio bi ga 
rastužio. Esav bi vikao i žestoko 
se branio. Kad nam blago priraste 
k srcu, pa nam dio otme oluja, raz- 
bojnik ili pravdaš, eto jadikovke, 
nemira, nestrpljivosti! No ako nam 
ne priraste k srcu, nego se skrbimo 
za cilj, kako Bog hoće, pa nam ga 

ko i ugrabi, ne ćemo izgubiti mira 
ni pameti. Čovjek se razlikuje odi- 
jelom od životinje, jer se životinj- 
sko odijelo drži mesa, a ljudi ga 
oblače, pa ga po volji mogu obući 
i svućil 


GLAVA ŠESNAESTA, 


Bogatstvo duhom u zbiljskom 
siromaštvu, 


Nego, predraga Filotea, ako si 
zbilja siromašna po Bogu, budi si- 
romašna i duhom. Okreni nuždu u 
krepost i procijeni, kako treba 
dragulj siromaštva. Sjaj mu se ne 
pozna na ovom svijetu, a_ ipak je 
prelijep i predragocjen. 

Budi strpljiva, u dobru si dru- 
štvu: Spasitelj, Bl. Djevica, apo- 
stoli, toliko svetaca i svetica bi- 
jahu siromašni. Mogahu biti bo- 
gati, ali ne htjedoše. Koliko svje- 
tovnih velikaša uz velike neprili- 
ke pođe u samostane i u bolnice, 
da s velikom brigom traže sveto 

siromaštvo? Mnogo su se trudili i 
kinili, dok su ga našli. Spominjem 
ti sv. Aleksija, sv. Pavlu, sv. Pav- 
lina, sv. Anđelu i toliko drugih. A 
evo k tebi, Filotea, uslužnijega si- 
romaštva, hoće da bude kod tebe. 
Srela si ga bez potrage i bez muke. 
Ogrli ga, kao dragog prijatelja Isu- 
krsta, koji se rodio, živio i umro 
u siromaštvu, siromaštvo ga je hra- 
nilo za svega vijeka, 


Tvoje siromaštvo, Filotea, ima 
dvije velike prednosti, kojima mo- 
žeš steći golemih zasluga. Prva je 
prednost, što ga ti nisi sama iza- 
brala, nego te je osiromašila Božja 
volja bez tvoje volje. A što pri- 
mamo jedino od Božje volje, Bogu 
je ugodnije, samo ako primamo 
draga srca i iz ljubavi prema nje- 
govoj sv. želji. Gdje je manje na- 
šega, više je Božjega. Primimo li 
bezazleno i čisto Božju volju, naša 
će patnja biti posve čista. 

Druga je prednost ovoga  siro- 
maštva, da je zbilja siromašno. Što 
ga više hvale, miluju, cijene, podu- 

a ni mrvice nije siromašno. No 
uistinu je siromašno ono siroma- 
štvo, što ga preziru, odbacuju, kore 
i zanemaruju. A tako je redovito 
siromaštvo svjetovnjaka. Budući da 
nisu siromašni od svoje volje, nego 
od nužde, ne mare ljudi za njih. A 
baš je stoga njihovo siromaštvo si- 
romašnije od redovničkoga, prem- 
da je uostalom ovo siromaštvo 
veoma uzvišeno pa se i silno pre- 
poručuje zbog zavjeta i zbog na- 
mjere, za koju je izabrano. 

Ne tuži se, dakle, draga Filotea, 
na svoje siromaštvo. Čovjek se tuži 
samo na ono, što mu je nepovoljno; 
ako li ti je siromaštvo nepovoljno, 
nisi više siromašna duhom, već žu- 
diš za bogatstvom. 

Ne žali, nemaš li potrebne po- 
moći. U tom je baš vrsnoća siro- 
maštva. Velika je slavohlepnost že- 
ljeti biti siromašan, a ne htjeti ne- 
ugodnosti. To će reći: željeti čast 
zbog siromaštva, a lagodnost bo- 
satstva. 

Ne stidi se, što si siromašna, i 
ne traži milostinje na put Božji. 
Uzmi ponizno, što ti dadu, ako li 
te odbiju, podnesi blago. Sjeti se 
često, kako je Blažena Djevica sa 
dragim Djetešcem bježala u Egipat 
i koliko je morala podnijeti prezira, 
siromaštva _ i nevolje. Budeš li 
ovako živjela, bit ćeš prebogata 
uza sve siromaštvo, 


GLAVA SEDAMNAESTA. 


O prijateljstvu, i to najprije 
o rđavom i lakomom. 


Među duševnim je strastima prva 
ljubav. Ona kraljuje svim pojavama 
srca, sve ubraja u se i čini nas 
slične onome, što ljubimo. Zato se 
čuvaj, Filotea, opake ljubavi, jer 
ćeš se odmah i sama izopačiti. No 
prijateljstvo je najopasnija ljubav. 
Svaka druga ljubav može postojati, 
da se ne dijeli s drugim, a prijatelj- 
stvo baš i stoji u tome, da se dva 
ljube. Pa zato gotovo i ne možeš 

drugome biti prijateljem, da ne 
prioneš uz njegova svojstva. 

Nije svaka ljubav prijateljstvo; 
jer prvo, čovjek može ljubiti, a da 
ga drugi ne ljubi, i to je ljubav, a 
ne prijateljstvo, jer je prijateljstvo 
uzajamna ljubav, pa ako nije uza- 
jamna, nema prijateljstva. Drugo, 
nije dosta, da bude ljubav uza- 
jamna, nego osobe moraju znati, 
da se međusobno ljube. Ako li ne 
znadu, bit će ljubav, ali ne će biti 
prijateljstvo. Treće, mora _k tome 
biti među njima neka sveza, a to 
je osnovica prijateljstva. 

Prema svezi ili saobraćaju razli- 
kuje se i prijateljstvo. A sveze se 
razlikuju prema dobrima, što ih 
daju ili propisuju, Ako su ta dobra 
kriva i isprazna, bit će i prijatelj- 
stvo krivo i isprazno. Ako su do- 
bra prava, bit će i prijateljstvo 
pravo; a što su izvrsnija dobra, 
bit će izvrsnije prijateljstvo. Kao 
što je med izvrsniji, kad se bere 
s biranijeg cvijeća, i ljubav je izvr- 
snija, kad se osniva na dragocje- 

nijoj svezi. U Herakliji, u Pontu, 
ima otrovna meda, Koji ga uživa- 
ju. obezumi ih, jer ga pčele beru 
po nalipu, kojega ondje ima sva 
sila. Tako je krivo i opako prija- 
teljstvo, što se osniva na priopći- 
vanju krivih i opakih dobara. 
Podavanje sjetilnih naslada ži- 
vinška je međurodna sklonost i 
užitak, pa se među ljudima i ne 
može zvati prijateljstvom kao ni 
među magarcima i konjima, I da 
nema u ženidbi drugih sveza, ne 
bi ni u njoj bilo prijateljstva. No u 
braku je zajednički život, rad, 
imetak, ljubav i nerazrešiva vjer- 
nost, stoga je bračno prijateljstvo 
pravo i sveto prijateljstvo. 
Prijateljstvo, osnovano na za- 
jednici tjelesnih naslada posve je 
surovo i nedostojno imena prija- 
teljstva, kao i ono, što se osniva 
na ništetnim i ispraznim kreposti 
ma, jer i te kreposti zavise o sje- 
tilima, Zovem sjetilnim nasladama 
one, koje neposredno i ponajprije 
ugađaju vanjskim sjetilima. Tako 

se ljudi naslađuju ljepotom, lijepim 
glasom, dodirom i t, d. Ništetne su 
kreposti neke vještine i isprazna 
svojstva, što ih slabići duhom na- 
zivaju  krepostima i savršenosti- 
ma, Slušaj samo većinu djevojaka, 
žena i mladića, pa ćeš čuti, gdje 
bez pretvaranja govore: »Ovo je 
veoma krepostan čovjek i uvelike 
savršen: krasno pleše, dobro igra 
sve igre, odijeva se ukusno, divno 
pjeva, šali se uljudno, dobro se 
vlada«. A lakrdijaši drže najkre- 
posnijima najveće lakrdijaše. Sve 
se ovo proteže na sjetila. Zato 
se i prijateljstvo, što potječe oda- 
tle, zove sjetilno, ništavo i ispra- 
zno, pa se bolje može zvati ludo- 
rijom nego prijateljstvom. Taka 
su redovita prijateljstva mladih 
ljudi, koji gledaju na brk, na kose, 
na nježne poglede, na odijelo, na 
mladost i na brbljavost. Ta prija- 
teljstva dolikuju dobi ljubavnika, 
kojima je krepost još neznatna, a 
sud istom pupa. Zato su ta prija- 
teljstva i nestalna pa se tope kao 
snijeg na suncu, 

GLAVA OSAMNAESTA 
O ljubakanju, 


Posloji li taka nestašno prija- 
teljstvo među osobama različnoga 
spola, a ne misle se uzeti, zove se 
ljubakanje. Jer to su samo nedo- 
noščad ili bolje sjene prijateljstva 
i zbog svoje se goleme ispraznosti 
i nesavršenosti ne može ni zvati 
prijateljstvom, Ipak se tim ljuba- 
kanjem muško i žensko srce osvoji 
zarobi i među se spletu ovim ta- 
štim i ludim čuvstvima, što potje- 
ču od onih ništetnih sveza i siću- 
šnih čara, o kojima sam malo prije 
govorio. 

Premda se ove lude ljubavi re- 
dovito saliju i utope u putenost i 
u sramotu razblude, ipak nije to 
prvotna nakana onih, koji se za- 
ljube, Inače to ne bi bilo ljubaka- 
nje, već očita bestidnost, Gidjekad 
mine i više godina, da oni, što ih 
je spopala ova ludost, nimalo ne 
sagriješe upravo protiv čistoće ti- 
jela, a naslađuju se samo željama, 


269 


čežnjama, uzdasima, udvaranjem 
i sličnim  ludorijama i tricama, s 
raznim namjerama, 

Jedni hoće samo da zasite svoje 
srce vraćajući ljubav za ljubav, 
radeći samo po zaljubljivoj ćudi. 
Oni se ne obaziru ni na što osim 
na svoj ukus i nagon, pa se zaljube 
odmah, čim se sastanu s pristalim 
čeljadetom, a ne pitaju ni kakve 
je duše ni kako se vlada, i tako 
se zapletu u jadne zamke, iz kojih 
se poslije jedva jedvice mogu iz- 
vući. Druge zavede taština, jer 
misle, da nije baš mala slava, ako 
kome ljubavlju osvoje 1 očaraju 
srce. Budući da ih mami slava, 
stavljaju zamke i ra.apinju mreže 
samo po odličnim, visokim, rijet- 
kim i sjajnim mjestima, Neke za- 
nosi i zaljubljiva ćud i taština za- 
jedno, pa premda im je srce sklono 
na ljubav, ipak biraju samo tako- 
vu, koja im donosi bilo kakvu 
slavu. 

Svako je takovo prijateljstvo 
opako, ludo i isprazno. Opako je, 

jer se konačno pretvori u puteni 
grijeh i jer otimlje ljubav pa i srce 
Bogu, ženi ili mužu, komu već pri- 
pada, Ludo je, jer nema osnova ni 
razloga. Isprazno je, jer ne daje 
ni koristi, ni časti, ni zadovoljstva. 
Naprotiv trati vrijeme, stavlja na 
kocku čast, bez ikakve naknade, 
osim tjeskobne težnje i nade, a ne 
zna čovjek, ni šta hoće ni za čim 
ide. Ovi jadnici i slabići misle, da 
u njihovim uzajamnim ljubavnim 
izjavama ima još nešto poželjno, 
a sami znadu, što im nedostaje. 
Zato ova nezasitna želja muči ne- 
prestano njihovo srce nepouzda- 
njem, ljubomorom i nemirom, 

Sv. Grgur nazijanski, pišući pro- 
tiv takih žena, govori krasno o 
ovoj stvari, Evo samo nešto, 
upravljeno baš ženama, ali se mo- 
že primijenitiina muškarce: »Tvo- 
ja je prirodna ljepota dostatna za 
tvoga muža. A šta će biti, ako je 
razapneš za mnoge ljude kao ra- 
zapetu mrežu za jato ptica? Omi- 
ljet će ti onaj, kojemu omili tvoja 

ljepota. Ti ćeš namignuti onome, 
ko tebi namigne, dobacit ćeš po- 
gled za pogled. Eto doskora smi- 
ješka i ljubavnih besjedica, isprva 
dosta potajnih. No brzo ćeš se pri- 
učiti, pa ćete se očito milovati. 
Čuvaj se, govorljivi jeziče, ne spo- 
minji, što će poslije biti. Samo još 
ovu istinu: Što god mladići i dje- 
vojke zajedno govore i rade u to- 
me ludom ljubakanju, sve ih raz- 
dražuje. Sve se trice  ljubakanja 
među se drže i slijede baš kao že- 
ljezo, što ga vuče magnet, a ono 
vuče više drugih«, 

Oj, pravo veli ovaj veliki bi- 
skup. Šta misliš? Podjarivati u 
drugih ljubav, je li? Ali niko je ne 
podjaruje dragovoljno, a da se i 
njega mirno ne prihvati. Ko u ovoj 
igri lovi, ulovljen je. Biljka a pr o- 
xis hvata vatru i plane, čim je 
primakneš. Tako je i naše srce, 
Čim vidi, da ga koja duša žarko 
ljubi, odmah plane ljubavlju pre- 
ma njoj. Reći će kogod: pa ja mo- 
gu i planuti, samo ne odviše, Ajoj, 

varaš se. Vatra je ljubavi jača i 
žešća nego ti se čini. Misliš, da ti 
je skočila samo iskra, a za čas ćeš 
zaprepaštena vidjeti, da ti je sve 
srce u plamenu, odluke u pepelu, 
a dobar glas u dimu, Mudrac viče: 
»Ko će požaliti, ako čarobnjaka 
ujede zmija7« A ja vičem za njim: 
»O lude i bezumnici, mislite li, da 
ćete ljubav  začarati pa raditi s 
njom po svojoj volji? Vi hoćete, 
da se s njom igrate, a ona će vas 
ujesti i smrtno raniti, A znate li, 
šta će svijet nato? Rugat će vam 
se i smijati, jer ste htjeli začarati 
ljubav, a pouzdajući se ludo met- 
nuli ste u njedra zmiju otrovnicu, 
koja vas je ranila i upropastila 
dušu i poštenje«. 

Bože moj, kako je slijep, ko se 
uz tako ništetno jamstvo igra s 
najvećim duševnim blagom! Tako 
je, Filotea, Bog hoće čovjeka sa- 
mo radi duše, dušu radi volje, a 
volju radi ljubavi. Nažalost imamo 
mnogo manje ljubavi nego je tre- 
bamo. Hoću da kažem, treba nam 


273 


još neizmjerno mnogo, da uzmo- 
gnemo Boga dosta ljubiti. A ipak 
mi tratimo i rasipljemo ljubav na 
lude, tašte i ništave stvari, kanda 
je imamo odviše. Oj, veliki je Bog 
pridržao sam za se ljubav naših 
duša u znak zahvalnosti, što nas 
je stvorio, uzdržao i otkupio. On 
će tražiti od nas strogi račun o 
svemu, što tako ludo rasipljemo. 
Ako će već tako strogo ispitivati 
za svaku ispraznu riječ, a što će 
istom s ispraznim, bezočnim. lu- 
dim i opasnim prijateljstvima? 
Orah uvelike škodi njivama i 
vinogradima, u kojima je usađen, 
Budući da je velik, privlači sav 
sok iz zemlje, pa ne može dosta- 
jati za hranu drugome bilju. Lišće 
mu je gusto, pa pravi veliku i de- 
belu sjenu; a konačno privlači k 
sebi prolaznike, koji klate njegov 
plod, pa sve okolo kvare i gaze. 
Tako isto naudi i ljubakanje duši, 
jer je posve prevlada i privuče 
tako snažno sve njene trzaje, te 
već nije ni za kakvo dobro djelo. 
18 

Sve joj vrijeme trati gusto lišće: 
razgovori, zabave i udvaranje. Na- 
pokon nagrne toliko napasti, raz- 
bijenih misli, sumnja i drugih stva- 
ri, te sve pogaze i pokvare, Ukra- 
tko: ljubakanje potjera nebesku 
ljubav i strah Božji, oslabi duh, 
istroši dobar glas, pa je igračka 
dvora, a srcu kuga i pokora, 


GLAVA DEVETNAESTA 


O pravom prijateljstvu, 


Ljubi, Filotea, svakoga čovjeka 
žarko i srdačno, ali ,sklapaj prija- 
teljstvo samo s onima, s kojima 
možeš napredovati u kreposti, pa 
što budu  uzvišenije kreposti, u 
kojima ćete se podupirati, to će 
vam prijateljstvo biti savršenje. 
Budete li se podupirali u znano- 
stima, bit će vam prijateljstvo ja- 
mačno pohvalno, a još će pohval- 
nije biti, budete li se podupirali u 
krepostima, u razboritosti, opre- 
znosti, jakosti i pravednosti. No 

ako se uzajamno među se potičete 
na ljubav, ma pobožnost, na kr- 
šćansku savršenost, Bože moj, 
dragocjena li vašega prijateljstva! 
Bit će izvrsno, jer dolazi od Boga, 
izvrsno, jer smjera na Boga, izvr- 
sno, jer će vjekovati u Bogu. Oj, 
kako je lijepo ljubiti na ovome 
svijetu, kako se ljubi na nebu, i 
milovati se među se na ovom svi- 
jetu, kako ćemo se milovati u 
vječnosti! 


Ne govorim ovdje o prostoj i 
običnoj ljubavi, kojom smo du- 
žni ljubiti sve ljude, nego duhov- 
nom prijateljstvu, gdje dvije, tri 
ii više duša saopćuju uzajamno 
pobožnost i duhovne osjećaje, pa 
postanu samo jedna duša. »O0j, 
kako je dobro i ugodno, gdje su 
braća skupa!« Da, dragocjeni bal- 
zam pobožnosti kaplje neprestan- 
ce uzajamno iz jednoga srca u 
drugo, pa se može reći, da je Bog 
na ovako prijateljstvo prosuo svoj 
blagoslov i život u vječne vjekove. 

Prema ovome mi se svako dru- 
$0 prijateljstvo čini pukom sje- 
nom; a njihova mi se sveza čini 
staklenim i sadrenim lancem pre- 
ma vezi svete pobožnosti, koja 
je od suhoga zlata. 

Ne sklapaj nikada drugoga pri- 
jateljstva, ako ti ga je na volju skla+- 
pati. A ne smiješ ni prekinuti ni 
prezirati prijateljstva, koje moraš 
njegovati dli od prirode ili zbog 
prijašnjih obaveza, kao što je pri- 
jateljstvo s roditeljima, rodbinom, 
dobrotvorima, sa susjedima i dru- 
Sima. 

Mnogi će ti možda reći, da se 
ne valja ni s kim posebice družiti 
ni sprijateljiti, jer se tim obuzimlje 
srce, rasijava duh, zavađa zavist. 
No ljuto se varaju u svojim savje- 
tima, jer su čitali u spisima mno- 
gih svetih i pobožnih pisaca, da 
su posebna prijateljstva i vanre- 
dna nagnuća veoma štetna redov- 
nicima, pa drže, da to vrijedi i za 
ostali svijet. No to je posve drugo. 
U dobro uređenom samostanu 


271 


prava je pobožnost zajednička 
svrha svima, pa nisu potrebne ove 
posebne zajednice, jer se bojati, 
da se ne bi tražeći napose ono, 
što je zajedničko, najposlije ras- 
cjepkali. No koji žive među svje- 
tovnjacima i prigrle pravu krepost, 
potrebno je, da se među se svežu 
svetim i poštenim prijateljstvom, 
pa se tako bodre, pomažu i nukaju 
na dobro. Nije od potrebe, da se 
putnici na ravnici hvataju za ruke, 
ali treba na strmu i sklisku putu, 
da stalnije idu. Tako ne treba po- 
sebnoga prijateljstva ni redovnici- 
ma, ali treba svjetovnjacima, da 
se među se podupiru i pomažu, da 
prebrode klance jadikovce. U svi- 
jetu nemaju svi iste svrhe ni iste 
ćudi. Stoga nam se bez sumnje 
treba odijeliti i prema našoj težnji 
sklapati prijateljstva. I ovo je da- 
što neka pristranost, ali sveta pri- 
stranost, koja samo dijeli dobro od 
zla, ovce od jaraca, pčele od osa, 
a to je nužno. 

Zaista se ne da tajiti, da je Go- 
spod Naš osobito nježno i prija- 
teljski ljubio sv. Ivana, Lazara, 
Martu, Mandaljenu. To svjedoči i 
Sv. pismo. Zna se, da je sv, Petar 
nježno milovao sv. Marka i sv. Pe- 
tronilu, a sv. Pavao Timoteja i sv. 
Teklu. Sv. se Grgur  nazijanski 
bezbroj puta ponosio izvanrednim 
prijateljstvom, što ga je vezalo s 
velikim sv, Vasilijem, Opisuje ga 
ovako: »Činilo se, da je u nas oba 
jedna duša u dva tijela. Ako i ne 
smijemo vjerovati onima, koji tvr- 
de, da je sve u svemu, ipak vjeruj, 
da nas oba bijasmo u jednom, a je- 
dan u drugom, U obojici bijaše je- 
dna težnja, da njegujemo krepost 
i namjere našega života udesimo 
prema budućim nađama. Tako se 
rastajasmo s ovim svijetom prije 
smrti«, Sv. Augustin svjedoči, da 
je sv. Ambrosij osobito ljubio sv. 
Moniku radi njenih vanrednih kre- 
posti, a ona njega da je opet milo- 
vala kao anđela Božjega. 

No čemu da više zborim o ovoj 
jasnoj stvari? Sv. Jerolim, sv. Au- 
gustin, sv. Grgur; sv. Bernard i svi 
veliki sluge Božji sklapahu poseb- 
na prijateljstva, a ne naudiše svo- 
joj savršenosti. Sv, Pavao kori ne- 
znabošce radi pokvarenosti, pa ih 
optužuje, da nemaju ljubavi, t. j. 
da nemaju prijateljstva. A sv. To- 
ma kao i svi pravi filozofi drži pri- 
jateljstvo krepošću. On govori o 
posebnom prijateljstvu, jer kaže, 
da savršeno prijateljstvo ne može 
obuhvatiti mnogo čeljadi. Savrše- 
nost, dakle, ne stoji u tom, da ne 
sklapamo prijateljstva, nego da 
sklapamo samo dobro, sveto i Bo- 
Šu drago. 


GLAVA DVADESETA, 


Razlika među pravim i krivim 
prijateljstvom, 
Evo ti dakle, draga Filotea, ne- 
što zamašno. Heraklejski je med 
otrovan, a naliči zdravu medu. 

Veoma je pogibeljno zamijeniti je- 
dan s drugim ili uživati pomiješan, 
jer pravi ne može prevladati štet- 
nost otrovnoga. Treba paziti, da 
se čovjek ne prevari u prijatelj- 
stvu, pogotovo, kad ga sklapaju 
muško i žensko, pa bilo s kakvom 
nakanom, jer đavo prečesto pre- 
vari one, što ljube. Na početku se 
ljube kreposno. Nisu li dosta opre- 
zni, primiješat će se tašta ljubav, 
onda sjetilna, pa putena. Dapače 
i duhovna ljubav može biti opasna, 
ako čovjek nije veoma oprezan, 
No tu se teže prevare, jer se na 
njenoj čistoći i bjelini lakše upo- 
znaju mrlje, što ih vrag hoće da 
umiješa, Zato vrag tu i radi luka- 
vije, pa nastoji gotovo neopazice 
prokrasti nečistoću. 

Moći ćeš svjetovno prijateljstvo 
razlučiti od svetoga i kreposnoga, 
kao što je heraklejski med slađi 
od pravoga. Heraklejski je med na 
jeziku sladi od običnoga, jer mu 
nalip povećava slast. I u svjetov- 
nom prijateljstvu ima redovito 

preobilje medenih riječi, strastve- 
noga ulagivanja i pohvala dobroti, 
dražesti i sjetilnih svojstava. A 
sveto prijateljstvo govori priprosto 
i slobodno, hvali samo krepost i 
milost Božju, jedinu podlogu pra- 
voga prijateljstva. Od  heraklej- 
skoga meda nastaje vrtoglavica, a 
od krivoga prijateljstva duševna 
vrtoglavica, koja uskoleba čistoću 
i pobožnost, jer potiče na ljubezne, 
nježne i neumjerene poglede, na 
sjetilno milovanje, na neuredne uz- 
dahe, na jadikovke, što se ne ljube, 
na sićušne, ali vješte i privlačive 
kretnje i udvaranje, a onda dolaze 
cjelovi i drugi nepristojni znakovi 
ljubavi i milovanja, sve izvjesna ne- 
dvoumna znamenja, da će poštenje 
uskoro propasti. U svetoga su pri- 
jateljstva oči bezazlene + stidljive, 
milovanje čisto i slobodno, uzdasi 
samo za nebom, razgovori samo o 
duši, jadikovke samo, kad se Bog 
ne ljubi, samo neprevarljivi zna- 
kovi poštenja. Heraklejski med po- 
mućuje vid, a svjetovno prijatelj» 

stvo pomućuje sud, te koji za nj 
prionu, rade zlo, misleći, da dobro 
rade, pa drže pravim razlozima 
svoje isprike i izlike. Boje se svi- 
jetla, a ljube tminu. A u pravoga su 
prijateljstva vedre oči, ne krije se, 
nego ide dragovoljno među pošte- 
ne ljude. Napokon heraklejski med 
zagrči jako usta, I krivo se prija- 
teljstvo svršava i okreće u putene 
i gadne riječi i zahtjeve. Ako se na 
njih ne pristane, eto psovaka, kle- 
veta, laži, tuge, stida i ljubomora, 
a sve to vodi prečesto do gluposti 
i bjesomučnosti. Često je prijatelj- 
stvo uvijek jednako pošteno, uljud- 
no i blago, pa se može pretvoriti 
samo u savršeno i čisto jedinstvo 
duša, živu sliku prijateljstva bla- 
ženih na nebu. Sv. Grgur nazijan- 
ski veli, da paun, šireći rep, šepi- 
reći se te kričeći uvelike potiče 
paunice, što ga čuju, na _pohotu. 
Kad vidiš čovjeka, gdje se koče- 
piri, kiti, te umiljava, šapuće i vrze 
oko žena i djevojaka, a nema na- 
kane, da se pošteno oženi, znaj za- 

stalno, da bi ih rado zaveo na be- 
stidnost. Poštena će žena zatvoriti 
uši, da ne čuje krik toga pauna ni 
glasa toga čarobnjaka, koji bi je 
rado lukavo začarao. Ako li ga 
sluša, o Bože, eto kobnoga zna- 
menja: naskoro joj propadne srce! 


Mladež, koja radi, krevelji se i 
miluje ili tako govori, te ne bi 
rado, da je zateče otac, mati, muž, 
žena ili ispovjednik, svjedoči, da 
se tu radi o drugom, a ne o pošte- 
nju ni o savjesti. Blažena se djevica 
preplaši, kad opazi anđela u čo- 
vječjem liku, jer bijaše sama, a 
anđeo joj iskaza golemu, premda 
nebesku pohvalu. O, Spasitelju svi- 
jeta, čistoća se boji anđela u ljud- 
skom obliku, pa kako da se ne boji 
nečistoća čovjeka, pa i u anđeo- 
skom liku, kad je obasiplje sjetil- 
nim i ljudskim pohvalamal 

GLAVA DVADESET I PRVA. 


Opomene i lijek protiv zločesta 
prijateljstva. 


No gdje je lijek protiv ove pa- 
smine i mravinjaka niske ljubavi, 
nečednosti i nečistoće? Čim osjetiš 
sićušan zametak, okreni se dru- 
gamo odmah, zamrzi od srca na tu 
ispraznost, poteci k Spasiteljevu 
križu, uzmi njegovu trnovu krunu, 
ogradi njoj svoje srce, da se ne 
približe ove male lisice, Ne govori: 
»Slušat ću ga, ali ne ću raditi, što 
mi kaže. Otvorit ću oko, ali sti- 
snuti srce«, Za Boga, Filotea, ne 
popuštaj u ovim prilikama, Srce se 
i uši razgovaraju. Kao što ne možeš 
ustaviti bujice, što teče niz pla- 
ninu, tako ćeš teško zaustaviti lju- 
bav, da od uha ne skoči odmah u 
srce. Koze, veli Alkmeon, dišu 
na uši, a ne na nozdrve, ali to Ari- 
stotel poriče, pa ne znam, što je 
istina. Samo znam, da srce diše i 
na uši, pa kao što svoje misli udiše 
i izdiše na jezik, tako tuđe udiše 

na uši. Zato čvrsto začepimo uši 
pred zrakom ludih riječi, inače nam 
odmah otrovaše srce. 

Ne slušaj nikakovih ponuda bilo 
pod kojom izlikom. Samo se u 
ovom slučaju ne treba bojati biti 
neuljudnim i neotesanim. 

Sjeti se, da si svoje srce posve- 
tila Bogu i prikazala mu svoju lju- 
bav. Bilo bi svetogrđe, da mu ot- 
kineš i trunak, Prikaži mu ga opet 
ponavljajući bezbroj odluka i obe- 
ćanja, pa se sakrij u nj kao jelen 
u svoj grm i vapi k Bogu. On će ti 
pomoći, njegova će ljubav zakriliti 
tvoju, da živi otsele samo za nji 

Ako si se već zaplela u mreže 
ove lude ljubavi, žali Bože, teško 
ćeš se izvući. Klekni pod njegovim 
božanskim  veličanstvom, priznaj 
mu svoju ljutu nevolju, svoju sla- 
boću i taštinu; iz dna srca zamrzi 
započetu ljubav; otresi se ispraznih 
zavjera, što si drugom zadala, okani 
se obećavanja, što ti ih je iko obe- 
ćao, pa onda čvrstom i neslomivom 
voljom pregni i odluči u svome 

srcu, da više nikad nećeš upasti u 
te ljubavne igrarije i dangube. 

Ako se možeš rastati, najbolje bi 
bilo. Kao što je teško izliječiti 
“onoga, kojega ujede zmija, ne ra- 
stave li se oni, koji su također uje- 
deni, tako će teško ozdraviti onaj, 
što ga je ranila ljubav, dogod bude 
uz drugoga, koga peče ista rana. 
Promjena mjesta izvanredno gasi 
žar bola i ljubavi. Mladić, o kojem 
pripovijeda sv. Ambrozij u drugoj 
knjizi djela »O pokori«, putovaše 
dugo, posve ozdravi od lude lju- 
bavi, koju je provodio, i promijeni 
se sasvim. Kad ga srete lakoumna 
draga, upita ga: »Ne poznaš li me? 
Ta ja sam ona ista,« A on će: »Da- 
što, ali ja nisam onaj isti.« Dugi ga 
je rastanak tako srećno promije- 
nio. I sv. Augustin veli, da se pre- 
selio u Kartagu iz Tagaste, gdje je 
umro prijatelj, da utoli tugu za 
pokojnim prijateljem. 

Ali što će onaj, koji se ne može 
rastati? Prijeka je potreba, da pre- 
kine svaki posebni razgovor, svaki 

potajni domjenak, ljubezne  po- 
glede, smiješak i uopće svaki sao- 
braćaj i meku, koja bi mogla po- 
djarivati onu gadnu i zadimljenu 
vatru, Ako li mora silom govoriti 
sa sukrivcem, neka mu smjelo, 
kratko i odrešito izjavi, da se od- 
lučio zauvijek rastati. Vičem iz 
svega grla svakome, koji je pao u 
ljubavne zamke: »Reži,  sijeci, 
trgaj.« Ne valja dangubiti razreši- 
vajući ova luda prijateljstva. Treba 
ih rastrgati. Ne treba razvezivati 
uzlove, nego kidati i sjeći, I onako 
te uzice i veze ne vrijede, Ne smije 
se štedjeti ljubav, koja se toliko 
protivi ljubavi Božjoj! 

No ako i slomim okove ovoga 
sramotnog sužanjstva, ne će li me 
srce potsjećati, neće li crtati trag 
i znak na mojim nogama, t. j. u 
mojim čuvstvima? Ne će, moja Fi- 
lotea, ako zamrziš na svoj grijeh, 
kako zaslužuje. Zamrziš li, ne će 
te obuzimati ništa osim golema 
straha pred tom sramotnom lju- 
bavi i svim, što je prati. Ne ćeš 

prema ostavljenom čeljadetu ništa 
drugo osjećati osim čiste ljubavi 
radi Boga. No ako ti radi nesavr- 
šena pokajanja ostanu još grešna 
nagnuća, poskrbi se za duhovno 
zatišje, kao što ti gore razložih, pa 
se u nj povuci, što više možeš. Bez- 
broj puta ponavljaj uzdahe i odreci 
se svojih nagnuća. Čitaj češće nego 
obično sv. knjige. Češće se izpovi- 
jedaj i pričešćuj. Raspredaj ponizno 
i prostodušno o svim navadanjima 
i napastima sa svojim duhovnim 
vođom, ako možeš, inače s kojom 
nježnom i razboritom dušom, Ako 
samo vjerno ustraješ, ne dvoumi, 
Bog će te osloboditi od svih strasti. 

»Ah, reći ćeš mi, nije li neza- 
hvalno, da tako naglo prekinem 
prijateljstvo?« Oj, blažene neza- 
hvalnosti, koja nas čini Bogu mi- 
lima! Ne, po Bogu, Filotea, nije ne- 
zahvalnost nego veliko dobročin- 
stvo, što ćeš ga iskazati onome 
drugome, jer ćeš kidajući svoje 
okove raskinuti i njegove. Ta bili 
su vam zajednički. Ako i ne opazi 

odmah svoje sreće, prepoznat će 
je poslije, pa će s tobom zapjevati 
zahvalnicu: »Gospode, rastrgnuo 
si okove moje; prikazat ću ti žrtvu 
zahvalnicu i zazivati Tvoje sveto 
Ime.« 


GLAVA DVADESET I DRUGA. 


Još nekoliko naputaka 
o prijateljstvu. 


Prijateljstvo traži veliki saobra- 
ćaj među prijateljima, inače ne 
može ni nastati ni obastati. Zato se 
često događa, da u prijateljstvu na- 
staje i drugi saobraćaj. Iz srca pre- 
laze u srce, uvlače se i uzajamno 
ulijevaju i utječu čuvstva, nagnuća, 
dojmovi. Osobito se to zbiva onda, 
kad uveliko cijenimo onoga, koga 
ljubimo. Onda otvorimo prijatelju 
širom svoje srce, pa s prijatelj- 
stvom ulaze u nj lako sva njegova 
nagnuća i dojmovi, bili dobri ili 
zločesti. Zaista, pčele što kupe he- 
raklejski med, traže samo med, ali 

s medom neopazice usižu s nalipa 
i otrov. Zato se, Filotea, držimo 
riječi, što ih je češće izrekao Spa- 
sitelj duša naših, kako pripovije- 
daju stari: »Budite dobri mjenjači 
i kovači novaca« t. j. ne primajte 
krivih novaca s pravima ni rđava 
zlata s dobrim; lučite dragocjeno 
od.nevaljala. Tako je, nema gotovo 
čovjeka bez mane. Pa zašto da od 
prijatelja uz prijateljstvo prihvati- 
mo svakakve mu mane i pogreške? 
Treba ga dašto ljubiti uza sve 
mane, ali mana ne valja ljubiti ni 
primati. Prijateljstvo zahtijeva, da 
se uzajamno dijeli dobro, a ne zlo. 
Kao što oni, što vade iz rijeke Taja 
pijesak, razluče od njega zlato, što 
ga nađu, pa nose kući, a _ pijesak 
ostavljaju na obali, tako i oni, što 
stekoše dobra prijatelja, moraju 
razlučiti pijesak mana pa im ne 
dati u svoju dušu. Zbilja sv. Grgur 
nazijanski propovijeda, da su 
mnogi zavoljeli i divili se tako sv. 
Vasiliju, te su nastojali nasljedo- 
vati i njegove spoljašnje mane go- 

voreći polako, zamišljeno i teško 
razumljivo, idući i noseći bradu 
poput njegove.« I mi vidimo, gdje 
muževi, žene, djeca, prijatelji, koji 
uvelike štuju svoje prijatelje, rodi- 
telje, muževe, žene, bilo da im 
omile, bilo da ih nasljeduju, u pri- 
jateljskom saobraćaju prigrle tisuće 
njihovih mana. A to ne bi smjelo 
nipošto biti. Ta svaki ima dosta 
svojih nedostataka i sklonosti, pa 
čemu da prti tuđe breme? A pri- 
jateljstvo ne samo da toga ne traži, 
već naprotiv zahtijeva, da jedan 
drugome pomaže, da se oslobodi 
svih nedostataka, Treba dašto milo 
podnositi mane prijateljeve, ali ih 
ne treba podupirati, a još manje 
prenositi na se. 


Govorim samo o manama. A 
grijeha u prijatelja ne smijemo ni 
trpjeti ni podupirati. Ta bilo bi 
slabo ili opako prijateljstvo, kad bi 
prijatelj gledao, gdje mu prijatelj 
fine, a ne bi mu pomogao, gledao 
fa, gdje umire od čira, a ne bi se 
usudio, da ga bocne britvom prije- 

kora i tako spasi. Pravoga i živog 
prijateljstva nema u grijesima. 
Vele, da daždevnjak utrne vatru, 
u koju legne. I grijeh obori prija- 
teljstvo, u koje se useli. Ako je gri- 
jeh prolazan, potjerat će ga uskoro 
prijateljski ukor, ako li se zaustavi 
i ostane, propade odmah prijatelj- 
stvo, jer prijateljstvo može opsto- 
jati samo na pravoj kreposti. Kako 
bi se dakle smjelo griješiti zbog 
prijateljstva? Prijatelj je neprija- 
telj, kad nas mami na grijeh; a 
pravo je, da izgubi prijateljstvo, 
kad hoće da pokvari i upropasti 
prijatelja. Stoga je jedan od najstal- 
nijih znakova, da je prijateljstvo 
krivo, kad se sklapa s opakim čo- 
vjekom, pa bile opačine kakve mu 
drago. Ako je opak onaj, koga lju- 
bimo, bez sumnje nam je i prija- 
teljstvo opako; jer se tu ne obzire 
na pravu krepost, pa se mora osni- 
vati na ništetnoj kreposti ili na sje- 
tilnoj vlastitosti. 

Trgovačka su društva zbog vre- 
menitoga dobitka samo slika pra- 

voga prijateljstva, jer se ne skla- 
paju iz ljubavi prema osobamai, već 
iz koristoljublja, 

Napokon evo dvije božanske ri- 
ječi, dva stupa, kojima sa učvršćuje 
kršćanski život. Prva je Mudra- 
čeva: »Ko se boji Boga, naći će i 
vjerna prijatelja.« Druga je sv. Ja- 
kova: »Prijateljstvo je ovoga svi- 
jeta neprijateljstvo Božje.« 


GLAVA DVADESET I TREĆA. 


O vanjskom mrtvenju. 


Pisci, koji raspravljaju o poljo- 
djelstvu, tvrđe, kad bi čovjek na- 
pisao na zdravoj bademovoj jezgri 
kakvu riječ, pa je opet metnuo u 
košticu, čvrsto i vješto zaklopio 
te je gdjegod usadio, da bi na 
svakoj jezgri toga badema, kad 
rodi, bila napisana ona ista riječ. 
Što je do mene, Filotea, nikad ni- 
sam mogao pristati uz one, koji 
hoće da poprave čovjeka, pa po- 

činju izvana s vladanjem, odijelom, 
kosom. 


Mislim naprotiv, da treba početi 
iznutra. »Obratite se k meni od 
svega srca«, veli Bog; »Sinko, daj 
mi svoje srce«, Da, srce je vrelo 
djela; kakovo je srce, takova su 
djela. Božanski Zaručnik ovako 
poziva dušu: »Udari me, kao pečat 
na svoje srce, kao pečat na svoje 
rame«, I zbilja, komu je Isus u 
srcu, bit će mu naskoro i u svim 
vanjskim djelima. Zato sam ti, 
draga Filotea, htio uklesati i upi- 
sati u srce ove svete i posvećene 
riječi: »Živio Isusl« Stalan sam, 
da će ti iz toga život, koji izvire 
iz srca kao badem iz jezgre, rađati 
samo takova djela, na kojima će 
biti napisane i uklesane iste ove 
spasonosne riječi. A neka slatki 
Isus živi u tvome srcu, pa će živjeti 
i u tvome ponašanju, pokazivat će 
se u tvojim očima, ustima, rukama, 
pače i u kosama, pa ćeš sa sv. Pav- 
lom moći sveto reći: »Živim, ali 
ne živim više ja, nego u meni živi 

Isukrst.« Ukratko, ko osvoji čo- 
vjeku srce, osvojit će čovjeka. Ali 
ovo srce, s kojim ćemo početi, za- 
htijeva, da ga poučimo, kako mu 
se treba izvana vladati, da pokaže 
ne samo sv. pobožnost nego mu- 
drost i razboritost, Stoga ti evo 
ukratko nekoliko naputaka. 
Možeš li podnositi post, a ti 
posti koji dan više nego zapovijeda 
Crkva. Jer osim obične koristi po- 
sla, što naime uzdiže duh, kroti ti- 
jelo, olakšava krepost i pripravlja 
veću nagradu na nebu, još imamo 
jednu veliku korist, jer obuzdava 
proždrljivost, a sjetilnu želju i jelo 
podlaže duševnoj vlasti. Sve ako 1 
ne postimo mnogo, ipak će nas se 
neprijatelj unaprijed bojati, kad 
vidi, da možemo postiti. U srijedu 
su se, u petak i u subotu stari 
kršćani najviše uzdržavali! Stoga 
odaberi koji od tih dana pa posti; 
koliko te naputi tvoja pobožnost i 
razboritost tvoga duhovnog vođe. 


Rado bih ti rekao, kao što sveti 
Jerolim piše pobožnoj gospođi Leti: 

»Nimalo mi se ne sviđaju dugi i 
neumjereni postovi, osobito kod 
onih, što su u nježnoj dobi! Znam 
iz iskustva, da mladi magarac gleda 
saći s puta, kad se umori.« To 
znači, da se mladi ljudi, oslabljeni 
prekomjernim postom, lako daju 
na mekoputan život. Jeleni teško 
trče u dva maha: kad odviše odeb- 
ljaju i kad odviše omršave. I na nas 
navaljuju velike napasti, kad tijelo 
odviše pitamo ili kad jako izne- 
mognemo. U prvom se slučaju tijelo 
uzobijesti, u drugom klone i oča- 
java. Kad je odviše debelo, ne mo- 
žemo nositi mi njega, kad je pre- 
mršavo, ne može tijelo nositi nas. 
Prekomjerni postovi, stega, šibanje 
i drugo mrtvenje učini mnoge ljude 
u najljepšim godinama nesposob- 
nim a posluže ljubavi. Tako se 
dogodilo i sv. Bernardu, koji se 
kajao, što se odviše trapio. Koji 
od isprva odviše ostavlja tijelo, 
mora ga na koncu maziti. Ne bi li 
bilo bolje, da s njim postupa uvijek 

jednako, prema svojim zvaničnim 
dužnostima i poslovima. 

Post i posao slabe i umaraju ti- 
jelo. Ako li je dakle posao, što ga 
radiš, potreban ili veoma koristan 
za slavu Božju, radije se muči po- 
slom nego postom. Tako misli i 
Crkva, koja oprašta od zapovjeda- 
noga posta one, koji rade poslove 
u službi Boga ili bližnjega. Ovomu 
je muka postiti, a onome dvoriti 
bolesnika, posjećivati sužnje, ispo- 
vijedati, propovijedati, tješiti tuž- 
ne, moliti se i t. d. Ova muka vri- 
jedi više od one, jer u jednu ruku 
jednako slabi, a u drugu ruku su joj 
poželjniji plodovi. Zato je uopće 
bolje čuvati tjelesne sile više nego 
treba nego ih oslabiti više nego 
treba. Jer ih možeš oslabiti uvijek, 
kad te je volja, ali se ne možeš 
oporaviti, kad te je volja. 

Mislim, da moramo uvelike šlo- 
vati riječ, što je naš Spasitelj i Ot- 
kupitelj reče svojim učenicima: 
»Jedite, što metnuh pred vas.« Do- 
čim veća je krepost, ako s reda 

jedeš, što ti ponude i kako ti po- 
nude, bilo ti ili ne bilo po ćudi, 
nego ako vazda biraš gore. Ako se 
ovo posljednje i čini strožim, u 
prvom se čovjek više odriče, jer se 
odriče ne samo ukusa, nego i iz- 
bora. Pa i nije mala stvar, da svoj 
ukus prilagodiš svakome i podložiš 
svim neprilikama. Osim toga se 
ovo mrtvenje ne ističe, nikome ne 
dosađuje, a posve se slaže s uljud- 
nim životom. 


Odmicati jedno djelo pa se 'la- 
ćati drugoga, peckati i štipati 
svaku stvar, ne nalaziti nikad ni- 
šta uredna ni čista, prifgovarati sva- 
kome zalogaju, sve to odaje razma- 
ženo srce, koje se brine za tanjure 
i zdjele. Više cijenim sv. Bernarda, 
što je pio ulje mjesto vode ili vina, 
umjesto da je pio hotice pelinovu 
vodu; jer je to bio znak, da ne pazi, 
što pije. Pa upravo onaj, koji ne 
bira, što će jesti ili piti, vrši sa- 
vršeno zapovijed: »Jedite, što 
stave pred vas.« Ipak izuzimam 
jela, koja škode zdravlju ili. smetaju 

duši, kao što su jela vruća i zači- 
njena; a tako isto neke prilike, 
kad je prirodi od potrebe da se 
okriepi i oporavi, da uzmogne 
svojski raditi kakav posao na slavu 
Božju. Neprekidna je i umjerena 
trijeznost bolja od silovita, časovita 
uzdržavanja i pomiješana s velikim 
popuštanjem. Kad se pokornički 
bič upotrebljava umjereno, ima 
divnu snagu te budi želju za po- 
božnošću, Pokornička odjeća silno 
kroti tijelo, ali je ne mogu redovito 
upotrebljavati ni bračni drugovi, ni 
ljudi slabunjavi ni oni, koje tište 
druge nevolje. No ako dopusti raz- 
borit ispovjednik, mogu je i oni 
nositi na znamenitije dane pokore. 

Noću neka svaki spava prema 
svojoj naravi, toliko, da uzmogne 
danju korisno raditi. Sv, pismo na 
stotine načina, primjeri svetaca i 
zdrav razum preporučuju uvelike 
jutarnje doba kao najkorisniji i naj- 
bolji dio dana, I naš se _ Spasitelj 
zove Sunce na istoku, a Blažena 
Djevica jutarnja Zora. Stoga držim, 


300 


da je kreposna navada, ako zarana 
ideš spavati, da se u ranu zoru pro- 
budiš i ustaneš. I zbilja je to vri- 
jeme najprijatnije, najmilije i naj- 
zgodnije. Same nas ptice zovu, da 
se probudimo na slavu Božju. Rano 
uraniti koristi i zdravlju i svetosti. 


Balam je, jašeći na svojoj maga- 
rici, tražio kralja Balaka, Ali jer 
nije imao dobre nakane, zakrči mu 
put anđeo s mačem, da ga smakne, 
Magarica opazi anđela i ustavi se 
tri puta kao ćudljiva. Balam je 
počne nemilice tući batinom, da je 
pokrene, Napokon se magarica 
treći put sruši pod Balamom, pa na 
veliko čudo progovori: »Što sam ti 
kriva? Zašto me biješ već treći 
put7« I Balamu se odmah otvoriše 
oči, te opazi anđela, koji mu reče: 
»Zašto si bio magaricu? Da nije 
uzmakla preda mnom, bio bih tebe 
ubio, a nju poštedio«. Nato će Ba- 
lam anđelu: »Gospode, sagriješih, 
jer ne znadoh, da si mi na putu«, 
Eto, Filotea, Balam je kriv, pa tuče 

i mlati jadnu magaricu ni krivu ni 
dužnu. 

Tako se često zbiva i u našim 
poslovima. Evo: žena vidi bolesna 
muža ili dijete, pa odmah daj posti, 
oblači se u kostrijet, bičuj se, kao 
nekoć David u sličnom slučaju. Na- 
žalost, draga moja, ti mlatiš jad- 
noga magarca, krotiš tijelo, a ono 
ti nije krivo zlu, što je Bog srdito 
zamahnuo na te mačem. Kazni 
svoje srce, koje ti obožava muža, 
a djetetu je bezbroj puta opraštalo 
mane, pa ga priviknulo na oholiju, 
taštinu i slavičnost, Onaj čovjek 
vidi, da često srće ludo u nečisti 
grijeh. Unutarnji prijekor navali na 
njegovu savjest s mačem u ruci, da 
je probode svetim strahom. Naglo 
mu srce dođe k sebi, pa progovori: 
»Oj izdajno meso, oj nevjerno ti- 
jelo, ti me izdađe.« A onda odmah 
udri svoje tijelo jakim udarcima, 
muči ga neumjerenim postom, 
oštrim bičevima, nesnosnom kostri- 
jeti. O bijedna dušo, da tvoje tijelo 
znade govoriti poput Balamove 

magarice, reklo bi ti: »Zašto_ me 
biješ, jadnice? Protiv tebe je Bog 
digao ruku osvetnicu, dušo moja, 
ti si zlotvorka. Zašto me vodiš u 
zločesta društva? Zašto upotre- 
bljavaš za bestidnosti moje oči, 
ruke, usta? Zašto me uznemiruješ 
zločestim pomislima? Misli pošte- 
no, pa se ne ću opako buniti, Dru- 
Šuj sa stidljivim ljudima, pa ne će 
na me nasrtati požuda. Jao, ti me 
bacaš u vatru a ne bi rado, da iz- 
gorim. Dušeš dim u oči, a ne ćeš, 
da mi se zažare.« A Bog onda ja- 
mačno veli: »Udri, trgaj, cijepaj, 
gnječi ponajprije svoje srce, jer je 
protiv njega planuo njegov gnjev.« 
Da se ozdravi od svraba, nije to- 
liko od potrebe pranje i kupanje, 
koliko čišćenje krvi i oporavak je- 
tara. Da se oslobodimo naših opa- 
čina, dosta je dašto mrtviti tijelo, 
ali je osobito potrebno, da se oči- 
ste čuvstva i popravi srce, Ali ni 
u čem i nigdje ne smije se čovjek 
latiti tjelesnih trapljenja bez sa- 
vjeta duhovnoga vođe. 

GLAVA DVADESET I ČETVRTA 
O drugovanju i samoći. 

Tražiti društva i izbjegavati ih 
dvije su krajnosti, koje valja po- 
kuditi u građanskoj pobožnosti, o 
kojoj ti govorim. Ko ih izbjegava, 
zazire i prezire bližnjega, ko ih 
traži, besposlica je u neku ruku i 
nevaljanac. Treba bližnjega ljubiti 
kao samoga sebe. Da pokažemo, 
da ga ljubimo, ne smijemo izbjega- 
vati njegova društva, a da poka- 
žemo, da ljubimo sami sebe, mo- 
ramo se družiti sami sa sobom, 
kad možemo, t. j. kad smo na samu. 
»Misli sam na se, veli sv. Bernard, 
a onda na druge.« Ako te dakle ni- 
šta ne sili, da ideš u društvo ili da 
te tko pohodi, ostani sam u sebi i 
zabavljaj se sa svojim srcem. Ako 
li ti tko dođe ili te pravedan raz- 
log nuka, da kamo pođeš, hodi, Fi- 
lotea, u ime Boga, pa se razgovaraj 
s bližnjim -veselo i draga srca, 


Zločestim se društvom zove ono, 
koje se sastaje sa zločestom na- 


304 


kanom, ili se u njemu druže opaki, 
nerazboriti i razuzdani. Od tako- 
vih prijatelja treba bježati, kao što 
pčele bježe od gomile obada i str- 
šena. Koje ujede bijesan pas, nji- 
hova je pljuvačka, znoj i dah opa- 
san, osobito djeci i slabunjavim lju- 
dima. Tako se opasno družiti sa 
opakima i razuzdanima, pogotovo 
za one, kojima je pobožnost još 
nježna i slabašna. 

U nekim se društvima čovjek 
samo odmara od ozbiljnih poslova. 
Njima se ne smije posve podati, ali 
se može u njima provesti vrijeme 
za odmor. 


Druga društva smjeraju samo na 
uglađenost, kao što su uzajamni 
posjeti, pa sastanci, na kojima se 
bližnjemu iskazuje čast. Prema 
ovim društvima ne smijemo biti 
presavjesni i tankoćutni, ali ih ne 
smijemo ni neuljudno prezirati, 
već moramo čedno izvršiti svoju 
dužnost i paziti, da ne budemo ni 
prostaci ni lakoumnici. 

Još su korisna društva i sastanci 
pobožnih i kreposnih ljudi. Golema 
će korist biti za te, Filotea, budeš 
li često išla u takova društva, Loza 
usađena među maslirie rađa ma- 
snim grožđem, koje miriši po ma- 
slini, Duša, koja je često među kre- 
posnicima, mora steći njihova svoj- 
stva. Samo trutovi ne mogu praviti 
meda, ali pomažu pčelama. I mi 
ćemo uvelike napredovati u pobož- 
nosti, družeći se s pobožnim du- 
šama, 


U ovim se društvima osobito ci- 
jeni  prostodušnost,  bezazlenost, 
blagost i čednost. Ima ljudi, koji se 
u svemu samo prenemažu i pre- 
navljaju, pa svakome dosade. Ko 
bi, šećući se, brojio svaki korak ili 
svaku riječ izgovarao pjevuckajući, 
svakome bi dosadio. Tako i oni, 
koji se u svemu prenavljaju i sve 
rađe samo odmjereno, silno dosa- 
duju društvu, pa se iz njih vazda 
širi neka nadutost. U društvu mora 
redovito vladati umjereno veselje. 
Sv. Romualda i sv. Antuna silno 

20 

hvale, jer su uza svu strogost bili 
vedra čela i vesela lica i vazda go- 
vorili veselo i uljudno. Veseli se 
s veselima, a ja ti još jednom ka- 
žem s apostolom: »Veselite se uvi- 
jek, ali u Gospodu našem, vaša 
čednost neka bude znana svim lju- 
dima«. Da se uzmogneš veseliti u 
Gospodu, treba da ti veselje bude 
ne samo slobodno već i pošteno. 
Rekoh zato, jer ima stvari slobod- 
nih, ali nepoštenih. A da ti se vidi 
čednost, čuvaj ise drskosti, koja 
vazda zaslužuje ukor. Lud je i 
drzak smijeh i veselje, kad se jed- 
nome podmetnu noge, drugi se 
ocrni, treći pecka. 


Nego osim duhovne samoće, u 
koju se možeš povući i u najvećem 
društvu, kao što ti razložih gore, 
moraš ljubiti i pravu izvanjsku sa- 
moću. Ne treba ti dašto ni u pusti- 
nju poput sv. Marije egipatske, sv. 
Pavla, sv. Antuna, Arsenija i dru- 
gih otaca pustinjaka. Dosta ti je, da 
koji časak provedeš u svojoj sobi, 
u vrtu ili drugdje, gdje ćeš po miloj 

volji zakloniti svoj duh u srce i 
odmarati se pobožnim i svetim mi- 
slima ili kratkim nabožnim štivom. 
Tako je radio onaj veliki biskup 
nerijanski, koji veli sam o sebi: »O 
počinku bih sunca šetao sam sam- 
cat, na morskoj obali i ondje pro- 
vodio vrijeme. Bijah se naučio, da 
se ovako odmaram i otresem dnev- 
nih briga«. Zatim raspreda o do- 
brim mislima, što su mu padale na 
um, a ja ih već spomenuh drugdje. 
Tako je radio i sv. Ambrosij. Sv, 
Augustin propovijeda, da je često 
dolazio 'k njemu u sobu, a svaki je 
mogao k njemu, i često ga zatekao, 
gdje čita. Počasio bi malko, ali ga 
nije htio smetati, pa se vraćao ne 
rekavši ni riječi. Mislio je, da mu 
se ne smije otimati ono malko vre- 
mena, što je velikome pasliru pre- 
ostajalo iza tolikih poslova, da od- 
mori i okrijepi duh. Kad su jednom 
apostoli Spasitelju  ispripovjedili, 
kako su propovijedali i štošta uči- 
nili, reče im: »Pođite u samoću i 
malko otpočinite«, 

GLAVA DVADESET I PETA. 
O pristojnoj opravi. 


Sv. Pavao hoće, da se pobožne 
žene (a to vrijedi i za muškarce) 
nose pristojno te čedno i skromno 
kite. A pristojnost u odijelu i u 
drugim nakitima zavisi o tvari, o 
kroju i o čistoći. Naše odijelo mora 
gotovo vazda biti jednako čisto. 
Ne smijemo na njemu trpjeti ni- 
kakve mrlje ni ljage. Vanjska či- 
stoća pokazuje u neku ruku unu- 
tarnju čestitost. Sam Bog traži 
tjelesnu čistoću od onih, što se pri- 
bližuju njegovu oltaru, pa se u pr- 
vom redu imaju starati za pobož- 
nost. 

Što se tiče tvari i kroja, pristoj- 
nost se ravna prema prilikama vre- 
mena, dobi, zvanja, društava i 
zgoda. Obično se ljudi bolje nose 
na svece, već prema veličini svet- 
kovine. Na postove se u korizmi 
odijevaju prostije. U svatove se 
nosi svečana oprava, a na sprovod 
crna. Na kneževskom se dvoru is- 

tiče stalež s odijelom, ali se među 
domaćima sjaj odijela smanjuje. 
Udata se žena može i mora kititi, 
kad joj muž želi! Kiti li se, kad 
njega nema kod kuće, pitat će se, 
čije oči hoće da primami. Djevojke 
se mogu više kititi, jer mogu slo- 
bodno živjeti, da se sviknu mno- 
gima, ali samo da se za jednoga po- 
šteno udadu, Ne zamjera se i udo- 
vicama, da se malko nakite, ako se 
namjeravaju udati, samo se moraju 
čuvati nestašnosti. Budući da su 
već bile majke i okusile udovičku 
tugu, drži se njihov duh zrelim i 
ozbiljnim. No pravim udovicama, 
koje su udovice i tijelom i dušom, 
ne dolikuje drugi ures osim poniz- 
nosti, čednosti i pobožnosti, Jer 
ako hoće da izmame od ljudi lju- 
bav, nisu prave udovice, ako li ne 
će, čemu im oprave? Ko ne će da 
prima goste, mora skinuti znak sa 
stana, Rugaju se starcima, ako 
hoće da se kicoše. Ta se ludost 


nekako može oprostiti mladeži. 

Nosi se čisto, Filotea, ne oblači 
ništa otegnuta i nespretna. Onaj 
prezire društvo, koji ide u nj ne- 
pristojno odjeven. No čuvaj se pre- 
navljanja, ispraznosti, taštine i ne- 
stašnosti. Drži se, koliko možeš, 
priprosto i čedno, jer je to najveći 
ures ljepote i najbolji zaslon ru- 
gobe, Sv. Petar opominje osobito 
mlade žene, da kose toliko ne na- 
rudavaju, ne kovrčaju, ne krivu- 
daju i ne uvijaju. Koji su ljudi tako 
niski, te se naslađuju takvim ludo- 
rijama, ozloglašeni su kao dvospol- 
nici, a tašte žene drže slabima u 
čistoći. A ako i jesu čiste, ko će 
razabrati u tim tricama i sitnicama. 
Vele, da ne misle zlo; ali ja po- 
navljam, što već rekoh; vragu je 
uvijek zlo na pameti, Ja bih rado, 
da se pobožni ljudi i žene u dru- 
štvu nose najljepše, ali bez gizde i 
bez prenavljanja, i kako veli po- 
slovica, da ih nakiti milola, pri- 
stojnost i plemenitost. Sv Luj veli 
ukratko, da se treba odijevati pre- 
ma staležu, i da ne uzmognu pri- 

govoriti pametni i pošteni: »Pre- 
više je«, a ni mladež: »Premalo je«. 
No ne bude li mladež zadovoljna 
s onim, što je pristojno, treba se 
držati mudraca. 


GLAVA DVADESET I šESTA. 


O razgovoru, a ponajprije, 
kako treba govoriti o Bogu. 


Liječnici — promatrajući jezik, 
mogu lako upoznati, je li čovjek 
zdrav ili bolestan. Tako se po je- 
ziku pozna i naša duša. »Po svo- 
jim ćeš se riječima, veli Spasitelj, 
opravdati, po svojim ćeš se rije- 
čima osuditi«, Ruka nam pipa od- 
mah, gdje nas boli, a jezik govori, 
što srce voli. 

Ako dakle, Filotea, jako ljubiš 
Boga, govorit ćeš često o Bogu u 
povjerljivim razgovorima s ukuća- 
nima, s prijateljima i sa susjedima. 
Da, »usta će pravednoga razmi- 
šljati o mudrosti, a njegov će jezik 

govoriti o sudu«, Kao što se pčele 
svojim ustašcima dotiču samo me- 
da, tako će i tvoj jezik biti vazda 
zameđen Bogom, pa ne će za nj 
biti veće slasti nego kad osjeti, da 
s tvojih usana teče hvala i blago- 
slov Njegova sv. Imena. Kad bi sv. 
Franjo izustio ime Gospodnje, vele, 
da je vazda sisao i lizao usnice, 
kanda s njih srče najveće slasti. 
No o Bogu govori vazda kao o 
Bogu, t. j. s poštovanjem i pobožno, 
ne naduto ni propovjednički, nego 
u duhu blagosti, ljubavi i poniz- 
nosti. Radi poput Zaručnice u Pje- 
smi nad pjesmama, pa prekrasni 
med pobožnosti i nebeskih stvari 
ulijevaj kap po kap u uši sad ovo- 
me sad onome, a u dnu se_ duše 
moli Bogu za milost, da ova sveta 
rosa dopre u srce tvojim slušačima, 


Osobito treba ovu anđeosku 
službu vršiti blago i krotko, ne kao 
da koga karaš, već kao da ga na- 
dahnjuješ. Za čudo je jaka meka, 
koja privlači srca, blagi i ljubezni 
poticaj na dobre stvari. 

Nikad se dakle o Bogu ni o po- 
božnosti ne razgovaraj nemarno i 
na zabavu, nego vazda pozorno _i 
pobožno. To li prikričavam, da se 
okaniš zle taštine, kojoj su odani 
mnogi, što se dadoše na pobožnost. 
Ovi svaki čas upleću u razgovor 
svete i žarke riječi kao za ukras, 
a i ne misle na njih. I kad ih izgo- 
vore, drže, da su onaki, kakove ih 
odaju riječi. A nisu, ne. 


GLAVA DVADESET I SEDMA. 


Treba govoriti pristojno i svakome 
iskazivati čast. 


»Ko ne sagriješi riječima, savršen 
je čovjek«, veli sv, Jakov. Ponizno 
se čuvaj, da ti ne izmakne nepri- 
stojna riječ, jer ako je i ne izlaneš 
sa zločestom namjerom, mogu je 
krivo shvatiti koji čuju. Kad ne- 
pristojna riječ padne na slabo srce, 
razlije se kao kap ulja po suhom; 
i gdjegod ga tako obvlada, te ga 


napuni tisućama nečistih misli i 

napasti. Kao što otrov u tijelo ulazi 
na usta, tako i u srce ulazi na uši, 
a jezik je, od kojega potječe, ubo- 
jica. Sve da otrov, što ga je izbacio 
jezik, slučajno promaši, jer je srce 
slušača zaštićeno lijekom, ipak je 
svojom zlobom učinio sve, da ga 
upropasti. Neka mi ne kaže niko, 
da nema toga na pameti. Naš Spa- 
sitelj, koji pozna misli kaže, da 
»usta govore od preobilja srca«. 
Ako mi i ne mislimo zlo, misli 
mnogo nečastivi i vazda se potajno 
s nekim služi. Vele, da oni, koji 
okuse kravojca (anđeoske trave) 
imaju vazda mio i ugodan dah, a 
kojima je na srcu poštenje i nevi- 
nost, ta anđeoska krepost, riječi 
su im vazda čiste, uljudne i stid- 
ljive. Apostol zabranjuje, da se ne- 
pristojne i raskalašene stvari spo- 
minju, uvjerava nas, da ništa ne 
kvari ćudoređa kao zločesti raz- 
govori. 


Ako se nepristojne riječi izgova- 
raju prikriveno, prepredeno i za- 
kučasto; još su kud i kamo otrov- 

nije. Što je žalac šiljastiji, lakše će 
ući u naše tijelo, a što je riječ 
oštrija, lakše će prodrijeti u naše 
srce. A oni, koji drže, da su uljudni, 
kad u drušivima sipaju takove ri- 
ječi, ne znaju čemu su društva. 
Društva moraju nalikovati roju 
pčela, pa se moraju sastajati, da 
kupe med s mila i kreposna Tazgo- 
vora, a ne smiju biti hrpa osa, koja 
se skuplja, da siše trulež. Ako ti 
kakva luda govori nepristojno, po- 
kaži mu, da ti vrijeđa uši, ili se 
okreni drugamo ili učini što drugo, 
već prema svojoj pameti. 


Jedna je od najgorih mana pod- 
rugljivost. Bogu je ova opačina 
strahovito mrska, pa ju je katkad 
teško kaznio, Ništa se toliko ne 
protivi ljubavi, a još više pobož- 
nosti kao zazor i prezir bližnjega. 
A niko ne može drugoga ismjehi- 
vati niti mu se rugati bez prezira. 
Zato je podrugivanje veoma težak 
Srijeh, pa bogoslovci pravo vele, 
da je podrugivanje najgora uvreda, 
što se može bližnjemu nanositi ri- 

ječima. Druge uvrede ne izlučuju 
štovanja prema uvrijeđenome, a 
podrugivač zazire i prezire bliž- 
njega. 

A duhovite šale, što jedni dru- 
gima dobacuju čedno i veselo, pri- 
padaju kreposti, koju Grci nazvaše 
eutrapelija, a mi je možemo zvati 
živahnom i veselom zabavom. Tu 
se čovjek zabavlja pošteno i 
ljubezno kakvom nestašnom zgo- 
dom, koja potječe od ljudske ne- 
savršenosti. Samo se treba ču- 
vati, da se ta poštena šala ne izrodi 
u podrugivanje. Čovjek se ruga 
bližnjemu, smije mu se; jer od njega 
zazire i prezire ga; šaleći se s nji- 
me i peckajući ga, smije se slo- 
bodno, povjerljivo i prijateljski is- 
kreno povodom kakve zakučaste 
riječi. Kad bi redovnici iza objeda 
rasprel: uzvišen razgovor, rekao 
bi im sv. Luj: »Nije sad vrijeme za 
umovanje, nego da se pozabavimo 
kakvom šalom ili smješicom. Neka 
svako kaže, što ga je volja, ali pri- 
stojno«. To je govorio, da ugodi 

plemstvu, što se bješe skupilo oko 
njega, da od njegova veličanstva 
primi umiljati znak. Provodimo, 
draga Filotea, vrijeme odmora 
tako, da pobožnošću  sačuvamo 
svetu vječnost. 


GLAVA DVADESET I OSMA. 


O krivom sudu. 


»Ne sudite, veli Spasitelj naših 
duša, pa ne će ni vas suditi; ne 
osuđujte, pa ni vas ne će osuditi«, 
A sv. Apostol kaže: »Ne sudite 
prije, dok ne dođe Gospodin, koji 
će objaviti tajnu tmine i očilovati 
namjere srdaca«, Oj, kako su mrski 
Bogu nepromišljeni sudovi! 

Drzoviti su sudovi sinova ljud- 
skih, jer nisu jedni drugome suci, 
već sudeći prisvajaju posao Gospo- 
da našega. Drzoviti su, jer glavna 
zloba grijeha stoji do namjere i od- 
luke srca, a to je za nas nepristup- 
na tajna. Drzoviti su, jer svaki ima 
na sebi nešto pretresati, a ne treba 

mu glavu razbijati za bližnjega. Da 
ne budemo suđeni, jednako je po- 
trebno, da ne sudimo drugih i da 
sudimo sebe. Prvo nam zabranjuje 
Gospod, drugo nam nalaže apostol 
veleći: »Budemo li sami sebe su- 
dili, ne ćemo biti suđeni«. Ali, 
Bože moj, mi radimo posve pro- 
tivno, što nam je zabranjeno, ra- 
dimo bez prestanka, sudeći bliž- 
njega, a ne radimo nikad, što nam 
je naloženo, nikad ne sudimo sami 
sebe, 


Krive sudove treba liječiti pre- 
ma uzrocima. Ima srdaca, koja su 
već od prirode trpka, gorka i oštra, 
pa ogorče sve, što prime, i kako 
veli prorok, pretvaraju sud u pelin, 
sudeći bližnjega vazda preoštro i 
preosorno. Ovima je prijeko potre- 
ban vješt duhovni liječnik, jer im 
je srce od prirod» gorko, pa ga je 
teško izvidati. Ako ta gorčina _i 
nije grijeh, nego samo mana, ipak 
je opasna, jer u neku ruku uvodi u 
dušu i uzrokuje, da zavlada krivi 
sud i ogovor. Neki sude krivo ne 

iz osornosti već iz oholosti, držeći, 
da će tim više podići svoju čast, 
što više tuđu ponize. To su drzoviti 
i naduti duhovi, koji se dive sami 
sebi, sami do sebe drže toliko, te 
im je sve drugo sićušno i nisko: 
»Nisam poput ostalih ljudi«, reče 
onaj ludi farizej, 


U nekih nema ove očite oholosti, 
a ipak im je drago pretresati tuđe 
mane, da se slađe naužiju, a i dru- 
gome pruže dobra svojstva, što 
drže, da ih imaju. A to je zadovolj- 
stvo tako tajno i nezamjetno, te se 
bez osobito oštra oka ne može opa- 
ziti, a ne zamijete ga ni oni, koje 
obuzme, dok im ga ko ne pokaže. 
Neki hoće da sami sebi laskaju i 
opravdaju se pred sobom da umire 
grižnju savjesti, pa vrlo rado sude, 
da su drugi opaki kao i oni, ili ih 
tišti još veća opačina. K tome su si 
zabili u glavu, da im je manja kriv- 
nja, ako je mnogo zločinaca. Mnogi 
krivo sude samo stoga, jer im je 
osobito drago umovati i odgonetati 
ćud i ćudoređe drugih, vježbajući 

duh, Ako kadgod na nesreću po- 
gode, eto ih sve drzovitijih i sprem- 
nijih da nastave, tako te ih jedva 
jedvice možeš od toga odvratiti. 
Neki sude po strasti, pa vazda do- 
bro sude o ljubimcima, a zlo_o 
omraženima. 

Čudnovato je, ali istinito, da pre- 
velika ljubav uzrokuje zločesti sud 
i o onome, koga ljubiš. Ta strahota 
izvire iz nečiste, nesavršene, mutne 
i bolesne ljubavi, iz ljubomora, koji, 
općeno je znano, zbog bezazlena 
pogleda, zbog nestašna smiješka 
odmah osuđuje osobe radi vjero- 
lomosti i preljuba. Napokon dosta 
podjaruju sumnju i krivi sud strah, 
slavičnost i druge duhovne sla- 
boće. 

No gdje su ljekarije? Onima, 
koji piju sok etijopske biljke ofi- 
juse (ciparskoga cvijeta), čini se, 
da svuda gledaju zmije i užasne 
stvari, Koji progutaju oholost, za- 
vist, slavičnost, mržnju, ne vide ni- 
šta, gdje ne bi našli što zločesto i 
pokudno. Oni prvi moraju piti pao- 

mina vina, da se izliječe; a ovim 
drugima velim: pijte što više mo- 
žete svetoga vina ljubavi, pa _ će 
vas osloboditi od opake ćudi, koja 
vas potiče na ove krive sudove. 
Ljubav se boji, da se ne namjeri 
na zlo, a kamo li da bi ga tražila; 
pa sve ako se i namjeri, obori oči 
i drži se, kanda ga i ne vidi. Da- 
pače, čim čuje buku, zažmiri prije 
nego pravo pogleda, a poslije iz 
svete bezazlenosti misli, da _ ono 
nije bilo pravo zlo već samo sjena 
ili utvara zla. Ako li nehotice pre- 
pozna zlo, odmah se okrene i na- 
stoji, da mu zaboravi sliku. Ljubav 
je prijeki lijek za sva zla, a oso- 
bito za ovo. Koji boluju od žulice, 
sve im se čini žuto. Ako. bi se rado 
izliječiti, vele, da moraju pod taba- 
nima nositi travu rosopas. Krivi je 
sud zbilja duhovna žutica, pa koji 
od nje boluju, njihove oči vide sve 
naopako. A tko bi se rado izliječiti, 
neka lijeka ne meće na oči ni na 
razum, već na čuvstva, koja su 
noge duševne. Ako su ti čuvstva 
21 

blaga, blago ćeš i suditi; ako si 
ljubezna, sudit ćeš ljubezno. 


Evo ti tri divna primjera. Izak 
reče, da mu je Rebeka sestra. Abi- 
melek vidje, gdje se s njom igra t. j. 
$dje je nježno miluje, pa odmah 
pomisli, da mu je žena. Zlobnik bi 
prije držao, da mu je priležnica, a 
ako je sestra, da počinja rodo- 
skvrnstvo. Ali Abimelek sudi tako 
ljubezno, da bolje ne može. Ovako 
treba, Filotea, vazda raditi, pa ko- 
liko se god može, suditi u prilog 
bližnjemu. Ako se neko djelo može 
gledati sa sto strana, gledajmo ga 
s najljepše. Blažena Djevica bijaše 
zanosila, sv. Josip vidje očito. Ali 
je s druge strane znao, da je posve 
sveta, posve anđeoska, pa nije mo- 
gao ni pomisliti, da mu se iznevje- 
rila, Zato je naumi otpustiti, pre- 
puštajući, da joj Bog sudi. Ako je 
povod i bio silan, da sumnja zlo o 
ovoj djevici, ne htjede je suditi. A 
zašto? Veli Duh Božji, jer je bio 
pravedan, Kad pravednik ne može 
opravdati kakva čina ni namjere 

inače poštena čovjeka, ne će sam 
da sudi, nego smetne sve s pameti 
i sud prepušta Bogu. A _ razapeti 
Spasitelj, budući da ne mogaše po- 
sve opravdati grijeha onih, kojš ga 
razapeše, gledaše barem da umanji 
zloću, veleći, da ne znaju, što rađe. 
Kad već ne možemo ispričati gri- 
jeha, pokažimo barem, da ga treba 
žaliti, pripisujmo ga što povoljni- 
jemu uzroku, kao neznanju ili sla- 
bosti. 

Ne smijemo li dakle nikada su- 
diti bližnjega? Ne, baš nikada. Sam 
Bog, Filotea, sudi zločince praved- 
no. Istina, On se služi glasom či- 
novnika, da naše uši bolje razu- 
miju. Oni samo tumače i razjaš- 
njuju, pa kao njegovi pouzdanici ne 
smiju proglasiti drugo, nego što 
čuju od njega. Rađe li , drugačije 
prema svojim strastima, onda zbilja 
oni suđe, pa će i biti suđeni, jer 
ljudi kao ljudi ne smiju drugih 
suditi, 

Vidjeti ili spoznati nešto, još ne 
znači suditi. Prema Sv. pismu kod 

suda mora biti veća ili manja 
prava ili prividna poteškoća, koju 
treba riješiti. Stoga se veli: »Koji 
ne vjeruju, već su suđeni«, jer se 
već ne može dvoumiti o njihovoj 
osudi. Nije dakle zlo dvoumiti_ o 
bližnjemu; jer nije zabranjeno dvo- 
umiti, nego samo suditi. Ali nije 
dopušteno ni dvoumiti ni sumnjati, 
nego samo baš onoliko, koliko nas 
razlozi ili dokazi sile na dvoumice. 
Inače su dvoumice i sumnje drzo- 
vite. Da je koji zlobnik vidio Ja- 
kova, gdje Rahelu ljubi kod zdenca, 
ili Rebeku, gdje prima narukvice 
i naušnice od Elijezera, posve ne- 
znana u onom kraju, jamačno bi 
bez razloga i bez podloge bio zlo 
pomislio o ovim dvjema uzorima 
čistoće. Kad je čin po sebi ravno- 
dušan, drzovita je sumnja, ako _se 
iz toga zaključuje zlo, osim da više 
prilika potkrijepi dokaz. Jednako 
se prenaglo sudi, kad se zbog jed- 
noga jedinog čina odmah neko 
kudi. Nego o tom naskoro jasnije. 

Nakopon oni, koji se mnogo bri- 
nu za svoju savjest, ne će lako 
prenaglo suditi. Kao što se pčele 
na mutnu i maglovitu vremenu po- 
vlače u svoje košnice i spremaju 
med, tako se ni misli poštenih duša 
ne roje nad maglovitim stvarima ni 
među oblačnim djelima bližnjega, 
već izbjegavaju dobre odluke o 
vlastitome popravku. Samo se bes- 
posličar zabavlja pretresajući ži- 
vot drugoga. 

Izuzimam one, koji upravljaju 
drugima, bilo u porodici ili državi, 
jer su po savjesti dobrano dužni da 
nadziru i bdiju nad drugima. Neka 
dakle vrše svoju dužnost s ljubav- 
bavlju; a onda neka paze sami 
na se. 


GLAVA DVADESET I DEVETA. 
O opadanju. 


Prenagli sud rađa nemir, prezir 
bližnjega, oholost i zadovoljstvo sa 
sobom, pa stotinu drugih pogubnih 

posljedica, a na čelu je svima ogo- 
varanje, prava kuga društva. Oj 
da mi je živi ugljen sa svetoga 
žrtvenika, da se dotaknem usta 
ljudskih, te dokinem bezakonje i 
očistim grijeh, kao što seraf očisti 
usta Isaiji! Ko bi istrijebio ogova- 
ranje iz svijeta, istrijebio bi velik 
dio grijeha i bezakonja. 

Ko god otme nepravedno bliž- 
njemu dobar glas, ne samo da gri- 
ješi, nego je dužan i oteto vraliti, 
dašto prema vrsti opadanja. Niko 
naime ne može s tuđim dobrom u 
nebo, a među svima vanjskim do- 
brima najbolji je dobar glas. Opa- 
danje je neka vrst ubojstva. Imamo 
trostruki život: duhovni, koji izvire 
iz Božje milosti, tjelesni, kojemu je 
duša izvor, i građanski, koji se 
osniva na dobrom glasu. Prvi nam 
ubija grijeh, drugi smrt, treći opa- 
danje. Nego opadač najednom po- 
činja jezikom trostruko ubojstvo: 
ubija svoju i slušačevu dušu, kao 
duhovni ubojica, a otima građan- 
ski život onome, kojega opada. 

Kao što reče sv. Bernhard: vrag 
je i u opadaču i u njegovu slušaču; 
jednome je u jeziku, drugome u 
uhu, David veli govoreći o opada- 
čima: »Naoštrili su jezike svoje 
kao zmije.« A kako veli Aristotel, 
u zmija je rašljast jezik sa dva 
šiljka. Taki je jezik i u opadača, 
koji najednom ubode i otruje uši 
slušača i poštenje onoga, koga 
opada. 

Zaklinjem te dakle, predraga Fi- 
lotea, ne opadaj ni hotice ni neho- 
tice nikoga, Čuvaj se, da bližnjega 
ne obijediš radi izmišljenih grijeha 
i opačina; da ne razglasiš onih, što 
su tajne; da ne povećavaš očitih. 
Čuvaj se, da ne tumačiš krivo do- 
brih djela; da ne tajiš i zlobno ne 
prikrivaš dobra, što znaš, da je u 
drugoga; pazi, da ga ne umanjuješ 
riječima. Na sve bi te načine teško 
uvrijedila Boga, a osobito optužu- 
jući krivo i niječući istinu na štetu 
bližnjemu. Tako bi dvostruko sa- 
griješila: lagala bi i naudila bliž- 
njemu. 

Najlukaviji su i najotrovniji oni 
opadači, koji isprva počnu čovjeka 
hvaliti, pa ga onda opadaju, ili koji 
umeću sitne bockalice i poruge. 
Vjerujte mi, kažu takovi, ja ga lju- 
bim, a uostalom je pošten čovjek; 
ali, ruku na srce, teško je zabraz- 
dio, jer se tako iznevjerio. Krepo- 
sna vam je to i čestita djevojka; 
zli eto, prevariše je. I slični uvodi. 
Vidiš li lukavštine? Ko hoće da 
napne luk, pritegne k sebi stre- 
licu što više može, ali samo zato, 
da silnije odapne. Čini se, da i ovi 
opadači pritegnu k sebi klevetu, 
ali samo da silnije odapnu, pa da 
lakše prodre u srce slušačima. Naj- 
okrutnija od svih kleveta ogrnuta 
je plaštem šale. Jer kao što trube- 
ljikin otrov nije prejak, nego dje- 
luje vrlo polako, pa se može_i 
izliječiti, ali se ne _ može izliječiti, 
kad se ispije s vinom; tako bi i 
kleveta samo na jedno uho ušla, 
na drugo izašla, ali se čvrsto uvri- 
ježi u mozgu slušača, kad se pri- 
kaže prikrivena lukavom i šalji- 

vom riječju. »Na ustima im je, veli 
David, gujin otrov.« Guja ujede, 
gotovo neopazice; od njezina otro- 
va isprva ugodno svrbi, a zatim se 
tako raširi srce i utroba, te po nji- 
ma razlije otrov, kojemu nema 
lijeka. 

Ne govori: »Ovo je pijanac«, 
ako si ga vidjela pijana; »Ovo je 
preljubnik«, ako si ga vidjela u 
grijehu; ni: »Taj je rodoskvrnik«, 
ako znaš da je počinio tu opačinu. 
Po jednom se činu ne nadijeva to 
ime. Sunce je jednom stalo u pri- 
log pobjedi Josuinoj; a drugi put 
je pomrčalo radi pobjede Spasite- 
ljeve. A ipak se ne kaže, da sunce 
miruje ili da je tamno. Noe se opi 
jednom, a Lot drugi put, Lot još 
usto počini veliko rodoskvrnstvo. 
Ipak nijedan nije bio pijanac, a ni 
Lot nije bio rodoskvrnik. Ni sveti 
Petar ne bijaše krvolok, premda 
jednom proli krv; a ne bijaše ni 
psovač, premda se jednom krivo 
kleo. Da ko steče ime po opačini 
ili po kreposti, treba u njoj napre- 

dovati i priviknuti se na nju. Laž 
je dakle, ako se neko prozove srdi- 
tim ili lupežom, jer si ga vidio jed- 
nom srdita ili zatekao u krađi, 
Sve ako je čovjek dugo opako 
živio, i te kako može slagati, ko 
ga nazove opakim. Šimun gubavac 
nazva \|Magdalenu grešnicom, jer 
je bila nedavno. A ipak je lagao, 
jer sad ne bijaše grešnica nego pre- 
sveta pokornica. Zato je i Spasitelj 
zakrilil Onaj je ludi farizej držao 
carinika velikim grešnikom, pa 
možda i nepravednikom, preljub- 
nikom, otmičarom. No ljuto se va- 
rao, jer je baš onda carinik bio 
opravdan, Jao, kako možemo 
stalno držati danas grešnikom ju- 
čerašnjega grešnika, kad je tolika 
Božja dobrota, te se u jedan tre- 
nutak može izmoliti i dobiti Božja 
milost? Jučerašnji dan ne smije 
suditi današnjega ni današnji juče- 
rašnjega, Samo će posljednji dan 
suditi sve. Nikad dakle ne možemo 
reći, da je neko zlošest, bez pogibli 
da slažemo. Kad već moramo go- 

voriti, onda moramo reći, da je 
učinio to i to zlo, da je tada rđavo 
živio, ili da sada zlo radi. Ali se od 
jučer ne može zaključiti na danas 
ni od danas na jučer, a još manje 
na sutra. 

Premda moramo silno paziti, da 
ne opadamo bližnjega, moramo se 
čuvati i druge krajnosti, u koju 
lako neki upadaju. Da se uklone 
opadanju, odobravaju i hvale opa- 
činu. Ako se desi zbilja koji klevet- 
nik, ne ispričavaj ga, tvrdeći, da je 
iskren i slobodan. Ako je neko oče- 
vidno tašt, ne reci, da je plemenit 
i zgodan. Opasnih razgovora ne 
zovi bezazlenošću ni prostoduš- 
mošću; neposluha ne nazivaj rev- 
nošću ni drskosti iskrenošću ni raz- 
bluđe prijateljstvom. Ne, ne, draga 
Filotea, želeći se ukloniti jednoj 
opačini i kleveti, ne smijemo po- 
godovati i laskati, nego čisto i bi- 
stro reći, popu pop, bobu bob, i 
pokuditi, što je pokudno. Tako 
ćemo slaviti Boga. Samo još ovo: 

Da uzmognemo pohvalno kuditi 
opačine drugoga, treba da to za- 
htijeva ili korist onoga, o kojem se 
govori, ili onoga, kojemu se govori. 
Pripovijedaju se pred djevojkama 
očito opasne besramnosti toga i 
toga; rTazvratne riječi ili vladanje 
toga i toga, što je očito bestidno. 
Ako li očito i odrešito ne pokudim 
toga zla, pa ga pokušam i ispriča- 
vati, ove će slabe duše, što slušaju, 
lako zagreznuti u slične opačine. 
Njihova korist dakle traži, da po- 
sve slobodno pokudim one stvari 
odmah, ako ne mogu odgoditi za 
bolju prigodu, kad bih manje nau- 
dio onima, o kojima se govori. 


Osim toga treba da je na meni 
red da govorim o toj stvari, ako 
sam na primjer među prvima u 
društvu, pa ako bi se iz moje šut- 
nje sumnjalo, da odobravam opa- 
činu. Ako li sam među nižima, ne 
smijem se nametati za suca. Ali 
osobito moram biti u sudu posve 
pravedan, da mi se ne izmakne ni 
jedna riječ odviše. Hoću naprimjer 

da ukorim ovoga dječaka i onu 
djevojku, što druguju odviše ne- 
smotreno i opasno. Po Bogu, Filo- 
tea, treba se veoma čuvati, da ne 
povećavam ni za dlaku. Ako mi se 
čini samo malko, reći ću tako. Ako 
je samo prosta nesmotrenost, ne ću 
više ništa, Nema li ni nesmotreno- 
sti niti mi se pravo čini, nego bih 
dao samo zlobniku prliku za kle- 
vetu, ili ću mukom mučati ili samo 
tako reći. Kad govorim o bližnje- 
mu, jezik mi je u ustima kao usta 
u rukama ranarnika, koji hoće da 
reže među živcima i žilama. Svaka 
riječ mora biti na svome mjestu, 
da ne rečem ni više ni manje, nego 
ono, što jest. A _ napokon treba 
osobito paziti, da kudeći opačinu, 
štediš što više možeš osobu, u 
koje je. 

Istina, o zloglasnim, javnim i 
očitim grešnicima možeš slobodno 
govoriti, samo milostivo i samilo- 
sno, a ne drsko i naduto, ni da se 
raduješ tuđoj nesreći; jer to odaje 
prosto i nisko srce. Među svima 

izuzimam očite neprijatelje Boga 
i njegove Crkve, kao što su krivo- 
vjerne i raskolne sljedbe i njihovi 
kolovođe. Njih treba koliko se 
može ozloglasiti. Ljubav traži, da 
vičemo na vuka, kad se uvuče 
među ovce, pa gdje bio. 

Svak se usuđuje suditi i rešetati 
vladare i opadati čitave narode po 
svojim različnim sklonostima pre- 
ma njima. Čuvaj se, Filotea, te po- 
greške. U jednu bi uvrijedila Boga, 
u drugu bi te moglo snaći trista 
jada. 

Kad čuješ, da se o drugom zlo 
Kovori, možeš li po duši, probudi 
sumnju o potrebi; ne možeš li 
opravdaj namjeru optuženoga. Nije 
li ni to moguće, pokaži, da ti ga je 
žao. Svrni razgovor na drugo, pa 
se sjeti sam, a potsjeti i društvo, 
da imaju zahvaliti Božjoj milosti 
oni, koji ne padnu u grijeh. Nastoj 
blago navesti klevetnika, da uđe u 
se. Ako što dobro znaš o uvrije- 
đenom čeljadetu, reci sve. 

GLAVA TRIDESETA. 


Još nešto o razgovoru, 


Govori umiljato, slobodno, iskre- 
no, odlučno, prirodno i vjerno, Ču- 
vaj se dvoličnosti, prenavljanja i 
pretvaranja. Ako i nije dobro 
vazda razgaliti čitavu istinu, nije 
se nikad slobodno ogriješiti o 
istinu. Nauči se da nikad hotimice 
ne lažeš, ni da se opereš ni zašto 
drugo. Sjećaj se, da_je Bog istina. 
Ako slažeš nehotice, pa možeš od- 
mah ispraviti, bilo kako, ne oteži. 
Istinita isprika ljepše i bolje ispri- 
čava od laži. 

Kadikad možeš oprezno i pamet- 
no zakloniti i pokriti istinu hitnim 
riječma, al samo u zamašnim stva- 
rima, kad očito traži slava i služba 
Božja. Inače su te mudrolije opa- 
sne, jer prema riječi Božjoj Duh 
Sveti ne prebiva u prijevarnu i 
dvoličnu srcu. Nikakva preprede- 
nost nije bolja ni poželjnija od be- 
zazlenosti. Svjetovna se mudrolije 
i putene lukavštine drže djece 

ovoga svijeta, a djeca Božja stu- 
paju upravice, a u srcu im nema 
okuči. »Ko ide bezazleno, veli Mu- 
drac, ide pouzdano«. Laž, dvo- 
ličnost, pretvaranje znakovi su sla- 
ba i prosta duha. 


Sv. Augustin napisa u četvrtoj 
knjizi svojih Ispovijesti, da 
je duša njegova i njegova prijate- 
lja bila jedna jedina duša, pa mu je 
nakon prijateljeve smrti bio život 
strašan, jer nije htio živjeti samo 
nano, Stoga se baš i strašio smrti, 
da mu prijatelj ne umre sasvim. Te 
mu se riječi pričiniše previše iz- 
mudrene i usiljene, pa ih u svojim 
Porijecima poreče i nazva ih 
ludorijom. Vidiš li, draga Filotea, 
kako je ova sveta i lijepa duša 
osjećala prenavljanje i pretvaranje 
u govoru? Zbilja je vjeran, odlu- 
čan i iskren govor divan ures 
kršćanskoga života, »Rekoh: pazit 
ću na svoje korake, da ne posrnem 
jezikom. Oj Gospode, postavi stra- 
žu na usta i vratima mi zatvori 
usnice«, reče David. 

Sveti kralj Luj opominje, da se 
nikome ne protivimo, ako nije gri- 
jeh ili velika šteta, pristanemo li; 
da se uklonimo pravdama i nemiri- 
ma. A kad se treba drugome uspro- 
liviti i obraniti svoju, od potrebe 
nam je blagost i opreznost, da ne 
bismo drugoga silili. Silom i žesti- 
nom nećemo učiniti ništa. Stari su 
mudraci preporučivali, da govorimo 
malo, ali se razumije, da ne mo- 
ramo govoriti malo riječi, nego da 
ne brbljamo bez koristi, Jer se u 
govoru ne pazi, koliko, nego kako 
govoriš. Ko bi se držao previše 
ozbiljno i strogo, pa se na sastanku 
ne bi htio miješati u prijatan raz- 
govor, pokazivao bi ili da se malo 
pouzdava ili da u neku ruku pre- 
zire društvo. A ko bi neprestance 
mlio i drobio, pa ne bi dao drugima 
ni da probijele, pokazao bi, da je 
vjetrenjak i lakoumnik, 

Sveti je Luj zamjerao, kad bi se 
u društvu, osobito kod stola, tajno 
šaputalo i u neku ruku vijećalo, jer 

bi drugi lako pomislili, da takovi 
njih rešetaju. 

Svetac reče: »Ko je za stolom u 
čestitom društvu, pa hoće da kaže 
što veselo i ugodno, neka kaže na 
glas, da svi čuju; ako li je što za- 
mašno, treba šutjeti i ne pripovi- 
jedati.« 


GLAVA TRIDESET PRVA. 


O odmorima i zabavama, i to 
ponajprije o slobodnim i pristojnim. 

Kadikad je od potrebe da pri- 
uštimo duši i tijelu kakav odmor. 
Kasijan pripovijeda, da je jednom 
neki lovac zatekao sv. Ivana evan- 
đelistu, gdje miluje jarebicu, držeći 
je u ruci. Lovac ga upita, kako mo- 
že tako glasovit čovjek tratiti vri- 
jeme u tako ništetnim i niskim stva- 
rima, A sv. će mu Ivan: »A zašto 
tvoj luk nije uvijek napet?« »Strah 
me je, odgovori lovac, ako bi uvi- 
jek bio napet, da me ne bi iznevje- 
rio, kad mi bude prijeka potreba.« 

— »Ne čudi se dakle, dometnu apo- 
stol, ako i ja popustim malko svome 
duhu ukočenost i pažljivost, da se 
malko odmori, pa da uzmogne 
življe promatrati! Jamačno je ma- 
na, da čovjek bude tako ukočen, 
neotesan i divlji, te ni sam ne će 
da se odmori, a ni drugome ne do- 
pušta. 

Prozračiti se, prošeati se, veselo 
se i prijatno prorazgovoriti, udarati 
na tamburu ili na drugo glazbalo, 
pjevati, poći u lov, sve su to tako 
čestite zabave, koje će uvelike ko- 
ristiti, bude li se samo čovjek držao 
zdrave pameti, koja određuje svi- 
ma stvarima red, vrijeme, mjesto i 
mjeru. 

Korisne su i slobodne zabave i 
one igre, gdje se plaća tjelesna ili 
duševna okretnost ili vještina, kao 
što je loptanje, kuglanje, plovkanje, 
prstenjanje, šahiranje. Treba se 
samo čuvati, da se ne trati odviše 
vremena ni novaca. Ako se potroši 
odviše vremena, već to nije zabava 
nego posao, pa se ne krijepi duh ni 

tijelo, nego se napinje i slabi. Ko 
se pet, šest sati igra šaha, duh mu 
se napokon posve izmori i klone; 
ko se dugo lopta, ne odmori tijela, 
nego ga umori. Ako li je velika na- 
grada, za koju se igra, uznemire se 
igračima čuvstva. Usto je i nepra- 
vedno davati veliku nagradu za ne- 
znatne i nekorisne okretnosti i vje- 
štine, kao što je vještina u igri. 

Nego, Filotea, sobito pazi, da ti 
srce ne prione uza sve to. Ako i 
jest zabava poštena, mana je, prio- 
neš li uz nju srcem i ljubavlju. Ne 
kažem, da ne smiješ u igri uživati, 
dok se igraš, jer se inače ne bi opo- 
ravila. Ali velim, da čovjek ne smije 
žudjeti za igrom, te samo u njoj 
uživati i za nju se starati. 


GLAVA TRIDESET I DRUGA. 


O zabranjenim igrama, 
Kocke, karte i slične igre, u ko- 
jima dobitak stoji poglavito do 
sreće, nisu samo štetne zabave po- 

put plesova, nego su naprosto po 
prirodi zločeste i pokudne. Zato ih 
zabranjuju i građanski i crkveni 
zakoni. Pa kakvo je tu zlo? reći 
ćeš mi. Dobitak ne stoji u ovim 
igrama do pameti već do sreće, pa 
često zapadne onoga, koji svojom 
vještinom i umijećem ne bi ništa 
zaslužio, a tim se vrijeđa razum. 
No tako smo uglavili, reći ćeš mi. 
Tim dašto dokazuješ, da onaj, što 
dobiva, ne čini krivo drugima, ali 
odatle ne slijedi, da vam se po- 
godba i igra ne kosi s razumom. Do- 
bitak mora biti nagrada vještini, a 
ovdje je nagrada sreće, koja ne za- 
služuje ništa, jer ne stoji do nas. 


Osim toga se ove igre zovu za- 
bavom, pa su zato i određene. A 
ipak nisu zabava, nego tegotni po- 
sao. Nije li posao, kad ti je duh 
vazda vezan i napet neprestanom 
pažljivošću, kad ga sveudilj muči 
nemir, strah i tjeskoba? Ima li ža- 
losnije, sumornije i sjetnije pozor- 
nosti, nego u igrača? Stoga u igri 

ne smiješ pisnuti, nasmijati se, na- 
kašljati se, jer eto zla. 

Konačno se u igri čovjek raduje 
samo dobitku. A nije li to nepra- 
vedno, kad nema dobitka bez gu- 
bitka i zlovolje suigračeve? Takova 
je radost zbilja sramotna. Stoga su 
te igre zabranjene. Veliki kralj sv. 
Luj doznade, da mu se brat grof 
Anžuski igra s Valterom nemur- 
skim. Premda bolestan, diže se, do- 
vuče se jedvice do njihove sobe, 
zgrabi dasku, kocke i nešto novaca 
i teško srdit baci sve kroz prozor 
u more. Sveta i čista djevica Sara 
reče Bogu o svojoj nevinosti: »Go- 
spode, ti znaš, da se nisam nikada 
družila s igračima«. 


GLAVA TRIDESET I TREĆA 


O plesovima i drugim slobodnim, 
ali opasnim zabavama, 
Plesovi i balovi nisu po sebi ni 


dobri ni zločesti. No kako se obično 
drži, smjeraju na zlo, pa su vrlo 


343 


opasni i pogibeljni. Drže se noću, 
a u mraku i u tami lako se uvuku 
mračne i opake nesreće u čeljade, 
koje samo od sebe rado prihvaća 
zlo. Banči se čitavu noć, svane zora 
izgubi se jutro, zanemari se sve, čim 
se služi Bogu. Jednom riječju: lu- 
dost je mijenjati dan za noć, svi- 
jetla u tminu, dobra djela u ludo- 
rije. Na plesu se svi natječu svo- 
jom ispraznošću, a ispraznost je 
tako pristupačna zločestim nagnu- 
ćima i neurednoj ljubavi, te se sve 
to lako rađa na plesovima. 

Reći ću ti, Filotea, o plesu, što 
vele liječnici o bundevama i o glji- 
vama. Ni najbolje, vele, ne valjaju. 
I ja ti velim: ni najbolji plesovi 
nisu dobri 

Ako ipak moraš jesti bundeva, 
pazi, da budu dobro pripravljene, 
Ako se ne možeš nikako izbaviti, da 
ne pođeš na ples, hodi, ali pazi, da 
ti ples bude začinjen. Ali čim ćeš 
ga začiniti? Čednošću, pristojnošću 
i dobrom nakanom. Jedi malo 
$ljiva i kadikad, jer vele liječnici, 

ako se i dobro priprave, otrovat ćeš 
se, budeš li ih puno jela. Pleši malo 
i rijetko, Filotea, inače ti prijeti 
pogibao, da prioneš uz ples. 

Gljive su, veli Plinije spužvaste i 
šupljikave, pa zato privlače na se 
svaki okolni otrov, pai zmijski, ako 
su blizu zmije. Balovi, plesovi i 
slični mračni sastanci privlače obič- 
no opačine i grijehe, što vladaju u 
onom mjestu: svađe, zavisti, po- 
ruge& ludu ljubav. Pa kao što se 
plesom otvaraju tjelesne šupljinice, 
tako se otvaraju i rupice srca. Do- 
plazi zmija i šane kakvu sramotnu, 
slatku ili udvornu riječ, dođe li 
zmaj, pa baci bestidni ili ljubavni 
pogled, lako se srce zatravi i otruje, 

Moja Filotea, ovakove su be- 
zočne zabave vazda opasne, razbi- 
jaju duh pobožnosti, oslabe snagu, 
ohlade ljubav, a u duši bude bez- 
broj zločestih požuda, Zato treba 
jako biti na oprezu. 

Nego vele osobito, da iza gljiva 
treba piti dragocjena vina. I ja ti 
velim, da iza plesa treba odmah po- 

božno i sveto razmatrati te zaprije- 
čiti opasne dojmove ispraznih na- 
slada u našoj duši. No o čemu ćeš 
razmatrati? Evo: 


1. Dok si bila na plesu, trpjelo je 
više duša u paklenoj vatri zbog gri- 
jeha počinjenih na plesu ili u po- 
vodu plesa, 

2. U isto su doba mnogi redovnici 
i drugi pobožnjaci pred Bogom pje- 
vali Božju slavu i promatrali Božju 
ljepotu. Oj, koliko su bolje i ko- 
risnije od tebe upotrijebili vrijeme! 


3. Dok si ti plesala, mnogo je 
duša izdahnulo u velikoj tegobi. Ti- 
suće su ljudi i žena trpjele straho- 
vite muke na posteljama, u bolni- 
cama i na ulicama. Trpjele su od 
kapi, od kamenca, od vrućice, Jao, 
nisu imale mira ni pokojal Pa nisi 
li ih žalila? A ne pomišljaš li, da 
će jednom drugi plesati kao i ti, a 
ti ćeš uzdisati kao i oni? 

4, Na plesu te je gledao Spasi- 
telj, Bl. Djevica, anđeli i sveci. Oj, 
kako su te morali žaliti,  videći, 

gdje se nasladjuješ tolikom glu- 
pošću i prijanjaš uz taku ludoriju 

5. Vaj, dok si bila na plesu, vri- 
jeme je minulo, smrt se primakla. 
Gle, kako ti se ruga i zove te na 
svoj ples, gdje će te mjesto glazbe 
pratiti uzdasi rodjaka, a ti ćeš po- 
&kočiti samo jednom iz života u 
smrt. Taj ples najbolje krati vri- 
jeme smrtnicima, jer za čas iz vre- 
mena prijeđu u vječnost praved- 
nika ili prokletnika. 


Nanizah ti nekoliko razmatranja. 
Bog će ti prišapnuti više, budeš li 
se Njega bojala. 


GLAVA TRIDESET I ČETVRTA, 


Kad se može igrati i plesati 


Da bude slobodno igrati i plesati, 
treba da čovjek traži okrepu, a ne 
da prijanja uz igru; i to _ samo 
malko, a ne da se omami, a rijetko, 
jer bi inače zabavu pretvorio u po- 
sao. No kad se može igrati i ple- 
sati? Češće se desi opravdana pri- 

lika za ples i za dopuštene igre, Za 
zabranjene su igre tim rjeđe prave 
prilike, što su te igre gore i opas- 
nije. Ali u glavnom: pleši i igraj se 
u zgodnim prilikama, kako istakoh, 
kad pamet i uljudnost zahtijeva, 
da udovoljiš i ugodiš poštenu dru- 
štvu. Uljudnost je izdanak ljubavi, 
koja pretvara ravnođušne čine u 
dobre, a dopušta opasne. Dapače 
oduzima zloću onome, što je u neku 
ruku zločesto. Stoga nisu loše ni 
igre na sreću, kad nas na njih vodi 
pristojna uljudnost. 


Drago mi je bilo, kad sam čitao 
u životu sv. Karla Boromejskoga, 
da je u nečemu pristao uz Švajcare, 
u čemu je inače bio jako strog; i 
da je sv, Ignacij Lojolski prihvatio 
igru, kad bi je ko ponudio. Sv, je 
Elisabeta ugarska plesala gdjekada 
u veselom društvu, a ipak nije na- 
udila svojoj pobožnosti, koja je u 
njezinoj duši bila tvrda poput pe- 
čina oko jezera Rieti. Kao što više 
rastu ove stijene, što više biju_ o 
njih valovi, tako je rasla i njezina 

pobožnost usred sjaja i taštine, ko- 
joj ju je njeno dostojanstvo izla- 
galo. Velika se vatra rasplamsa na 
vjetru, a malu treba zakloniti, da 
se ne ugasi. 


GLAVA TRIDESET I PETA. 


Moramo biti vjerni u velikom 
i u malom. 


Sv. zaručnik u Pjesmi nad pje- 
smama veli, da mu je zaručnica za- 
nijela sve jednim okom i jednom 
kosom. Među svim vanjskim dijelo- 
vima ljudskoga tijela nema pleme- 
nitijega od oka ni po ustroju ni po 
djelovanju, a nema neznatnijega 
od kose, Stoga nam kaže božanski 
Zaručnik, da su mu ugodna ne 
samo velika djela pobožnih ljudi 
nego i najmanja i najniža. A_ko 
hoće da mu služi po njegovoj volji, 
mora se starati da mu služi dobro 
u velikim i visokim stvarima kao i 
u malim i neznatnim, jer mu mo- 
žemo jednima i drugima ljubavlju 
osvojiti srce. 

Budi dakle spremna, Filotea, da 
za Spasitelja podneseš mnogo te- 
ških muka, pa i mučeničku smrt. 
Odluči, da ćeš mu dati sve, što ti 
je najdraže, bude li njegova volja: 
oca, majku, brata, muža, djecu, 
svoje oči pa i svoj život. Na sve to 
moraš biti spremna od srca. No dok 
ti Božja promisao ne pošalje tako 
golemih i strašnih nevolja, dok ne 
zatraži tvojih očiju, daj mu barem 
svoje kose. Hoću da kažem: pod- 
nosi blago male nepravde, male ne- 
prilike, male i neznatne svagdanje 
gubitke, Ako ove male prigode upo- 
trijebiš ljubezno i strpljivo, pre- 
dobit ćeš posve njegovo srce, nje- 
govo će srce biti tvoje. Da, ova 
svagdanja sićušna ljubezna djela, 
sve ove neznatne patnje, ako ih pri- 
miš i ogrliš s ljubavlju, izvanredno 
gode Božjoj dobroti, koja je svojim 
vjernicima za čašu vode obećala 
more sve sreće. A tako su djela i 
patnje: glavobolja, zubobolja, na- 
zeb, zloćudnost muževa ili ženina, 
razbijena čaša, prezir ili srditost, 

gubitak rukavica, prstena, rupca, 
mala neugodnost da ideš rano spa- 
vati i u ranu zoru uraniti na_mo- 
litvu, na pričest, mala sramota, što 
javno moraš obaviti neka pobožna 
djela. Budući da nam se ovake pri- 
like pružaju svaki čas, upotrije- 
bimo li ih kako treba, možemo steći 
silno duševno blago, 


Kad sam u životu sv. Katarine 
sienske vidio toliko ushita i duhov- 
noga poleta, toliko mudrih riječi 
pa i propovijedi, moradoh priznati, 
da je okom razmatranja  zanijela 
srce svoga nebeskoga Zaručnika. 
Ali je na veliku radost zatim vi- 
djeh u kuhinji njena oca, gdje po- 
nizno vrti ražanj, loži vatru, vari 
jelo, mijesi kruh i vrši sve i naj- 
niže kućne poslove od srca, puna 
nježne ljubavi prema Bogu. | ona 
mala, tiha razmatranja, što ih je 
obavljala usred prostih i niskih po- 
slova, cijenim jednako kao i za- 
nose i ushite, kojima se često zano- 
sila, a možda su joj bili samo na- 
grada za njezinu poniznost i samo- 

zataju. Razmatrala je ovako: pri- 
pravljajući jelo ocu, mislila je, da 
ga pripravlja Gospodu Našemu kao 
sv. Marta. U materi je gledala BI. 
Gospu, u braći apostole. Tako je 
poticala sebe, da u duhu dvori sav 
nebeski dvor, a laćala se tih do- 
sadnih poslova s velikom milinom, 
znajući, da je to Božja volja. Na- 
vedoh ti ovaj primjer, Filotea, da 
vidiš, kako je potrebno da sve naše 
poslove, pa i najneznatnije, namije- 
nimo na službu Božanskoga veli- 
čanstva. 


Stoga ti od sve duše preporuču- 
jem, da nasljeduješ onu krepku 
ženu, što veliki Salamon toliko 
hvali, ženu, koja je, kako veli, po- 
ložila ruke svoje na krepke, veliko- 
dušne i uzvišene stvari, a nije se 
stidjela presti i okretati vreteno, 
»Ruku svoju položi na krepka djela, 
a njeni prsti prionuše uz vreteno«, 
Lati se i sama krepkih stvari, vjež- 
baj se, moli se i razmatraj, primaj 
sakramente, pobuđuj duše na lju- 
bav Božju, nadahnjuj srca dobrim 

mislima, a napokon prema svome 
zvanju čini velika i zamašna djela. 
Ali ne zaboravi ni svoga vretena ni 
preslice, t. j. vrši male i skromne 
kreposti, koje poput cvijeća rastu 
ispod križa. Dvori siromahe, posje- 
ćuj bolesnike, brini se za porodicu, 
izvršuj poslove za to potrebne, budi 
marljiva i nikad ne ljenčari, A 
usred tih poslova promatraj po- 
put sv. Katarine. 

Rijetko se desi zgoda, da čovjek 
u velikom Bogu služi, dok u malom 
može redovito. A »ko bude u malom 
vjeran, postavit će se nad mnogim« 
veli sam Spasitelj. Radi dakle sve 
u ime Božje i sve će biti dobro. 
Jela, pila, spavala, zabavljala se ili 
okretala ražanj, ako samo znadeš 
dobro obavljati svoje poslove, ako 
budeš radila, jer Bog hoće, da ra- 
diš, steći ćeš kod Boga velike za- 
sluge. 

Treba imati pravedan i razuman 
duh. 


Ljudi smo samo po razumu, pa 
ipak su rijetki zbilja razumni ljudi. 
Samoljublje nam obično poremeti 
razum, pa nas neopazice vabi na 
tisuće sitnih, ali opasnih nepravda 
i bezakonja, koja uništuju vinograd 
poput malih lisica u Pjesmi nad 
pjesmama. Čovjek ne pazi na njih, 
jer su malene, ali počine silne štete 
jer ih je sila. A nije li sve ovo ne- 
pravedno i bezumno? 

Bližnjega oplužujemo radi ma- 
lenkosti, a sami sebe ispričavamo i 
u velikim pogreškama. Rado bismo 
skupo prodati, a jeftino kupiti. 
Rado bismo, da se u tudioj kući 
sudi po pravici, a u našoj da se mi- 
losrdno gleda kroz prste. Hoćemo, 
da se naše riječi dobro shvate, a 
izusti li nama ko riječ, gradimo od 
muhe medvjeda. Rado bismo, da 
nam susjed za plaću dade svoje 
imanje, a nije li pravednije, da 

njemu ostane imanje, a nama 
novci? Zamjeramo njernu, što ne će 
da pristane uz našu volju, a nema 
li više prava on da se srdi na nas, 
što hoćemo da mu smetamo? Ako 
nam je omiljela kakva vježba, više 
ne držimo ništa do drugih i kudimo 
sve, što nam nije po ćudi. Ako koji 
naš podložnik nije uljudan ili ako 
smo na nj ljuti, sve mu zamjera- 
vamo, neprestano zadirkujemo u nj 
i jadimo ga. Ako li nam je ko omi- 
lio radi lijepa struka, može raditi 
što hoće, pa ćemo mu gledati kroz 
prste. Ima kreposne djece, koje 
otac i mati ne mogu žive vidjeti 
radi kakve tjelesne mane; a opet 
ima opake, koja su njihovi ljubimci 
radi lijepa obličja. 

U svemu držimo više do bogatih 
nego do siromašnih, ako i nisu vi- 
soka roda ni kreposni. Dapače više 
držimo do onih, što se lijepo nose. 
Tražimo na dlaku svoje pravo, a 
drugi neka budu uljudni tražeći 
svoje. Tražimo osjetljivo, da nam 
se iskazuje dolična čast, a hoćemo 

da drugi budu ponizni i popustljivi. 
Tužimo se lako na drugoga, a ne- 
ćemo, da se ko potuži na nas. Skupo 
cijenimo, šta mi učinismo drugome; 
a što on nama, ne držimo nizašto: 
Ukratko, nalikujemo na paflagon- 
ske jarebice, što imaju dva srca. 
Imamo dva srca: prema samima 
srce blago, milo i uljudno, prema 
bližnjemu tvrdo, strogo, ukočeno. 
Imamo dvije vage: jednom važemo 
svoje udobnosti sa što većom kori- 
sti, drugom udobnosti svoga bliž- 
njega što se može s većom štetom. 
Sv. pismo veli: »Lažljiva su usta 
govorila po jednom i po jednom 
srcu. A još: imati dva uteza, jedan 
jaki za primanje, a drugi slabi za 
davanje užasno je pred Bogom. 
Filotea, budi jednaka i pravedna 
u svim djelima. Stani uvijek na 
mjesto bližnjega, a njega metni na 
svoje, pa ćeš suditi pravedno. Kad 
kupuješ, pomisli, da prodaješ, a 
kad prodaješ, da kupuješ, pa ćeš 
pravedno prodavati i kupovati. Sve 
su one nepravde neznatne, jer-nas 

ne vežu, da naknadimo, dok osta- 
jemo u pravim granicama, kad je 
nama u prilog. Ali nas ne osloba- 
daju dužnosti, da se popravimo, jer 
su to velike mane protivne razumu 
i ljubavi, a na koncu su prave pre- 
vare. A čovjek ne gubi ništa, 
želi li velikodušno, plemenito i 
uljudno, ako mu je srce kraljev- 
sko, pravedno i razborito. Zato, 
draga Filotea, često ispituj svoje 
srce, je li tako prema bližnjemu, 
kao što bi ti rado, da njegovo bude 
prema tebi, kad bi bila u njegovu 
mjestu. Eto, to je pravi razum. 
Trajanu prigovoriše pouzdanici, što 
je na njihovu učinio odviše pristup- 
nim carsko veličanstvo. A on će im: 
»A zašto! Ne moram li biti takvim 
carem prema pojedinima, kakva 
bih cara sam želio da sam po- 


danik?« 

GLAVA TRIDESET I SEDMA. 
O željama, 


Svako znade, da ne smijemo že- 
ljeti zla, jer nas želja za zlom čini 
zločestima. Nego idem i dalje, moja 
Filotea: ne želi onoga, što je opa- 
sno duši, kao što su plesovi, igre i 
druge dokonice, a tako ni časti ni 
službe, pa ni viđenja ni ushita, jer 
je u svemu tomu mnogo pogibli, 
taštine i varke. Ne želi predalekih 
stvari, t. j. koje će se dogoditi istom 
Bog zna kada. Tako rade mnogi, 
koji tim razbijaju glavu i kine uza- 
lud srce, pa se uveliko uznemiruju. 
Želi li mladić prerano kakvu službu, 
molim te, čemu ta želja? Čezne li 
udata žena za redovničkim životom, 
čemu to? Ako bih rado kupiti ima- 
nje svoga susjeda prije nego ga on 
hoće da proda, ne gubim li uzalud 
vrijeme? Ako sam bolestan, pa že- 
lim propovijedati ili govoriti sv. 
misu, posjetit bolesnike i obavljati 
poslove, što ih obavljaju zdravi, 
nisu li te želje neispravne, jer ih 

onda ne mogu izvršiti? A ipak ove 
nekorisne želje otimaju mjesto dru- 
gima, koje bih morao željeti da bu- 
dem strpljiv, krotak, ponizan, po- 
slušan i blag u svojim patnjama, 
jer onda to Bog traži od mene. Ali 
mi radimo poput trudnih žena, ko- 
jima se hoće na jesen svježih tre- 
šanja, a u proljeće svježa grožđa. 


Nipošto ne odobravam, da ko 
želi drugačiji život, koji se ne slaže 
s njegovim dužnostima, i da se laća 
posla, koji se kosi s njegovm zva- 
njem. Tim se srce razbija i slabi, 
pa ne može vršiti potrebnih po- 
slova. Ginem li za kartuzijanskom 
samoćom, tratim vrijeme, a ova mi 
želja otima mjesto drugoj potreb- 
nijoj, da dobro izvršim sadanju 
službu. Dapače ne bih rado, da ko 
želi veći i bolji duh i sud, jer su te 
želje ništetne i priječe potrebnu 
želju, da svaki svoj duh njeguje 
onakav, kakav je. Isto tako ne bih 
rado, da ko traži nova sredstva za 
službu Božju, već da vjerno upo- 
trebljava ona, što ih ima. Nego ovo 


vrijedi o željama, koje zabavljaju 
srce, a proste željice ne mogu na- 
uditi, ako nisu prečeste. 


Ne traži većih križeva od onih, 
što si ih dosada imala i strpljivo 
podnijela. Zabluda je željeti muče- 
ništvo, a ne moći srčano podnijeti 
nepravde. Neprijatelj budi često u 
nama živu želju za dalekim stva- 
rima, kojih se nikad ne dokopasmo, 
sama da nam odvrati dušu od sa- 
danjih, kojima bismo se mogli uve- 
like okoristiti, sve i ako su  ne- 
znatne. Tlapeći se borimo s afri- 
čkim nemanima, a puštamo ne- 
hajno, da nas ujedu malene zmije, 
štu su nam na putu. Ne želi napasti, 
jer bi to bilo drzovito, ali pripravi 
srce, da ih junački dočeka i obrani, 
kad te salete. 


Raznolika jela (osobito kad se 
mnogo jede) opterećuju želudac, 
ako je slab, i upropaste ga. Ne 
pretrpavaj dušu željama: ni svje- 
tovnim, jer bi te posve pokvarile, 
ni duhovnima, jer bi te zbunile. 
Kad nam se duša očisti, osjeti, da 

se otresla zločestih nagnuća, pa 
se živo zaželi duhovnoga blaga. 
Kako je posve gladna, želi za 
svakovrsnim vježbama u pobož- 
nosti, u razmatranju, u pokori, u 
poniznosti, u ljubavi, u molitvi. Do- 
bar je znak, draga Filotea, ovaj 
duševni glad. No pogledajde, mo- 
žeš li probaviti sve, što _ bi rado 
užiti. Izaberi Jakle izmedju toliko 
želja po naputku svoga duhovnog 
oca one, što ih sada možeš vršiti 1 
izvesti. Okoristi se dobro njima. 
Poslije će ti već Bog poslali druge, 
koje ćeš u zgodno vrijeme izvršiti, 
pa ne ćeš dangubiti s nekorisnim 
željama. Ne kažem, da treba ugu- 
šiti ikakvu dobru želju, nego da ih 
treba po redu izvoditi. Koje se za 
sada ne mogu izvesti, zatvori ih u 
kojem god kutiću srca, dok svane 
za njih čas, a koje su sazrele pa 
im je doba, gledaj ih odmah izvr- 
šiti. To vrijedi ne samo za duhovne 
nego i za svjetovne želje. Inače bi 
vas morio nemir i tjeskoba. 

GLAVA TRIDESET I OSMA. 


Nauk za oženjene i udate, 


»Ženidba je veliko otajstvo, a ja 
kažem u Isusu i u Njegovoj Crkvi«. 
»Treba da je svi cijene« u svima i 
u svemu, t. j. u svim njenim dijelo- 
vima. Svi je moraju cijeniti, jer je i 
djevice moraju štovati ponizno; u 
svima, jer je jednako sveta među 
siromasima i među bogatašima, u 
svemu, jer joj je svet postanak, 
svrha, korist, tvar i oblik. Ženidba 
je rasadnik kršćanstva, koji na- 
punja zemlju vjernicima, da dovrši 
na nebu broj izabranika. A ženidba 
je korijen države i vrelo svih dr- 
žavnih potoka, pa je iza državu 
prijeko potrebno, da očuva ženid- 
bena dobra. 

Bože daj, zvali svi na pir predra- 
goga Sina Božjega, kao ono u Kani. 
Ne bi im nikad nestalo vina utjehe 
i blagoslova. Danas toga vina nema 
osim redovito samo s početka, a to 
stoga, jer mjesto Spasitelja zovu 
na pir Lelju, a mjesto Bl. Djevice 


Ladu (Veneru). Ko će da dobije 
kao i Jakov lijepe i raznolike janj- 
ce, mora kao i on stavljati pred 
ovce, kad se mrču, lijepe prutiće 
raznolikih šara. Komu je stalo do 
ženidbene sreće, mora prije že- 
nidbe promisliti o svetosti i dosto- 
janstvu ovoga otajstva, Mjesto toga 
se dešava trista nereda, spremaju 
se zabave, gozbe, govorancije. Nije 
čudo, ako i poslije dolaze neured- 
nosti. 


Prikričavam osobito muževima i 
ženama, da se ljube medju se, kao 
što im Duh sveti toliko preporučuje 
u Sv. pismu. Oženjeni, ne bih vam 
rekao ništa, veleći: »Ljubite se 
medju se naravskom ljubavlju«, jer 
tako rade i grlice. A ni da vam re- 
čem: »Ljubite se ljudskom ljubav- 
lju«, jer su tako radili i neznabašci. 
Ne tako, već kažem s velikim apo- 
stolom: »Muževi, ljubite svoje žene, 
kao što Isukrst ljubi svoju Crkvu. 
Žene, ljubite svoje muževe, kao 
što Crkva ljubi svoga Spasitelja«. 
Bog je doveo Evu k našemu pra- 

ocu Adamu i dao mu je za ženu. 
Bog je, prijatelji moji, nevidljivom 
rukom svezao uzao vaše svete že- 
nidbene veze i dao vas je jedno 
dragome, a zašto da se ne ljubite 
ljubavlju svetom, posvećenom i bo- 
žanskom? 

Prvi je učinak ove ljubavi neraz- 
rješivo jedinstvo vaših srdaca. Kad 
čovjek namaže finim ljepilom dvije 
jelove dašćice, tako će se čvrsto 
slijepiti, da ćeš ih prije rascijepiti 
na svakom drugom mjestu, nego 
ondje, gdje su slijepljene. Bog je 
muža i ženu spojio svojom vlasti- 
tom krvlju. Zato je i ovaj vez tako 
jak, te se prije mora rastati duša 
s tijelom jednome i drugome nego 
muž sa ženom. A taj se vez ne pro- 
teže u prvom redu na tijelo, već na 
srce, na sklonost i ljubav. 


Drugi učinak ove ljubavi mora 
biti nepovredljiva vjernost obojice. 
Pečat je u drevna vremena bio ure- 
zan u prsten, što je nosio na ruci, 
kako svjedoči i Sv. pismo. Odatle i 
danas onaj otajni obred na vjen- 

čanju. Crkva svećenikovom rukom 
blagosivlje prsten i daje ga naj- 
prije čovjeku. Tim pokazuje, da 
svetotajstvom ženidbe zatvara i pe- 
čati njegovo srce, tako te u nj ne 
može unići ni ime ni ljubav druge 
žene, dok živi ova, koja mu je dana. 
Zatim zaručnik metne prsten na 
prst zaručnici, da i ona zna, đa 
njeno srce ne smije osjećati za dru- 
goga čovjeka, dok živi ovaj, kojega 
joj je dao Spasitelj. 

Trećji je plod ženidbe rađanje i 
zakoniti uzgoj djece. Velika je čast, 
drugovi, da vas Bog zove za surad- 
nike, htijući pomnožiti duše, što će 
$a hvaliti i slaviti na sve vijeke. Vi 
rađate tijelo, a Bog poput nebeskih 
kapljica stvara duše i ulijeva ih u 
tjelesa. 

Ljubite, dakle, muževi, nježno, 
ustrajno i srdačno svoje žene. Bog 
ije stvorio ženu od rebra najbližega 
srcu prvoga čovjeka, da je ljubi 
srdačno i nježno. Zbog mana i sla- 
boća tjelesnih ne smijete svojih 
žena prezirati, nego ih blago i lju- 


bezno sažaljavati, Bog ih je stvorio 
takove, da vide, da su zavisne_ o 
vama, pa vas više časte i štuju, da 
vam one budu družice, a vi njima 
glavari i starješine. A vi, žene, lju- 
bite muževe, što vam ih je Bog dao, 
nježno i srdačno, ali ljubeći ih po- 
štujte ih i častite. Baš je zato Bog, 
stvarajući ljude, htio da budu ja- 
čega i višega spola od vašega i da 
žena bude zavisna o mužu, kost od 
njegove kosti i tijelo od njegova ti- 
jela, pa je i stvorena od rebra pod 
.njegovim pazuhom, u znak, da mora 
biti pod vlašću i pod vodstvom mu- 
ževim. A čitavo vam Sv. pismo pre- 
poručuje strogo ovu dužnost, ali 
vam je i zaslađuje, jer vam na- 
laže, da se prilagoditie s ljubavlju, 
a muževima, da s vama postupaju 
veoma ljubezno, nježno i krotko: 
»Muževi, veli sv. Petar, postupajte 
oprezno sa svojim ženama kao sa 
krhkim posudama, i štujte ih«. 


No dok vas opominjem, da se sve 
više uzajamno ljubite, kao što mo- 
rate, čuvajte se, da se ta ljubav ne 

izrodi u ljubomor. Često se dogodi, 
da se baš u najživljoj i najvećoj 
ljubavi zaleže ljubomor, kao što se 
u najljepšoj i najzrelijoj jabuci za- 
leže crv. Ljubomor šteti i kvari 
jezgru ljubavi, jer rađa svađe, ne- 
sloge, pa i razvode. Ljubomor se 
dašto ne će zaleći u prijateljstvu, 
koje se osniva na pravoj kreposti, 
zato i jest nesumnjiv znak neke 
sjetilne, surove ljubavi, a smjera 
na osobe, gdje nema prave, stalne i 
čvrste kreposti. Stoga se ludo ističe 
prijateljstvo, gdje se hoće da uz- 
visi ljubomor, Ljubomor dašto po- 
kazuje, da je prijateljstvo veliko i 
jako, ali ne da je pošteno, čisto i 
savršeno. Savršeno je prijateljstvo 
uvjereno, da je krepostan onaj, 
koga ljubi, a ljubomor sumnja _ o 
njemu. 

Ako hoćete, muževi, da vam žene 
budu vjarne, prednjačite im do- 
brim primjerom. »S kakvim obra- 
zom, veli sv. Grgur nazijanski, ho- 
ćete da tražite od svojih žena stid- 
ljivost, ako ste sami besramni? Ka- 

ko možete tražiti od njih, što im ne 
dajete?« Hoćete li, da budu čiste? 
Vlađajte se prema njima čisto, 
kako kaže sv. Pavao: »Neka svaki 
drži svoj sud o svetinji«. Ako li ih 
naprotiv vi sami učite lopovštine, 
kakvo čudo, osramote li vas raspu- 
štenim životom, A vi žene, kojima 
je poštenje spojeno nerazdruživo 
sa stidljivošću i čistoćom, čuvajte 
oprezno svoju slavu, pa ne dajte 
da vam razuzdanost potamni bje- 
linu dobra glasa. Čuvajte se i naj- 
manje navale, odbijte od sebe svako 
udvaranje. Ko god počne hvaliti 
vašu ljepotu i čar, sumnjajte_ o 
njemu. Jer ko god hvali robu, što 
je ne može kupiti, snaći će ga na- 
past, da je ukrade. Ako li neko 
tebe hvali, a muža ti kudi na oči, 
silno te vrijeđa. Jasno je, da bi te 
ne samo rado upropastio, već drži, 
da si već na po propala, Čovjek 
se već na po pogodio s drugim tr- 
govcem, ako mu je prvi omraznuo. 
Već su stare gospođe nosile, ai da- 
našnje nose rado naušnice od bise- 

ra; a Plinij veli, da nose zato, jer 
ugađa, kad zvekeću, udarajući je- 
dna o drugu. No ja znam, da je ve- 
liki prijatelj Božji Izak poslao 
naušnice kao prvi zalog ljubavi či- 
stoj Rebeci, pa držim, da ovaj 
otajni ured znači, da mužu mora 
pripadati ženino uho, pa ga žena 
mora nježno čuvati, da u nj ne 
dopre nikakav razgovor ni glas 
osim slatkoga i ljubeznoga zvuka 
čistih i stidljivih riječi, koje su 
evanđeoski istočni biser. Vazda se 
mora osječati, da se ustima truje 
tijelo, a ušima duša. 

Gdje se slože ljubav i vjernost, 
rađa se prijateljstvo i povjerenje. 
Zato su se sveci i svetice u braku 
mnogo milovali; ljubezno, ali često, 
nježno, ali iskreno. Tako najčišće- 
a muža i ženu starih vremena vi- 
dješe kroz prozor, gdje se tako 
nježno, ali posve pošteno miluju, 
te kralj Abimelek spoznade  od- 
mah, da moraju biti muž i žena. 
Veliki je sv. Luj veoma oštro krotio 
svoje tijelo, ali je tako nježno lju- 

bio svoju ženu, da su ga i korili, 
što je odviše miluje, A zbilja su ga 
morali i hvaliti, što se junačkim i 
ratobornim duhom znade sniziti na 
ovako neznatne dužnosti, potreb- 
ne, da se sačuva bračna ljubav. 
Jer sve ako ovi sitni dokazi čisto- 
ga i iskrenog prijateljstva i ne vežu 
srdaca, ipak ih primiču, pa su u- 
godni začin uzajamnog razgovora. 

Kad je sv. Monika zanosila sv. 
Augustina, češće ga je puta 
preporučivala i prikazivala na 
službu i slavu Bogu, kao što tvrdi 
i sam, veleći, da je okusio »Božju 
so u utrobi majčinoj«. Velik je to 
nauk za kršćanske žene, da pri- 
kažu božanskome veličanstvu plod 
svoje utrobe prije poroda. Bog 
rado prima dar _ponizna i draga 
srca, pa obično blagoslivlja dobre 
želje matera. Živi su primjeri Sa- 
muel, sv. Toma Akvinac, sv, An- 
drija fiesolski i mnogi drugi. 
Majka bi sv. Bernarda, dostojna 
majka takvoga sina, nestrpljivo če- 
kala djecu, dok se rode, pa bi ih 

uzela u ruke i prikazivala Isukrstu, 
a odonda hi ih cijenila i ljubila kao 
svetinju, što joj je Bog povjerio. I 
taka ju je sreća pratila, te se po- 
svetilo svih sedmero. 

A _ kad dođu na svijet, pa im se 
počne razvijati pamet, moraju se 
uveliko brinuti oci i majke, da im 
usade strah Božji, Pobožna je kra- 
ljica Blanka vatreno vršila ovu 
dužnost prema svome sinu sv. Luju, 
pa je često govorila: »Voljela bih, 
drago moje dijete, da te vidimo 
mrtva očima svojim, nego da po- 
činiš smrtni grijeh«. I sveti joj je sin 
usadio te riječi u srce, pa sam veli, 
da ih se sjećao svakoga dana za 
svega života i nastojao, da sačuva 
tu božansku nauku, Razna koljena 
i porodice zovemo kuće, a židovi 
su rađanje djece zvali gradnja kuće, 
U tom smislu kaže i sv, pismo, da 
je Bog egipatskim babicama sagra- 
dio kuće. No to pokazuje, da kuću 
kućiti ne znači zatrpati u njoj silno 
zemaljsko blago, nego uzgojiti 
djecu u strahu Božjem i u kreposti. 


sI 


U tome se ne smije žaliti trud i 
muka, jer su djeca kruna oca i 
majke. Tako se sv, Monika va- 
treno i ustrajno borila protiv zlih 
sklonosti sv. Augustina. Pratila ga 
je i preko mora i preko kopna, pa 
ga je srećnije rodila suzama, obra- 
tivši mu dušu, nego krvlju, rodivši 
mu tijelo. 

Sv, Pavao nalaže ženama, da se 
brinu za kuću. Zato mnogi pravo 
i misle, da porodici više koristi 
njihova pobožnost nego mužev- 
ljeva. Muškarci nisu redovito među 
ukućanima, pa ih ine mogu tako 
lako poticati na krepost. I zato 
Salomon u svojim Poslovicama pri- 
pisuje sreću čitave kuće brižnoj i 
radinoj jakoj ženi, što je opisuje. 

U knjizi Postanka veli se, da se 
Izak molio za svoju neplodnu ženu 
Rebeku, ili po židovsku, molio se 
Gospodu prema njoj i jer se molilo 
svako s jedne strane bogomolje. I 
taka muževa molitva bi uslišana. U 
svetoj se pobožnosti muž i žena 
mogu najbolje i najkorisnije složiti, 

pa se zato moraju uzajamno po- 
ticati na pobožnost. Ima voća kao 
dinje, koje se zbog grka soka može 
jesti, samo ako se zasladi. Ima 
drugoga, kao trešnje i breskve, 
koje se ne može sačuvati, osim ako 
se takoeđr zasladi, jer je prenježno 
i premeko. Tako i žene moraju na- 
stojati, da im se muževi zaslade 
sladorom pobožnosti, jer je čovjek 
bez pobožnosti divlji, surova i 
opora zvijer. A muževi moraju gle- 
dati, da im žene budu pobožne, jer 
je žena bez pobožnosti veoma 
krhka, pa će lako krepost izgubiti 
ili potamniti. Sv. Pavao reče, da će 
se »nevjerni muž posvetiti po vjer- 
noj ženi, a nevjerna žena po vjer- 
nom mužu«, jer u ovako uskom 
ženidbenom savezu jedno može 
lako drugo sklonuti na krepost. A 
koliko je sreće i blagoslova, kad se 
vjerni muž i žena uzajamno posve- 
ćuju u pravom strahu Gospodnjem! 

Uostalom, moraju se među se 
tako podnositi, da se ne razljute 
nikada zajedno ni namah, da ne 

bude među njima nesloge ni prav- 
de. Pčele se _ ne ustavljaju rado 
ondje, gdje se čuje jeka i buka, Ni 
Duh sveti ne prebiva jamačno u 
kući, gdje je buka i vika, svađa i 
pravda. Sv. Grgur nazijanski svje- 
doči, da su u njegovo doba slavili 
obljetnicu vjenčanja. Zaista bi 
dobro bilo, da se uveđe ovaj običaj: 
Samo da se ne spremaju svjetovne 
i sjetilne zabave, nego, da se na 
ovaj dan muž i žena ispovjede i 
pričeste, a toplije nego inače pre- 
poruče Bogu ženidbenu sreću i 
obnove dobre odluke, da će že- 
nidbu sve više posvećivati uza- 
jamnim prijateljstvom i vjernošću. 
A Gospod bi. ih okrijepio, te 
bi lakše podnosili breme svoga 
zvanja. 


GLAVA TRIDESET I DEVETA. 
O poštenju bračne ložnice, 


Bračna ložnica mora biti ne- 
oskvrnuta, kako veli apostol, t. j. 
mora biti čista od besramnosti i 

svake putene ljage. I sv. ženidba je 
najprije naređena u zemaljskom 
raju, gdje ne bijaše nikad neuredne 
požude ni išta nepoštena. 

Poštena je požuda nalik požudi 
za jelom, jer obje smjeraju na ti- 
jelo, premda se prva radi svoje su- 
rove žestine zove naprosto pute- 
nom. Stoga ću ti jednom požudom 
razjasniti, što ti ne mogu reći o 
drugoj. 

1. Jelo je određeno, da se ljudi 
uzdržavaju. Kao što je dobro, sveto 
i zapovjeđeno, da se čovjek jelom 
hrani i uzdržava, tako se i u že- 
nidbi zahtijeva, da se rađaju djeca 
i množi čovječanstvo, pa je to do- 
bro i sveto djelo, jer je i glavna 
svrha ženidbe, 


2. Posve je pravo i pošteno jesti, 
ne da se sačuva život, nego da se 
sačuva uzajamna ljubav i prijatelj- 
stvo, što dugujemo jedan drugome. 
Tako i sv. Pavao zove dužnošću 
međusobno i pravedno udovolje- 
nje drugova u sv. ženidbi. No to je 
tako golema dužnost, te ne dopušta 

da se bez slobodne i dragovoljne 
privole drugoga druga od nje itko 
oprosti, pa ni zbog pobožnosti O 
tom napomenuh u glavi o sv. pri- 
česti. S tim manje se smije ta duž- 
nost zanemariti zbog jogunaste 
težnje za krepošću, zbog srdžbe, 
ili zlovolje. 


3. Koji jedu samo za društvo, 
moraju jesti slobodno, a ne silom i 
kušati se držati, kao da su gladni. 
I ženidbenu dužnost treba vazda 
vršiti vjerno, prostodušno i zajed- 
no s nekom nadom, da će se roditi 
djeca, ako baš i nema nade zbog 
kakva razloga. 


4. Može se jesti samo zato, da se 
utaži želja za jelom, a ne zbog onih 
glavnih razloga. No to nije vrijedno 
hvale jer ne zaslužuje hvale djelo, 
u kojem se naslađuje samo sjetilna 
čežnja. Dosta je, da se može pod- 
nositi. 

5. Jesti ne zato, da se utaži glad, 


nego odviše i neumjereno, zaslu- 
žuje sad veći sad manji ukor, pre- 

ma tome, da li se više ili manje za- 
brazdi, 

6. Pretjeruje u jelu ne samo onaj, 
koji previše jede, nego i koji ne 
jede kako treba, Čudno je, draga 
Filotea, da med tako prikladan i 
ljekovit može pčelama kadikad 
nauditi, pa od njega i obole, ako 
ga u proljeće odviše užiju. Od toga 
naime dobiju proljev, a kadikad i 
umiru, osobito ako im se namaže 
medom sprijeda glava i vršak krila. 

I ženidbeni je saobraćaj tako 
svet, tako pravedan i čestit, a dr- 
žavi koristan, a ipak je ženidbenim 
drugovima katkad opasan. Ako 
pretjeruju, obole im duše od lakih 
grijeha; a kadikad i poginu od 
smrtnoga grijeha, kad poremete i 
prevrnu red određen za rađanje 
djece Što se više ili manje pore- 
meti ovaj red, grijeh je više _ ili 
manje grozan, ali je vazda smrtan. 
Rađanje je djece prva i glavna 
svrha ženidbe, pa se nikad ne smije 
otstupiti od reda, koji na to smjera, 
premda se zbog toga razloga ne 


3 


može postići svrha, kao na pr. kod 
neplodnica i kod nosećih žena. Ni 
u ovim slučajevima ne prestaje pu- 
teno općenje biti i pravedno _ i 
svelo, ako se samo izvrše pravila; 
jer pajedini razlozi ne mogu nau- 
diti zakonu, što ga je naložila svrha 
ženidbe. 

Zaista, gadni i besramni čin Ona- 
nov u ženidbi, što $a opisuje Sv. 
pismo (I. Mojs. 38.) bijaše Bogu 
mrzak, Neki su suvremeni krivo- 
vjerci sto puta gori od starih ki- 
nika, o kojima govori sv. Jerolim, 
tumačeći poslanicu Ffežanima, us-« 
tvrdiše, da je Bogu bila mrska 
opaka nakana onoga zlotvora. Ali 
Sv. pismo govori drugačije, pa po- 
sebno tvrdi, da je Bogu mrsko _i 
odurno bilo samo njegovo djelo. 

7. Znak je gadne, proste, niske i 
ružne ćudi prije obroka misliti na 
jela i na ponude, a još je gore, kad 
ko poslije obroka misli o nasladi, 
što ju je za obroka uživao, i raz- 
govara samo o njoj, a duhom se 
valja po uspomenama na sjetilni uži- 

tak, što gaje osjećao, kad je proždi- 
rao zalogaj po zalogaj, kao što rade 
oni, koji prije obroka drže duh 
na ražnju, a poslije obroka u zdjeli! 
Zbilja vrijedni sudoperi, kojima je, 
kako veli sv. Pavao, Bog trbuh. 
Čestiti ljudi ne misle na obrok, 
prije nego sjednu za sto, a poslije 
obroka operu ruke i usta, da_im 
ne ostane ni ukus ni miris od jela. 
Slon je samo krupna životinja, ali 
naprednija da živi na zemlji, jer 
ima najviše osjećaja, Reći ću ti ne- 
što o njegovu poštenju. Nikada ne 
mijenja ženke, već ljubi nježno onu, 
što je odabere. No s rijom se pari 
samo svake treće godine, i to samo 
na pet dana potajno, da ga nitko 
ne opazi. Samo ga šesti dan opaze, 
gdje ponajprije ide ravno u rijeku 
i tu se sav okupa, a ne će da se po- 
vrati u stado prije, nego se očisti. 
Nisu li to lijepe i poštene vlastito- 
sti u ove živine, kojima opominje 
vjenčane drugove, da ne prionu 
srcem uz sjetilne slasti, koje su iz- 
vršili po svome zvanju, nego da 

odmah iza njih operu srce i čuv- 
stva i očiste se tako, da poslije po- 
sve slobodne duše uzmognu raditi 
druga čišća i uzvišenija djela, 

U ovoj je opomeni sadržano vr- 
šenje ove uzvišene nauke, što je 
sv. Pavao daje Korinćanima; »Vri- 
jeme je kratko, dakle oni, što imaju 
žene, neka žive, kanda ih nemaju«. 
Sv. Grgur misli, da onaj ima ženu, 
kao da je nema, koji tako uživa 
s njom tjelesne naslade, da se 
ne odvraća od duhovnih težnja. 
A što se veli o mužu, vrijedi i za 
ženu. Apostol veli: »Koji se služe 
ovim svijetom, neka žive, kanda se 
i ne služe«. Neka se dakle svaki 
služi ovim svijetom prema svome 
zvanju, ali neka se služi tako, da se 
ne zaplete srcem, nego neka bude 
slobodan i hitar da služi Bogu, 
kanda se i ne služi svijetom. »Ljuto 
se vara čovjek, veli sv. Augustin, 
kad hoće da uživa one stvari, ko- 
jima bi se morao samo služiti, a 
služi se onima, koje bi morao samo 
uživati.« Duhovne stvari moramo 

uživati, a tjelesnima se samo slu- 
žiti, Ako zemaljske stvari počne- 
mo uživati, mjesto da se njima 
služimo, naša se razumna duša 
pretvori u živinsku i zvjersku. 


Mislim, da rekoh sve, što _na- 
umih, i mučke razložih, što ne htje- 
doh reći. 


GLAVA ČETRDESETA, 


Nauk za udovice, 


Sv, Pavao pišući svetome Timo- 
teju ovako poučava sve crkvene 
glavare; »Poštuj udovice, koje su 
prave udovice«. A da tko zbilja 
bude udovica, potrebno je: 


1. Da ne bude udovica samo ti- 
jelom nego i dušom, t. ;. mora 
čvrsto odlučiti, da će do groba 
čuvati udovičku čistoću. Udovice, 
koje jedva čekaju zgodu, da se 
preudadu, rastadoše se s mu- 
ževima samo s obzirom na tje- 
lesnu nasladu, ali su spojene 


381 


s njima voljom i srcem. Ako prava 
udovica hoće da potvrdi svoje udo- 
vištvo, pa zavjetuje Bogu svoje ti- 
jelo i čistoću, dodat će udovištvu 
velik ures i jaki zaklon svojoj od- 
luci. Jer videći, da se nakon za- 
vjeta ne može odreći čistoće, a da 
se ne odreče i raja, držat će se 
svojski svoje namjere, pa ne će ni 
pomišljati na udaju. Sveti će joj 
zavjet biti štit, koji će suzbijati sve 
nakane protivne njenoj odluci. 
Zbilja sv. Augustin preporučuje 
uvelike udovicama takav zavjet. 
A stari i učeni Origen ide još dalje, 
pa i udatim ženama preporučuje, 
da se još za muževa života zavje- 
tuju, da će sačuvati udovičku či- 
stoću, umre li muž prije njih, da 
takvim obećanjem usred sjetilnih 
naslada, što ih uživaju u braku, 
budu dionice zasluga čistoga udo- 
vištva. Zavjet čini ugodna Bogu sva 
djela učinjena u njegovu povodu, 
krijepi nas i hrabri da ih čestito 
obavljamo, te prikazuje Bogu ne 
samo djela, koja su radi naše volje 

već i samu volju, koja je u neku 
ruku stablo naših djela. Samom 
čistoćom predajemo Bogu svoje ti- 
jelo, ali pridržavamo slobodu, da 
ga možemo obasuti sjetilnim na- 
sladama. A sa zavjetom čistoće 
predajemo ga njemu posve i ne pri- 
državamo sebi nikakva prava, već 
na sreću postajemo njegovi robovi. 
A bolje je njemu služiti nego kra- 
ljevati. U jednu se ruku uvelike 
slažem s preporukom ovih dvaju 
velikana, a u drugu želim, da duše, 
što je ushtjednu izvršiti, rade raz- 
borito, sveto i čvrsto, Najprije mo- 
raju pretresti svoje sile, zamoliti 
nadahnuće s usta i savjetovati se 
s pametnim i pobožnim ispovjed- 
nikom. 


2. Druge se udaje treba odreći 
čisto i bezazleno, da udovica s ve- 
ćom čistoćom sva čuvstva i težnje 
svrne k Bogu i od svega se srca 
združi s njegovim božanskim Veli- 
čanstvom. Ako li udovica ostaje 
udovicom, želeći obogatiti djecu ili 
radi kakova drugog svjetovnog 

razloga, možda će je hvaliti ljudi, ali 
ne će Bog, jer pred: Bogom zaslu- 
žuje pravu slavu samo ono, što se 
čini radi Boga. 

3, Hoće l: udovica da bude pra- 
vom udovicom, mora se drage 
volje odreći svjetovnih užitaka. 
»Udovica, koja živi u raskoši, veli 
sv. Pavao, živa je mrtva«. Koja bi 
rado biti udovicom, a ipak uživa 
u udvaranju, milovanju i umiljava- 
nju; koja bi rado na zabave, na 
plesove, na gozbe; koja se rado 
maže, posiplje mjomirisom, kiti: 
živa je udovica tijelom, ali mrtva 
dušom. A molim te, nije li svejedno, 
viri li znak Lelja i putene ljubavi 
iz bijelih čapljinih pera poput per- 
janice ili iz crna zastora poput 
mreže na licu? Često se iz taštine 
oblači crno na bijelo, da se povisi 
šara. Udovica je već iskusila kako 
se žene mogu sviknuti ljudima, pa 
baca opasniju meku u njihovu dušu. 
Živi je dakle mrtvac udovica, koja 
živi u tim ludim nasladama, pa je 
samo kumir udovištva. 

»Svanu doba za obrezivanje, za- 
mnijeva glas grlice u našoj zemlji« 
veli Pjesma nad pjesmama. Ko bi 
želio živjeli bogoljubno, treba da 
obreže suvišne zemaljske stvari. A 
to je osobito potrebno pravoj udo- 
vici, koja je malo prije plakala, uz- 
disala i naricala za pokojnim mu- 
žem. Kad se Noema iz Moapske 
vrati u Betlehem, pitahu gradske 
žene, koje je poznavahu otprije: 
»Nije li ovo Noemi?« A ona im 
reče »Ne zovite me više Noemi, — 
jer to znači ljepotica -— već me zo- 
vite Mara (gorka), jermi je Gospod 
jadom napunio dušu«. A to reče 
stoga, jer joj je muž bio umro. Zato 
pobožra udovica ne će, da je ljudi 
zovu ili drže ljepoticom, nego je 
bila zadovoljna s onim, što se Bogu 
mili, da bude naime ponizna i pro- 
sta pred njegovim licem. 


Kad se u svjetiljku nalije_ mi- 
risnog ulja, miriše vrlo ugodno, 
kad se ugasi. I udovice, koje su u 
braku ljubile čisto, šire ugodni miris 
čistoće, kad im smrt ugasi svjetlost 


muža. Odviše je poznato, da žena 
ljubi muža dok je živ. No samo prave 
udovice ljube muža toliko, da po- 
slije smrti ne će drugoga. Uzdati se 
u Boga, dok čovjeka podupire, nije 
ništa osobito, ali zaslužuje golemu 
slavu, ko se uzda bez toga potpor- 
nja. Zato ćeš lakše na udovici spo- 
znati bračne kreposti. 

Ima li udovica djece, koju mora 
dobro uzgajati i opskrbiti, ne smije 
ih nipošto ostaviti. Sv. Pavao apo- 
stol veli jasno, da su dužne svojoj 
djeci, što su njima učinili oci i 
majke«, a drugdje: »ko se ne brine 
za svoje, ponajprije za ukućane, 
gori je od nevjernika«. No ako su 
se djeca opasala snagom pa im ne 
treba nadzora, neka udovica sakupi 
sve svoje misli i čuvstva, da čisto 
napreduje u ljubavi Božjoj. 

Ako pravoj udovici nije prijeka 
potreba da se miješa u vanjske ne- 
prilične poslove, kao što su parnice, 
preporučujem, da ih se posve okani 
iobavlja sve poslove tiho i mirno, pa 
činilo joj se, da to i nije najkori- 

snije. Treba da plod briga bude 
zbilja velik, da se može isporediti 
sa svetim mirom. Ne treba ni spo- 
minjati, da parnice i svađe mute 
srce i često otvaraju vrata neprija- 
teljima čistoće. Da se čovjek svidi 
onima, čiju traži. milost, vlada se 
nepobožno i Bogu neprijatno, 
Neka se udovica neprestano moli 
Bogu. Budući da ne smije nikoga 
ljubiti osim Boga, ne treba joj ni 
s kim govoriti osim s Bogom. Že- 
ljezo ne će da prione uz magnet, 
dok je blizu dragoga kamena, ali se 
prihvati odmah, čim se dragi kamen 
odmakne, Ni srce udovičino ne mo- 
Saše za života muževa sasvim težiti 
k Bogu ni prioniti uz njegovu bo- 
žansku ljubav; ali odmah poslije 
njegove smrti mora pohrliti živo za 
nebeskim ugodnim mirisom i kli- 
cati poput svete zaručnice:  »Go- 
spode, sad sam posve tvoja, primi 
me k sebi; povuci me Kk sebi; trčat 
ćemo za mirisom tvoje pomasti«. 


Posebne su kreposti, u kojima se 
udovica mora vježbati: potpuna 

čednost, nemar za časti, za službe, 
za sastanke, za naslove i slične is- 
praznosti; dvorba siromaha i bo- 
lesnika, tješenje žalosnih, pouka 
djevojčica u pobožnom životu, sa- 
vršeni uzor svih kreposti mladim 
ženama. Ures je njena odijela či- 
stoća i jednostavnost; poniznost i 
ljubav su ures njenih djela; pošte- 
nje je i uljudnost ures njena jezika; 
čednost je i stidljivost ures njenih 
očiju; a raspeti je Isukrst jedina 
ljubav njena srca. 


Ukratko: prava je udovica u 
Crkvi pramaljetna ljubica, koja ra- 
sipa divni miris pobožnosti na sve 
strane, a gotovo se uvijek sakriva 
pod širokim lišćem svoga poniženja 
i slabo sjajnom bojom pokazuje 
svoje mrtvenje, Niče samo na svje- 
žim i neobrađenim mjestima, da je 
ne zgaze svjetovni ljudi i da sačuva 
svježe srce od svake žege, koju bi 
mogla podjariti pohlepa za blagom, 
za častima ili za svjetovnom  lju- 
bavi. »Blago joj, veli sv. apostol, 
ustraje li tako«. 

Imao bih još štošta reći o tome. 
No reći ću sve, rečem li ovo: udo- 
vica, kojoj je stalo do  udovičke 
časli, neka pozorno čita lijepe po- 
slanice, što ih je veliki sv. Jerolim 
pisao Furiji i Silviji i svim drugim 
gospođama, što ih je zapala sreća, 
te su bile duhovne kćeri toga ve- 
likog oca. Onome, što se napiše, 
može se ovdje dodati samo ovo: 
prava udovica ne smije kudili ni 
zamjerati onima, koje se udaju dva, 
tri pa i četiri puta. Gdjekad tako 
odredi Bog na svoju veću slavu, A 
vazda treba imati na pameti nauke 
starih, da se u raju ne će ni udovice 
ni djevice uspeti više nego im od- 
redi poniznost, 


GLAVA ČETRDESET I PRVA. 
Riječ djevojkama 


Djevojke, ako se kanite udati, ču- 
vajte prvu ljubav za svoga muža. 
Držim, da teško vara ona, koja 
mjesto čista i iskrena srca nudi srce 


posve iskvareno, izrabljeno i izmu- 
čeno ljubavlju. Ako li vas vaša 
sreća zove na čisti i djevičanski du- 
hovni pir, ako biste rado zauvijek 
sačuvati svoje djevičanstvo, po 
Bogu, čuvajte, što možete nježnije, 
svoju ljubav za božanskoga Zaruč- 
nika. On je sama čistoća, pa najviše 
ljubi čistoću. Njega prate prvijenci 
ovih stvari, a osobito prvijenci u 
ljubavi. Poslanice će vas sv. Jero- 
lima poučiti o svemu, što vam treba. 
A budući da vas vaš stalež sili na 
poslušnost, izaberite vođu, pa slu- 
šajući njega, prikažite što svetije 
svoje srce i tijelo božanskome Ve- 
ličanstvu, 

ČETVRTI DIO. 


Potrebni savjeti protiv najobičnijih 
napasti. 


GLAVA PRVA. 
Ne treba mariti, što govori svijet. 


Čim svijet opazi, da bi rado po- 
božno živjeti, sasut će na te stotine 
poruga i kleveta. Najzlobniji će te 
zbog promijenjena života nazvati 
licemjerkom, lažnom sveticom i 
pretvoricom; pa će reći, da ti je 
svijet okrenuo leđa i da si se zato 
obratila Bogu. Tvoji će se prijatelji 
natjecati, opominjući te, kako im se 
čini pametno i ljubezno: »Obuzet 
će te sjeta i tuga, nestat će ti ugleda 
u svijetu, postat ćeš nesnosna, 
ostarjet ćeš prije roka, propast će 


ti kućanstvo; na svijetu treba svjet- 
ski živjeti; čovjek se može spasiti i 
bez takih tajna«; pa još tisuću ta- 
kih trica, 

. Sve ti je to, draga Filotea, samo 
ludo isprazno brbljanje. Onim lju- 
dima nije ni do tvoga zdravlja ni 
do tvojih poslova. 


»Da ste od svijeta, veli Spasitelj, 
svijet bi ljubio, što je njegovo; no 
jer niste od svijeta, mrzi vas«, Vi- 
djeli smo gospode i gospođa, koje 
probdiju čitavu noć pa i više noći 
uza šah i karte. Ima li dosadnijega, 
tužnijega i mračnijega duševnog 
napora od ovoga? Pa ipak im svijet 
ni crne ni bijele, a prijatelji se ni 
malo ne zabrinjuju. A sproveđemv 
li samo uru razmatrajući, uranimo 
li malko ranije, da se pripravimo 
za pričest, eto ti već trče po liječ- 
nika, da nas izliječi od sumornosti ili 
od žutice. Provode po trideset noći 
na plesu, pa se nitko ne tuži; neka 
se probdije na Badnjak, eto ti 
kašlja i trbobolje. E pa ko ne vidi, 
da svijet sudi krivo. Svojoj djeci 


392 


itekako gleda kroz prste, a sinove 
Božje sudi tvrdo i oštro? 


Ne ugodismo svijetu, nego da 
propadnemo s njim. Još se nije ro- 
dio, ko bi ovome mušičavom svi- 
jetu ugodio. »Dođe Ivan, kaže, Spa- 
sitelj, pa ne jeđaše i ne pijaše, a vi 
rekoste: ima vraga. Dođe Sin čo- 
vječji, koji jede i pije, a velite: 
»Samarjanin je«. Tako ti je, Filo- 
tea, popustimo li, pa se sa svijetom 
uzmemo smijati, igrati, plesati, eto 
sablazni; prestanemo li, eto buke: 
gle licemjera, gle mrzovoljea. No- 
simo li se ljepše, tumačit će se na- 
opako, Ne marimo li za odijelo, eto 
nas prostaka. Ako ima dobre volje, 
vele, da smo raspušteni; ako li se 
mrtvimo, eto žalosti. Svijet nas 
gleda poprijeko, pa mu nikad _ne 
ugodismo, Mane nam povećava i za 
grijehe  proglašuje; lake grijehe 
pretvara u smrtne, a grijehe iz 
slabosti pretvara u zlobne grijehe. 
Dok je »ljubav dobrostiva«, kako 
veli sv. Pavao, svijet je zločest; dok 
»ljubav ne misli zla«, svijet vazda 

misli zlo i naopako; pa ako nam ne 
može potvoriti čina, potvori nam 
nakane. Bile ovce rogate ili šušaste, 
bijele ili crne, vuk ih pojede, samo 
ako može. 

Radili mi, što nam drago, svijet 
će protiv nas. Ispovijedamo li se 
odulje, pita nas, što smo toliko pri- 
povijedali; svršimo li brže, reći će, 
da ne kazasmo svega. Svijet uhodi 
svaku našu kretnju, Lanemo li sr- 
ditu riječ, proglasit će, da smo ne- 
strpljivi. Brinemo li se za svoje po- 
slove, proglasit će nas lakomcima; 
ako smo blagi, reći će, da smo bu- 
dale. A rasrde li se sinovi ovoga 
svijeta, bit će velikodušni, tvrdice 
su štedljivi, razbludnici se pošteno 
zabavljaju. Pauci kvare uvijek po- 
sao pčelama. 

Pustimo slijepi svijet, Filotea, 
neka huče koliko mu drago, poput 
sove, koja obdan plaši ptice. Bu- 
dimo čvrsti u svojim nakanama, ne- 
promjenljivi u svojim odlukama, 
Naša će postojanost pokazati, je- 
smo li se zbilja i od srca prikazali 

Bogu i dali na pobožnost. Repatice 
sjaju, rekao bi, kao i ophodnice, 
ali repatice brzo nestaju, jer su 
samo prolazne; a ophodnice sjaju 
uvijek. Tako i licemjerstvo izvana 
jako nalikuje pravoj kreposti. No 
lako ćeš ga prepoznati. Licemjer- 
stvo je kratkotrajno, pa se rasprši 
poput dima, kad se digne, a prava 
je krepost čvrsta i stalna. Uosta- 
lom uvelike nam koristi i učvršćuje 
nas u pobožnosti, ako nas svijet 
počne odmah ispočetka grditi i opa- 
dati, Tim se uklonimo opasnoj ta- 
štini i oholosti, koje nalikuju egi- 
patskim babicama, što im faraon 
paklenski zapovijedi, da pomore 
svu mušku izraelsku djecu, čim se 
rode. Svijetu smo propeti, nek bude 
i svijet nama propet. Svijet nas drži 
luđacima, držimo mi njega bez- 
umnikom, 


GLAVA DRUGA. 


Treba nam srčanosti, 


Iako je svjetlost lijepa i prijatna 
našim očima, ipak ih zabliješti na- 
kon duga boravka u tmini. Bili sta- 
novnici neke zemlje uljudni i pri- 
jazni, bit će čovjeku neobično, dok 
se ne priuči. Može se dogoditi i 
tebi, draga Filotea, da ti se uzburka 
srce od ove promjene života i da te 
zbog ovog velikog i općenog ra- 
stanka sa svjetskim ispraznostima 
i ludorijama spopadne tuga i malo- 
dušnost. Dogodi li ti se to, molim 
te, strpi se malko, jer to nije ništa. 
Samo te je zabezeknula novost, To 
će proći, a ti ćeš se i te kako utje- 
šiti. Možda će ti biti žao ostaviti 
slavu, kojom te u tvojoj taštini oba- 
sipahu luđaci ili podrugljivci? Ali, 
po Bogu, bi li rado izgubiti vječnu 
slavu, što će ti je uistinu Bog dati? 
Padat će ti na um ništetne zabave 
i bezbrige prošlih dana, da te za- 
mame i povuku opet k sebi. No bi li 
imala srca, da se odrečeš blažene 

vječnosti radi tih varavih sitnica? 
Vjeruj mi, ustraješ li, naskoro ćeš 
osjetiti u srcu toliko slasti i ve- 
selja, te ćeš priznati, da je svjetski 
užitak samo žuč prema ovomu 
medu i da jedan jedini pobožni dan 
vrijedi više od tisuću godina svje- 
tovnoga života, 


Ali vidjevši, da je brdo kršćan- 
ske savršenosti veoma visoko, ve- 
lišž »Bože moj, kako bih se 
uspela?« Smjelo, Filotea! Kad se 
male pčele počnu razvijati, zovu se 
kukuljice. Onda još ne mogu letjeti 
ni po cvijeću, ni po gorama, ni po 
susjednim brežuljcima, da naberu 
meda, nego se hrane medom, što im 
ga priprave majke. Malo pomalo 
ove male kukuljice dobiju krila, 
ojačaju, pa poslije lijeću po svoj 
okolici i kupe med. I mi smo u po- 
božnosti još sitne pčelice. Ne mo- 
žemo se uspeti, kako želimo, na vrh 
kršćanske savršenosti. Ali ako oja- 
čamo dobrim željama i odlukama, 
porast će nam krila pa ima nade, 
da ćemo jednom postati duhovne 


397 


pčele i moći letjeti. Međutim hra- 
nimo se medom tolikih nauka, što 
nam ih ostaviše stari pobožni ljudi, 
i molimo se Bogu, da nam dade go- 
lubova krila, da uzmognemo letjeti 
ne samd u sađanjem životu, nego 
da se vinemo i u budući vječni život. 


GLAVA TREĆA. 


O napastima. 


Pomisli, Filotea, da zaručnik veo- 
ma ljubi mladu kneginju, a zlotvor 
hoće da okalja njenu bračnu lož- 
nicu, pa joj još šalje glasnika, koji 
će joj dojaviti njegovu zločinačku 
nakanu. Najprije glasnik očituje 
kneginji nakanu svoga gospodara. 
Zatim kneginja odobri ili zabaci 
ponudu poslanstva, a konačno pri- 
stane ili odbije ponudu. Tako rade 
vrag, svijet i tijelo s dušom, koja 
se zaručila za Sina Božjega. Šalju 
joj napasti i zavađanje, pa joj 1. 
preporuče grijeh, 2, nato se ona za- 
dovolji ili ne zadovolji; 3. napo- 

kon privoli ili odbije. To su eto tri 
stupnja, kojima se silazi u grijeh: 
napast, naslada i privola. Ako ih i 
ne može čovjek očito razabrati u 
svim grijesima, može ih razabrati 
jasno u velikim i groznim grijesima. 


Kad bi napast na bilo koji grijeh 
trajala čitavoga našega vijeka, ne 
bi nas mogla omraziti pred božan- 
skim Veličanstvom, ako nam ne bi 
omiljela i ne bismo privoljeli. Raz- 
log je, jer u napasti ne radimo nego 
trpimo; a jer se ne naslađujemo, 
ne može nam se nikako upisati u 
grijeh. Sv. je Pavao dugo irpio pu- 
tene napasti, pa opet je slavio 
Boga, a nije Bogu omrznuo. Bla- 
žena je Anđela Foligni tako stra- 
šno trpjela od putenih napasti, da 
nam je žao već, kad pripovijeda. 
Velike su napasti trpjeli i sveti 
Franjo i sv. Benedikt, pa se prvi 
bacio u trnje, a drugi u snijeg, da 
ih savladaju. Ipak stoga ne izgu- 
biše ni mrvice Božje milosti, nego 
je dobrano pomnožiše, 

Moraš, dakle, Filotea, u napa- 


stima biti hrabra, pa se ne boj, da 
si propala, dok ti ne omile. Pazi 
dobro na razliku između osjećanja 
i privole. Čovjek može osjećati na- 
pasti,adamuneomile, ali ne može 
pristati, a da mu ne omile. Naslada 
je prvi stupanj k privoli. Neka nam 
dakle neprijatelji našega spasenja 
stavljaju zamke i meke, koliko im 
drago, neka straže vazda pred vra- 
tima našega srca tražeći ulaz, neka 
nam nude, što im drago: dok je u 
nas čvrsta odluka, da se ne ćemo 
svim tim nasladivati, ne možemo 
nikako uvrijediti Boga; kao što ni 
zaručnik ne će zamjeriti onoj kne- 
ginji, što je spomenuh, zbog onoga 
poslanstva, samo ako se nije nasla- 
đivala. No ipak se razlikuje duša 
od one kneginje. Kneginja, čim 
čuje nepoštenu ponudu, može po 
svojoj volji glasonošu potjerati i ne 
slušati ga; a duša se ne može uvi- 
jek napasti otresti, ali može ne pri- 
voljeti. Zato nam i ne može nauditi 
napast, pa trajala i dugo, samo ako 
nam se ne mili! 

Što se tiče naslade, koja može 
doći iza napasti, treba znati, da su 
nam u duši dva dijela, viši i niži, 
a niži ne slijedi uvijek višega, već 
posebno vrši svoje. Zato se češće 
niži dio naslađuje napašću bez pri- 
vole višeg dijela. To je ona raspra 
i borba, što je opisuje sv. Pavao, 
veleći, »da mu tijelo strastveno želi 
protiv duha«, da je u njemu »zakon 
udova i zakon duha« i t, d. 


Jesi li vidjela kada, Filotea, go- 
lemu žeravicu pokrivenu pepelom? 
Dodeš li nakon deset, dvanaest sati, 
da potražiš vatre, naći ćeš jedva 
jedvice malko usred ognjišta. A 
ipak je ima, pa kad je nađeš, mo- 
žeš njome zapalili sve već ugašeno 
ugljevlje. To vrijedi i za ljubav, taj 
maš duhovni život usred golemih i 
žestokih napasti. Napast baci svoju 
nasladu u niži dio, pa bi rekao, da 
čitavu dušu pokrije pepelom, a lju- 
bav Božju gotovo smlavi, jer se ni- 
gdje ne zapaža osim usred srca i 
usred duše, Dapače se čini, kanda 
je i nema, pa ćeš je jedva jedvice 

naći. A ipak je živa, jer uza sav 
nemir duše i tijela stoji čvrsta od- 
luka, da ne ćemo pristati na grijeh 
ni na napast. Usto se naslada mili 
vanjskome čovjeku, ali ne unutar- 
njemu, već ako nam je i opkolila 
svu volju, još je nema u volji. Po 
tome se vidi, da je ta naslada ne- 
hotična, pa stoga nije ni grešna, 


GLAVA ČETVRTA. 
Dva dobra primjera. 


Treba da ovo dobro razumi- 
ješ, pa ću ti zato rasplesti opšir- 
nije. Mladića, o kojemu pripovi- 
jeda sv. Jerolim, polegoše na me- 
kanu postelju i svezaše ga svilenim 
svezama. Dovedoše besramnicu, da 
a draži na sve moguće načine, ne 
bi li uzdrmali njegovu stalnost. 
Nije li morao osjetiti čudnih po- 
riva? Nije li naslada obuzela nje- 
gova sjetila, nije li se mašta 
naslađivala u blizini razbludna 
stvora? Dašto. Ali uza sav nemir, 

26 

uza svu strašnu oluju napasti, uza 
sve razblude, svjedoči mladić, da 
mu srce nije svladano, da mu volja 
ne pristaje. Njegov duh vidi, da se 
sve pobunilo protiv njega i da pod 
svojom vlašću iz svega tijela ima 
još samo jezik. Stoga odgrize zubi- 
ma. jezik i pljune ga u lice bludnici, 
koja mu je više dušu izmučila raz- 
bludom, nego krvnici mukama. Zato 
se silnik i nije pouzdavao u muke, 
pa ga htjede svladati nasladama. 

udan je boj bila u sličnoj prigodi 
sv. Katarina sienska. Evo ukratko: 
Bog dopusti nečastivome, da s naj- 
većim bijesom navali na čistoću sv. 
djevice, ali je ipak ne dirnu. Stane 
joj dakle uznemirivati srce neči- 
stim mislima. A da je lakše gane, 
dođe joj sa svojim drugovima bilo 
u muškom, bilo u ženskom obličju, 
pa joj naoči stanu raditi nečista i 
besramna djela i voditi nepoštene 
razgovore. Sve se to zbivalo izvana: 
no kroz sjetila dopre djevici i do 
srca. Sama je poslije pripovijedala, 
da joj je srce bilo prepuno, pa joj 

je bila čista samo viša volja, kojom 
nije vitlala oluja prostote i pulene 
naslade. To je potrajalo vrlo dugo. 
Napokon joj se ukaza Gospod Naš, 
a ona će mu: »Ta gdje si bio, slatki 
moj Gospode, kad mi je srce bilo 
puno tolike tame i nečisti2« On će 
joj: »Bijah u tvome srcu, kćerko«. 
Nato će ona: »Pa kako si mogao bo- 
raviti u mome srcu, u kojem je bilo 
toliko rugobe? Boraviš li dakle i u 
neurednim mjestima?« A Gospod 
će joj: »Reci mi, je su li te one 
blatne misli obasipale radošću ili 
tugom, gorčinom ili nasladom?« -— 
»Oj bile su silno gorke i žalosne«, 
odgovori ona, a On dodade: »A ko 
ti je usadio u srce onu gorku žalost, 
ako ne ja, koji sam se krio usred 
tvoje duše? Vjeruj mi, kćerko 
moja, da nije bilo mene, one bi misli, 
što bijahu oko Tvoje volje, ali je 
ne mogahu osvojiti, bile jamačno 
nadvladale i prodrle u tvoju volju 
i umorile ti dušu. A ja sam bio _ u 
tvojoj duši, pa sam ti u srce sipao 
onu odvratnost i otpor i srce se pro- 

tiv napasti borilo, koliko ie moglo. 
A kad se već nije moglo boriti, 
osjetilo je još veću odvratnosti 
mržnju na napast i na se. Tako si 
u ovim nevoljama stekla golemu 
zaslugu i uvelike ti je porasla kre- 
post i snaga.« 

Evo, Filotea, ovdje je vatra ti- 
njala pod pepelom, a napast i na- 
slada već su bile provalile u srce 
i opkolile volju. No sama se je volja 
pomoću svoga Spasitelja opirala 
gorčinom, odvratnošću i mržnjom 
na zlo, koje joj se nametalo, i ni- 
kako nije htjela privoljeti na grijeh, 
koji ju je okruživao. Mili Bože, 
kuda ćeš veće nesreće za dušu, koja 
ljubi Boga, nego kad zna, je li Bog 
ili nije u njoj, je li se u njoj uga- 
sila ili nije ljubav Božja, za koju se 
bori! Ali to je baš nježni cvijet ne- 
beske ljubavi, da trpiš i boriš se za 
ljubav, a ne znaš, imaš li u sebi 
ljubav za koju se boriš. 

GLAVA PETA. 
Utjeha duši u napastima. 


Ove goleme navale i silne napa- 
sti pripušta Bog, draga Filotea, sa- 
mo onim dušama, koje hoće da 
digne do svoje čiste i uzvišene lju- 
bavi. No odatle ne slijedi, da će 
poslije stalno onamo doprijeti. Jer 
se često dogodilo, da su neki svoj- 
ski odbili žestoke navale, ali su se 
poslije iznevjerili milosti Božjoj, 
pa su ih svladale male napasti. To 
ti kažem u jednu ruku, ako ti se 
kad desi pa te snađe velika na- 
past, da znaš, da te Bog silno voli 
i očituje ti, da će te uzvisiti pred 
svojim bičem; a u drugu ruku, da 
budeš vazda ponizna i strašiva, te 
de se ne pouzdaješ, kad si pre- 
vladala velike napasti, da ćeš moći 
odoljeti malima, nego da budeš va- 
zda vjerna božanskome Veličan- 
stvu. 


Snašle te ne znam kakve napa- 
sti, a iza njih naslađe, dok voljom 
ne pristaneš i uz napast i uz na- 

sladu, ne boj se, nisi uvrijedila 
Boga. 

Kad se čovjek onesvijesti, pa ne 
daje znaka života, meću mu ruku 
na srce. Osjete li i malo gibanje, 
sude, da je živ, pa da će ga dra- 
gocjenom vodom i kakvom okre- 
pom opet okrijepiti i dozvati k sebi. 
Tako se kadikad dogodi, te se zbog 
žestoke napasti čini, da nam je 
duša posve klonula i kao onesvi- 
ještena nema ni duhovnoga života 
ni gibanja. Ako hoćemo doznati, 
je li tako, metnimo ruku na srce. 
Promotrimo, vrše li srce i volja 
svoju dužnost, uskraćuju li privolu 
i odbijaju napast i nasladu. Dok se 
u našem srcu giblje uskrata privo- 
le, stalni smo, da je u nama ljubav, 
život naše duše, i da je u našoj 
duši, pa makar skrovito i tajno, 
naš Spasitelj Isukrst. Moleći se 
neprestana, primajući svetootaj- 
stva i pouzdavajući se u Boga, doći 
ćemo opet k sebi i živjeti potpuno 
i prekrasno. 

GLAVA ŠESTA. 


Kako napast i naslada mogu biti 
grijeh. 

Kneginja, o kojoj smo govorili, 
nije bila kriva onoj nepoštenoj po- 
nudi, jer već uzesmo, da je bila 
protiv njene volje. No da je bilo 
kako dala povod, želeći vratiti lju- 
bav onome, ko joj se udvarao, ne- 
sumnjivo bi bila kriva i samoj po- 
nudi, da bi zaslužila ukor i kaznu, 
sve da se poslije i protivi. Tako se 
češće dogodi, da već napašću 
zgriješimo, ako smo krivi napasti. 
Znam na pr., da se u igri rado 
rasrdim i psujem, pa mi je igra 
napast. Sloga griješim, kad god se 
igram, a kriv sam svima napastima, 
što mre snađu u igri. Isto tako, 
znam li, da će me snaći napast i 
da ću sagriješiti u kojem društvu, 
pa ipak idem dragovoljno, bez 
sumnje sam kriv svim napastima, 
što me ondje snađu. 


Ako se čovjek može ukloniti na- 
sladi, što dolazi uz napast, griješi 

vazda, kad uz nju pristane, i to već 
prema tome, je li veća ili manja 
naslada, da li jače ili slabije pri- 
staje, traje li dulje ili kraće. Za- 
mjerili bismo svakako kneginji, o 
kojoj smo govorili, da je ne samo 
poslušala onu ružnu i nepoštenu 
ponudu, nego da je u njoj uživala, 
i zabavljala se zadovoljno s njom 
u srcu, Jer ako i ne bi zbilja pri- 
stala, da izvrši, što joj je ponuđeno, 
ipak bi pristala srdačnim zadovolj- 
stvom, što ga je osjetila. A svakako 
je nepristojno, podavati se duhom 
ili tijelom nepristojnim stvarima, 
Nepristojnost se sastoji u prijanjanju 
srca, jer da tijelo i prione, ne bi 
bilo grijeha. 


Kad te dakle snađe kakva na- 
past, najprije promotri, jesi li sama 
dala povod dragovoljno, pa ako je 
tako, sagriješila si samom napašću, 
jer si se izložila grešnoj pogibelji. 
To vrijedi onda, kad si se lako 
mogla ukloniti prigodi i kad si 
slutila ili morala slutiti, da će te 

napast snaći. Inače ti se ne može 
upisati u grijeh. 


Kad se čovjek može očuvali od 
grešne naslade iza napasti, a nije 
se očuvao, svaki put griješi već 
prema tome, je li se dulje ili kraće 
zabavljao, i prema uzroku naslade. 
Žena nije dala povoda, da joj se 
udvaraju, ali joj je to drago, pa joj 
se mora zamjeriti, ako je uzrok 
njenoj nasladi samo udvaranje. 
Uzmemo li, da udvarač, koji bi joj 
htio srce osvojiti, umije izvrsno 
tamburati. Ona se naslađuje zvu- 
kom tamburice, a ne njegovom po- 
nudom, pa stoga ne će sagriješiti. 
Samo se ne bi smjela zabavljati, 
jer bi se moglo dogoditi, da joj se 
osim žamburice svikne i njegova 
ponuda Isto mi se tako neko po- 
nudi, da će me naučiti, kako ću 
se osveliti svome neprijatelju. Ne 
griješim, ako uživam samo u luka- 
vosti i u vještini, a ne privolim na 
osvetu. No treba mi se čuvati, da 
se ne zabavljam dugo, jer bi mi se 
mogla svidjeti i osveta, 

Gdjekad naslada navali na čo- 
vjeka iznenada odmah iza napasti, 
prije nego je čovjek i opazi. I to 
može biti samo neznatni laki grijeh. 
Bit će veći, ako osjetimo nasladu, 
pa se zabavljamo podulje zbog ne- 
mara i kao da se pogađamo sa 
nasladom, hoćemo li je primiti ili 
odbiti, Još je veći grijeh, ako opa- 
zimo nasladu i zabavljamo se zbog 
nemara i bez ikakve odluke, da 
je odbijemo. No ako svojevoljno 
i hotice odlučimo, da ćemo uživati 
take naslađe, već je ta promišljena 
odluka težak grijeh, ako je zločest 
predmet, kojim se naslađujemo. Ve- 
lik je dakle porok, ako žena hoće 
da ljubaka, sve ako se ne kani po- 
dati ljubavniku. 


GLAVA SEDMA. 
Lijek protiv velikih napasti. 


Čim opaziš kakvu napast, radi 
poput male djece, kad vide vuka 
ili medvjeda na polju. Ona odmah 

trče u naručaj ocu ili majci ili ih 
barem zovu u pomoć. Uteci se i 
ti k Bogu i vapi njegovo milosrđe 
i pomoć, Taj nam lijek preporučuje 
Gospod Naš: »Molite se, da ne 
uđete u napast«, 

Vidiš li, da napast ne popušta, 
nego još raste, tpoteci u duhu i 
ogrli sv. Križ, kanda vidiš pred. 
sobom raspetoga Isusa. Obećaj, da 
nipošto ne ćeš pristati na napast, 
moli ga, da ti pomogne. I dok na- 
past ne popusti, obećavaj, da ne 
ćeš privoljeti. 

No dok ovako obećavaš i opireš 
se, ne gledaj u lice napasti, već 
samo upiri oči u Spasitelja. Jer 
ako gledaš u napast, pogotovo dok 
je jaka, mogla bi ti uskolebati 
srčanost, 


Zabavljaj duh kakvim dobrim i 
čestitim poslom. Kad ti srce prione 
uz posao, izagnat će posao iz srca 
napasti i zlobne zamke, 

Prijeki je lijek protiv svih na- 
pasti, velikih i malih, da svome 
ispovjedniku razgalimo srce i sa- 

općimo mu sve pomisli, čuvstva i 
osjećaje. Pazi dobro, šutnja je prvi 
uvjet, što ga nečastivi stavlja duši, 
kad je hoće da zaveđe, Tako i oni 
koji bi rado zavesti žene ili dje- 
vojke, najprije brane, da o njihovim 
ponudama ne smiju govoriti ocu ni 
mužu, A Bog naprotiv traži u svo- 
jim nadahnućima, da ih najprije 
očitujemo svojim poglavarima i 
vođama. 

Ako nas iza svega toga bude na- 
past još tvrdoglavo kinila i mučila, 
nema druge, nego da se i mi njoj 
tvrdoglavo opremo, izjavljujući, da 
nećemo privoljeti. Kao što se dje- 
vojka ne može udati, dok govori, 
da ne će za momka, tako se ni 
duša, pa i smutila se, ne _ može 
oskvrnuti, dok sama ne pristane. 

Ne prepiri se s neprijateljem i 
ne odgovaraj mu ni slova, osim 
onako, kako ga je Spasitelj osra- 
motio: »Odlazi, sotono, klanjat ćeš 
se svome Gospodu Bogu i njemu 
ćeš služiti«. Poštena žena ne smije 
odgovarati ni slovca, pa ni pogle- 

dati u lice prostaku, koji je pro- 
goni nepoštenim ponudama, već ga 
mora naprosto ostaviti, a ujedno 
obratiti svoje srce k mužu, pa mu 
iznova bez odmora i bez oklijeva- 
nja priseći obećanu vjernost. Tako 
se ni pobožna duša, kad je zaskoči 
napast, ne smije upuštati u pre- 
Pirku ni odgovarati, već se mora 
prostodušno obratiti k svome za- 
ručniku Isukrstu i opet mu zadati 
vjeru i izjaviti, da kani zauvijek 
biti sva samo njegova. 


GLAVA OSMA. 


Treba se opirati i malim 
napastima. 


Premda se moramo boriti protiv 
velikih napasti neodoljivom srča- 
nošću, pa nam je i stečena pobjeda 
veoma korisna, ipak je možda ko- 
risnije, da svojski suzbijemo male 
napasti. Jer ako velike nadmašuju 
svojom žestinom, kudikamo više 
nadmašuju male svojim brojem, pa 
ako pobijediš male, jednako je, 

kanda si svladao i najveće. Vuci 
i medvjedi su jamačno opasniji od 
muha, ali nam toliko ne dodijavaju 
i ne dosađuju, pa ne traže toliko 
strpljivosti. Vrlo se je Jako očuvati 
od ubistva, ali je teško zapriječiti 
malu srdžbu, za koju se svaki čas 
dešava prigoda. Vrlo se lako čo- 
vjeku ili ženi uzdržati od preljuba, 
ali se teško okaniti namigivanja, 
zaljubljivanja, udvaranja. Lako je 
mužu i ženi od tuđe ljubavi saču- 
vati tijelo, ali nije lako srce. Lako 
je ne okaljati bračne ložnice, ali 
nije lako sačuvati bračne ljubavi. 
Lako je ne krasti tuđega dobra, ali 
nije Jako ne željeti ga i ne čeznuti 
za njim. Lako je ne reći kriva svje- 
dočanstva na sudu, ali nije lako ne 
slagati u društvu, Lako je ne opijati 
se, ali je teško biti trijezan. Lako 
je ne poželjeti drugome smrti, ali 
je teško ne poželjeti mu neugod- 
nosti. Lako je drugoga ne ozlo- 
glasiti, ali ga je teško ne prezirati, 


Ukratko, sve su ove male na- 
pasti, kao srdžba, sumnja, ljubo- 

mor, zavist, ljubakanje, isprazno 
prijateljstvo, taština, dvoličnost, 
prenavljanje, nečiste misli, nepre- 
stane vježbe za one, koji su pobo- 
žni i odlučni. Zato se, draga Filo- 
tea, moramo brižno i pomno pri- 
praviti na ovaj boj. Vjeruj, koliko 
pobjeda održimo nad ovim siću- 
šnim neprijateljima, toliko će nam 
se dragulja uplesti u vijenac slave, 
što nam Bog pripravlja u svome 
raju, Stoga ti kažem; branimo se 
dobro i dostojno od ovih sitnih i 
slabih navala, pa čekajmo, dok ne 
navale jače napasti, da ih uzmog- 
nemo suzbiti hrabro i junački. 


GLAVA DEVETA, 


Kako treba doskočiti malim 
napastima, 


Ove male napasti: taština, sum- 
nja, tuga, ljubomor, zavist, ašiko- 
vanje i slične spletke lijeću pred 
našim očima kao muhe i mušice, 
pa nas uštinu sad za lice, sad za 

nos, jer ih se ne možemo sasvim 
otresti. Najbolje ćemo im se opi- 
rati, ako ne taremo zbog njih gla- 
ve. Sve nam ove mogu dosađivati, 
ali ne mogu nauditi, ako smo čvr- 
sto odlučili, da ćemo služiti Bogu. 


Prezri dakle ove sićušne navale, 
pa i ne misli na to, što bi ti one 
ktjele reći, Pusti, neka ti zuje oko 
ušiju, koliko im drago, neka liječu 
oko tebe kao muhe, Ako hoće da 
te ujedu i ugnijezde ti se u srcu, 
naprosto ih odbij; ne bori se s nji- 
ma i ne odgovaraj, već prioni uz 
protivne kakvegod čine, a osobilo 
uz ljubav Božju, Ako mi vjeruješ, 
ne ćeš tvrdoglavo htjeti, da protiv 
napasti stavljaš protivnu krepost, 
jer bi to značilo, da se hoćeš 
snjom da prepireš, Ako možeš pre- 
poznati, kakva je napast, pobudi 
ukratko krepost, koja se upravo 
bori s njom, pa se naprosto uteci 
k raspetom Isusu, pobudi ljubav 
prema Njemu i poljubi Mu sv. no- 
ge. Tako se najlakše svladava ne- 
prijatelj u malim i u velikim napa- 

stima. Ljubav prema Bogu sadrža- 
va sve savršenosti svih kreposti 
mnogo bolje nego same kreposti. 
Zalo je i najpreći lijek protiv svih 
opačina. Komu se navikne duša, 
da se u svim napastima utječe u 
ovo općeno zaklonište, ne će mu 
se trebati obzirati i istraživati, ka- 
kva ga je napast saletjela; nego će 
se, čim osjeti nemir, latiti ovoga 
prijekog lijeka, koji je usto i pa- 
klenome neprijatelju tako grozan, 
te će ga prestati napastovati, čim 
vidi, da ga njegove napasti potiču 
na božansku ljubav. 

Toliko o sitnim i čestim napa- 
stima, s kojima se ne valja u tan- 
čine zabavljati. Inače bi se uzalud 
mučio. 

GLAVA DESETA. 


Kako treba utvrditi srce protiv 
napasti, 


Promatraj kadikad, koje ti stra- 
sti najviše vladaju u duši, Kad ih 
upoznaš, živi i vladaj se u mislima, 
u riječima i u djelima baš suprotno. 
Spaziš li na pr., da si sklona na 
taštinu, razmatraj češće, kako je 
jadan ovaj ljudski život; kako će 
na čas smrti dosađivati savjesti ove 
taštine; kako su nedostojne pleme- 
nita srca, pa su samo djetinje šale, 
zabavice i t d, Često govori protiv 
ispraznosti; pa ako ti se i čini, da 
je to preko srca, ne prestani je 
prezirati, pa će te i protivnici što- 
vati. Kad govorimo protiv koje 
stvari, potičemo sami sebe, da za- 
mrzimo na nju, ako smo je prije i 
ljubili, Izvršuj što više priprostih 
i poniznih djela, ako ti se i čini, 
da radiš nerado. Tako ćeš se na- 
viknuti na poniznost, a oslabit ćeš 
svoju taštinu, A kad se vrati na- 

past, ne ćeš više uz nju prionuti, 
nego ćeš je hrabrije suzbiti. 

Ako naginješ na škrtost, misli 
često, kako je lud ovaj grijeh, koji 
nas čini sužnjima onoga, što je 
stvoreno, da nama služi. Misli, da 
ćeš na smrtnom času sve morati 
ostaviti i predati onome, koji će to 
rasuti ili kojemu će služiti na pro- 
past i prokletstvo. Obaraj se že- 
stoko na škrtost, hvali uvelike pre- 
zir svijeta. Prisili se, da dijeliš mi- 
lostinju ili da radiš kakvo milo- 
srdno djelo. 

Ako rado ljubiš ili bi rado, da te 
drugi ljubi, misli često, kako je ova 
zabava opasna tebi i drugima; ka- 
ko će te ljudi kuditi radi lakoum- 
lja. Hvali često čistoću i bezazle- 
nost srca, pa nastoj, da ti se što 
više djela složi s tim. Čuvaj se sva- 
koga prenavljanja i udvaranja, 


GLAVA JEDANAESTA. 
O nemiru, 


Nemir nije puka napast, nego 
baš vrelo, iz kojega izviru i po ko- 
jem teku mnoge napasti. Stoga 
dvije tri riječi o .njemu. Žalost je 
duševna bol zbog kakvoga zla, što 
nas tišti protiv naše volje, bilo iz- 
vana kao bolest, siromaštvo, pre- 
zir, bilo iznutra kao neznanje, su- 
ša, odvratnost, napast Kad dakle 
duša osjeti, da ju je snašlo kakvo 
zlo, žao joj je, pa se eto žalosti i 
odmah želi, da se riješi toga zla i 
traži sredstvo, kojim da ga potjera. 
Pa to je i pravo, jer već po prirodi 
svak želi dobro, a bježi od onoga, 
što mu se čini zlo. 


Traži li duša način, kako da se 
riješi zla iz ljubavi prema Bogu, 
tražit će strpljivo, blago, ponizno i 
mirno, čekajući više, da će je oslo- 
boditi Božja dobrota i promisao 
nego njena muka, napor i marlji- 
vost. Traži li iz samoljublja, žurit 
će se i zagrijavati, da nađe pomoć, 

kanda to stoji više do nje nego do 
Boga. Ne kažem, da misli zlo, ali 
se žuri, kanda baš misli. 


Ne nađe li odmah, što traži, elo 
ti golema nemira i nestrpljivosti, a 
tim se zlu ne doskoči, nego se ioš 
pogorša. Dušu spopadne tjeskoba i 
beskrajna tuga, pa izgubi svu snagu 
i srčanost, i rekao bi, da njenome 
zlu nema lijeka. Eto vidiš, kako se 
iz žalosti, koja je isprva opravdana, 
izleže nemir, a iz nemira  preko- 
mjerna tuga, koja je jako opasna. 

Nemir je iza grijeha najveće zlo 
za dušu. Kao što bune i domaći ne- 
miri upropašćuju posve državu i 
tako oslabe, te se ne može oprijeti 
neprijateljima, tako i naše srce, uz- 
nemireno i uzburkano nema snage, 
da sačuva stečene kreposti, a ne 
može se ni oprijeti napastima ne- 
prijatelja, koji se onda svakako na- 
preže, da, štono riječ, lovi u mutnu. 

Nemir izvire iz neuredne želje, 
da se riješimo zla, što ga osjećamo, 
ili da stečemo dobro, kojemu se na- 
damo. A ipak nemir i žurba najviše 

umnažaju zlo, a priječe dobro. 
Ptice se ulove u mrežu i u zamku, 
jer se odmah stanu neuredno vrtjeti 
i koprcati; ne bi li izašle, a tim se 
još više zapletu. Kad ie dakle spo- 
padne želja, da se riješiš kakva zla 
ili dočepaš dobra, ponajprije utoli i 
umiri dušu, utišaj svoj sud i volju, 
pa onda posve mirno i blago pregui, 
da ispuniš svoju želju, i biraj redom 
zgodna sredstva. Kad kažem mir- 
no, ne mislim nemarno, nego bez 
žurbe, bez nemira, bez smetnje. 
Inače bi sve promašila i pokvarila, 
pa se još jače zaplela. 


»Duša mi je uvijek u rukama, 
Gospode, pa ne zaboravih tvoga za- 
kona«, veli David. Zapitaj se češće 
kroz dan, barem ujutro i naveče, 
je li ti duša u rukama, ili ti ju 
je ugrabila kakva strast i nemir. 
Pogledaj, da li te sluša srce ili ti 
se izmaklo iz ruku, pa se možda 
bavi kakvom neurednom požudom, 
ljubavlju, mržnjom, zavišću, lako- 
mošću, strahom, dosadom,  vese- 
ljem. Ako ti je zabludilo, najprije 

ga potraži; pa ga posve mirno do- 
vedi pred lice Božje, a svoja čuv- 
stva i želje izruči božanskoj volji, 
da im zapovijeda i vodi ih. Koji se 
boje, da će izgubiti kakvu drago- 
cjenu stvar, drže je uvijek čvrsto 
u ruci, Tako treba, da mi poput 
onoga velikog kralja vazda vapimo: 
»Bože moj, duši mi prijeti pogibao. 
Zato mi je vazda u rukama, pa tako 
ne zaboravih tvoga svetog zakona«, 

Ne dopusti svojim željama, da te 
uznemiruju, pa bile sićušne i ne- 
znatne. Iza sitnih će veće i zamaš- 
nije naći tvoje srce već spremno 
na nemir i nered. Čim opaziš, da se 
približuje kakav nemir, preporuči 
se odmah Bogu i odluči, da ne ćeš 
raditi, što traži tvoja želja, dok ne- 
mir posve ne mine, Drugo je, ako 
ne možeš odgoditi. I onda se moraš 
blago i mirno naprezati, da zausta- 
viš bujicu svoje želje, mireći je i 
blažeći, koliko možeš. A zatim radi 
ne po svojoj želji, nego po razboru. 


Ako, možeš, otkrij svoj nemir 
svom. duhovnom ocu ili barem vjer- 

nu i pobožnu prijatelju, pa ćeš vi- 
djeti, da ćeš se odmah primiriti 
Kad čovjek razgali komu svoje 
srce, tako mu je pri duši kao bo- 
lesniku, kad mu u vrućici puste 
krv. To ti je najpreči lijek. I sveti 
kralj Luj ovako opomenu svoga 
sina: »Ako ti što stisne srce, kaži 
odmah ispovjedniku ili komu če- 
stitu čovjeku, pa će ti od njegove 
utjehe odmah odlanuli,« 


GLAVA DVANAESTA. 
O žalosti. 

»Žalost, koja je s Božje strane, 
veli sv. Pavao, rađa spasonosno po- 
kajanje, a svjetovna žalost rađa 
smrt«, Žalost može biti dobra i zlo- 
česta prema raznim posljedicama, 
što ih rađa u nama, Istina je, da 
rađa više zločestih nego dobrih. 
Samo su dvije dobre. Kao što gleda, 
da zavede opake, te se veseli zbog 
grijeha, tako gleda ražalostiti dobre 
radi dobrih djela. Kao što ne može 

prouzročiti zla, osim da ga učini 
prijatnim, tako ne može ni odvra- 
titi od dobra, ako ga ne pokaže ne- 
prijatnim. Nečastivi se naslađuje 
žalošću i sjetom, jer je sam žalo- 
stan i sjetan i ostat će dovijeka, pa 
bi rado, da svak bude kao i on. 
Zločesta tuga smućuje i uznemi- 
ruje dušu, zadaje neuredan strah, 
gadi molitvu, uspavljuje i mrtvi 
mozak, otima duši savjet, odluku, 
sud i srčanost i slabi sile. Ukratko: 
nalikuje ljutoj zimi, koja kosi svu 
zemaljsku ljepotu i ukoči sve živo- 
tinje. I žalost otima duši svu mi- 
linu pa joj oduzme i oslabi sve sile. 


Ako te, Filotea, spopadne kad- 
god ova zločesta žalost, drži se 
ovoga: »Ako je ko žalostan, veli sv. 
Jakov, neka se moli«, Molitva je 
prijeki lijek, jer diže srce k Bogu, 
koji je naše jedino veselje i utjeha. 
U molitvi budi čuvstva i govori bilo 
srcem bilo jezikom riječi, koje po- 
tiču na pouzdanje i na ljubav pre- 
ma Bogu! na pr.: »Milosrdni Bože, 
predobri Bože, blagi moj Spasitelju, 

Bože srca moga, radosti moja, nado 
moja, dragi moj zaručničel« itd. 

Opiri se živo nagnuću na žalost. 
Ne popuštaj ni mrvice, česa se latiš 
u žalosti, pa ti se činilo, da je hla- 
dno, tužno, mlitavo. Neprijatelj 
hoće da nas tugom oslabi za dobra 
djela, ali nas ne napastuje, kad 
vidi,, da ipak ne prestajemo raditi, 
jer će nam biti zaslužnija, kad se 
svladavamo. 

Pjevaj nabožne pjesme. One su 
često poplašile nečastivoga. Sjeti 
se, kako je pjevanjem svladana 
žestina onoga duha, što je opsjedao 
Saula ili ga već držao. 

Dobro se latiti vanjskih poslova, 
pa ih što češće mijenjati. Tako se 
duša odvraća od onoga, što je ža- 
losti, a životne se sile očiste i ugriju. 
Žalost je naime ledena i suha strast. 

Vrši i vanjska djela ljubavi, pa 
makar ti se i ne hjelo. Ogrli pro- 
pelo, pritisni ga na grudi, ljubi mu 
ruke i noge, podigni k nebu oči i 
ruke, vapi k Bogu iz svega glasa, iz- 
govaraj s ljubavlju i s pouzdanjem: 

»Moj je Dragi moj, a ja sam nje- 
gova. Dragi mi je kita mira, ostat 
će mi na srcu. Oči mi ginu za to- 
bom, Bože, kad ćeš me ulje- 
šiti? Isuse, budi mi Isusom! Živio 
Isus, pa će mi i duša živjeti. Ko će 
me rastaviti od ljubavi moga 
Boga?« i td. I umjeren je bič dobar 
rrotiv žalosti, jer se ovom vanj- 
skom pokorom izmoli unutarnja 
utjeha, a duša osjeća vanjsku bol 
pa zaboravlja unutarnju. Izvrsna je 
česta sv. pričest; jer ovaj nebeski 
kruh krijepi srce, a veseli dušu. 

Ponizno i vjerno otkrij svome is- 
povjedniku i vođi svoje osjećaje, 
čuvstva i ponuke, što izviru iz ža- 
losti. Traži društvo duhovnih ljudi 
i druži se u to doba s njima što 
više. Napokon se predaj posve 
Bogu u ruke i pripravi se, da strp- 
ljivo podneseš tu dosadnu žalost, 
kao pravednu kaznu za tvoje is- 
prazne radosti. Ne sumnjaj ni časa, 
Bog će te iskušati, pa će te oslobo- 
diti ove nevolje. 


GLAVA TRINAESTA 
O primjeni duhovnih utjeha. 


Bog drži ovaj golemi svijet u ne- 
prestanoj promjeni. Iza dana sli- 
jedi noć, iza proljeća ljeto, iza 
ljeta jesen, iza jeseni zima, iza zi- 
me proljeće. Nijedan dan nije po- 
sve jednak drugome. Ima oblačnih, 
kišovitih, suhih, vjetrovitih. Ova 
raznolikost daje svemiru golemu 
ljepotu. To vrijedi i o čovjeku, ko- 
jega stari nazvaše malim svijetom. 
Nije ni on nikad isti. Život mu teče 
poput vode, neodlučan i promjen- 
ljiv u neprestanom raznolikom  gi- 
banju. Sad izroni od nade, sad po- 
tone od straha, sad okrene nadesno 
od veselja, sad nalijevo od žalosti, 
nijedan mu dan, pače nijedan sat, 
nije jednak drugome, 

Znamenita je ovo opomena. Mo- 
ramo gledati, da uza sve vanjske 
promjene sačuvamo trajno i nena- 
rušivo ravnodušje. Vrtjele se i okre- 
tale oko nas stvari, kako im drago, 
budimo stalni i nepomični, gledaj- 

mo, smjerajmo i težimo Bogu svo- 
jem. Neka brodi brod, kud hoće, 
nek uperi k zapadu ili k istoku, 
k jugu ili k sjeveru, neka ga goni 
vjetar kud mu drago, uvijek će 
morska igla pokazivati prema lije- 
poj zvijezdi sjevernici. Neka se sve 
oko nas i u nama uzburka i _pore- 
meti, neka nam duša pliva u tuzi ili 
u veselju, u slasti ili gorčini, u miru 
ili nemiru, u svijetlu ili tami, u na- 
pastima ili počinku, u naklonosti ili 
odvratnosti, u suši ili nježnosti, 
neka je sunce prži ili rosa osvje- 
Žuje, uvijek i vazda mora  vrš 

našega kompasa, naš duh, naša 
viša volja gledati i težiti k ljubavi 
Božjoj i k našemu Stvoritelju i Ot- 
kupitelju, jedinom našem i najvi- 
šem dobru. »Živjeli ili umrli, veli 
Apostol, Božji smo. Ko će nas ra- 
stavit od ljubavi Božje?« Ne, nikad 
has ništa ne rastavi od nje: ni 
gnjev ni tjeskoba, ni smrt ni život, 
ni sadanja bol ni strah od budućih 
nevolja, ni lukavština zlobnih du- 
hova, ni visoke utjehe, ni duboke 

nevolje, ni mekoća ni suša: nikad 
nas ne smije rastaviti od svete lju- 
bavi, koja je osnovana na Isukrstu. 

Ova neograničena odluka, da ne 
ćemo nikad ostaviti Boga ni odu- 
stati od njegove ljubavi, služi našoj 
duši, rekao bih, kao uteg, te je čuva 
u svetoj nepromjenjivosti uza sve 
razne promjene ovoga života, 

Kad pčele zateče vjetar na polju, 
kupe kamenčiće, da mogu održati 
ravnotežu u zraku i da ih ne za- 
nese oluja. Tako je i naša duša 
stalna u nestalnim i promjenljivim 
utjebama, u nevoljama duhovnim i 
vremenitim, vanjskim i unutarnjim, 
ako se odlukom živo uhvati drago- 
cjene ljubavi Božje. 

Ali nam osim ove opće pouke 
treba i posebnih opomena, evo ih: 
1. Rekoh, da se pobožnost ne sa- 
stoji u slasti i milini, u utjesi i osjet- 
noj mekoći srca, što nam mami suze 
i uzdahe i daje nam ugodno i sla- 
tko zadovoljstvo u nekim duhovnim 
vježbama. Tako je, draga Filotea, 
drugo je ovo, a drugo pobožnost. 

Ima mnogo duša, koje uživaju ove 
slasti i utjehe, a ipak su veoma 
opake, ne ljube istinski Boga, a još 
su manje pravo pobožne. Saul pođe 
u potjeru za jadnim Davidom, koji 
uteče pred njim u pustinju Engadi, 
te uđe sam u pećinu, gdje se skri- 
vaše David sa svojim ljudima. Da- 
vid ga mogaše onda sto puta smak- 
nuti, ali mu sačuva glavu. Ne htje- 
de ga pače ni prestrašiti, već ga 
pusti, da mirno izađe iz pećine, a 
onda ga zovnu, da mu dokaže, ko je 
nedužan, i da mu pokaže, da je bio 
u njegovim šakama. A što je sve 
učinio Saul, da pokaže Davidu, da 
mu se srce smekšalo prema njemu? 
Nazva ga svojim sinom, stade iza 
glasa plakati i jecati, ne mogaše ga 
se dosta nahvaliti niti načuditi nje- 
govoj dobroćudnosti, moljaše se za 
nj Bogu, proreče mu buduću veli- 
činu te mu preporuči svoje potom- 
stvo. Kud ćeš veće blagosti i prijaz- 
nosti? A ipak mu se duša ne promi- 
jeni, pa i nadalje proganjaše Da- 
vida okrutno kao i prije. 

Tako ima ljudi, kojima se topi 
srce, kad promatraju Božju dobrotu 
i muku Spasiteljevu, pa stanu uz- 
disati, plakati, Bogu se moliti i za- 
hvaljivati s takvim osjećajem, te 
bi rekao, da im srce kipi od pobož- 
nosti. No kad dođe do kušnje, vidi 
se, da su im suze i sva ta mekoća 
poput nagle kiše, što se iza ljetne 
sparine pljuskom salije, ali ne pro- 
dre u zemlju, pa iza nje niču samo 
gljive. Tako su uzalud i suze, šio 
panu na opako srce, ako u nj ne 
prodru. Ovi kukavni ljudi ne će 
vratiti ni novčića krivo stečenoga 
blaga, ne će se okaniti ni jedne je- 
dine opake sklonosti, ne će podni- 
jeti ni najmanje nevolje na svijetu 
na čast Spasitelju, za kojim su pla- 
kali. Svi su oni trzaji njihova srca 
samo nekakve duhovne gljive, koje 
nisu prava pobožnost, nego su vrlo 
goleme varke paklenoga neprija- 
telja, koji zabavlja duše ovim si- 
ćušnim utjehama, da se posve za- 
dovolje njima, a ne traže prave_i 
stalne pobožnosti. A prava je po- 

božnost stalna, odlučna, živa i dje- 
latna volja, koja vrši sve što _ je 


Bogu ugodno. 


Dijete udara nježno u plač, kad 
vidi, gdje materi puštaju krv. No 
da u isto vrijeme majka, za kojom 
plače, zaište od njega jabuku ili 
slatkiš, što ga drži u ruci, ne bi joj 
ga nikako hljelo dati. Takve su ti 
većinom naše nježne pobožnosti. 
Plačemo nježno, kad vidimo, gdje 
su raspetome Spasitelju kopljem 
proboli srce. Jao, Filotea, pravo je, 
da oplakujemo gorku muku i smrt 
našega Oca i Otkupitelja. Ali zašto 
mu ne damo drage volje jabuke, što 
je držimo u ruci, a on je tako srda- 
čno traži od nas? Zašto mu ne pri- 
kažemo sićušne željice, naslade, 
ugodnosti, što bi nam ih rado is- 
trgnuti iz ruku, a ne može, jer su 
to naši slatkiši, do kojih je nama 
više stalo, nego do njegove nebeske 
milosti? Oh, to je djetinje prija- 
teljstvo, nježno, ali slabo, muši- 
ćavo, neplodno. Pobožnost se dakle 
ne sastoji iz te nježnosti i sjetilnih 

28 

čuvstava, što potječu nekada od 
mekane naravi, koja se doima sva- 
šta, a gdjekad dolaze od neprija- 
telja, koji hoće da nas zabavi, pa u 
mašti budi svakojake slike. 


2. Ove mekane i ljupke slasti 
kadikad su ipak veoma dobre i ko- 
risne, jer bude duševno čeznuće, 
krijepe duh, a vatrenoj pobožnosti 
dodaju svetu radost i veselje, pa. 
nam i izvanja djela postaju lijepa i 
ugodna. To je ona slast, što je čo- 
vjek osjeća u božanskim stvarima, 
te zbog koje David uskliknu: »Go- 
spode, kako su tvoje riječi slatke 
mome grlu! Slađe su od meda mo- 
jim ustima«, Pa zbilja je najmanja 
utjeha, što je dobijemo od pobož- 
nosti, vrijednija od najizvrsnijih 
svjetskih zabava. Grudi i mlijeko, 
t. j. milosti božanskoga Zaručnika, 
su draže duši od najbiranijega vina 
zemaljskih naslada. Ko ih jednom 
okusi, sve su mu druge utjehe žuč 
i pelin. Koji drže u ustima skitijsku 
travu, osjete od nje tako neobičnu 
slast, pa ne gladuju i ne_žeđaju. 

Tako i oni, što im je Bog dao ovu 
nebesku manu slasti i utjeha, ne 
mogu ni željeti ni primati utjeha 
svjetovnih, a kamo li da bi za njima 
ginuli i uz njih prijanjali. Ovo ti 
je mala slutnja besmrtnih vrlina, 
koje Bog daje onima, koji ga traže. 
Ovo su sladorna zrnca, što ih daje 
svojoj nejakoj djeci, da ih primami. 
Ovo je okrepljiva vodica, kojom im 
krijepi srce, ovo je neki zalog vje- 
čne nagrade. Vele,-da je Aleksan- 
dar Veliki, još brodeći na pučini, 
najprije otkrio Srećnu Arabiju, 
osjećajući ugodan miris, što ga je 
vjetar donosio. A to ohrabri njega 
i njegove drugove. Tako i mi na 
ovom moru smrtnoga života dobi- 
vamo slasti i miline, a po njima na- 
slućujemo naslade one nebeske do- 
movine, za kojom čeznemo i težimo. 


3. No reći ćeš: kad ima osjetnih 
utjeha, koje su dobre i izviru od 
Boga,aimainekorisnih i opasnih, 
pače štetnih, koje potječu ili od na- 
ravi ili od samoga neprijatelja, 
kako mogu razabrati jedne od dru- 

gih, kako mogu prepoznati zločeste, 
ili nekorisne među dobrima? Opće- 
nito je pravilo, predraga Filotea, 
za čuvstva i strasti naše duše, da 
ih moramo poznati po plodovima. 
Naša su srca drveće, čuvstva i stra- 
sti su grane, a djela ili čini su plo- 
dovi. Srce je dobro, ako su mu 
dobra čuvstva, a čuvstva i stvasti 
su dobre, ako izrađuju u nama 
dobra čuvstva, a čuvstva i strasti 
slasti, ljupkosti, utjehe čine poniz- 
ljubeznijima i samilosnijima prema 
bližnjemu, ako revnije motrimo svo- 
je požude i zločesta nagnuća, ako 
postajemo stalniji usvom vježbanju, 
pokorniji i podložniji prema pogla- 
varima, priprostiji u svome životu 
onda, Filotea, nesumnjivo izviru iz 
Boga. No ako su ove slasti samo 
zbog nas slatke, ako smo pored njih 
radoznali, opori, svadljivi, ne- 
strpljivi, svojeglavi, oholi, naduti, 
osorni prema bližnjemu i ako _ se 
već držimo malim svecima, pa ne 
ćemo, da nas niko vodi ni kara, ja- 

mačno su ovo krive i štetne utjehe. 
»Dobro drvo rodi samo dobrim 
rodom«. 


4. Kad nas obaspu ovake slasti i 
utjehe: 1. Moramo se najprije jako 
poniziti pred Bogom. Čuvajmo se, 
da zbog njih ne izlanemo: »Oj, kako 
sam dobarl« Ne, Filotea, zbog ovih 
dobara nismo bolji, jer, kako rekoh, 
od njih se ne sastoji pobožnost, Re- 
cimo rađe: »Oj, kako je dobar Bog 
onima, koji se ufaju u nj, duši, koja 
ga traži!« Komu je slador u usti- 
ma, ne može reći, da su mu usta 
slatka, nego da je sladak slador. 
Tako je i duševna slast vrlo dobra, 
a Bog je predobar, koji nam je 
daje, ali zato nije dobar onaj, koji 
je prima. 2. Priznajemo, da smo 
mala djeca, kojima treba mlijeka. 
Zato nam i daju ona sladorna zrnca, 
jer nam je duh još nježan i slaba- 
šan, pa nas treba mamiti i mekom 
privlačiti k ljubavi Božjoj. 3. Nego 
općenito i redovito govoreći, pri- 
majmo ponizno ove milosti i darove 


438 


pa ih cijenimo uvelike, ne zato, jer 
su po sebi dragocjeni, nego jer nam 
ih ruka Božja sipa u srce. Tako 
radi i majka, koja miluje svoje 
čedo, pa mu meće u usta slatkiš za 
slatkišem. Da je nejako dijete ra- 
zumno, više bi cijenilo slatko maj- 
čino milovanje i draganje nego 
slast slatkiša. Mnogo je već, Filo- 
tea, da čovjek osjeti ove slasti. Ali 
je najveća slast promatrati, da nam 
te slasti sam Bog svojom rukom, 
poput ljubezne majke, ulijeva u 
usta, u srce, u dušu i duh. 4. Kad 
ih tako ponizno primimo, upotrije- 
bimo ih marljivo prema nakani 
Boga, koji nam ih daje. A_ čemu 
nam Bog daje ove slasti? Da bu- 
demo blagi prema bližnjemu, a lju- 
bezni prema njemu. Majka daje 
djetetu poslastice, da je ljubi, lju- 
bimo i mi Spasitelja, koji nam daje 
tolike slasti. A ljubiti Spasitelja 
znači slušati ga, izvršivati njegove 
želje, ukratko, prigrliti ga poslušno 
i vjerno. Kad dakle primimo kakvu 
duhovnu utjehu, trsimo se, da onaj 

dan što marnije radimo dobra djela 
i ponizujemo se. 5. Uza sve to mo- 
ramo se gdjekad odreći takovih sla- 
sli i ljupkih utjeha, Moramo kadi- 
kad otrgnuti od njih srce i izjaviti, 
iako ih primamo ponizno i ljubimo, 
jer nam ih Bog daje i jer nas po- 
tiču na njegovu ljubav, da nam 
ipak nije stalo do njih nego _ do 
Boga i do njegove svete ljubavi, da 
ne tražimo utjehe nego utješitelja; 
da nam nije do slasti već do slat- 
koga Spasitelja, da nam nije do 
nježnosti, nego do Boga, koji je 
milina neba izemlje. I stakim osje- 
ćajem odlučimo, da ćemo ostati 
čvrsti u svetoj ljubavi Božjoj, pa 
sve da nas za čitava vijeka ne za- 
padne nikakva utjeha. Odlučimo, 
da ćemo i na Kalvariji ina Taboru 
govoriti: »Gospođe, dobro mi je uza 
te«, bio Ti na križu ili u slavi. 6. 
Napokon te opominjem, ako ti Bog 
dađe obilje ovakih utjeha, nježnih 
suza i slasti ili što izvanredno: po- 
razgovori se vjerno sa svojim ispo- 
vjednikom, da te uputi, kako se 

imaš ustezati i vladati. Pisano je 
naime: »Nađeš li meda, jedi, koliko 
ti je dosta«. 


GLAVA ČETRNAESTA. 
O duhovnoj suhoći i neplodnosti. 


Rezložih ti, predraga Filotea, što 
imaš raditi, kad te obaspu utjehe. Ni 
ova blaga vedrina ne će dugo po- 
trajati, Desit će se kadikad, da ćeš 
biti bez ikakvog pobožnog osjećaja, 
pa će ti se duša pričiniti kao pusta, 
prazna i neplodna njiva, na kojoj 
nema ni traga ni staze da k Bogu 
pođeš; nigdje kapi milosti, da je 
orosi, pa se čini, da će je suša pre- 
tvoriti u ugarnicu, Jao, žalosna li 
je takova duša, pogotovo kad je 
pritisne žestoka nevolja! Onda se 
poput Davida dan i noć hrani su- 
zama,a neprijatelj je na stotine na- 
čina navodi na očaj, pa je grdi i 
ruži: »Ah, kukavice, gdje ti je Bog? 
Kojim ćeš putem uperiti k njemu? 
Ko i kada će ti moći vratiti radost 
njegove svete milosti?« 

Šio ćeš dakle sada. Filotea? 
Motri, odakle izvire nevolja. Sami 
smo često krivi svojoj neplodnosti 
i suši. 

1. Kao što majka ne da sladora 
djetetu, ako ima gliste, tako i Bog 
nama uskraćuje utjehe, ako se u 
njima ispravno naslađujemo i ako 
je u nama crv oholosti. »Dobro je, 
Bože moj, da si me ponizio; jer sam 
te uvrijedio prije nego sam se po- 
nNIZIO.« 

2. Bog nam otima prijatnosti i 
slasti svoje ljubavi, da kazni našu 
lijenost, kad ne ćemo da ih za vre- 
mena nakupimo. Koji Izraelac ne 
bi zorom nabrao mane, ne bi mo- 
gao ni kad se sunce rodi, jer bi se 
sva rastopila, 

3. Kadikad se valjamo po postelji 
sjetilnih naslada i prolaznih utjeha, 
kao sveta Zaručnica u Pjesmi nad 
pjesmama. Zaručnik naše duše ku- 
ca na vratima srca i zove nas, da 
se vratimo na duhovni posao. No 
mi se pogađamo s njim, jer nam je 
žao ostaviti tašte zabave i rastali 

se s lažnim nasladama. Stoga on 
odlazi i ostavlja nas mlitave. Ako 
li ga opet stanemo tražiti, teško 
ćemo ga naći. A sami smo krivi, jer 
smo bili neiskreni i nevjerni nje- 
govoj ljubavi, jer smo je zanemarili, 
da se naužijemo zemaljskih doba- 
ra, Da, imaš egipatskoga brašna, 
pa ne ćeš dobiti mane s neba, Pče- 
le mrze umjetni miris; ni slasti 
Duha svetoga ne mogu se slaviti s 
patvorenim svjetovnim nasladama. 

4 _Dvoličnost i lukavština na is- 
povjedi i u duhovnim razgovorima 
s duhovnim vođom uzrokuju sušu 
i neplodnost. Kad lažeš Duhu sve- 
tome, kakvo čudo, ako ti uskrati 
svoju utjehu. Ne ćeš da budeš be- 
zazlena i prostodušna kao malo 
dijete, pa ne ćeš dobiti ni posla- 
stica za malu djecu. 

5. Presita si svjetovnih zadovolj- 
stava, pa nije čudo, što ti ne pri- 
jaju duhovne radosti. Veli stara 
poslovica: »Kad su golubi presiti, 
gorke su im trešnje«. »Nasitio je 
gladne dobrima, kaže BI. Djevica, 

a bogate je otpustio prazne«, Ko 
je bogat zemaljskim nasladama, 
nesposoban je za duhovne, 


6. Ako dobro sačuvaš plod do- 
bivenih utjeha, steći ćeš i nove, 
jer »ko ima, dat će mu se još; a ko 
nema onoga, što mu je dano, već 
izgubi svojom krivnjom, uzet će 
mu se i ono čega nema«, t. j. us- 
kratit će mu se one milosti, što su 
mu bile pripravljene. Istina je, da 
kiša krijepi samo biljke, koje se 
zelene; a onima koje se ne zelene, 
otima i ono života, kojega nemaju, 
jer odmah sagnjiju. 

Zbog više takvih razloga gubimo 
pobožne utjehe, i snalazi nas du- 
hovna suša i neplodnost. Ispitajmo 
dakle savjest, hoćemo li opaziti u 
sebi koju manu. No pazi, Filotea, 
da se ne ispituješ odviše nemirno 
i radoznalo; već pretresi svoje vla- 
danje u tom pogledu, pa nađeš li 
izvor ove nevolje u sebi, zahvali 
Bogu. Bolest je već napolak izlije- 
čena, kad joj se sazna za uzrok. 
Ako naprotiv ne nađeš ništa oso- 

bita, što bi ti moglo uzrokovati 
sušu, ne dangubi, tražeći radozna- 
lo, nego posve prostodušno, ne 
ispitujući ništa posebno. Radi evo 
ovo: 

1. Ponizi se duboko pred Bogom 
i priznaj svoje ništavilo i nevolju: 
»Jao, što sam, kad sam prepuštena 
sama sebi? Ništa, Gospode, nego 
suha zemlja, koja kad ispuca, žeđa 
za nebeskom kišom; a usto je vje- 
tar raznosi i satire u prah«, 

2. Zavapi Boga i moli ga, da te 
razveseli: »Vrati mi, Gospode, svo- 
ju spasonosnu radost. Oče moj, ako 
je moguće, ukloni od mene ovu 
čašu. Odlazi, neplodni sjevernjače, 
jer mi sušiš dušu, Zapiri prijatni 
vjetre utjehe, duni po mome vrtu, 
pa će milo zamirisati njegova čuv- 
stva«. 

3, Pohiti k svome ispovjedniku, 
razgali mu svoje srce, otkrij mu 
sve nabore svoje duše, posve be- 
zazleno i ponizno poslušaj njegove 
opomene. Bog vanredno ljubi po- 
slušnost, pa nam i te kako koristi, 

kad poslušamo tuđi savjet, osobito 
ispovjednikov, iako nam se čini, 
da će baš malo koristiti. Tako je 
Namanu koristila jordanska voda, 
kojom se služio po Elisejevoj za- 
povjedi, premda se ljudskoj pameti 
činilo, da će sve biti ututanj! 


4. Uza sve to nije ništa tako ko- 
risno ni plodno u ovoj suši i ne- 
plodnosti, kao kad se čovjek od- 
više ne stara i ne trsi, da je se 
riješi. Ne kažem, da naprosto ne 
smijemo željeti, da je se riješimo; 
nego kažem, da se ne smijemo od- 
više starati, već se osloniti posve 
na posebnu Božju providnost, da 
radi s nama, što je sveta volja Bo- 
žja, u ovom trnju i pustinji. Zava- 
pimo onda: »Oče, ako je moguće, 
ukloni od mene ovu čašu«; ali do- 
dajmo veoma svečano: »Ali ne bu- 
di moja nego Tvoja volja«. I onda 
gledajmo, da budemo što mirniji. 
Kad nas Bog vidi ovako ravnodu- 
šne, utješit će nas obilnim milosti- 
ma i darovima, kao i Abrahama. 


Kad je Bog vidio, da je Abraham 

odlučio smaknuti sina Isaka, dosta 
mu je bilo, da ga vidi onako ravno- 
dušna i prijegorna. Zato mu se 
ukaza i utješi ga vrlo prijazno i 
milo ga blagoslovi U svakoj tuzi 
i nevolji, bilo duševnoj, bilo tje- 
lesnoj, kad nam se pomrsi ili išče- 
zne pobožnost, recimo od svega 
srca dubokom poniznošću: »Go- 
spod mi je dao utjehe, Gospod ih 
je uzeo. Njegovo sveto Ime budi 
blagoslovljeno.« Ustrajemo li ovako 
ponizni, vratit će nam Bog svoje 
divne darove, kao što ih je vratio 
Jobu, koji je ovako govorio u svim 
svojim tugama i nevoljama. 

5. Napokon, Filotea, ne klonimo 
duhom, pa bila i žestoka suša i 
neplodnost, nego čekajmo strplji- 
vo, da nam Bog povrati utjehu, a 
mi putujmo svojom stazom. Ne za- 
puštajmo nikakve pobožne vježbe, 
već, koliko možemo, pomnožimo 
dobra djela. Kad ne možemo svo- 
me dragom Zaručniku ponuditi 
svježih poslastica, dajmo mu suhu 
koricu. Ta njemu je svejedno, sa- 

mo kad ga nudi srce, koje je čvrsto 
odlučilo, da će ga ljubiti. Kad je 
lijepo proljeće, pčele spremaju više 
meda, a manie se roje. Za lijepa 
se vremena zabavljaju berući pelud 
po cvijeću, pa zaborave svoje ku- 
kuljice. A kad je proljeće oštro i 
oblačno, legu više kukuljica nego 
što prave meda; jer ne mogu izići 
da srču med, pa se više brinu za 
rasplod. Tako se, Filotea, dogodi 
često, da duša za lijepa proljeća 
duhovnih utjeha nastoji samo sisati 
i uživati, te u preobilju tih blagih 
naslada zanemaruje dobra djela. 
Naprotiv u duhovnoj oštrini i ne- 
plodnosti, što manje osjeća pobož- 
nih ugodnih slasti, to više radi do- 
brih djela i rađa obilje pravih kre- 
posti, kao strpljivost, poniznost, 
prijegor, odricanje i samozataju. 
Ljuto se dakle mnogi varaju, a 
osobito žene, kad misle, da se ma- 
nje mili Bogu, kad njegovu Veli- 
čanstvu služimo suhoparno bez 
nježnosti i bez naslade. Naša su 
djela poput ruža, koje su dražesni- 

je, kad se posuše. I djela su nam 
ugodnija, kad ih radimo raznježe- 
na srca; nama, velim, kojima je 
samo do vlastite naslade. No pred 
Bogom više mirišu i vrijede, ako ih 
sudimo usred duševne suše i ne- 
plodnosti. Da, draga Filotea, za 
vrijeme suše nas volja živom sna- 
$om sili na službu Božju, pa mora 
biti jača i ustrajnija nego za vrije- 
me duhovne slasti Nije čudo, kad 
ko služi vladara u mirno doba i u 
dvorskim nasladama. No ko mu 
služi u krvavom ratu, u bunama i 
progonima, pokazuje, da je vjeran 
i stalan. Sv. Anđela da Foligni veli, 
da je Bogu najmilija molitva, kad 
mu se molimo pod moraš i silom, 
t. j. ne zbog užitka ili zbog nagnu- 
ća, nego samo da ugodimo Bogu, 
jer nas volja nuka nekako nerado, 
sileći i savladavajući suprotnu su- 
šu i otpor. To vrijedi o svim do- 
brim djelima. Što nam je više svla- 
dati zapreka bilo unutarnjih, bilo 
vanjskih, to su vrijednija i zasluž- 
nija pred Bogom. Što više mislimo 

na vlastitu korist, nastojeći o kre- 
posti, to više i čišće otsijeva bo- 
žanska ljubav. Dijete će rado po- 
ljubiti majku, kad mu pruži slado- 
ra. No mora da je jako ljubi, po- 
ljubi li je i onda, kad mu ponudi 
pelina ili gorka soka. 


GLAVA PETNAESTA. 
Osobit primjer za potkrepu. 


Da ti sva ova pouka bude ja- 
snija, evo ti izvrsna primjera iz ži- 
vota sv, Bernarda, Nađoh ga u spi- 
sima učena i oštroumna pisca. Evo 
što pripovijeda 

Obično je, da gotovo svi, koji 
počnu služiti Bogu, iznenada izne- 
mognu, klonu duhovno i rastuže 
se, kad im nestane duhom osjetne 
slasti i ugasne ona ugodna svjet- 
lost, što ih bodri, da se žure pu- 
tem Božjim, jer se još nisu privikli 
na ustezanje milosti ni na duhovne 
promjene Iskusni ljudi vele, da je 
tome razlog, jer razumna narav ne 

može dugo gladovati i biti bez sva- 
ke naslade bilo nebeske, bilo ze- 
maljske. Ovim se je dušama, što 
su se vinule nada se okusivši više 
slasti, lako odreći zemaljskih stva- 
ri, ali ne znadu kud će, ni kamo će, 
kad im Božja volja uzme ovo du- 
hovno veselje. U jednu su se ruku 
odrekli tjelesnih utjeha, a u drugu 
ne umiju strpljivo čekati, dok opet 
$rane pravo sunašce, Čini im se 
da nisu ni na nebu ni na zemlji, 
već da čame u vječnoj tami, Poput 
nejake dječice, što ih majka odbije 
od sise, plaču i nariču, pa dosađuju 
i dodijavaju svakome, a najviše 
sebi, 


Ovako se dogodi jednom na putu 
drugu sv, Bernarda, po imenu Got- 
fridu Peronskome, koji se istom 
dao na službu Božju. Iznenada ga 
spopade nekakva suša, žalost i 
unutarnja tmina, pa se poče sjećati 
svojih svjelskih prijatelja, rodite- 
lja i stečenoga blaga, što ga je 
ostavio. Nato ga obuze žestoka na- 
past, pa je ne mogaše više tajiti. 

Neki vjerni drug opazi to, pristupi 
pametno k njemu, pa ga potajno 
upita blago; »Što ti je Gotfriđe, te 
si tako neobično zamišljen i tu- 
žan?« Gotirid uzdahnu duboko, pa 
će; »Ah, moj brate, nikad me za 
života već ne vidje vesela.« Prija- 
telju se dađe na žao, pa bratski 
zavrinut pođe k zajedničkome ocu 
sv, Bernardu i sve mu ispriča. Ber- 
nardo upozna pogibelj, pođe u bli- 
žnju crkvu i stane se moliti za nj. 
A GotHrid shrvan žalošću nasloni 
glavu na kamen i zaspi. Zamalo se 
prenu oba: jedan od molitve ispro- 
sivši milost, drugi iza sna, tako ve- 
dra i vesela lica, da mu se dragi 
prijatelj ne mogaše načuditi, kako 
se naglo i silno promijenio, Uze ga 
prijateljski koriti, zašto mu je malo 
prije onako izgovorio, A Gotfrid 
će mu: »Ako ti prije rekoh, da me 
ne ćeš vidjeli nikada vesela, sad 
ti zadajem vjeru, da ne ću biti ni- 
kad tužan.« 


Tako je minula napasi onog po- 
božnog čovjeka. A iz ovoga, draga 

Filotea, zapamti: 1. Bog daje ova- 
kav pokus nebeskih slasti onima, 
koju mu počinju služiti, da ih otrg- 
ne od zemlje i svjetovnih naslada 
i ohrabri ih, da traže ljubav Božju, 
kao što majka medom maže sise, 
da primami čedo. 2. Ipak dragi Bog 
izmakne gdjekad ispred nas po 
svojoj mudroj providnosti mlijeko 
i med utjeha, odbijajući nas tako 
kao majka od sise, da se naučimo 
jesti suhi i tvrdi kruh suhe pobož- 
nosti, prokušane u čami i u napa- 
stima, 3. Kadikad se za suše i mli- 
tavosti nadviju nad nas strašne 
oluje, pa nam se treba protiv njih 
junački boriti, jer nisu od Boga. 
Ali sušu treba strpljivo snositi, jer 
nam ju je Bog dao, da se vježba- 
mo. 4. Bilo nam u srcu ne znam 
kako teško, ne smijemo klonuti 
duhom ni govoriti poput dobroga 
Gotfrida; »Nikad se ne razveselih«, 
jer u tmini moramo čekati svjet- 
lost, Ali ni za najveselijih časova 
ne recimo: »Nikad se već ne ras- 
tužih«. Mudrac veli: »U sretne se 

dane sjećaj nesreće«. U nevolji se 
ufajmo, u sreći se bojmo, a vazda 
budimo ponizni. 5, Prijeki je lijek 
svoju nevolju razgaliti duhovnome 
prijatelju, koji će nas utješiti. 

Napokon, završujući ovaj po- 
trebni nauk, napominjem, da i 
ovdje kao i u svemu drugome dragi 
Bog i naš neprijatelj goje protivne 
težnje. Bog bi nas rado nevoljama 
navesti, da budemo posve čista 
srca, da mu služimo posve nese- 
bično i da prijegorno sami sebe 
zatajimo  Nečastivi upotrebljava 
ove nevolje, da klonemo duhom, 
da iznova prionemo uz sjetilne na- 
slade i napokon da dosadimo sebi 
i drugima, ne bi li tako ozloglasio 
i omrzio sv. pobožnost. No budeš 
li se držala naputaka, što ti ih na- 
nizah, upravo ćeš se za ovih unu- 
tarnjih bijeda uvelike usavršiti. No 
na koncu još dvije, tri. 

Kadikad potječe dosada, mlita- 
vost i suša od tjelesne bolesti, Ta- 
ko kad ko dugo bdije, mnogo radi 
ili posti, osjeli, da je trom, pospan 

ili inače slab. Sve to dašto zavisi 
o tijelu, ali tišti i dušu radi tijesne 
veze tijela i duše. U tim zgodama 
moramo gledati da višim dijelom 
našega razuma i volje radimo mno- 
$o kreposnih čina. Jer sve ako se 
čini, da nam je duša iznemogla, 
troma i pospana, ipak su djela na- 
še duše Bogu jako mila, pa onda 
možemo reći poput sv. Zaručnice: 
»Ja spavam, ali moje srce bdije«. 
A kako već rekoh, što nam je ne- 
milije tako suditi, to više stečemo 
zasluga i kreposti. No u takvim se 
zgodama može doskočiti, ako se 
tijelo okrijepi kakvom zabavom i 
veseljem. Sv. Franjo zapovjedi svo- 
jim redovnicima, da umjereno rađe, 
da ne satiru duševnog žara. 


Kad već spomenuh ovoga slav- 
noga oca, evo: jednom ga spopane 
i uzvitla duboka duševna sjeta, te 
je ne mogaše dugo utišati. Htjede 
se s braćom razgovarati, ali ne uz- 
može; udalji se, a ono još gore. 
Satrli ga post i tjelesno trapljenje, 
a molitva mu ne dade olakšice. 

Minuše tako i dvije godine, pa 
kanda ga je i Bog zaboravio, No 
kad ponizno podnese ovu žestoku 
oluju, Spasitelj mu u času povrati 
blaženi mir. Eto, i najveće su sluge 
Božje podnosile takve udarce, pa 
kakvo čudo, ako zadesi kadikad i 


najmanje. 

PETI DIO. 


Vježbe i opomene za obnovu i 
okrepu duše u pobožnosti, 


GLAVA PRVA, 


Svake godine treba ponoviti dobre 
odluke, 


Ponajprije treba upoznati, kako 
su znamenite ove vježbe. Naša 
ljudska narav lako gubi svoje do- 
bre odluke. Put nam je slaba i 
sklona na zlo, pa nam tišti dušu i 
vuče je vazda dolje, ako se često 
živom odlukom ne digne u vis; kao 
što će ptice brzo pasti na zemlju, 
ako se sve više ne dižu i ne mašu 
krilima, da se održe u lijetu. Zato 
i ti, draga Filotea, moraš veoma 
često buditi i ponavljati dobre od- 
luke, da ustraješ u službi Božjoj, 
da ne padneš u prijašnje zlo ili još 

u gore. Kad čovjek pada duhovno, 
obično pada dublje, nego je bio 
onda, kad se počeo uspinjati k po- 
božnosti. 

Bila ura ne znam kako dobra, 
mora se svaki dan navijati; a osim 
toga. se mora barem jednom svake 
godine posve rastaviti, pa komad 
po komad očistiti od praha i rđe, 
savijeno ispraviti, a istrošeno po- 
praviti. Tako i onaj, koji zbilja 
mari za svoje drago srce, mora ga 
svaki dan u Bogu navijati vježba- 
ma navedenim gore. Osim toga ga 
mora češće ispitivati, popraviti i 
naravnati; a napokon ga mora sva- 
ke godine barem jednom rastaviti 
i pregleđati komad po komad, t. j. 
njegova čuvstva i strasti, da po- 
pravi sve pogreške, što ih nađe. 
Kao što urar namaže finim uljem 
sve kotače, pera i vretena, bilo da 
se lakše giblju, bilo da takolakone 
zarđaju: tako mora i pobožna duša 
rasklopiti srce, namazati ga uljem 
sakramenta ispovijedi i svetoga 
Tijela Isusova, pa tim srce dobro 

obnoviti. Ovako ćeš okrijepili s 
vremenom oslabljene sile i srce 
ugrijati Opet će ozelenjeti tvoje 
dobre odluke i procvasti kreposti, 

Tako su pomno radili stari krš- 
ćani na obljetnicu krštenja našega 
Spasitelja. Sv. Grgur, biskup nari- 
janski, kaže, da su onda ponavljali 
vjerovanje i krsni zavjet. Radimo i 
mi tako, draga moja Filotea, pri- 
pravimo se dragovoljno i vršimo 
svojski. 

Odaberi po savjetu svoga duhov- 
nog oca zgodno vrijeme, povuci se 
malko u duhovnu ili pravu samoću, 
promatraj jednom, dva ili tri puta 
ovo, što slijedi prema pravilima u 
drugom dijelu. 


GLAVA DRUGA. 


Razmatranje o dobroti Božjoj, što 
nas je pozvao u svoju službu, pre- 
ma očitovanju u L dijelu gl. 20. 


1. Promotri, što si sve obećala. 
Ponajprije da si oslavila, odbacila, 
odrekla se i zamrzila zauvijek na 

smrtni grijeh. Drugo, da si Bogu 
za ljubav i na službu prikazala i 
posvetila dušu, srce, tijelo i sve, 
što imaš. Treće, obećala si, da ćeš 
s milošću Božjom odmah ustati, 
ako bi pala u grijeh. Eto, nisu li te 
odluke krasne, pravedne, vrijedne 
i plemenite? Promisli dakle u duši, 
kako je ovo očitovanje bilo sveto, 
razborito i radosno. 


2, Promotri, komu si obećala: 
samome Bogu Ako nas čvrsto ve- 
Žu riječi, što ih razborito zadamo 
čovjeku, koliko će više, kad zada- 
mo Bogu? »0j, Gospode, veli Da- 
vid, tebi reče srce moje. Srce moje 
izusti ovu dobru riječ; nikad je ne 
zaboravih.« 

3, Promotri, pred kim si sve ovo 
obećala: pred svim dvorom nebe- 
skim. Oj, motrila te je BI, Djevica, 
sv. Josip, andeo čuvar, sv. Luj, sva 
četa nebeska. Kliktala je od ve- 
selja i odobravala tvoje riječi, gle- 
dala je s neizrecivom ljubavi tvoje 
srce na koljenima pred nogama 
Spasitelja, kojemu se je prikazivalo 

to srce na službu, Golema je radost 
bila onda u nebeskom Jerusolimu, 
A ponovit će se i sada, ponoviš li 
iskreno ove odluke. 

4. Promotri, kako si došla do 
ovoga obećanja. Oj, kako ti je bio 
Bog blag i ljubezan ondal Reci mi 
po duši, nije li te Duh Sveti na to 
milo nukao? Nisu li bili od žive i 
žarke ljubavi spleteni konopi, ko- 
jima je Bog vukao tvoju lađicu u 
spasonosnu luku? Kako te je ma- 
mio nebeskim sladorom, sakramen- 
tima, pobožnim štivom, molitvom? 
Oj, draga Filotea, ti si spavala, a 
Bog je bdio nad tobom, mislio je 
nad tvojim srcem o miru i promi- 
šljao o ljubavi prema tebi. 

5. Promotri, kada te je sklonio 
Bog na ove velike odluke u cvijetu 
tvoga vijeka. Oj, blago tebi, koja 
spoznade tako rano, što možemo 
istom kasno spoznati! Sv, Augusti- 
na priteže Bog, kad mu bijaše tri- 
deset godina, pa Augustin usklik- 
nu: »0j stara ljepoio, kako te ka- 
sno upoznadoh? Jao, gledah te, ali 

te ne promatrah«. Tako možeš 
pravo i sama reći; »O stara slasti, 
zašto te ne okusih ranije?« Jao, 
još nisi bila vrijedna. Ali priznaj 
barem sada, koliko ti je milost Bog 
dao, kad te je pozvao u mladom 
vijeku, pa reci s Davidom, »Bože 
moj, od mladosti si me rasvijetlio 
i ganuo, a ja ću uvijeke naviještati 
tvoje milosrđe«, Ako li te, Filotea, 
Bog pozvao u starosti, kolike li 
milosti! Ututanj si provela tolike 
godine, a Bog te je pozvao prije 
smrti, zaustavio je tok tvoje bijede 
baš onda, kad bi te bila strmogla- 
vila u vječnu propast! 

6. Promotri učinke ovoga poziva, 
pa ćeš mislim, vidjeti, da se umiješ 
s Bogom razgovarati; što bi ga rado 
ljubila, što si svladala i umirila 
mnogo strasti, koje su te prije uz- 
nemirivale; što si se riješila tolikih 
grijeha i muka savjesti; a napokon 
što si se češće nego bi inače priče- 
šćivala i združivala s ovim najvišim 
izvorom vječnih milosti? Oj, kako 
su goleme te milosti. Treba ih, Fi- 

lotea, mjeriti mjerom svetišta. De- 
snica je gospodnja to uradila. »De- 
snica je Gospodnja, veli David, po- 
kazala svoju moć; desnica me je 
Gospodnja uzvisila. Ne ću umrijeti, 
nego ću živjeti i naviještati čudesa 
njegove dobrote srcem, ustima i 
djelima.« 

Ova promatranja, u kojima je, 
kako vidiš, obilje dobrih čuvstava, 
završi posve  priprosto, zahvali 
Bogu i moli srdačno, da ti budu od 
koristi. Ustani od molitve ponizno 
i s velikim pouzdanjem u Boga i 
obećaj, da ćeš iza druge tačke ove 
vježbe nastojati, da ove odluke opet 
pobudiš. 


GLAVA TREĆA. 


Ispitivanje duše o napretku 
u pobožnom životu. 


Druga je tačka ove vježbe malko 
oduga. Kad je obavljaš ne moraš 
sve najednom, nego malo po malo, 
pretresajući najprije, kako si se 
vladala prema Bogu zatim prema 

sebi, pa prema bližnjemu, a napo- 
kon prema siraslima. Ne treba, a 
nije ni korisno, da sve obavljaš kle- 
čeći, već samospočetka ina koncu, 
budeći čuvstva. Ostali ispit možeš 
obavljati šećući ili još bolje ležeći, 
ako samo možeš, da ne zadrijemaš. 
Ali prije treba sve dobro pročitati. 
Ipak je od potrebe, da_ svu ovu 
drugu točku obaviš najdulje u tri 
dana i tri noći, tako da svaki dan 
i noć upotrijebiš koju uru, to jest 
toliko, koliko možeš. Ako li bi ovu, 
vježbu prekidala, pa se je latila 
istom nakon duga vremena, oslabila 
bi te bi se samo slabo doimala. 
Iza svake tačke ispitivanja pribi- 
lježi sve mane i grijehe, a osobito 
ponajveće, na koje si sklona, da ih 
možeš očitovati, da se posavjetu- 
ješ, odlučiš i okrijepiš dušu, Nije 
upravo potrebno, da se onih dana, 
kad obavljaš vježbu, kloniš društva, 
a ipak će biti korisno, da se malko 
ukloniš, napose podveče, te ranije 
pođeš na počinak duševni i ijelesni, 
potreban za razmatranje. A danju 

se uzdiži češće k Bogu, k BI, Dje- 
vici, k svetim anđelima i k svemu 
nebeskom Jerusolimu. A to sve 
neka ide od srca, iz ljubavi prema 
Bogu i prema savršenosti tvoje 
duše. 

Da dobro započneš ovaj ispit: 1. 
Stani pred nazočnoga Boga. 2, Za- 
zovi Duha Svetoga, da ti rasvijetli 
pamet, da uzmogneš sebe dobro 
spoznati, pa moli ponizno sa sve- 
tim Augustinom: »Gospode, daj, da 
spoznam Tebe, da spoznam sebe«; 
i upitaj sa sv. Franjom Boga: »Ko 
si Ti, a ko sam ja? Obećaj svečano, 
da ne ćeš pretresati duhovnoga na- 
pretka radi sebe ili da omiliš sama 
sebi, već samo da omiliš Bogu, ne 
radi slavične taštine, nego da hva- 
liš Boga. 3. Obećaj, da ne ćeš klo- 
nuti duhom, ako ti se možda učini, 
da si samo malo uspjela, a možda 
i popustila. Ne boj se i ne hladni, 
već naprotiv reci unaprijed, da će 
te što takovo još žešće i silnije po- 
taknuti, te ćeš se poniziti is milošću 
Božjom svoje mane poboljšati. Za- 


465 


tim  pretresaj mirno i spokojno, 
kako si se dosad vladala prema 
Bogu, prema bližnjemu i prema 
sebi, 


GLAVA ČETVRTA. 


Ispituje se duša, kako se vladala 
prema Bogu. 


1. Što misliš o smrtnom grijehu? 
Jesi li čvrsto odlučila, da ga ni za 
što pod nebom ne ćeš učiniti? Je li 
ta odluka ostala od svečanog obe- 
ćanja pa sve dosada? Ova je od- 
luka podloga duhovnoga života. 

2. Što misliš o zapovijedima Bo- 
žjim? Jesu li ti dobre, blage, ugod- 
ne? Kćeri moja, ko ima zdrav že- 
ludac, voli dobro jelo, a zabacuje 
rđavo. 

3. Što misliš o malom grijehu? Ne 
može li se nikako svima ukloniti? 
No možda si kojima osobito sklona? 
A još gore, nije li ti koji baš 
omilio? 

4. Mariš li za duhovne vježbe? 
Ljubiš li ih? Cijeniš li ih? Možda ti 

dosađuju? Možda ti se i gade? 
Koje su ti draže? Riječ Božja, du- 
hovno štivo, razgovor, razmatranje, 
uzdasi, ispovijed, savjeti duhovnog 
oca, priprava na pričest, pričest, 
obuzdavanje čuvstava? Možda ti 
je nešto i omrzlo? Vidiš li, da ti se 
baš štogod i ne mili, ispitaj, što je 
uzrok odvratnosti. 

5. Kakva si prema samome Bogu? 
Je li ti drago, kad se sjetiš Boga? 
Je li ti slatko, kad pomisliš na nj? 
20], veli David, sjetio sam se Boga, 
pa sam se obradovao«. Je li ti lako 
ljubiti Boga? Je li ti sladak užitak 
ove ljubavi? Raduje li ti se srce, 
kad pomisliš, da je Bog neizmjeran, 
predobar i presladak? Kad se 
usred svjetovnih poslova i taština 
sjetiš Boga, obuzme li ti srce ova 
misao? Čini li ti se, da ti se srce 
obraća k njemu i u neku ruku ide 
ususret? Ima i takih duša. Kad se 
muž vraća izdaleka, čim ga žena 
spazi i čuje njegov glas, bila u naj- 
težem poslu, izbije iz glave sve 
misli, pa misli samo na svoga muža. 

Tako rade i one duše, koje žarko 
ljube Boga. Bile u ne znam kakvom 
poslu, čim pomisle na Boga, zane- 
mare sve drugo. A to je jako dobar 
znak, 

6. Kakva si prema Isukrstu, Bogu 
i čovjeku? Pčele rado borave uz 
med, a ose uz strvinu. Tako 1 dobre 
duše rado borave uz Isukrsta, pa ga 
prenježno ljube; a opakima je samo 
do iašlina. 

7. Kakva si prema BI. Djevici, 
prema svecima, prema anđelu ču- 
varu? Ljubiš li ih jako? Uzdaješ li 
se osobito u njihovu naklonost? 
Jesu li ti drage njihove slike, živo- 
topisi, njihova slava? 

8. A kako tvoj jezik govori _ o 
Bogu? Je li ti drago naviještati 
njegovu slavu prema tvome zvanju 
i sposobnosti? Pjevaš li rado svete 
pjesme? 

9, Što se tiče djela, promisli, je 
li ti stalo do vanjske slave Božje, 
je li ti drago raditi što Bogu na 
slavu? Ko ljubi Boga, s Bogom ljubi 
i ures kuće njegove. 

10, Možeš li priznati, da si se 
odrekla kakve sklonosti ili odustala 
od kakve stvari iz ljubavi prema 
Bogu? Pravi je znak ljubavi, kad 
se čovjek liši česagod za volju svo- 
me ljubimcu. Čega si se dakle ti 
odrekla iz ljubavi prema Bogu? 


GLAVA PETA. 


Ispituje se duša sama o sebi 
1. Kako ljubiš sama sebe? Ne 


ljubiš li se odviše radi ovoga svi- 
jeta? Ako je tako, ti bi rado za- 
uvijek ostala na ovom svijetu, p». 
se previše brineš, da se ovdje ure- 
diš. No ako se ljubiš radi.neba, že- 
ljet ćeš se rastati s ovim svijetom; 
ili ti barem ne će biti žao poći, 
kad te Bog pozove. 

2. Ljubiš li se uredno? Neuredno 
nas samoljublje upropašćuje. A 
uredna ljubav traži, da ljubimo 
dušu više od tijela, da se više sta- 
ramo za krepost nego za išta drugo; 
da više cijenimo nebesku slavu nego 


469 


nisku i prolaznu slavu zemaljsku. 
Dobro, uređeno srce pita se češće: 
»Što će reći anđeli, budem li na to 
miskla?«, a ne: »Što će reći ljudi?« 

3, Kako ljubiš svoje srce? Je li 
ti dosadno, da mu pomažeš u bo- 
lestima. Ta, to ti je dužnost. Svega 
se treba okaniti, pa mu priteći u 
pomoć i pozvati u pomoć, kad ga 
muče strasti. 

4. Čim se držiš pred Bogom? Ja- 
mačno ničim. Nema baš poniznosti, 
gdje se muha drži ničim prema 
gori, kap vode prema moru, varnica 
ili iskrica prema suncu. Prava je 
poniznost u tome, da se ne držimo 
boljim od drugih i ne želimo, da 
nas drugi drže, Kako ti je dakle u 
tome pri duši? 

5. Što se tiče jezika: možda se 
hvastaš ovako ili onako? Laskaš li 
sebi, govoreći o sebi? 

6. Što se tiče djela: uživaš li na- 
slade, štetne tvome zdravlju? To 
jest: isprazne, nekorisne zabave, 
bdijući odviše bez razloga ild. 

Duša se ispituje o držanju prema 
bližnjemu, 

Muž i žena neka se ljube blago i 
mirno, čvrsto i postojano, a to po- 
najprije zato, jer je Bog zapovje- 
dio i jer je Njegova volja. To vri- 
jedi za djecu, za rodake, pa i za 
prijatelje, već prema prilikama. 
No samo na brzu ruku, kakvo ti je 
srce prema bližnjemu? Ljubiš li ga 
od srca i iz ljubavi prema Bogu? 
Da to doznaš, predoči si samo do- 
sadne i zlovoljne ljuđe. Tu se vidi, 
ljubimo li bližnjega iz ljubavi pre- 
ma Bogu, napose ljubimo li one, što 
nas uvrijediše djelima ili riječima. 
Dobro se zapitaj, je li im tvoje 
srce otvoreno, stoji li te mnogo 
truda, da ih ljubiš. 

Ne ogovaraš li rado drugoga, po- 
gotovo one, koji te ne ljube? Radiš 
li bližnjemu na žao sad upravno 
sad neupravno? Ne treba ti velike 
pameti, sve ćeš moći lako razabrati. 

GLAVA SEDMA. 
Ispitivanje o požudama. 


Ove sam tačke razložio nešto op- 
širnije, jer inače nije moguće ra- 
zabrati duševnoga napretka. A što 
se tiče ispitivanja grijeha, to je za 
ispovijed onih, kojima nije mnogo 
stalo do duhovnoga napretka. 

Međutim ne treba da razbijamo 
glavu pojedinim člancima nego mo- 
žemo posve mirno razmatrati, kako 
smo se vladali s obzirom na naše 
odluke i kakve smo znatne grijehe 
počinili, 

A da sve još stegnemo, ispitujmo 
se samo o našim strastima. Ako li 
nam je dosadno u tančine  pretre- 
sati, kao što je rečeno, možemo se 
naprosto pitati: kakvi smo bili i 
kako smo se vladali: 

S obzirom na ljubav prema Bo- 
gu, prema bližnjemu, prema sebi. 

S obzirom na mržnju na vlastite 
i na tuđe grijehe. Jer moramo na- 
stojati da iskorijenimo svoje i tuđe 
grijehe. 

S obzirom na blago, naslade i časti. 

S obzirom na strah od griješne 
prigode i od gubitka vremenitih do- 
bara. Ovoga se odviše bojimo, a one 
premalo. 

S obzirom na žalost: nismo li se 
odviše  žaloslili radi ispraznih 
stvari, 

S obzirom na veselje: nismo li se 
odviše veselili radi nevrijednih 
stvari. 

Napokon kakve su nam požude 
osvojile srce? Kakve ga strasti na- 
pastuju? U čemu smo najviše za- 
brazdili? Iz strasti se najbolje može 
spoznati duša, ako se raščinja je- 
dna za drugom, Kao što tamburaš 
udara u jednu žicu za drugom, ovu 
nateže, onu popusti, pa tako složi 
sve, koje su rastrojene. Tako i mi 
moramo opipati žicu po žicu naše 
duše, ljubav, mržnju, želje, strah, 
ufanje, žalost, radost. Vidimo li, 
da ne će složno da zuje pjesmu 
slave Božje, a mi ih složimo uz mi- 
lost Božju i po savjetu svoga du- 
hovnog oca. 

GLAVA OSMA. 


Čuvstva, što ih treba probuditi 

iza ispitivanja, 

Pretresavši mirno i spokojno po- 
jedine tačke ispitivanja i spoznavši, 
kakva si, ovako ćeš buditi čuvstva. 

Zahvali Bogu na malom poprav- 
ku, otkad si se odlučila na pobož- 
uost, i priznaj, da je sve to učinilo 
njegovo milosrđe u tebi i za le. 

Ponizi se duboko pred Bogom i 
priznaj, da si sama kriva, ako si 
slabo napredovala, jer nisi vjerno, 
srčano i stalno sudjelovala, kad te 
je Bog nadahnjivao, prosvjetljivao 
i nukao u molitvi ili inače. 

Obećaj mu, da ćeš ga _navijeke 
slaviti, što ti je udijelio tolike mi- 
losti, da te je otrgnuo od zlih nag- 
nuća i ovako, ako i malo, popravio. 

Moli ga, da ti oprosti, šti si bila 
tako nevjerna i nezahvalna, vraća- 
jući mu nemilo za drago. 

Prikaži mu svoje srce, neka radi 
s njim, što hoće, 

Moli ga, da te učini posve 
vjernom. 

Zazovi u pomoć Bl. Djevicu, an- 
dela čuvara, svoga zaštitnika, sv. 
Josipa i druge svece, 


GLAVA DEVETA, 


Promatranja za obnovu dobrih 
odluka. 


Kad svršiš ispitivanje i porazgo- 
voriš se s vrijednim duhovnim ocein 
o svojim manama i o njihovu lijeku, 
lati se ovih promatranja, i to upo- 
trebljavaj svaki dan po jedno kao 
i obična razmatranja. Što se tiče 
vremena, i čuvstava, radi, kako si 
radila u Prvom dijelu. Pomisli, na 
nazočnoga Boga, zamoli ga za mi- 
lost, da te učvrsti u svojoj svetoj 
ljubavi i službi, 

GLAVA DESETA. 


Prvo razmatranje, Dostojanstvo 
naše duše. 


Promotri, kako ti je plemenita 
i dragocjena duša, Ima razum, ko- 
jim spoznaje ne samo ovaj vidljivi 
svijet, nego spoznaje, da ima an- 
đela u nebu; spoznaje previšnjega 
predobrog i neizrecivog Boga. Zna, 
da ima vječnost, a spoznaje, kako 
treba živjeti na ovom svijetu, da se 
uzmogne združiti s anđelima na 
nebu i navijeke uživati Boga. 

Osim toga duša ti ima posve ple- 
menitu volju, te može ljubiti Boga, 
a nikada Ga sama po sebi ne može 
mrziti. Ta pogledaj, kako ti je ve- 
liko i plemenito srce! Nema mu 
mira ni pokoja nego u Bogu, i nije- 
dan ga stvor ne može zasititi, kao 
što se i pčele ustavljaju samo na 
cvijeću, a ne može ih ustaviti ništa 
pokvareno. Pomisli smjelo na naj- 
draže i najsilnije zabave, što su ti 
nekad privlačile srce, pa sudi po 
istini, nisu li sve bile pune nemira 

i dosade, nisu li tvoje jadno srce 
mučile teške misli i nemile brige. 
Nažalost naše srce neprestano 
Šine za stvorovima, misleći, da će 
mu utišati želje. No čim ih dosegne, 
vidi, da se je prevarilo i da ga ni- 
šta ne može zadovoljiti. Bog ne će 
da nađe mjesto, gdje bi upočinulo, 
poput golubice, što je izletjela iz 
Noemove lađe, već hoće, da se vrati 
k svome Bogu, od kojega je izišlo. 
Oj, kako je po prirodi krasno naše 
srcel Pa zašto ga protiv njegove 
volje silimo, da robuje stvorovima? 
Oj, lijepa moja dušo, moraš reći, 
možeš spoznati i htjeti Boga. Zašto 
se gubiš u ništetnosti? Kad možeš 
tražiti vječnost, zašto čezneš za 
trenutcima! Rasipni se je sin uz 
ostalo kajao i zbog toga, jer se ruž- 
no hranio sa svinjama, a mogao se 
je na očevu stolu sjajno gostiti, 
Dušo moja, možeš dokučiti Boga. 
Jao tebi, zadovoljiš li se manjim 
od Boga! Podigni ovako krepko 
dušu, poruči joj, da je neumrla_ i 
dostojna vječnosti. Udahni joj sr- 
čanost, da teži za vječnošću. 

GLAVA JEDANAESTA. 


Drugo promatranje. Vrednota 
kreposti, 


Pomisli, da ti samo krepost i po- 
božnost mogu zadovoljiti dušu na 
ovom svijetu. Pogledaj, kako su 
krasne. Isporedi kreposti s protiv- 
nim opačinama. Kako ije krasna 
strpljivost prema osveti, blagost 
prema srditosti i zlovolji, poniznost 
prema oholosti i slavohlepnosti, da- 
režljivost prema  škrtosti, ljubav 
prema zavisti, umjerenost prema 
raskoši. Čarobne su kreposti i za 
to, jer srce pune divnom slašću i 
milinom, kad uz njih prione, dok 
ga opačine grizu i satiru. Čemu 
dakle dangubimo, a ne pregnemo, 
da stečemo one slasti? 

Komu se i mala opačina prilije- 
pila uz dušu, već nije zadovoljan, 
a komu je veća, posve je nezado- 
voljan. A koga je prožela i mala 
krepost, zadovoljan je, a sve zado- 
voljniji, što je kreposniji. Oj po- 
božni svijete, kako si lijep, sladak, 

mio i ugodan. Ti sladiš jade i po- 
djeljuješ blage utjehe. Dobro je bez 
tebe zlo, a slasti su bez tebe ne- 
mirne, mutne i tužne. Oj, ko bi 
te spomenuo, jamačno bi uskliknuo 
sa Samarjankom:  »Gospode, daj 
mi tu vodu. Gospode, daj mi tu 
vodu«, Tako su, svaka na svoj 
način, češće uzdisale sv. Terezija i 
sv. Katarina Đenovska. 


GLAVA DVANAESTA. 


Treće promatranje. Primjeri 
svetaca. 


Promotri primjere svetaca svih 
vrsta. Što li sve učiniše, da uz- 
mognu ljubiti Boga i biti mu po- 
božni! Pogledaj mučenike stalne u 
svojim odlukama! Kolike muke pre- 
trpješe, da ih ne prekrše? Ali oso- 
bito pogledaj one divne rascjetane 
djevice. bjelje od lijera čistoćom, 
rumenije od ruže ljubavlju. Nekoje 
od dvanaest, druge od trinaest, pet- 
naest, dvadeset i dvadeset i pet go- 
dina volješe podnijeti Isvakojake 

muke nego zatajiti svoju vjeru ili 
popustiti u pobožnosti. Jedne vo- 
lješe poginuti nego izgubiti djevi- 
čanstvo. Druge volješe umrijeti, 
nego prestati dvoriti siromake i ne- 
voljnike, tješiti tužne, pokapati 
mrtve. Bože moj, koliku srčanost 
pokaza ovaj nježni spol u ovakim 
prigodama! 


Promotri tolike sv, ispovjednike! 
Kako snažno prezreše svijet! Kako 
nepobjedivi bijahu u svojim odlu- 
kama! Ništa ih ne mogaše od njih 
otrgnuti. Prihvatiše je svim srcem 
i ustrajaše do konca. Bože moj, što 
sve pripovijeda sv. Augustin o svo- 
joj majci Monici. Kako je stalno i 
revno služila Bogu ženom i udovi- 
com, A sv. Jerolim o svojoj dragoj 
kćeri Pauli! Koliko preboli nezgo- 
da, koliko nevolja! A nećemo li i 
mi stopama ovih uzvišenih zaštit- 
nika? Bijahu što i mi. Učiniše sve 
za istoga našeg Boga, za iste krepo- 
sti. Zašto ne bismo i mi svak _ u 
svome zvanju i staležu radili po 
svojoj odluci i svetom obećanju? 


GLAVA TRINAESTA. 


Četvrto promatranje, Kako nas 
Isukrst ljubi. 


Promolri ljubav, kojom je Go- 
spod Naš Isukrst toliko pretrpio na 
ovom svijetu, osobito u Maslinskom 
vrtu i na brdu Kalvariji. Ova je 
ljubav mislila na te. Radi tebe je 
podnijela sve muke i nevolje. Tim 
je tebi stekla od Boga Oca one 
svete odluke i obećanja, a i sve, što 
ti je od potrebe, da ove odluke, ču- 
vaš, hraniš, krijepiš i izvršiš. Oj 
odluko, kako si dragocjena, jer si 
kćerka divne majke, muke moga 
Spasitelja! Oj, kako te mora milo- 
vati moja duša, kad si bila tako 
mila mome Isusu! O, Spasitelju 
moje duše, ti si umro, da mi stečeš 
ove odluke; udijeli mi milost, da i 
ja umrem prije, nego im se izne- 
vjerim. 

Vidiš, draga Filotea, sigurno je 
srce našega dragoga Isusa s kri- 
žnoga drveta gledalo na tvoje srce 
i ljubilo ga, a tim mu je steklo_i 

sva ona dobra, što si ih dosele do- 
bila ili ćeš dobiti, a među njima i 
tvoje odluke. Da, draga Filotea, svi 
možemo reći kao i Jeremija: »Go- 
spode, gledao si me i zvao po imenu, 
prije nego sam postao«. Uistinu 
nam je njegova božanska dobrota 
u svojoj ljubavi i milosrđu pripra- 
vila općena i posebna spasonosna 
sredstva, pa i naše odluke, Jamačno 
je tako. Trudna žena pripravlja ko- 
lijevku, povoj, pelenice, pa i doj- 
kinju svome čedu, kojem se istom 
nada, a još ga nema na svijetu. 
Tako se i naš Spasitelj pobrinuo 
za te, još prije nego te je svojom 
milošću preporodio. Već ti je na 
križnom drvetu pripravio sve, što 
ti treba: duhovnu kolijevku, ruho, 
povoje, dojkinju i sve, što je pri- 
kladno za tvoju sreću. Pripravio ti 
je sva sredstva, sve miline i mi- 
losti, kojima vodi tvoju dušu i do- 
vest će je do savršenstva. 

Bože moj, kako bismo duboko 
morali to usaditi u pamet! Je li 
moguće, da me je moj Spasitelj 
31 

ljubio, i to tako nježno, te je po- 
sebno mislio na me i u svim onim 
prigodama, kojima me je k sebi pri- 
tezao? E, pa kako mi moramo lju- 
biti, milovati i upotrebljavti sve to 
na svoju korist! Oj, slatko li je tol 
Ljubezno je srce moga Boga mislilo 
na svoju Filoteu, ljubilo je i steklo 
joj na stotine spasonosnih sredsta- 
va, kanda svijetu nije bilo druge 
duše, na koju bi mislilo. Kao što 
sunce sjajući obasja jedan dio svi- 
jeta, te bi rekao, da samo ondje 
sjaji, a ne drugdje: tako je i naš 
Spasitelj mislio na svakoga nas, 
kanda drugih i nema u pameti. 
»Ljubio me je, veli sv. Pavao, i dao 
se za me«; kanda veli, za me sama, 
kanda za druge nije ništa učinio. 
Ovo, moja Filotea, duboko utishi u 
svoju dušu, pa miluj i goji svoju 
odluku, koja je bila tako drago- 
cjena srcu Spasiteljevu. 


GLAVA ČETRNAESTA. 


Peto promatranje. Vječna ljubav 
Božja prema nama. 


Promotri ljubav, kojom te je Bog 
odvijeka ljubio. Prije nego je Go- 
spod Isukrst na križu kao čovjek 
za te trpio, njegovo je božansko 
Veličanstvo mislilo na te i beskraj- 
no te ljubilo. A kad te je Bog počeo 
ljubiti? Kad je postao Bogom. A 
kad je postao? Nikada, jer je bio 
bez kraja i konca, pa je i tebe vaz- 
da ljubio, odvijeka, Odvijeka ti je 
pripravio sve milosti i darove, što 
ti ih je dao. On veli po proroku tebi 
i svakome drugom: »Ljubio sam te 
vječnom ljubavlju; zato ti se smilo- 
vah i povukoh te k sebi«, Zato je uz 
drugo mislio i na to, da ti udahne 
odluku, da mu služiš. 

O Bože, kakve su to odluke, na 
koje si ti odvijeka mislio, pomiš- 
ljao i odlučivao! Kako nam moraju 
biti mile i dragocjene! Sve moramo 
prije podnijeti nego i za dlaku od 
njih odustati. Pa da i sav svijet 

propadne! Jedna jedina duša vri- 
jedi više od svega svijeta. Ali duša 
bez ovih odluka ne vrijedi ništa. 


GLAVA PETNAESTA. 


Općena čuvstva u prijašnjim pro- 
matranjima i zaglavak. 


Oj, drage odluke, vi ste divno 
stablo života, što mi ga Bog svojom 
rukom usadi usred srca, a moj bi 
ga Spasitelj rado zalio svojom krv- 
lju, da urodi. Volim stotinu puta 
prije umrijeti nego pustiti, da mi 
ga iščupa kakav vjetar. Ne, moje 
mi nakane ne istrže ni taština, ni 
naslade, ni bogatstvo, ni muke, 


Da, da, Gospode, ti si usadio ovo 
lijepo drvo, ti si ga odvijeka ču- 
vao u svome očinskom krilu za moj 
vrt. Oj, koliko je duša, kojih ne za- 
pade ovakova sreća! Pa kad ću se 
moći dosta poniziti pred tvojim mi- 
losrđem! 

Oj, lijepe i svete odluke, ako vas 
ja sačuvam i vi ćete mene. Budete 

li vi živjele u mojoj duši, živjet će 
duša u vama. Živjele dakle navijek 
svete odluke, koje ste vječne u mi- 
losrđu Boga moga. Budite i živite 
vijekom u meni. Kamo sreće, da 
vas nikad ne ostavim! 

Iza toga pretresi pojedina sred- 
stva, kojima ćeš sačuvati ove drage 
odluke, pa obećaj, da ćeš ih vjerno 
upotrebljavati. Obećaj, da ćeš se 
često moliti, primati sakramente, 
raditi dobra djela, popraviti mane, 
što si ih upoznala u drugom pro- 
matranju, kloniti se grešne Ppri- 
gode i vršiti opomene, što ti ih zato 
dade ispovjednik. 

Zatim kao odahni i napregni sile, 
pa iznova stotinu puta obećaj, da 
ćeš ostati stalna u odlukama. Primi, 
rekao bi, objeručke srce, dušu i 
volju, pa ih prinesi, posveti, prikaži 
i žrtvuj Bogu. Zadaj mu riječ, da 
ih više nećeš uzeti natrag, nego da 
ćeš ih ostaviti u rukama njegova 
božanskog veličanstva te svagdje i 
u svemu slušati njegove zapovijedi. 
Moli se Bogu, da te posve ponovi i 


336 


ponovljeno ti obećanje blagoslovi i 
potvrdi. Zazovi u pomioć Bl. Dje- 
vicu, anđela čuvara, sv. Luja i 
druge svece. 

Ovako uzbuđena klekni pred du- 
hovnoga oca i potuži mu se radi 
glavnijih grijeha, što si sagriješila 
iza posljednje općene ispovijedi, te 
primi odrešenje kaoiprviput. Po- 
nesi mu svečano obećanje i potpiši 
ga. Napokon združi u presv. priče- 
sti svoje obnovljeno srce sa svojim 
Kraljem i Spasiteljem. 


GLAVA ŠESNAEFESTA. 


Čuvstva, što ih treba sačuvali 
poslije ove vježbe. 


Kad ovako ponoviš dušu, onoga 
dana i narednih iz dna srca uzdiši 
žarko sa sv. Pavlom, sv. Augusti- 
nom, sv. Katarinom đenovskom i sa 
drugima:  »Ne, već nisam svoja; 
živa ili mrtva, Spasiteljeva sam. 
Nemam više ni »ja« ni »moje«; moj 
je »ja« Isus, a moje je »moje«, da 

sam njegova. Bijeli svijete, ti si 
uvijek ti, a ja sam uvijek bila ja, 
ali otsele ne ću biti ja. Ne, otsele 
mi ne ćemo biti mi, jer će nam srce 
biti posve drugo. Svijet je nas to- 
liko varao, pa će se i on u nama 
prevariti. Samo će polako spozna- 
vati, da smo se promijenili, pa će 
nas vazda držati Esavima, a mi 
ćemo biti Jakovi«, 

Treba da one vježbe sahranimo 
u srcu. Kad ustanemo od molitve 
i od razmatranja, latimo se polako 
poslova i razgovora, da nam se ne 
bi naglo izlio miris dobrih odluka; 
jer treba da nam prožme i okrijepi 
sve duševne sile, ali bez ikakvog 
duševnog ili tjelesnog napora. 


GLAVA SEDAMNAESTA. 


Odgovor na dva prigovora, 
što bi se mogli nabaciti. 
Svijet će li reći, draga Filotea, 
da je ovdje nanizana sva sila napu- 
taka vježbi, pa ko bi sve htio izvr- 

šiti, da se ničega drugoga ne bi 
mogao latiti. O, draga Filotea, sve 
da ne radimo ništa drugo, dosta bi- 
smo uradili, jer bismo uradili, što 
moramo na ovom svijetu. Ali ne 
vidiš li zamke? Ako bismo dnevno 
morali vršiti sve ove vježbe, zbilja bi 
nas sasvim obuzimale. No ne treba 
ih tako raditi, nego svaku na svom 
mjestu i u svoje vrijeme prema pri- 
likama. Koliko je zakona u različ- 
nim zakonicima, sve treba izvršiti 
prema prilikama, ali ne sve dano- 
mice. Uostalom, kralj je David 
imao itekoliko silnih poslova, pa je 
vršio mnogo više vježbinegoihja 
napisah. Sv. je Luj, divni kralj, i u 
miru i u ratu neumorno i svojski 
dijelio pravdu i upravljao državnim 
poslovima, a opet je dnevno slušao 
dvije mise, molio sa svojim dvor- 
skim svećenikom Večernju i Pove- 
černicu, razmatrao, pohađao bol- 
nice, ispovijedao se svakoga petka, 
bičevao se, slušao vrlo često pro- 
staleg i vodio duhovne razgovore. 

okraj svega toga nije propustio 


nijedne zgode, da ne radi za op- 
ćeno dobro, već je sve marno upo- 
trebljavao, a dvor mu je bio ljepši 
i sjajniji nego ikad za njegovih 
pređa. Prioni i ti dakle smjelo uz 
ove vježbe, što ti ih nanizah, pa će 
ti već Bog dati dosta vremena _i 
milosti, da obaviš sve svoje poslove, 
pa sve da bi trebalo ustaviti sunce 
kao i nekad za Josue. Uvijek ura- 
dimo dosta, kad Bog radi s nama. 

Svijet će reći, da mislim nepre- 
stano, da mi je Filotea nadarena 
unutarnjom molitvom; a jer svak 
nema toga dara, nije ni ova knjiga 
za svakoga. Pa zbilja je nerazum- 
ljiva istina, da sam ja ovo pomiš- 
ljao, a opet je istina, da svaki nije 
nadaren unutarnjom molitvom. Ali 
je također istina, da svak može 
steći taj dar, pače i najprostiji, 
budu li imali dobre duhovne vođe i 
svojski nastojali, da steknu taj dar. 
A desi li se koji takav, te nema ni 
mrvice toga dara (uostalom takovi 
su narijetko posijani), bit će im u 
pomoć pametan duhovni otac, koji 

će ih naputiti, kako će taj nedosta- 
tak naknaditi, čitajući ili slušajući 
razmatranja. 


GLAVA OSAMNAESTA, 
Tri posljednje i poglavite opomene, 


Prvi dan svakoga mjeseca po- 
novi svečano očitovanje, što ga na- 
pisah u Prvom dijelu. Ponovi ga 
iza razmatranja, a svaki čas po- 
tvrđuj, da ćeš ga se držati. Govori 
poput Davida: »Ne, nikad ne zabo- 
ravih tvoga opravdanja, Bože moj, 
jer si me u njemu oživio«. A kad 
opaziš, da ti se što u duši poreme- 
tilo, uzmi u šake svečano očito- 
vanje, klekni u duhu poniznosti, iz- 
govori ga od svega srca, pa će ti 
zbilja odlanuti, 

Očito izjavi, da bi rado pobožno 
živjeti. Ne kažem, da već živiš po- 
božno, već da bi rado. Ne stidi se 
prostih djela, što su od potrebe, a 
vode nas k ljubavi Boga. Kaži 
smjelo, da hoćeš razmatrati, da bi 
voljela umrijeti nego smrino sagri- 

ješiti, da si nakanila češće primati 
sakramente i u svemu slušati savjet 
svoga vođe (iako nije potrebno, 
zbog više razloga, da ga imenuješ), 
Ovo je prostodušno priznanje, da 
bismo rado služiti Bogu i da se nje- 
govoj ljubavi osobito prikazujemo, 
veoma ugodno njegovu božanskom 
Veličanstvu, koje ne će, da se sti- 
dimo Njega ili Njegova križa. Za- 
tim ovo očitovanje priječi mnoge 
napasti, kojima nas svijet mami, da 
se odrečemo pobožnosti, i nuka nas 
naprotiv, da radi dobra glasa us- 
trajemo na odabranoj stazi. Mu- 
draci su se zvali mudracima, da ih 
puste, neka žive muđrački. I mi 
razglasimo, da želimo biti pobožni, 
da nas puste, da živimo pobožno. 
Rekne li ko, da se može pobožno 
Živjeti i bez ovih nauka i opomena, 
ne taji, ali odgovori posve prijatno, 
da si jako slaba, pa ti treba više 
pomoći i potpore nego drugima. 
Napokon te, draga Filotea, zakli- 
njem svim, što ti je sveto na nebu i 
na zemlji; krstom, kojim si se kr- 

stila, prsima, što ih je sisao Isukrst, 
ljubeznim srcem, kojim te je ljubio 
i golemim milosrđem, u koje se uz- 
daš, nastavi i ustraj u započetom 
pobožnom životu. Prolaze dani, a 
smrt je na pragu. Sv. Grgur nazi- 
janski veli: »Trublja ori na uzmak; 
spremi se svaki, sud je blizu«. Vi- 
deći majka, gdje joj sina Simfori- 
jana vode na muke, uze za njim 
vikati: »Sinko, sinko, sjeti se vječ- 
noga života, pogledaj na nebo, vidi 
Onoga, koji gore vlada. Sad na će 
ti se ispresti konac ovog života«. 
Tako velim i ja tebi, draga Filotea, 
pogledaj na nebo i nemoj mu se iz- 
nevjeriti radi zemlje. Pogledaj u 
pakao, ne strmoglavljuj se u nj radi 
nekoliko trenutaka, Pogledaj u Isu- 
krsta, nemoj Ga zatajiti radi svi- 
jeta. A dotuži li ti trud pobožna ži- 
vota, zapjevaj sa sv. Franjom: 

»Kad se sjetim rajskih slastiimi- 
lota, zabava su meni muke života«. 

Živio Isus! Hvala mu i slava, sa 
Ocem i Duhom Svetim sada i vazda 
na vijeke vjekova. Amen, 

